
जिसकी प्रेम और चितायुक्त शुश्रुपा बिना 
यह पुस्तक लिखना और पूरी करना कठिन 
हो जाता, उस प्रिय सहदधमचारिणी 
; >-सौभाग्यवती गोमतीको-- 

संमति 


इस “विचार-दोहन'को मैंने पद लिया है। भाई किशोरलालको मेरे 
विचारोंका परिचय असाधारण है। जेसा परिचय है बेसी ही उनकी 
गहणशक्ति भी है। इसलिए मुझे इसमें थोड़ी जगह ही फेर-फार करना 
पड़ा है | हम दोनोंमें बहुतेरे विपयोंमें विचारोंका ऐक्य होनेसे, हालांकि 
इसमें भाषा भाई किशोरलप्लकी है, फिर भी प्रत्येक प्रकरणके लिए 
अपनी समति देनेमें मुझे कठिनाई नहीं हुईं | बहुत-से विषयोंका समावेश 
थोड़ेम॑ भाई किशोरलाल कर सके हैं, यह इस दोहनकी विशेषता है | 

२ 


परमेश्वर 


१. परमेश्वरका साक्षात्कार जीवनका एक मात्र योग्य ध्येय हैं। 
जीवनके दूसरे सब कार्य यह ध्येप धतिद्ध करनेको ही होते चाहिए । 

२. जो प्रवृत्तियां इस ध्येयकी विरोधी मालूम हों, स्थल दष्टिसे 
उनका फल कितना ही ललचानेवाला और लाभदायक जान पड़नेपर भी 
उन प्रवृत्तियोको <याज्य समझना चाहिए । 

३. इस ध्येयकी साधनभूत जान पड़नेवाली प्रवृत्ति कितनी ही कठिन, 
जोखिमभरी और स्थल दुष्टिसे हानिकर प्रतीत होनेपर भी अवश्य कतंव्य हू 

४. इस परमेश्वरका स्वरूप मन और वाणीसे परे हूँ । इसके संबंध- 
में हम इतना ही कह सकते हैं कि यह परमेश्वर अनंत, अनादि, सदा 
एकरूप रहनेवाला, विश्वका आत्मारूप अथवा आधाररूप और विश्वका 
कारण हैं । वह चेतन्य अथवा ज्ञानस्वरूप हैं । इसीका एक सनातन 
अस्ति.व हैं । शेष सब नाशवान हूँ । अत: उसे एक छोटेसे शब्दसे समझने- 
के लिए हम इसे 'सत्य' कह सकते हैं । 

५. इस भांति परमेश्वर ही सय है, और सय यानी परमेश्वर । 

६. यह ज्ञान सत्यरूपी परनेश्वरकी निर्गुण भावना है । 

७. जो कुछ मुझे आज ऐसा धर्म्यं, न्य!य्य और योग्य प्रतीत होता है कि 
जिसे करते, स्वीकारते या प्रकट करते मुझे संकोच होनेवाला नहीं हैं, 
जिसे मुझे करना ही चाहिए, और जिसे न करनेपर मेरे लिए मानसहित 
जीना हो असंनव हो, वह मेरे लिए सत्य है । वही मेरे लिए परमेध्वरका 
सगृण स्वरूप है । 


२ गांधी-विचार-दोहन 


८. सत्यकी अविश्लांत खोज किये जाना, तथा जेसा और जितना 
सत्य समझ पड़ा हो उसको लगनसे अमलमें लानेका नाम ही सत्याग्रह 
है, और यह परमेश्वरके साक्षात्कारका साधन-मार्ग हैं। 

९. सत्य अनंत और विश्व अपार होनेके कारण इस खोजका कभी 
अंत नहीं आता। यों देखनेपर परमेश्वरका संपूर्ण साक्षात्कार संभव नहीं 
लगता । साधकको इस असमंजसमें नहीं पड़ना चाहिए, और न उस अपारको 
चाहे जहां मथने बेठना चाहिए । बल्कि उसे अपने जीवनमें जो बड़ी या 
छोटी, महत्त्वपूर्ण या तुच्छ-सो दिखाई देनेवाली प्रवृत्तियां अथवा क्रियायें 
करनी पड़ती हें, उन्हींमें वह सत्यको शोधे और उसके प्रयोग करे। तो 
'यथा पिण्डे तथा ब्रह्माण्ड न्यायसे उसे सत्य मिल रहेगा । 

१०. अपने आसपास प्रवरतित असत्य, अन्याय या अधर्मके प्रति उदासीन 
भावना रखनेवाला व्यक्ति सत्यका साक्षात्कार नहीं कर सकता। सत्यके 
शोधकको तो इस असत्य, अन्याय और अध्मके उच्छेदके लिए तीव्र पुरुषार्थ 
करना है। और जबतक इनका सत्यादि साधनोंसे उच्छेद करनेमें वह सफल 
नहीं होता तबतक अपनी सत्यकी साधनाको अपूर्ण ही समझता है। अतः 
असत्य, अन्याय और अधमेंका प्रतिकार भी सत्याग्रहका आवश्यक अंग है । 

११. ख्रभी धर्म कहते हैं, इत्तिहास भी साक्षी देता, है और अनुभवकी 
भी बात है कि असत्य, हिसा आदिसे युक्त साधनोंद्वारा इस सत्यकी खोज 
करना असंभव हे । उसी प्रकार संयम, ब्रत, उपासना आदिसे चित्तको शुद्ध 
करनेका प्रयत्न किये बिना भी इसका ज्ञान नहीं होता । अत: आगे बतलाये 
जानेवाले व्रतादि ईश्वर-साक्षात्कारके' अनिवार्य साधन माने गये हें । 


क 


सत्य 


१. सत्य अर्थात्‌ परमेश्वर--यह सत्यका पर अथवा उच्च अर्थ है । 
इसके अपर अथवा साधारण अर्थमें सत्यके मानी हें सत्य आग्रह, सत्य 
विचार, सत्य वाणी और सत्य कर्म । 


खंड १ :: धर्म ३ 

२. जो सत्य है वही दूरदर्शी दृष्टिसि हितकर अथवा श्रेष्ठ है। 
इसलिए सत्य अथवा सतका अर्थ श्रेष्ठ भी होता हैं; और संत्य आग्रह, 
सत्य विचार, सत्य बाणी और सत्य कर्म जो वस्तु हे वही सदाग्रह, सद्दिचार, 
सद्वाणी और सत्करमम हें । 

३. जिन सत्य और सनातन नियमोंद्वारा विषषका जड़-चेतन. कार- 
बार चलता है, उनकी अविश्वांत खोज करते रहना तथा उनके अनुसार 
अपना जीवन गढ़ते रहना और असत्यका सत्यादि साधनोंद्वारा प्रतिकार 
करना सत्याग्रह हैं । 

४. जो विचार हमारी रामग्र-द्वेष-विहीन, निष्पक्ष तथा श्रद्धा और 
भक्तियुक्त बुद्धिको सदाके लिए, या जिन परिस्थितियोंतक हमारी दृष्टि: 
पहुंच सकती है उनमें यथाशक्य अधिक समयतकके लिए, उचित और 
न्याय्य प्रतीत हो, वह हमारे लिए सत्य विचार हे । । 

५. जो वाणी तथ्यकों अपनी जानकारीके अनुसार कत्तेग्य आ पड़ने- 
पर ठीक-ठीक सामने रखती हें और उसमें कुछ कमी-बेशी करनेका यत्न 
नहीं करती, कि जिससे अन्यथा अभिप्राय भासित हो, वह सत्य वाणी है । 

६. विचारसे जो सत्य प्रतीत हो उसीके सविवेक आचरणका नाम 
सत्य कर्म हें । 

७. पर सत्य जो परमेश्वर हैं उसे जाननको अपर सत्य साधन है यह 
कहिए अथवा सत्य आग्रह, सत्य विचार, सत्य वाणी और सत्य कमेंकी- 
यानी अपर सत्यके पालनकी--पूर्ण सिद्धिका ही नाम परमेश्वरका साक्षा- 
त्कार है यह कह लीजिए । साधकके लिए दोनोंमें भेद नहीं ह । 


रे 


अहिंसा 


१. साधारणत: लोग सत्य अर्थात्‌ 'सत्यवादिता', इतना ही स्थूल अर्थे 
लेते हे । परंतु सत्य-वाणीमें सत्यके पालनका पूरा समावेश नहीं होता । ऐसे 
दी साधारणत: लोग दूसरे जीवकों न मारना, इतना ही अहिसाका स्थूछ 

अर्थ करते हूँ; परंतु केवल प्राण न लेने मात्रसे ही अहिसाकी साधना घ्री 
नहीं होती । 

२. अहिंसा केवल आचरणका स्थल नियम नहीं है, बल्कि यह 
मनकी वृत्ति हैं । जिस वृत्तिमें कहों भी द्वेषकी गंधतक नहीं रहतो 
उसका नाम अहिसा हैं । 

३. ऐसी अहिसा सत्यके समान ही व्यापक है । ऐसी अहिंसाकी सिद्धि 
हुए बिना सत्यकी सिद्धि होना अशक्य हैँ । इसलिए सत्यको दूसरी दृष्टि- 
से देखा जाय तो वह अहिसाकी पराकाष्ठा ही हैं। पूर्ण सत्य और पूर्ण 
अहिंसामें भंद नहीं है; फिर भी, समझनेकी सुविधाके लिए, सत्यको 
साध्य और अहिसाको साधन माना हैं। 

४. ये--सत्य और अहिसा--सिक्‍केकी दो पीठोंकी भांति एक ही 
सनातन वस्दुकी दो पीठोंके समान हें । 

५. अनेक धमंमिें जो ईश्वर प्रमस्वरूप हैँ कहा गया है, वह प्रेम 
और यह अहिसा भिन्न नहीं हैं । 

६. प्रेमका शुद्ध व्यापक स्वरूप अहिसा है। पर जिस प्रेममें राग या 
मोहकी ग्ध आती हँ वह अहिसा नहीं होगा। जहां राग-मोह होता 
हैँ वहां ठेषका बीज भी होगा ही | प्रेममें बहुत बार राग-हेष पाये जाते 
हैं । इ्सलिए तत्त्वज्ञोंने प्रेम शब्दका प्रयोग न कर, अदहिसा शब्द लिया, 
ओर उसे परमध्म बतलाया । 

७. दूसरेके शरीर या मनको दुःख या चोट न पहुंचाना, इतना ही 
अहिसा-धर्म नहीं है; हां, साधारणतः इसे अहिसा-धर्मका बाहरी लक्षण 
कह सकते हूँ । दूसरोंके शरोर या मनको स्थूल दृष्टिसे दुःख या चोट 
१हुंचतो जान पड़नेपर भी, संभव हैं कि उसमें शुद्ध अहिसा-धर्मका पालन 
होता हो | दूसरी ओर, यह भी संभव है कि इस प्रकार दुःख या चोट 
पहुंचानंका आक्षेप किये जाने योग्य कुछ न करनेपर भी इस व्यवितने 
हिसा की हो | अहिसाका भाव दिखाई देनेवाले परिणामर्मे ही नहीं है, 
बल्कि अंत:करणकी राग-द्वष-विहीन स्थितिमें हूँ । 

-. ८. तथापि दृष्ट लक्षणोंकी उपेक्षा नहीं करनी चाहिए । क्योंकि इनके 
स्थूल साधन होनेपर भी अपने या दूसरेके हृदयमें अहिसावृत्ति कितनी 
विकसित हुई हैँ उसका इन लक्षणोंसे साधारणत: अंदाज मिल जाता हैं । 
दूसरे प्राणीको उदवेग न हो ऐसी वाणी और करमको देखकर ही 
साधारण जीवनमें तो इस बातकी प्रत्यक्ष परख हो सकती हैं कि उस 
व्यक्तिमें अहिंसा कहांतक पल्‍लवित हुई है । अहिसामय दुःख देनेके मौके 
आते हैं, तथापि उस समय उनमें विद्यमान अहिसा स्पष्ट सामने रहती 
हैं। जहां स्वार्थकी लेशमात्र भी गंध हैं वहां पूर्ण अहिसा संभव नहीं है । 

९. पर इतनेसे अहिसाकी साधना पूरी हुई नहीं समझो जा सकती। 
अहिसाका साधक केवल प्राणियोंको उदवेग पहुचानेवाली वाणी और कर्म 
ने बोल न करके अथवा मनमें भी उनके प्रति द्वेषभाव न आने देकर संतोष 
नहीं मानता; बल्कि जगतमें फंले हुए दुःखोंको देखने और उनके उपायोंका 
ध्यान धरनेका प्रयत्न करता रहेगा, और दूसरोंके सुखके लिए स्वयं 
प्रसन्नतासे कष्ट सहेगा । मतरहूब यह कि अहिंसा केवल एक निवत्ति- 
रूप कम या निष्क्रिया नहीं है, बल्कि बलवान प्रवृत्ति या प्रक्रिया है । 

१०. अहिसामें तीव्र का्यंसाधक शक्ति भरी हुई. है। इसमें जो 
अमोघ शक्ति हें उसका अभी पूर्ण संशोधन नहीं हुआ है । अहिसाके 
समीप सारे वेरभाव शांत हो जाते हें, यह सूत्र शास्त्रोंका प्राप नहों हैं, 
बल्कि ऋषिका अनुभव-वाक्य हूँ । जाने-अनजाने, प्रकृतिकी प्रेरणासे, सब 
प्राणियोंने एक-दूसरेके लिए कष्ट उठानेका धर्म पहचाना है, और उसके 
आचरणद्वारा संसारको निबाहा है । तथापि इस शक्तिका संपूर्ण विकास 
और सब कार्यों और प्रसंगोंमें इसके प्रयोगके मार्गेका भी ज्ञानपूर्वक 
संशोधन और संगठन नहीं हुआ है । हिसाके मागके संशोधन और संगटन 
क्रनेका मनुष्यने जितना दी्घ उद्योग किया है, और उसका बहुत अशोंमें 
शास्त्र बना डालनेमें सफलता पाई है, उतना यदि वह अहिसाकी शक्तिके 
संशोधन और संगठनके लिए करे तो मनुष्यजातिके दु:खोंके निवारणार्थ यह 
एक अनमोल, सदा अव्यर्थ और परिणाममें उभयपक्षका कल्याण करनेवाला 
साधन सिद्ध होगा । 

. ११. जिस श्रद्धा और उद्योगसे व॑ज्ञानिक प्रक्ृतिकी शक्तिग्रोंकी शोध 
करते हें और उसके ,नियमोंको विविध प्रकारसे व्यवहारमें लानेका प्रयत्न 
करते हूँ, वेसी ही श्रद्धा और उद्योगसे अहिसाकी शक्तिकी खोज करनेकी 
और उनके नियमोंको व्यवहारमें लानेका प्रयत्न करनेकी आवश्यकता है । 


छठ 


ब्रह्मचय 


। १. जसे अहिंसा बिना सत्यकी सिद्धि संभव नहीं है, वैसे ब्रह्मचर्य 
बिना सत्य और उसी तरह अहिसा दोनोंकी सिद्धि अशक्य हैं । 

२. ब्रह्मचयंसे मतलब हैं ब्रह्म अथवा परमेश्वरके मार्गपर चलना; 
अर्थात्‌ मन और इंद्वियोंको परमेश्वरके मार्गपर रखना । 

३. रागादिक विकारोंके बिना अब्रह्मचर्य अर्थात्‌ इंद्रियपरायणता 
नहीं हो सकती, और विकारी मनुष्य सत्य या अहिसाका पूर्ण पालन कर 
नहीं. सकता; यह कि आध्यात्मिक पूर्णता प्राप्त नहीं कर सकता । 

४. अत: ब्रह्मचयंका अर्थ केवल वीयंरक्षा अथवा कामजय मात्र ही 
नहीं हैं, बल्कि इसमें सभी इंद्रियोंका संयम आवश्यक है । 

५. पर जैसे सत्यका स्थूल अर्थ सत्य वाणी और अहिसाका स्थूछ 
अर्थ प्राण न लेना हीगया है, वैसे ब्रह्मचर्यका भी सिर्फ 'कामजय' इतना ही 
अर्थ लिया जाता है। कारण इसका यह है कि मनृष्यको कामजय ही 
अधिक-से-अधिक कठिन इंद्रियजय लगता है। 

६. वास्तवमें जीवनके सुखपूर्वक निर्वाहके लिए अन्य इंद्रियोंका थोड़ा - 
स्रा भी भोग आवश्यक होता है । पर, ब्रह्मचयेंसे जीवन-निर्वाह अशक्य नहीं 
ह ता, उलटा अधिक अच्छी तरहसे और तेजस्वी होता है । 

. ७. आजीवन नैष्ठिक ब्रह्मचारीको जीवनकी पूर्णता तथा परमानंद 
प्राप्त करनेकी जितनी आशा और अनुकूलछता है, .उतनी अन्नह्मचारीको: 
नहीं है। ऐसे स्त्री-पुरुषोंका; जीवन अविवाहित और विवाहित दोनोंके 
लिए दीपस्तंभके समान हैं । 


खंड १: : धर्म ७ 

८. कितु दूसरे प्राणियोंकी अपेक्षा मनृष्य आहार-विहारमें अधिक 
स्वतंत्रता भोगता है और इससे वह समस्त इंद्रियोंके भोगोंमें अधिकता 
करता है । परिणामस्वरूप केवल सालके किन्‍्हीं खास दिनोंमें ही उसे काम- 
वेग नहीं आता, बल्कि वह बराबर उसका पोषण करता रहता हेँ। यों 
कामविकार इसका निरंतरका रोग बने रहनेके कारण उसे जीतना इसके 
लिए कठिन-से-कठिन हो गया हैं । 

९. परंतु विचारशील मन॒ष्य देख सकता हूँ कि दूसरी इंद्रियोंको 
पोषे बिना कामको बहुत पोषण नहीं मिलता, और दूसरी इंद्रियोंको जीते 
बिना कामजयकी आशा रखना व्यर्थ है । 

१०. इस प्रकार प्रयत्न करनेवाले स्त्री-पुरुषोंके लिए ब्रह्मचयेका 
पालन साधारणतः जितना समझा जाता है उतना कछिन नहीं है । 


५ 


अस्वाद 


'इस प्रकार एक ब्रत दूसरे ब्रतको न्योता देता हे । 

१. एक भी इंद्रियके स्वच्छंदी बन जानेसे दूसरी इंद्वियोंपर प्राप्त 
नियं त्रण ढीला पड़ जाता है । उनमें भी, ब्रह्मचयंकी दृष्टिसे, जीतनेमें 
सबसे कठिन और महत्त्वकी स्वारदेंद्रिय हे। इसपर स्पष्टरूपसे ध्यान 
रखानेके खयालसे स्वादजयको ब्रतोंमें खास स्थान दिया गया हे ! 

२. झरीरमेंसे खर्च हो' जानेवाले तत्त्वोंको फिर पूरा करने और इस 
प्रकार शरीरको कार्यक्षम स्थितिमें रखनेके लिए आहारकी जरूरत 
है । इसलिए यह दृष्टि रखकर ही जितने और जिस प्रकारके आहारकी 
जरूरत हो वही खाना चाहिए । स्वादके लिए---अर्थात्‌ जीभको रुचनेकी 
दृष्टिसि कुछ खाना या खुराकमें मिलाना, अथबा अधिक आहार करना 
अस्वाद-ब्रतका भंग हैं । 

! , ३. अस्वाद-वत्तिसे चलनेवाले संयुक्त भोजनालयमें जाकर वहां 
जो भोजन बना हो उसमेंसे जो. हमारे लिए त्याज्य न हो उस आहार- 

को ईव्वरका अनुग्रह मानकर, मनमें भी उसकी टीका किये बिना, संतोष- 
पूर्वक और शरी रके लिए जितना आवश्यक हो उतना खा लेना, अस्वाद- 
ब्रतमें बहुत सहायक है । 


€्‌ 
अस्तेय 


१. अस्तेयका अर्थ दूसरेके स्वामित्ववाली वस्तुका न लेनाभर ही नहीं 
है ॥ अपनी मानी जाती हो, पर अपनेको उसकी जरूरत न हो, तथापि 
उसका उपयोग करना भी चोरी ही हैं । दूस रोंकी चीजपर नजर बिगाड़ना 
मानसिक चोरी है। दूसरोंके विचार अथवा शोध--आविष्कार--को 
जानकर अपनी बनाकर पेश करना, विचारकी चोरी है । 

२. हम जगतकी समस्त वस्तुओंपर परमेश्वरका स्वामित्व समझें और 
प्राणीमात्रको उसके कर्ता-हर्तापनमें रहनेवाले एक विशाल कुटूंबके रूपमें 
समझें,तो जगतमेंसे बित्कुल आवश्यक वस्तुओंभ रके उपभोग करनेका अधि- 
कार हमें रहता हैं। इसपर इ उ_से अधिक अधिकार मानना चोरी हैं । 


ऐ 


अपरिग्रह 


१. अस्तेय और अपरिग्रहमें बहुत थोड़ा भेद हैँ। जिसकी हमें आज 
आवश्यकता नहीं हू, उसे भविष्यकी चितासे संग्रहकर रखना, परिग्रह है । 
परमेश्वरपर विश्वास रखनेवाला यह मानता हूँ कि जिस वस्तुकी जब 
पूरी आवश्यकता होगी तब वह अवश्य प्राप्त हो जायगी। इसलिए 
वह किसी संग्रह करनेके फरमें नहीं पड़ता । 

२. इसका अर्थ यह नहीं हूँ कि जो शक्तिमान होते हुए भी मेहनत 
नहीं करता, उसकी भी आवश्यकतार परमेश्वर पूरी करता है। 
जिसकी मेहनत करनेंकी नीयत नहीं है, जो मेहनतको आफत समझता 

है, उसे तो यह विश्वास ही नहीं जमता कि परमेश्वर पूरा पाड़नेवाला 
है । वह तो अपनी परिग्रह-शक्तिपर ही भरोसा रखता है। उसके 
निर्वाहकी परमेश्वर चिता करता है जो शक्ति होनेपर पूरा-पूरा श्रम करता 
हैँ आर श्रम करने में ही प्रतिष्ठा समझता है, पर अपरियग्रही रहता है । 
३. फिर, इसका अर्थ यह नहीं हैं कि समाजमें रहकर इस ब्रतका 
पालन करनेकी इच्छा करनेवाला मनुष्य अपने पास आई हुई वस्तुओंको 
रास्तेमें डाल आवे या बिगड़ने दे । वह अपनेको इन वस्तुओंका रक्षक समझे 
और उनकी टीक हिफाजत रक्‍्वे; लेकिन पलछभरके लिए भी अपनेको 
इनका मालिक न माने। अतः जिन्हें उनके उपयोगकी आवश्यकता हो 
उन्हें इनका इस्तेमाल करने देने में रुकावट न डाले । अपने या अपने बाल- 
बच्चोंके काम आनेके खयालसे जो एक चिथड़ा ही बटोरकर रखता है और 
दूसरेकी जरूरत होते हुए भी इस्तेमाल नहीं करने देता, वह ॒परिग्रही 
है। जो ऐसी वृत्तिसे रहित है, लाख रुपयेकी पंजी रखता हुआ भी, वह 
अपरिग्रही है । 


्ः 


शरीर-भ्रम 


१. जीवनके आवश्यक पदार्थ उत्पन्न करनेके लिए स्वयं शारीरिक 
परिश्रम करना, यह अस्तेय और अपरिग्रहमेंसे निकलनेवाला सोधा 
नियम हूँ । परिश्रमके बिना जो पदार्थ नहीं उपजते, और जिनके बिता 
जीवन निभ नहीं सकता, उनके लिए शारीरिक श्रम किये बिना उनका 
उपभोग करें तो जगतके प्रति हम चोर ठहरते हैं। 

२. पारमाथिक भावसे ऐसा परिश्रम करनेका नाम यज्ञ हें। अपने 
किय परिश्रमसे उत्पन्न पदार्थोका स्वयं ही उपभोग करनेकी अभिलाषा 
रखना सकाम कम कहलावेगा । वेसी अभिलाषाके बिना, इतने 
पदार्थ जगतके लिए पैदा होने ही चाहिएं, यह समझकर परिश्रम करने- 
का नाम निष्काम कर्म है और वह यज्ञ हैं । 

३. मल, कूड़ा-करकट आदि अनर्थकारी पदार्थोके संबंधकी व्यवस्थाके 
लिए, किया हुआ परिश्रम भी यज्ञका एक प्रकार ही कहा जाता हे । 
ऐसा परिश्रम हरेकको अवश्य करना चाहिए । 

। ४. इस दृष्टिसे जांचनेपर जान पड़ता हैं कि हम सब जो पढ़े-लिखे 
कहलाते हैं, वे अपने परिश्रमसे जितना पैदा कर सकते हैँ उससे बहुत 
अधिक पदार्थोका उपभोग करते हें और बेकारका संग्रह कर रखते हैं । 
इसके सिवा अनर्थकारी वस्तुओंकी उचित व्यवस्थाके लिए तो हम शायद 
ही शारीरिक परिश्रम करते हें। इससे अनेक प्राणियोंको तंगी और 
बेजा तकलीफ भगतनी पड़ती हैं। मतलब हम अस्तेय और अपरिग्रह 
ब्रतका पल-पलपर भंग करते हें । 

५. अत: हमारे लिए अस्तेयादि ब्रतोंकी ओर कंदम उठानमें जरूरी 
क्ंदम यह है, कि अपनी आवश्यकताओंकोी और निजी परिग्रहको जितना 
ब॒ते उतना घटाते जाना, और उत्पादक श्रमके लिए तथा अनर्थकारी 
पदार्थोकी योग्य व्यवस्थाके लिए निष्कामभावसे और यज्ञबुद्धिसे नियम- 
पूर्वक अपने निजी श्रमके रूपमें हाथ बंटाना । 

६. इसके लिए आजकी भारतबवषेकी स्थितिमें कताई तथा मलमृन् 
साफ करके इसकी उचित व्यवस्था करना आश्रममें यज्ञकर्म माना गया 
है । इसका अधिक विचार आगे होगा । 


6 
स्वदेशी 


१. शरीर-श्रमके सिद्धांतमेंसे ही स्वदेशी धर्मका उद्भव होता है। 
२. अस्तेय और अपरिग्रहका आदश रखनेवाला मनृष्य दूसरेके 
परिश्रमका लाचार दशामें ही उपयोग करेगा। . 
. . “अपना भोजन बनाने, कपड़े धोने, मलमृत्र साफ करने, बरतन 
मांज़ने, हजामत करने, झाड़ देने इत्यादि निजी दैनिक कामोंके स्वयं न 
-करनम अथवा दूसरोंसे करानेमें मान या प्रतिष्ठा ..'है, यह। समझकर 

दूसरोंसे नहीं करावेगा पर अपनी अश्वेक्तिके कारण या प्रेमके कारण या 
अपने साथियोंके साथ अंगीकृत कार्योमें सुविधाकी दृष्टिसे उत्पन्न श्रम- 
विभागसे वह ऐसी सेवा ले सकेगा | इसमें अमुक काम बड़ा हैँ, अमुक 
छोटा है, अम॒क काम करनेवाला, केवछ इस कामकी किस्मके कारण ही, 
आदरणीय हे और दूसरा तुच्छ हैं, इस भावकी गंध भी नहीं होनी 
चाहिए । 

३. ऊपरके सूत्रमें बताया गया सिद्धांत आदर्शरूप हे। साथीपनकी 
इस भावनाका विस्तार करनेंसे और जगतमें व्यवहारकी जो रीति 
प्रत्यक्ष: चल रही है उसका विचार करनेसे मालम होता हूँ कि हमारी 
कितनी ही आत्रश्यकताओंको प्राप्त करनेके लिए कुट्ंब या साथियोंके 
साथ ही सहयोगमलक श्रम-विभाग काफी नहीं होता, बल्कि पड़ोसी और 
ग्रामवासियोंके साथ भी ,सहयोग और श्रम-विभाग करना पडता हैं | 
इसमेंसे स्वदेशी-धर्मकी उत्पत्ति हैं । 

४.. स्वदेशो-ब्रत केवल स्वदेशाभिमानके विचारमेंसे नही उपजा हैं, 
बल्कि धर्मके विचारमेंसे उपजा हें। समग्र विश्वके साथ बंधुत्वकी 
भावनाके लिए प्रयत्न होते हुए भी, जिन पड़ोसियोंके बीचमें हमारा 
जीवन दिन-रात गुजरता है, और अनेक विषयोंमें जिनके साथ . हमारे 
संबंध जड़े हुए हे और जड़ते रहते हैं, उन्हींके साथ हमारा: पहला व्यवहार 
उचित हैँ । ऐसे धर्मयुक्त व्यवहारकी अवगणना करके विश्व-बंधुत्वकी 
सिद्धि नहीं हो सकती । केवल दिखावाभर ही होता हैं । 

५. केवल राष्ट्रीयताकी भावनासे उपजा हुआ स्वदेशीका विचार 
विदेशियोंके हितकी उपेक्षा कर सकता हैँ और उनका अहित करनेकी ताक- 
में भी रह सकता है। धमेरूप स्वदेशी स्वराष्ट्रका कल्याण साधते हुए 
भी परयष्ट्रका अकल्याण न चाहेगा. न करनेकी चेष्टा करेगा । 

१० 
अभय 


१. जो मरष्य अपने मनके विकाशोंके सिवाय अन्य आपत्तियोंका 
भय रखता है, वह अहिसाका पालन नहीं कर सकता । इसलिए देवी 
संपत्तियोंमें अभय प्रथम प्राप्त करने योग्य गृण हैं । 

२. मनुष्य आम तौरपर बीसों बातोंसे डरता रहता हैं--जैसे, 
मौत, शारीरिक कप्ट, धननाश, मारकाट, जुल्म और अत्याचार, मानहानि, 
लोक,नदा, काल्पनिक वहम, कौट्बिक क्लेश, अथवा इस खयालसे कि 
कुटुंबियोंको दुःख होगा, इत्यादि । डरनेवाला मनृष्य धर्माधर्मका गहरा 
विचार करनेका साहस ही नहीं कर सकता । वह सत्यको खोज नहीं सकता 
ओर खोजकर उससे चिमटा नहीं रह सकता । इस दृ-्टिसे उसके द्वारा 
सत्यका पालन नहीं हो सकता । 

३. मनुष्यके डरनेकी एक ही वस्तु है--अपना विकारी चित्त । ईद्वर- 
का डर कहिये, अधमेंका डर कहिये, या अपने विकारहूपी शत्रुका डर 
कहिये, तीनों एक ही हैं। यदि त्रिकार न हों तो अधर्म नहीं हो 
सकता; और अधरम्म न हो तो ईर्वरका डर, यह शछब्द-प्रयोग ही 
बयुवत हो जाता है । 


११ 


नम्नता 


१. नम्प्रताका गुण अहिसाका ही एक अंश कहा जा सकता है । जहां 
अहंकार है वहां नम्नताकी नन्‍्यूनता है; अहंकारी सर्वात्मभाव नहीं रख 
सकता, इसलिए उसकी अहिसामें त्रटि पड़ती हैं । 

२. शन्यवत हो रहना नम्प्रताकी पराकाष्ठा हूँ। में भी कुछ हूं, 
मुझमें कुछ विशेषता है--ऐसा शरीर, मन, बुद्धि, विद्या, कला, चतुराई, 
पवित्रता, ज्ञान, मर्वित, उदारता, ब्रतपालन अथवा स्वयं विनयादि गुणोंके 

विषयमें भी खयाल रहना और इससे अपना अस्तित्व, मानों कोई बोझ 
ल्मदे चल रहे हों ऐसा भरकम लगना अहंकार हैं। ऐसा भान कम- 
से-कम होना--जैसा अपने शरीरके नीरोग अवयवोंके विषयमें होता है 
वेसा--शून्यवत्‌ स्थिति अथवा नम्मता है । 

३. ऐसी नम्म्रता अभ्याससे नहीं प्राप्त की जा सकती, बल्कि अनेक 
सद॒पुणों और विचारमय जीवनके परिणाम-स्वरूप स्वभावमें अपने-आप 
प्रकट होती हैँ । नम्प्र मनुष्यको अपनी नम्गरताका भानतक नहीं होता । 

४. बहुत बार बाहरी नमृताकी ओटमें सूक्ष्म और तीव्र अभिमान 
छिपा हुआ होता है । यह नमूता नहीं हे । 

५. अपनी मर्यादाओंको समझना और उन्‍्हींके अंदर रहना यह भी 
नमृताका आवश्यक लक्षण हैं। 

६. नम मनाय दुनिया भरके काम कर डालनेकी हविस नहीं 
रखता, कितु अपनी मर्यादा निश्चित करके उसके सिद्ध होने तक उसके 
बाहर कदम नहीं रखता । 

७. सत्य, अहिसा, ब्रह्मचर्य आदि ब्रतोंका साधक यह समझ ले कि 
हनके पालनकी अपनी शक्ति आदर्शके मुकाबलेमें कितनी अल्प हैँ तो वह 
अपने-आप नम्‌ रहे । 

८. एक ओर तो वह सत्य, अहिसा आदियमें भरी हुई शक्तिके लिए 
अपनी श्रद्धा कम न होने दे और दूसरी ओरसे इनकी चरम सोमातक पहुंचने 
की अपनी अल्पशक्तिको देखकर हत श॒ न हो, कितु नम्मतापूर्वक अपनी 
मर्यादा समझकर इन सबको जीवन में चरितार्थ करनेका सदेव यत्न करता रहे 

९. आद्शेको पहुंबनेंमें अपनी करमियोंके प्रति नम््र मनृष्य असावधान 
नहीं रहता । इन कमियोंको वह निष्कपट भावसे स्वीकार करता है, उनका 
समर्थन करनेके लोभमें नहीं फंसत्ता । 


१४ गांधी-बिचा र-दो हन 


हर 
ब्रत-प्रेतिज्ञा 

१. ब्रतका अर्थ हे-अपनेको जो आचरण सत्य विचारका अनुसरण 
करनेबवाला लगता हो उससे अविचल भावसे चिमटे रहने और उसके 
विपरीत आचरण कभी न करनेकी प्रतिज्ञा । 

२. इस अविचलतामे जितनी ढिलाई आवेगी, उतनी सत्यके दर्शेनमें 
कचाई रह जायगी । 

३. सर्देव सत्यरूपी परमात्मामें ही स्थिति रहनेके लिए--अर्थात्‌ मन- 
वचन-कमंसे सत्यनिष्ठ ही रहनेकी अवस्थाको प्राप्त करनेके लिए--ऐसी 
प्रतिज्ञायें आवश्यक, हें । 

४. असावधानीमें, कुसंगतिके कारण अथवा पूबंकी कुटेवों या कुसं- 
स्कारोंके कारण, मन अपने किये नि३रचयोंपर नहीं टिक पाता इसके लिए, 
उसे ब्रतरूपी बेड़ियोंसे कसना उसे स्थिर करनेका अच्छा उपाय हैं । 

५. यह स्पष्ट हें कि जो आग्रह, विचार, वाणी और कर्म सत्य हों 

उन्हींके लिए ब्रत हो सकता है । असत्य आग्रह, असत्य विचार, असत्य 
वाणी अथवा असत्य कर्म करनेका ब्रत नहीं लिया जा सकता और लिया 
हो तो वह छोड़ देना पड़ता हैं ॥ ब्रतमें ऊध्वंगमन है, परिश्रम है । वह असत्य 
या भोगादिमें नहीं होता । इससे भोग करनेका ब्रत नहीं हो सकता । 

६. असत्य न होनेपर लिया हुआ ब्रत छोड़ा नहीं जा सकता। इसे 
पालनेमें आनेवाली कठिनाइ्योंको जो आपड़े उठाना ही चाहिए । 


१३ 
उपासना-प्रा्थना 


१. उपासनाका अर्थ हैँ परमेश्वरके पास बैठना। बड़ोंके पास बैठना, 
अर्थात्‌ तद्रूप होना । परमेश्वर अर्थात्‌ सत्य । इसलिए सत्यरूप होनेका 


+* यह प्रकरण गांधीजीने स्वयं लिखा है ।--कि० घ० म० 

नाम हुँ उपासना । सत्यरूप होनेकी तीत्र इच्छा करना, भगवानसे विनती 
करना प्राथना हैं । 

२. सत्यरूप होना अर्थात्‌ निविकारी होना, निविकारी होनेके लिए. 
विकारी-विचार भी उत्पन्न न होने देने चाहिएं । मन खाली नहीं रहता- 
या तो विकारी विचार करेगा अथवा सत्यकी ओर जायगा। रामक्ृष्णादि 
सत्यकी मतिरूप हे । इसलिए इन्हींका स्मरण नामस्मरण है । हृदयसे नामः 
स्मरण करनेवाला तदरूप अवश्य हो जायगा। 

३. उपासना बंद्धिका विषय नहीं हूँ, बल्कि श्रद्धाका विषय हैँ । 
उपासना करते-करते शुद्ध होना निश्चित ही है । ऐसी श्रद्धा रखकर नित्य, 
उपासना करनी ही चाहिए । जैसे शरीरको अन्नादि पोषते है वंसे आत्माको 
उपासना पोषती है । 

४. सत्यरूप ईश्वर सबमें बसता है । अत: जीवमात्रसे ऐक्य साधने- 
की आवश्यकता हैं। अतः उपासना व्यक्तिगत और उसी प्रकार सामुदा- 
यिक होनी चाहिए । 

५. जीवमात्रके साथ ऐक्य साधनेका अर्थ हे उनकी सेवा करना |, 
इससे निष्काम सेवा भी उपासना ही मानी जायगी । 


१४ 


व्रतोंकी साधना- 


१. गायको बचानेके लिए असत्य बोला जा सकता है या नही, 
सांप-सरीखे प्राणियोंको मारा जा सकता हैं या नहीं, स्त्रीपर बलात्कार 
करनेवा ले' अत्याचारीको पशुबलसे रोका जाय या नहीं, ऐसी-ऐसी 
ताकिक उलझनोंमें पड़कर ब्रतोंकी साधना नहीं हो सकती । ये गृत्थियां बुद्धि- 
के तरीकेसे सुलमनी होंगी तब सुलझ जायंगी, और यदि हमने जीवनके 
दैनिक और सामान्य अवसरोंपर ब्रतोंकी साधना सुचारुरूपसे की होगी तो 
कठिन . अवसरोंमें हमें स्वयं क्या करना है, इसका अंदाज अपने आप 
हो जायगा । ' 

२. दैनिक ओर सामान्य प्रसंगोंके कुछ उदाहरण :-- 

(क) असत्याचरणके : किसीको बुरा समझते हुए अच्छा बतानेकी 
कोशिश करना, बड़ा या अच्छा कहलानेकी इच्छासे अपनेमें न होनेवाले 
गुणोंका स्वां१३ भरना, बोलनेमें अतिशयोक्ति करना, अपने दोषोंका जिनके 
सामने प्रकट करना आवश्यक है उनसे छिपाना, साथी या वरिष्ठके प्रइन- 
का उड़ता उत्तर देना, प्रकाशित करने योग्यकों छिपाना, विश्वासका भंग 
करना, वादेका तोड़ना इत्यादि । 


(ख) हिप्ताके: किसीका अपमान करना, दुत्कारना, खराब चीज 
दूसरेको देना और अच्छी खुद लेना, अपने कामसे जी चुराकर साथीपर 
उसका बोझ डाल देना, पड़ोसी या साथीके दुःख या बीमारीमें समभावी 
होनेमें चुकना, अपने पास होते हुए भी भूखे-प्यासेको अन्न-पानी न देना, 
अतिथिका सत्कार न करना, मजदूरसे तुच्छतापूवंक बोलना और उसपर 
बिना सोचे-विचारे काम लादे जाना, जानवरको कांटा, डंडा, गाली 
आदिद्वारा पीड़ा पहुंचाना, भोजनमें, भात कच्चा रह गया, दालमें नमक 
अधिक हो गया, साग रुचिकर नहीं हे--ऐसी क्षुद्र बात्ोंपर चिढ़ना, 
कुढ़ना, इत्यादि-इयादि । 

इसी प्रकार दूसरे ब्रतोंके विषयमें भी समझना चाहिए। 

३. ब्रह्मचयंके पालनमें निम्नलिखित सूचनायें उपयोगी हो सकती हैं:- 

(क) बालक-बालिकाओंका सादगी और नेप्तृगिक तरीकेसे, वे जीवन 
भर निमंल रहेंगे इस श्रद्धासे, पालना करना । 

(ख) सबको मिर्च, मसाले उत्तेजक पदार्थे, बसावाली भारी खुराक, 
पचनेमें भारो मिथ्टान्नं, मिठाई और तले हुए पदार्थ.का खाना 
छोड़ देना चाहिए। 

(ग) पत्ति-पत्नीका अलग-अलग कमरेमें सोना और एकांत टालना । 

(घ) दशरोर और मन दोनोंको निरंतर और सत्कायोंमे लगाये रखना । 

(ड) रातको जल्दी -सोकर सुबह जल्दी उठनेका नियम सख्तीसे 
पालना । 

। (च) किसी भी प्रकारकी बीभत्स और ट्च्ची चीजें न पढ़ना । मलिन 
ब्रिचारोंकी औषध निर्मल विचार हें । 


(छ) थियेटर, सिनेमा आदि मनोविकारोंको जाग्रत करनेवाले तमाशे 
न देखना । 


.._(ज) स्वप्नदोष हो तो घबरा जाना नहीं चाहिए । तंदुरुस्त आदमीके 
लिए अच्छे-से-अच्छा इलाज हैँ, उसी समय ठंडे पानीसे नहाना । कभी-कभी 
सत्री-संग स्वप्नावस्थाका इलाज है, यह खयाल गलत हैँ । 

(झ) सबसे महत्त्वपूर्ण बात तो यह हैँ कि किसी भी व्यक्तिको--पति- 
पत्नी तकमें--संयम दुर्घट है, अथवा शरीर और मनके लिए हानिकारक हैं, 
अथवा विषय-भोग आरोग्य-दष्टिसे आवश्यक है, ऐसी सम्मतियोंपर तनिक 
भी विश्वास नहीं रखना चाहिए । उलटे, सबको चाहिए कि संयमको जीवन- 
की स्वाभाविक और साधारण स्थितिकी भांति मानकर चलें। द 

(व्य) नित्य उठकर पवित्रता और निमेलताके लिए एकाग्र चित्तसे 
प्रभुकी प्रार्थना करनी, रामनाम या ऐसे किसी मंत्रका सहारा लेना--यह 
विषयको जीतनेका सुवर्ण नियम हें ' । 

४. (क) प्रार्थनामें सोना, आलस्य करना, बात करना, ध्यान न 
देना, मनको यहां-वहां भटकने देना, आदिको प्रार्थनाका छूट जाना समझना 
चाहिए । यही स्थिति अनिच्छासे होनेपर इसे दूर करनेको प्रार्थनामें जाने- 
के पहले ही जाग जाना, उठकर दतुअन करना और ताजा रहनेका नि- 
हचय करना चाहिए । तथापि दारीर काबमें न रहे तो, छोटा हो या बड़ा, 
उसे शर्म न रखकर खड़ा हो जाना चाहिए । 

(ख) प्रार्थनामें एक दूसरेसे सटकर नहीं बैठना चाहिए । डंडेकी नाईं 
सीधा बैठना और धीरे-धीरे सांस लेना चाहिए । 

(ग) प्रार्थनामें इलोक, भजन आदिके उच्चारण और ध्वनि सीखने- 
की कोशिश करनी चाहिए । जबतक ये न आवें तबतक जोरसे न बीरकूकर 


के किपमकलललकनवमइत+नममनपान 


१, इस विषयपर अधिक पढ़ता चाहें तो गांधीजीकी 'अनीतिकी 
राहपर' पढ़ें । प्रकाशक--सस्ता साहित्य मंडल, नई दिल्‍ली । 
र्‌ 

मनमें ही बोलना चाहिए। यह भी न आवे तो केवल रामनामें लेता चाहिए। 

(घ) प्रार्थनामें जो कुछ बोला जाता हो उसका अर्थ समझ लेना और 
उसका मनन करना चाहिए । 

(ह) प्रार्थना व्यक्तिगत और सामुदायिक, दोनों महत्त्वकी हें। दोनों 
एक-दूसरेकी पोषक हँ। व्यक्तिगत प्रार्थनाका मूल्य न समझनेके कारण 
सामुदायिक प्रार्थनामें रस नहीं मिलता, और सामुदायिक प्रार्थनाका लाभ 
व्यक्तिको नहीं प्राप्त होता । अतः: प्रत्येकको व्यक्तिगत प्रार्थना भी निय- 
मितरूपसे करनी चाहिए । 

(च) इसके दो समय तो खास हैं : उठते ही और रातको आंख 
मूंदनेसे पहले । कितु यह न मानें कि दो ही समय व्यक्तिगत प्रार्थनाके 
हैं। प्रत्येक क्रियामें और प्रत्येक क्षणमें ईश्वरको साक्षी समझना व्यक्ति- 
गत प्रार्थना हैं । इसके लिए किसी खास मंत्र या भजनकी आवश्यकता 
नहीं हैं । इसमें चाहे जिस नामसे, चाहे जिस ढंगसे और चाहे जिस स्थिति- 
में ईश्वरको याद करना है। हर सांसके साथ रामनाम निकलनेकी स्थिति- 
को पहुंचना प्रार्थनाका आदरशों हैँ । 

(छ) तथापि, न समझें इसमें समय लगनेकी बात । इसमें समयकी 
आवश्यकता नहीं हैँ बल्कि अमूछित रहनेकी--नित्य सावधानता और 
जागृतिकी--तथा मलिनताके त्यागकी आवश्यकता है । 


० €ः ९ः 
खंड २ :; धममाग 


सर्वंधम-समभाव 


१. प्रत्येक युग और प्रत्येक राष्टमें सत्यके तीव्र शोधक और जन- 
कल्याणके लिए अत्यंत लगन रखनेवाले विभूतिमान पुरष और संत पैदा 
होते हैं ॥ उस युगके और उस प्रजाके दूसरे लोगोंकी अपेक्षा वे सत्यका कुछ 
अधिक दरोॉन किये हुए होते हैं । इनका कुछ दरॉन सनातन सिद्धांतोंका 
होता है, और कुछ अपने जमानेकी परिस्थितिमेंसे पैदा हुआ होता है । 
इसके सिवा ऐसा होता हैं कि कितने ही सिद्धांत अपने सनातन स्वरूपमें 
उनकी समझमें आनेपर भी, उन्हें कार्यरूपमें परिणत करनेको उद्यत होने- 
पर उस युग और देशकी स्थितिके अनुकूल मर्यादाके अंदर ही उसकी 
प्रणाली उन्हें सूझती है । इन्हीं सबमेंसे जगतके भिन्न-भिन्न धर्मोकी उत्पत्ति 
हुई हैं । 

२. इस प्रकार विचार करनेवाला किसी धर्ममें सत्यका सर्वेथा अभाव 
नहीं देखता, वेसे ही किसी धर्मको संपूर्ण सत्यके रूपमें नहीं स्वीकारता । 
उसकी दृष्टिमें सब धर्मोमें परिवर्तन और विकासकी गुंजाइश लगेगी और 
उसे लगेगा कि विवेकपूर्वक अनुसरण करनेपर प्रत्येक धर्म उस प्रजाका 
कल्याण साधनेको सशक्त हैँ और जिसमें व्याकुलता हैं उसे सत्यकी झांकी 
कराने तथा शांति ओर समाधान देनेमें समर्थ हैँ । 

३. ऐसा मनृष्य यह अभिमान नहीं रखता कि उसीका धर्म श्रेष्ठ है, 
ओर मनुध्यमात्रको अपने उद्धारके लिए उसीका स्वीकार करना आवश्यक 
हैं। वह उसे छोड़ेगा भी नहीं और उसके दोषोंकी ओरसे आंखें भी नहीं मूंद 
रक्‍्खेगा। वह जेप्ता अपने धर्मंके प्रति आदर-भाव रकक्‍खेगा, वेसा ही 
आदर-भाव दूसरे धर्मों और उनके अनुयायियोंके प्रति भी रक्‍्खगा, और 

चाहेगा यही कि प्रत्येक मनुष्य अपने-अपने धर्मके ही उत्तमोत्तम सिद्धातों- 
का यथायथ पालन करे। 

४. निदकब॒द्धि पर-धर्ममें छिद्र ही देखेगी । सत्यशोधकका प्रत्येक धर्मम 
सत्यका जो अंग विकसित जान पड़ेगा, उसका वह अंश ग्रहण कर लेगा । 
इससे सत्यशोधक पुरुषके बारेमें प्रत्येक धर्मके अनुयायीको ऐसा लगेगा मानो 
वह उसीके धर्मका सच्चा पाबंद हेँ। इस प्रकार सत्यशोधक अपने जन्म- 
धर्मका त्याग किये बिना सब धर्मोका अनुयायी-सा प्रतीत होगा। 


२ 


(३ | 
धर्म ओर अधम 


१. सत्यशोधक सब घमकि प्रति समभाव रक्‍्खेगा, पर यह अधमेंका 
सो विरोध ही करेगा; फिर वह अधर्म चाहे अपने या दूसरे धर्मके नाम- 
पर जारी हो या स्वतंत्ररूपसे चल रहा हो । 

२. सब धर्मोमें कुछ अपूर्णता होनेके कारण प्रत्येक धर्ममें धर्मके 
नामपर अधरमम पेठ जाता है। और यह दाखिल होता है, धर्मके नामपर, 
अत: धर्म और अधमंमें भेद करना कठिन हो जाता है, पर यह करना 
ही पड़ता हैं । 

३. किसी भी धर्मंमें हुए प्रसिद्ध व्यक्तियोंके जीवन-चरित्रमें दोष 
मालूम होनेपर उसपर जोर देकर उस धर्मको कोसना निदकोंका तरीका 
हैं। परंतु ऐसे दोषको दूसरोंके लिए आचरणमें लानेके नियमकी भांति 
पेश करना अधमं है और उसका विरोध किया जा सकता हैं। 

४. साधारणत:ः यह कहा जा सकता हैँ कि जो आचार सत्य आदि 
यम-नियमोंके इस प्रकारसे विरोधी हें कि वे इन धर्मके विकासका नहीं 
बल्कि उनके भंगके पोपनेवाले हैं, वे अधर्म हैं। इसका तय करना हैं तो 
विकट, पर भक्तिमान और विवेकी सत्यशोधरकको यह सूझ जाता है । 

५. सत्यशोधक अधमंका सव्त्र विरोध करेगा, पर उसीके साथ 
बह अधर्मी व्यक्ति और अधमंके फर्कपर नजर रवखेगा । अधर्मका विरोध 

करते हुए भी यह अधर्मी व्यक्तिका द्वेष नहीं करेगा । इसका दूसरा 
अर्थ यह हुआ कि वह अधर्मीका. सत्य और अहिसामय साधनोंद्वारा ही 
विरोध करेगा। अधमंका नाश करनेके लिए असत्य, हिसा आदि 
अधर्मयुवत साधनोंका उपयोग करके मुकाबलेमें अधर्म नहीं करेगा। 


रे 


सत्याग्रह 


१. इस प्रकार हम सत्याग्रहके तत््वपर आ पहुंचे हें । सत्याग्रहकी 
संक्षिप्त व्याख्या यह हो सकती हे--सत्यादि धमंके स्वयं पालन करनेका 
आग्रह, और अधमेंका सत्यादि साधनोंके द्वारा ही विरोध । 

२. विरोध करनेमें खासकर अहिसा-भंगकी संभावना रहती है, 
इसलिए अहिसापर जोर देकर कहा जाता है कि अधर्मका अहिंसामय 
साधनसे विरोध, यह सत्याग्रह है । 'सत्याग्रहके नामसे जिस युद्धविधिका 
प्रचार हुआ है उसके शुद्ध प्रकारकी यह स्थूल व्याख्या दी जा सकती हूँ। 

३. अधमंके विरोधके लिए आचरणीय सत्याग्रहका सविस्तर 
विचार आगे किया जायगा । यहां इतना ही कहना बस होगा कि सत्यादि 
धर्मोके स्वयं पालन करनेके आग्रहमें जितनी सिद्धि प्राप्त की होगी, 
उतनी ही अधमंके विरोधरूप सत्याग्रहके आचरण करनेकी शक्ति आवेगी 
और उसकी उचित विधियां सूझती जायंगी। 

४. पर ऐसी शक्तिका आना सत्याग्रही जीवनका दूसरा और 
दृद्य फल माना जायगा। यह दूसरा फल उपजे या न उपजे, इसका 
मुख्य फल तो ऐसे जीवनके परिणाममें पंदा होनेवाली सत्यरूपी परमेश्वर- 
की पहचान ही हे । 

छे 
हिंदूधर्म 

१. एक हिंदूके लिए हिंद्ृ॒धर्म यथेष्ट हैं। सत्यशोधकको अपनी आध्या- 
त्मिक उन्नति करनेके लिए इसमें यर्थेष्ट सामग्री मिल जाती है ।| 

२--सनातन हिदूधमंके श्रुति, स्मृति, पुराण, इतिहास, संतोंकी 
संस्कृत अथवा प्राकृत वाणी इत्यादि धर्मंग्रंथ हें। इन म्रंयोंमें भिन्न-भिन्न 
ऋषि, मुनि, कवि और विचारकोंने धर्मके भिन्न-भिन्न अंग विविध 
प्रकारसे समझाये हैं । इन सारे वचनोंका मूल्य एक-सा नहीं लगाया जा 
सकता और कितने ही तो अग्राह्य भी लगते हैं। तथापि नीर-क्षी र-विवेकसे 
देखने वाले जिज्ञासुको अपनी धर्मवृत्तिका पोषक साहित्य इसमेंसे यथेष्ट 
परिमाणमें मिल सकता हैं । 

३. सनातन हिदृधर्म एक सच्चिदानंद परमात्माको ही स्वीकार 
करता है और उसे मन-वाणीसे परे बतलाता हैं । तथापि, सब परमात्मा- 
रूप है इस सिद्धांतसे, वेसे ही विभूतिके सिद्धांसे उपासककी रुचिके 
अनुसार अनेक प्रकारकी कल्पनाओं और रूपकोंके द्वारा भिन्न-भिन्न 
आदशंकि प्रद्शेंक देवी-देवताओंकी, और ऐतिहासिक व्यक्तियोंको अवतार 
रूपमें वर्णन करके उनकी, और सदगरुकी उपासना करनेकी भी उसमें 
स्वतंत्रता हैं। सनातन हिदूधमंकी दृष्टि ऐसी दो उपासनाओंके बीच 
विरोध नहीं देखती, बल्कि मेल साधती हें। इससे सनातन हिदृधमेमें 
मूतिपूजाका निषेध नहीं हे । 

४. सनातन हिदूधर्म पुनर्जेन्मके और मोक्षके सिद्धांतोंको स्वीकारता 
है और मोक्षको अंतिम तथा श्रेष्ठ पुरुषार्थ समझता हैँ, तथा उसके 
लिए यम-नियम, ब्रत-संयम, तीथ्थेयात्रा इत्यादि साधनोंकों मानता है । 

५. सनातन हिंदूधमंमें वर्णाश्रम-व्यवस्थाको बड़ा महत्त्व दिया गया 
हैं; यह भी कहा जा सकता हैँ कि यही उसकी विद्येषता है। इसलिए 
हिंद्धर्मको वर्णाश्रम धर्मका नाम दिया जाय तो भी बेजा नहीं होमा ॥ इसी 

प्रकार, गोरक्षा भी इस धर्मका सबसे बड़ा बाह्य स्वरूप हैं । पर इन 
दोनोंका विचार स्वतंत्ररूपसे अन्यत्र होगा । 

६--“बंष्णव जन तो तेने कहिये” इस पदमें दिये गये लक्षण 
सनातन हिदूधर्मके सच्चे चिन्ह हें । 


पे 


गीता-रामायण 


१. हिंदूधमेमें अनेक माननीय ग्रंथोंके होते हुए भी नित्यके और 
साथ ही गहरे अध्ययन और मननके लिए संस्कृतमें गीता और हिदीमें 
तुलसीदासका 'रामचरितमानस', दो ग्रंथ सबसे अधिक महत्त्वके और 
साधारणत: पर्याप्त समझे जा सकते हैं । 

२. तत्त्वज्ञान और सूक्ष्म विवेचनके लिए गीता, और काव्यमय 
कथानकोंदारा साधारण मनुप्योंके भी समझने ओर ग्रहण करने योग्य 
प्रकारसे भक्ति, ज्ञान, वराग्य आदिके निरूपणके लिए तुलसी-रामायण, ये 
दो हिद्ृधमंमें बेजोड़ पुस्तकें हैं । 

३. अनासक्तियोग गीताका थध्यूवपद हूँ: अर्थात्‌ कर्मके फलकी 
अभिलाषा छोड़कर कतेंव्य-कर्मोंकी सतत करते रहनेका उपदेश उसकी 
ऐसी ध्वनि है जिसे कभी भुलाना नहीं चाहिए । इसमें कर्मेमात्रका निषेध 
नहीं किया गया है, न यही कहा गया है कि कर्ममें विवेक मत करो। 
इसमें दुष्कमंका निषेध है और सत्कमंका भी फलासक्तिको छोड़कर 
करनेका उपदेश हे। सत्य, अहिसादिकके संपूर्ण पालनके बिना इस 
योगकी सिद्धि असंभव है । 

४. गीताका पाठ, वाचन और मनन कभी पुराना नहों पड़ता । 
ज्यों-ज्यों इसका विचार किया जाय और उसके अनसार आचरणमें उतरते 
जाय॑ त्यों-त्यों इसकी पुनरावृत्तिमेंसे नया-नया बोध मिलता ही जायगा । 
हतना ही नहीं, बल्कि गीतामें प्रयुकत महाशब्दोंके अर्थ युग-युगमें बदलते 
रहेंगे और विस्तार पाते जायंगे। 

१. पूवेकथनानुसार हिंदूधरंके लिए योग्य नाम वर्णाश्रमधर्म है । 
वर्णाश्रमव्यवरथा इस धर्मकी विलक्षणता प्रकट करती हैं। इसका 
मूल वेदमें ही है । 

२. प्र-्येक धर्मकी कुछ न कुछ विशेषता होती ही है। हिंदुओोंने जो 
धर्म पाला है उसे अगर कोई विशेष और साथंक्‌ नाम दिया जा सकता है 
तो वह वर्णाश्रमधर्म ही है । । 

३. इस कारण, कोई हिंदू वर्णाश्रमकी उपेक्षा नहीं कर सकता। 
इस प्रथाको समझकर दोषपूर्ण मालम होनेपर इसका ज्ञानपूर्वक त्याग 
किया जा सकता है; और यदि यह प्रथा :धर्मकी निर्दोष विशेषता हो तो, 
(और वह है, इसलिए) इसका पोषण तथा पुनरुद्धार करना चाहिए। 

४, वर्णाश्रम-व्यवस्था समाज-रचनाकी मनस्वी व्यवस्था नहीं है, 
पर इसके पीछे सिद्धांतका ज्ञान मौजूद है। अर्थात्‌ उसके साथ मानव- 
मात्रको लागू होनेवाले नियमोंका ज्ञान हैं । 

५. इस प्रकार वर्णाश्रमकी शोधता हिंदू-धर्ममें हुई हे अवश्य, पर इसके 
पीछे जो सिद्धांत हैं वह हिंदुओंको ही लागू होता है, औरोंको नहीं, ऐसा 
नहीं है । भले ही आज जगत उसे स्वीकार नव करे। उतना वह खोवेगा ॥ 
आज नहीं तो करू जगतको उसे स्वीकार करना ही पड़ेगा । 

६. लेकिन, वर्ण और आश्रम दोनोंका आज तो लोप ही हो गया 
हैं। आश्रमका नाम और कमें दोनोंसे ॥ वर्णका लोप नामसे भले ही न 
समझा जाय, तथापि कमंसे तो हुआ ही हे + 

हम दोनोंका क्रमशः विचार करेंगे ॥ , 

१. वर्ण अर्थात्‌ धंधा । वर्णधर्मके सिद्धांतको संक्षेप्में इस प्रकार रख 
सकते हैं। जो मनुष्य जिस कुटुंबमें पैदा हो उसका धंधा, यदि वह नीति- 
विरुद्ध न हो तो, धर्म-भावनासे करे; और ऐसा करते हुए जो अर्थे- 
प्राप्ति हो उसमेंसे सामान्य आजीविकाभरकों ही रखकर शेषको सावें- 
जनिक कल्याणमें लगावे । 


२. वर्ण यह धर्म है, अधिकार नहीं । मतलब इसका यह है कि 
हरेक वर्णको चाहिए कि अपने-अपने करम्को धर्म समझकर पालन करे। 
उदर-पोषण यह उसका यत्किचित फल है। वह मिले या न मिले तो 
भी समझदारको अपने धमंमें रत रहना चाहिए। 

३. इसके सिवा, उसका अर्थ यह है कि वर्ण-वर्णके बीच ऊँंच-नीच- 
का भेद न हो, बल्कि वर्णमात्र समान माने जाय॑। 

४. वर्णका निर्णय सामान्यतः जन्मसे किया जाता हें; किसी अंशमें 
कमेंसे भी किया जाता हैँ। सामान्यतः मनुष्यको अपना पतुक धंधा 
करनेकी कला विरासतमें मिलती हे। यह नियम सर्वेव्यापक हैँ, और 
जाने-अनजाने सभी उसका अल्याधिक पालन करते हँ। हिंदू पूव॑जोंने 
कठिन तपश्चयसे इस महान नियमकी खोज की ओर यथाशक्ति उसका 
पालन किया | जगत यदि इस धर्म अथवा नियमका अनुसरण करे तो 
' सवंत्र संतोष फल जाय, झूठी प्रतिस्पर्धा मिट जाय, ईर्ष्या दूर हो जाय, 
कोई भूखों न मरे, जन्म-मरण बराबर रहे और व्याधियां दूर रहें। 

५. इस धर्म-व्यवस्थामें ब्राह्मण ब्रह्यको पहचानने और पहचनवानेमें 
समय बिताये और यह माने कि उसे उसकी आजीविका भगवान देते हैं। 
क्षत्रिय प्रजापालनका धर्म पाले, और इसके लिए आजीविकार्थ मर्यादित 
द्रव्य ले। वेश्य प्रजाके कल्याणके लिए खेती, गोपालन या व्यापार करे; 
जो अर्थकाभ हो उसमेंसे आजीविकाभरकों .लेकर बाकीका लोक- 

कल्याणके काममें लगावे। इसी प्रकार शृद्र परिचर्या करे, और उसे 
वह धर्मं समझकर ही करे। 

६. और फिर, इस व्यवस्थामें जिसके पास जो मिल्कियत होगी 
उसका वह सारी प्रजाके हितमें रखवाला या संरक्षक होगा; अपनेको 
कभी उसका मालिक न मानेगा । राजा अपने महलका या प्रजासे उगाहे 
करका मालिक नहीं बल्कि रखवाला हैँ। अपने पेट भरनेमरको लेकर 
बाकीका उपयोग प्रजाके लिए करनेको वह बंधा हुआ हैं। यानी अपनी 
कार्यदक्षतासे वृद्धि करके प्रजाकों वह किसी न किसी रूपमें वापस 
कर देगा | यही बात वेद्यके लिए है । 

७. दाद्रका तो कहना ही क्या ? उसके पास कोई मिल्कियत कभी 
होनेवाली ही नहीं है; इसलिए जो छाद्र केवल धर्म समझकर परिचर्या ही 
करता हैं, और जिसे मालिक होनेका लोभतक भी नहीं है वह हजार- 
हजार वंदनाके योग्य हैं और सर्वोपरि हे । 

८. पर, इस शुद्रके धर्मकी स्तुति तभी शोभती है, जब ये तीन वर्ण 
अपनेको प्रजाका सेवक समझते, और अपने पासकी संपत्तिको सावें- 
जनिक उपयोगके लिए रखनेवाले संरक्षक साबित करते हों; यह धर्म 
लादा तो जा ही नहीं सकता। 

९. वर्णको धर्मके रूपमें बताकर उसके शोधकने यह सूचित किया 
हैं कि उसके पालनमें बलात्कारकी गंधतक भी नहीं होनी चाहिए । उसके 
पालनसे ही जगत निभ सकता है, उसके पालनसे ही जगतका निस्तार 
है, यह समझकर हरेकको अपने-अपने वर्णधर्मका पालन करते-करते मर 
मिटना हें; दूसरोंसे जबदेस्तीसे पालन नहीं करवाना हैं । 

१०. समझदारके लिए इस धघमंका पालन सरल हैं। 

११. इस प्रकारका वर्णघर्मं समताका धर्म हँ; केवल साम्य'वाद' 
'नहीं । जगतमें जो विषमता फैली हुई है, उसकी जगह समताका साम्राज्य 
हो जाय । सब धंधे प्रतिष्ठामें और कीमतमें एक समान माने जाय॑। 
राजा और राजाके वजीरसे लगाकर भंगीतक सब एक समान कमावें। 
तीन वर्ण ज्यादा कमावें और शृद्र कम कमावें, अथवा क्षत्रिय महलरूमें 

चढ़कर बंठे, और ब्राह्मण भिक्षुक होनेके कारण झोंपड़ीमें रहे, वध्य बड़े 
बाग-बगीचे बसावे और शृद्र बिना घरबारका गुलाम बनकर रहे, ऐसी 
दयनीय दर्या, जहां वर्णधर्मका पालन होता हो वहां हो ही नहीं सकती, 
न होनी चाहिए । 

१२. इस प्रकारके वर्णघमंका आज लोप हो गया हैं। कितने ही 
लोग अपनेको ब्राह्मण, क्षत्रिय या वेश्य बताते हें जरूर, परंतु अपनेको शुद्र 
बतानेमें सब लज्जित होते है । इस प्रकार वास्तवमें वर्ण नामको रह 
गया हैं । तथापि व्यवहारमें यदि हम “वर्ण! संज्ञा रख सकते हों तो हम सब 
दुद्र ही कहे जायंगे। और वास्तवमें तो शृद्र भी नहीं कहला सकते | 
क्योंकि, शुद्रवर्भ भी घर्म है; अतः स्वेच्छासे स्वीकार करनेकी वस्तु हैं, 
ओर उसमें लज्जाको स्थान नहीं हो सकता । ऐसा है तो नहीं, इसलिए 
केवल कालके वश होकर हम शाूद्रता अर्थात्‌ दासत्वको प्राप्त हुए हें । 

१३. यदि कहा जाय कि वर्णके करनेके काम तो होते ही रहते 
हैं, इसलिए जो मनुप्य जिस वर्णका कर्म करता हैं उस वर्णंका उसे मानें 
तो वर्णधर्मका लोप नहीं हुआ। लेकिन यह कहना ठीक नहीं हैं। 
क्योंकि जहां कर्म में खिलत-मिलत होती हैं, जहां सब स्वेच्छासे मनमाना 
कर्म करते हैं, वहां वर्णघर्मका पालन नहीं, बल्कि वर्णका संकर ही है । 

१४, वर्णमें ऊंच-नीच-भावकी गुंजाइश ही नहीं ह। पर दीर्घ कालसे 
हिंदूधमंमें धर्मके नामपर ऊंच-नीचका भेद पेठ गया है। वह वर्ण- 
धर्मका वक्ररूप है, विकराल रूप है । जगतमें आज फंले हुए कलहका मुख्य 
कारण ऊंच-नीचका भेद ही है । इस युद्धका निवारण वर्णधर्मके 
पालनसे हो सकता हूँ । 

१५. लेकिन, जहां तीन वर्ण अपनेको ऊंचा मानकर शृद्रको नीच 
मानते हैं, वहां शूद्र उनकी ईर्ष्या करे और जो सम्पत्ति तीन वर्ण लेकर 
बैठ गये हैं उसमें हिस्सा बंटानेकी इच्छा रकखे तो इसमें कोई नई बात 
नहीं हैं। दुःखकी बात भी नहीं हे । 

१६. आज रोटी-बेटी-व्यवहारकी मर्यादामें वर्णधर्मके पालनकी समाप्ति 
हो जाती है। व्यवहारोंमें मर्यादाकी, यानी साद्याखाद्य-विवेककी, साथ ही 

बेटा-बेटीके लेन-देनमें नियमकी जरूरत जरूर है। पर इन दोके ऊपर 
वर्णधर्म अवलंबित नहीं है, और उन्हें वर्णधर्मके साथ संयुक्त कर देनेमें 
हिंदु-धर्मको बहुत नकसान पहुंचा हूँ । 

१७. वर्णक और आजकी जातियोंके बीच जमीन-आसमानका अंतर 
है । आजकी जातियां और उपजातियां लुप्त हुई वर्ण-व्यवस्थाके खंडहरोंके 
समान हैं। उनके पीछे वर्णभेद सरीखा कोई व्यापक नियम मौजूद नहीं 
हैं । बल्कि वह आकस्मिक कारणोंसे और रूढ़िसे उत्पन्न हुई प्रथा हैँ । यह 
वर्ण-व्यवस्था नहों है, बल्कि जातिबंधन है। इसमें हिंदृजातिका नुकसान है, 
और इसलिए उसका नाश होना चाहिए। 

१८. शास्त्रोंमें वर्ण चार बताये गये हें । पर चार ही होने चाहिएं, यह 
वर्णधर्मका अनिवाय अंग नहीं है । वर्णधर्मके पुनशद्धारका विचार करने बेठें 
तो शायद वर्ण चारके बजाय ज्यादा या कम करनेकी जरूरत मालूम हो । 


रे 


आश्रम 


१. आश्रम-व्यवस्था भी प्रकृतिके नियमोंको व्यवस्थित रूपसे व्यवहार- 
में लानेके प्रयत्नमेंसे आई हैं । 

२. सब वर्णके लोगोंको सब आश्रपोंका अधिकार हूँ । 

३. चारों आश्रम एक-दूसरेके साथ ऐसे संलूग्न हें कि एकके बिना 
दूसरेका पालन ही नहीं हो सकता । 

४, ब्रह्मचर्याश्रममें मनुष्य जन्मसे ही हे। इस कारण इसी आश्रम- 
को बिलकुल अनिवायें कह सकते हैं। इस आश्रमको कभी न छोड़नेका 
अर्थात यावज्जीवन ब्रह्मच्य॑ पालन करनेका, जो चाहे उसे अधिकार हूं । 
कम-से-कम पुरुषको २५ वर्षंतक और स्त्रीको १८ वर्षतक इस आश्रमका 
पवित्रतापूर्वक सेवन करना चाहिए । 

५. दूसरे सब आश्रमोंकी उज्ज्वलताका आधार इस आशभ्रममें 
रकक्‍्खे हुए पवित्र और संयमी जीवनफ्र है ॥ इसलिए आध्यात्मिक दृष्टिसे 

पहला आश्रम यही मुख्य आश्रम हैं। ईंस आश्रमके लोपसे हिंदृधमंको और 
समाजको अत्यंत हानि पहुंची है । इस आश्रमको तेजस्वी बनाना प्रत्येक 
हिंदूका कतंव्य हैं । पर इस आश्रमको आज शायद ही कोई पालता है। 

६. गृहस्थाश्रमके विवाह-धमंका विचार दूसरे प्रकरणमें किया जायगा। 
धर्मे-मार्गंसे प्रजाकी सम्पत्ति बढानेका विशेष भार इस आशअ्रमपर हैं । 

७. गृहस्थाश्रम भोग-विलासके लिए है, यह खयाल भूमपूर्ण हूँ। 
हिंदूधमंकी सारी व्यवस्था ही संयमके पोषणके लिए है । अतः भोग-: 
विलास हिदूधमंमें कभी अनिवार्य नहीं हो सकता । गृहस्थाश्रममें भी सादगी 
और संयम दृषण नहीं बल्कि भूषण ही हैं । 

परंतु, संयमके आदर्शका पोषण करते हुए भी, कितने ही मनुष्य 
भोगोंके प्रति होनेवाले आकर्षणको नहीं रोक सकते। गृहस्थाश्रमके धर्म 
इन भोगोंकी मर्यादा और सेवनकी विधि तय कर देते हें । 

८, तथापि, आज जिसका सब लोग पालन करते हैं वह गृहस्थ 'वृत्ति' 
हँ-अर्थात्‌ प्रजावृद्धिका कर्म हे,-गृहस्थ धर्म” नहीं हं। इसके द्वारा बहुत 
करके स्वेच्छाचार और व्यभिचारको ही पोषण मिलता है। 

९. व्यभिचारी या १वेच्छाचारी जीवनके अंतमें वानप्रस्थ या संन्यास- 
को असंभव समझना चाहिए। 

१०. भोगोंकों घटाते-घटाते फिर इनके प्रति मोहको छोड़नेकी शक्ति 
प्राप्त होनेपर गृहस्थदम्पती ब्रह्मचरयं ब्रतोंको धारण करके अथवा उन्हें 
फिर सतेज करके वानप्रस्थी बनते हें। जिसने अपने राग-द्वेषपर पूरी 
विजय नहीं पाई है, परंतु इंद्रियोंको रोक सकता हैं और रोककर बंटठा हैं, 
उसे वानप्रस्थी कह सकते हें । इस आश्रमका आज लोप ही हुआ सम- 
झना चाहिए। 

११. जिसने राग-ठहेषको पूरा-पूरा जीत लिया हें; जो काया, वाचा 
और मन, तीनोंसे सत्य, अहिसा, ब्रह्मचर्यादे यमोंको पालता हैँ, उसे 
संन्यासी हुआ कहा जा सकता हे। ऐसा संन्‍्यासी निष्कामभावसे सेवा- 
कार्य करता हुआ भी अपने निर्वाहका आधार भिक्षापर रखता है । 

१२. आशभ्रमोंका बाहरी भेषसे संबध नहीं है । 

४ 
स्नी-जाति 


१. स्त्री-जातिके प्रति रक्खा गया तुच्छ भाव हिंदू समाजमें घुसी 
हुई सड़न है, धर्मका अंग नहीं हैं। धामिक पुरुष भी इस प्रकारके तिर- 
स्कार-भावसे म॒क्‍त नहीं हें, यह बात बतराती हैँ कि उस सड़नकी जड़ 
कितनी गहराईतक गई है । 

२. स्त्री और पुरुषमें प्राकृतिक भेद हैँ । इससे, नित्य-जीवनमें उनके 
अदा करनेवाले फर्जोर्में भी भेद होता है; तथापि दोनोंमें कोई ,ऊंचा 
या नीचा नहीं है, बल्कि ये दोनों समाजके एक सरीखे महत्त्वके और 
प्रतिष्ठापात्र अंग हे । 

३. पुरुष स्त्री-जातिको एक ओरसे दबाता है, अज्ञानमें रखता है, उसकी 
अवगणना और निंदा करता है । दूसरी ओरसे उसे अपने भोगोंको तृप्त करने 
के लिए केवल साधन समझता है, और इस उद्देश्यसे उसे पुतठीको भांति 
अपनी इच्छाके अनुसार सजाता हैँ तथा उसकी खुशामद करता है और इस 
तरह उसकी भोगवृत्तिको उत्तेजित करनेका प्रयत्न करता हँ। इन दोनों 
प्रकारोंसे केवल स्त्री-जातिका ही नहीं, बल्कि अपना और सारे समाज- 
का महान्‌ अधःपतन हुआ है । 

४. पालन-पोषण और शिक्षणमें लड़के और लड़को में भेद करनेवाले 
और लड़कीके प्रति कम कतंव्य-बुद्धि रखनेवाले माता-पिता पाप करते हैं । 

५. वय:प्राप्त पुएष जितनी स्वतंत्रताका अधिकारी हैं उतनी ही 
स्त्री भी हैं । 

६. स्त्री अबला नहीं हैं, बल्कि अपनी शक्तिको पहचाने तो पुरुषसे 
भी अधिक सबला हैं। वह माता-रूपमें जिस रीतिसे बालकको गढ़ती 
हैं और पत्नी होकर जिस प्रकार पतिको चलाती है, बहुत करके पुरुष 
वेसे ही बनते हे । 

७. स्त्री-जातिमें छिपी हुई अपार शक्ति उसकी विहत्ता अथवा 

शरीर-बलके बदौलत नहीं हें, बल्कि इसका कारण उसमें विद्य- 
मान तीत्र श्रद्धा, भावनाका वेग और अत्यंत त्यागशक्ति हैं । वह स्वभाव- 
से ही कोमल और धामिकवृत्तिकी होती है, और पुरुष जहां श्रद्ा खोकर 
ढीला पड़ जाता है, अथवा झूठे अंदाज लगानेमें उलझा रहता है, वहां 
वह धीरज रखकर सीधे मार्गपर स्थिर भावसे बढ़ती है । 

८. जगतमें धर्मकी रक्षा मुख्यतः स्त्री-जातिके बदौलत हुई है । 

९, स्त्री-जाति अपना बल और कायें-क्षेत्रको दिशा ठीक-ठीक समझ 
ले तो वह कभी खुदको पुरुषकी दबंल नहीं मानेगी, और पुरुषका तथा 
उसकी प्रवृत्तिका अनुकरण करनेका ही आदरशें अपने सामने न रखेगी । वह 
पुरुषको रिझाने अथवा आकर्षित करनेके लिए शरीरको नहीं सजावेगी, 
कितु अपने हृदयके गुणोंसे ही सुशोभित होनेका प्रयत्न करेगी । 

१०. स्त्री-जातिको सार्वजनिक कार्यों पुरुषके बराबर ही हाथ 
बंटाना चाहिए । मद्यपान-निषेध, पतित स्त्रियोंके उद्धार इत्यादि कितने ही 
काम ऐसे हें कि उन्हें स्त्री ही अधिक सफलतापूर्वक कर सकती है । 

११. स्त्रियोंको विवाह करना ही चाहिए, यह मिथ्या भ्रम हैं । उसे 
भी यावज्जीवन ब्रह्मचयें पालनेका अधिकार हैं । 

१२. स्त्री अपनी इच्छाके विरुद्ध पतिकी कामवासना तृप्त करने- 


को मजबूर नहीं हे । ऐसा करनेवाला पति व्यभिचारीके समान ही दोष 
करता है । 


। 


अरुरयता 


१. अस्पश्यता हिंदू धमेंका अंग नहीं हे, बल्कि उसमें घ॒सी हुई एक 
सड़न हैं, वहम है, पाप हैं और उसको दूर करना प्रत्येक हिंदूका धर्म 
हैं, उसका परम कतेंब्य हैं । 

२. अस्पृश्य माने जानेवाले लोग चार वर्णके ही अंग हैं। 

३. जन्मके कारणसे मानी गई इस अस्पुश्यतामें अहिसाधमेका तथा 

संवेभूतात्म-भावका निषेध हो जाता हैं। इसकी जड़में संयम नहीं है, 
बल्कि उच्चताकी उद्धत भावना ही इसमें समाई हुई है ।. इसलिए यह 
स्पष्ट रूपसे अधर्म ही है। इसने धर्मंके बहाने लाखों या करोड़ोंकी हालत 
गुलामोंकी-सी कर डाली हे । | 

४. सार्वजनिक मेले, बाजार, दुकान, मदरसे, घर्मशाला, मंदिर, 
कुएं, रेल, मोटर इत्यादिमें जहां दूसरे हिंदुओंको आजादीसे जाने 
और उनसे लाभ उठानेका अधिकार हो, वहां अस्पृश्योंको भी अवश्य 
अधिकार हैँ । इन अधिकारोंसे उन्हें वंचित रखनेवाला अन्याय करता हूं। 
इस अधिकारको स्वीकारनेवाले उनपर मेहरबानी नहीं करते, बल्कि 
केवल अपनी ही भूलको सुधारते हूं । « 

५. संकड़ों वर्षकि अमानुष व्यवहार और संस्कारी वर्णंकि संसग्गसे 
वंचित रहनेके परिणाम-स्वरूप अस्]शयोंकी स्थिति इतनी अधिक दयनीय 
हो गई है, और वे इतने अधिक नीचे गिर गये हूं कि उन्हें दूसरे वर्गोकी 
कोटिमें चढ़ानके लिए संस्कारवान हिंदुओंके विशेष प्रयत्न करनेकी आव- 
ह्यकता हैँ । इसलिए अस्पृद्य तथा दूसरी दलित या पिछड़ी कौमोंकी 
सैवाके लिए अपना जीवन अपण करना, और उस कार्यमें उदार हृदयसे 
सहायता करना, इस युगके संस्कारी हिंदुओंके लिए अति पवित्र कर्म हूँ । 

६. इस दृष्टिसे दलित जातियोंके लिए विशेष संस्थाओं और सुवि- 
घाओंकी जरूरत हूँ । परंतु ऐसी खास संस्थाओं और सुविधाओंकी व्यव- 
स्‍्था कर देनेसे उनका सावंजनिक संस्थाओं और सुविधाओंसे लाभ उठाने- 
का अधिकार चला नहीं जाता हे। 

७. अछतोंकी स्थिति सुधारनेके लिए यह जरूरी नहीं हूँ कि उनसे 
उनके परंपरागत पेशे छूड़वाये जायं अथवा उन पेशोंके प्रति उनके मनमें 
अरुचि पंदा की जाय । ऐसा नतीजा लानेके लिए की गई प्रवृत्तिसे उनकी 
सेवा नहीं, असेवा होगी | बुनकर बुनता रहे, चमार चमड़ा कमाता रहे 
ओर भगी पाखाना साफ करता रहे और तब भी वह अछत न समझा 
जाय तभी कह सकते हूँ कि अस्पृश्यताका निवारण हुआ। 

' ८, भंगी समाजकी गंदगीको दूर करके उसे नित्य साफ-सुथरा रखने- 

का पत्रित्र कार्य करता है । यह कार्य नियमित रूपसे न हां तो सारा 

समाज मरणासन्न दशाकों पहुच जाय। यह कहना यथार्थ नही हँ कि वे 

अपने पेणेके बदौलत संस्कारहीन तथा निर्बल स्थितिको प्राप्त हुए है। इन 

पेशोंको दूसरे पेशोके बराबर ही समझना चाहिए । दूसरे पेशों- 

की तरह इस पेणेमें भी सुधारोंकी गुंजाइश हें; परतु यह बिलकुल भिन्न 

प्रवन हे । संस्कारवान हिंदू इस पेशेकों अख्तियार कर दिखा करके उसमें 
बहुत सुधार कर सकते हे 

०. अछ्तोंम पंठी हुई मर्दार मास खानेकी प्रथा ही बतलाती हूं 
कि उनकी दरिद्रता कितनी करुणाजनक है । इस दरिद्वताके दूर होने और 
इन्हें समझानेस यह टेव दूर हो सकती है! 

2०, सिर्फ अपना आचार अच्छा रखनेस कोई सस्कारवान नही 
बन सकता । स्वयं जिसे हम अशुद्ध आचार मानते हों, उस करनेको दूसरे- 
को विवश होना पड़े, इस प्रकारका व्यवहार अ-सस्कारिताकी निशानी हैं। 
अपनेको संस्कारवान माननेवाले वर्ण अछतोंको अपना जूठन या बाख्री, 
उतारन या अशद्ध हुई वस्तु दें, और पशुकी अपेक्षा भी उनके साथ बुरा 
व्यवहार करें, यह अ-संस्कारिता है और उसी प्रकार पाप भी । 


श्न 


६ 
खाद्याखाद्य-विवेक 


2. मनपष्य स्वभक्षी प्राणी नहीं हे। उसके खाद्य-पदार्थंकी ह॒द अवश्य 
हैं । पर वर्ण धर्मके साथ इसका संबंध नहीं है । इसमे छत-छात दोषरूप 
हे । 

२. स्वच्छता इत्यादिके नियमोंका पालन करते हुए ओर खाद्याखाद्य- 
के विवेककी रक्षा करते हुए सब वर्णोके एक पक्तिमें खानेमें कोई भी 
दोष नहीं हैं । किसी खास वर्णके आदमीका ही बनाया भोजन होना बिल- 
कुल जरूरी नहीं है । 

३. रोटी-व्यवहा रको जो महत्त्व आज दिया जाता है वह छआ-छत- 

का पोषक ही है । वह संयमके बदले उलठटठा भोगको उत्तेजन देनेवाला 
बन गया है । 

४. इस कारण, जाति,कौम, धर्म इत्यादि भेदोकी दृष्टिस किया गया 
चौका-भेद और पंक्ति-भेद धर्मका लक्षण नहीं हैं । ऐसे भेदकी भावनासे 
हिंदूधर्मको हानि पहुंची है । 


9 


विवाह 


१. यह विचार पापमय हें कि विवाहद्वारा चाहे जितना भोग करन - 
की छूट मिल जाती है। स्त्री-पुर्षका भोग एक ही उद्देश्यसे धर्मयकत 
हो सकता हैं : वह है दोनोंकी संतानेच्छा । इस इच्छाकों सिद्ध करनेका 
शुद्ध प्रकार विवाह है। 

२. विवाहेच्छ युवती या यूवक अपने लिए वर या वधू स्वय पसद 
करें, यह साधारणत: इष्ट नहीं हे । इसमें मानसिक व्यभिचारके बारंबार 
तथा कभी-कभी शारीरिक व्यभिचारके भी प्रसंग पैदा होते हे । इसके 
सिवा, कम अनुभवी युवावस्था तथा भोगेच्छाके आवेंगम जा चनाव 
होता है उसके बद्धिमत्तापूर्वक होनेकी सभावना बहुत कम रहती 2 । 

३. इसलिए विवाहेच्छुको चाहिए कि वह अपनी इच्छा तथा विवाह- 
के विषयमं अपनी शर्ते और निर्णय जो उसने कर रक्‍ख हों (जसे कि 
विधवाके साथ, जातिके बाहर, पैसेके लेन-देनके बिना विवाह करना 
इत्यादि) उन्हें अपने बड़ों या बडों जसे मित्रोंकी बता दें, और उनके 
अनुसार अपने लिए योग्य वर या वधू तलाग कर देनेकी प्रार्थना करें। 

४. जो बड़े हें वे युवती या यवकके स्वभाव, गुण-दीष तथा विक्नारों- 
को ध्यानमें रखकर उनके योग्य जोडीकी गस्वोजका प्रयत्न करें। दानों- 
को एक-दूसरेके गुण-दोषोंसे परिचित कर दे; दोनोंके जीवनम कोई अवश्य 
जानने योग्य प्रसंग हुए हों तो उनका खुलासा कर दें । चुनावमें जिस बात- 
को विशेष महत्त्वपूर्ण होनेकी संभावना हो वह छिपाई न जाय । 

५, सब बाते बतानेके बाद यदि युवक-युवतीको परस्पर मिलकर 
परिचय अथवा बातचीत करनेकी जरूरत मालम हो तो मर्यादापूर्वक 
उन्हें ऐसा करनेकी सुविधा बड़ोंको कर देनी चाहिए। 

5. इसके फलस्वरूप दोनों एक-दूसरेको स्वीकार करनेका निश्चय 
करे तो उनका सबंप्न कर दिया जाय । दोनोमेस एक भी अनिश्चित हो या 
रजामद न हों तबतक संबध न किया जाय । उस दशाम बड़ोंको 
दूसरा स्थान खोजना चाहिए। , 

७. संबंध होनेके बाद और विवाहके पहले स्पर्णसबंधी उचित मर्यादामे 
रहकर और ब्रह्मचर्य-पालनका आग्रह रखते हुए दोनों एक-दूसरेके सार्थ 
पत्र-व्यवहार रक्‍्खें या मिलें-जुल तो इसमें दोप नही है । संयमी स्त्री- 
पुरुष इस अवधिम भी अपने भावी वर या वध्स भोगकी बाते या कल्पनाएं 
न करके एक दूसरेका उत्कर्ष साधनेवाली बातें और कल्पनाएं करेंगे । 

८. विवाहके बाद भी वे मानेंगे कि विवाह एक धर्म है। धर्ममे 
मर्यादा, विवेक आदि होते हैं। अतएव मर्यादा और विव्रेकपूर्वक रहने- 
वाले दम्पती मृहस्थधर्मका पालन करते हें; जो मर्यादा छोड़ते हे वे 
पर्मनिष्ठ नहीं बल्कि स्वेच्छाचारी हे । 

2. संततिकी इच्छाके बिना विवाह-सबंध नहीं होना चाहिए। 
पर विवाह करनेके बाद दोनों स॑ंयमी जीवन बिताना चाहें तो विवाहको 


ने 


व्यर्थ समझनेकी जरूरत नहीं हँ। समाजम अनेक आवश्यक कार्य 
स्त्री-पुरुष दोनोकें मिलकर करनेके होते हे । उन कम मि दोनों एक-दूसरेके 
धर्मममहचारी बनकर अपने निकट सबधका उपयोग सेवाके निमित्त करें। 

9०. प्रजोत्पादनकी इच्छा न हो, अथवा प्रजा उत्पन्न करनेकी योग्यता 
या शक्ति दोमेसे किसी भी एककी न हो, अथवा एक दूसरेकी रजामंदी 
न हो, तथापि यदि पति-पत्नी भोग करते हें तो उसे पाप समझना चाहिए । 

टः 


संतति-नियमन 


१. बिना विचारे सतान बढाते जाना, या संतानकी इच्छा करते 
रहना, जड़ताका चिह्न हैं । 

२. आज संततिकी बिना विचारे होनेवाली वृद्धिको रोकनेकी आव- 
इयकता हैं; पर उसका धर्मंयकक्‍त मार्ग एक ही हैं--जो ब्रह्मचर्य हैं । 

३. संतति-नियमनके कृत्रिम उपाय शर्म तथा नीतिके विरुद्ध और 
परिणामम विनाशकी ओर ले जानेवाले है । इससे समाजका सब तरहसे 
मध:पात होता है । 


&€ 


दम्पतीमें ब्रह्मचये 


१. विवाहित स्त्री-पुरुषको ऋतुकालमें भोग करना ही चाहिए, यह 
खयाल गलतीसे भरा हुआ है। यह धारणा भी गलत है कि दोमेंसे एककी 
इच्छा न हो तो भी उसे दूसरेकी भोगेच्छा तृप्त करनी ही चाहिए ! 

२. इससे दोमेंसे एककी विपयेच्छा इतनी मंद पड़ जाय कि वह 
अपने शरीरको काबूमें रख सके तो उसे ब्रह्मचयं लेनेका अधिकार हें। 
ऐसा करते समय वह अपने साथीका सहकार तो चाटहेगा, पर संमतिको 
आवश्यक नहीं मानेगा । 

३. पति असंमत हो ता स्त्रीक ऐसे निर्णयसे उसकी स्थितिके 
कठिन होने की संभावना अवश्य है । अपना धर्म जिसे स्पष्ट हो गया 
है ऐसी स्त्री सत्याग्रहके बलसे इस कठिनाईकों सहन कर ले और जो दुःख 
पड़े उसे बर्दाश्त कर ले । 

४. पतिके ऐसे निश्चय करनेपर भी प्रबल भोगेच्छा रखनेवाली 
सत्रीकी स्थिति कठिन हो जाती हे। क्योंकि दोनों स्थितियोंमें कानून 
और लोकमत पलनीके प्रतिकक हे । पर इस तरह धर्म-भावसे 

ब्रह्म चयं-त्रत स्वीकार करनेवाला पति अपनी पत्नीका रास्ता सुगम 
बना देगा । वह ऐसे योग्य पुरुषकी तलाशम उसकी सहायता करेगा जो 
कानूनकी परवा न करके अपनेको उस स्त्रीके साथ धर्म-विवाहसे बंध्रा 
हुआ मानेगा और समाज तथा कानूनकी ओरसे जो कठिनाइयां पेंदा 
होंगी उन्हें सहन कर लेगा । इस प्रकार कानूनमें सुधार करनेका रास्ता 
भी वह सुगम कर देगा। ऐसा पत्ति न मिल सकने तक उसे आदर- 
पू्वेक रखेगा । 


१० 
मर न 
वधवा-नववाह 

१ हिंदू विधवा त्याग और पवित्रताकी मूति है। वह माताकी 
भाति सबके लिए पृज्य हें । उसे अशुभ समझनेवाला हिदू-समाज महान 
अपराध करता है । शुभ कार्योमे उसकी उपस्थिति और आशीर्वाद 
प्राप्त करनेका अवश्य प्रयत्न करना चाहिए । पवित्र विधवाकों समाजका 
भूषण समझकर उसके मान और प्रतिष्ठाकी रक्षा करनी चाहिए। 

२ कितु स्त्री-जातिके प्रति प्रचलित तुच्छ भावने विधवाके साथ 
अन्याय करनेमे॑ कोई कसर उठा नहीं रक्‍वी | इससे हिंदू बिधवाकी 
स्थिति अछ्तोंके समान ही दयाजनक हो गई हैं । 

३. विधवा त्यागकी मूर्ति है, पर इससे वेधव्य जबरदस्ती पलवान- 
की वस्तु नहीं हैं। बलात्कारसे कराया हुआ त्याग उसमे विद्यमान 
दिव्यताका नाश करता हैं और उसे पूजनीय तथा आदर्श बनानके बदले 
दयापात्र बना डालता हैं । 

४ इंस कारण जितना विध्र हुए पुरुषको पुनविवाह करनेका अधि- 
कार माना गया हैं, उतना ही विधवाको भी हैं । 

५. बालविधवा बालविवाहका परिणाम हें । १५-१६ वर्षकी 
उम्रसे पहले कन्‍्याका विवाह होना ही नहीं चाहिए । ऐसे विवाहके 
फलस्वरूप प्राप्त वेधव्य तो वेधव्य ही नहीं है । ऐसी विधवाकों कुंवारी 

कन्याके समान मानकर मां-बापको उसका विवाह करनेकी उतनी ही 
चिता करनी चाहिए जितनी कि वे कुंवारी कनन्‍्याकी करते हे और 
उसका विवाह कर देना चाहिए। 

. ६. विवाहेच्छ हिंदू यवकोंको ऐसी बालविधवाओंसे ही शादी 
करनेका आग्रह रखनेकी सिफारिश करना उचित होगा । यदि युवक 
विधुर फिरसे विवाह करना चाहे तो उसे विधवासे ही विवाह करनेको 
धर्म समझना चाहिए। 


आ 
(५ 
वर्णोंतर-विवाह 

१. बेटी-व्यवहा रके विपयमें सयम, सुख और वर्ण (अर्थात्‌ धर्षकी 
विरासत) की रक्षाकी दृष्टिसे, अपने ही वर्णमें विवाह करनेकी मर्यादा 
साधारणत: इष्ट है । परंतु आज तो वर्ण-व्यवस्था छिन्न-भिन्न हो गई हैं 
इस दश्षामें स्वधर्मियोंमें गुण-कमेको ध्यानमें रखकर विवाह-संबध करना 
उचित हैं । ऐसा वर्णातर-विवाह निर्दोष है । 

२. परदेशी या परधर्मकि साथ विवाह करनेमें धर्मका प्रतिबध नही 
है। पर उसमें अनेक विध्न आनेकी संभावना होनेके कारण ऐसे संबंध अप- 
बाद-रूप ही गोभा देते हे, और उसमे भी हेतु पारमाथिक होना चाहिए । 

१ 
मत्याग्रहीका क॒त्तंव्य 


१. दूसरे खंडम सत्याग्रहसंबंधी जो साधारण प्रकरण (तीसरा) हे 
उस पाठक इसके पहले फिरसे देख जाय॑। 

२. व्यक्ति और समाजके बीचका संबंध एसा हैं कि जिस समाजमें- 
से व्यक्तिका उद्भव होता हैं उस समाजकी सब मिलाकर धर्ममें जितनी 
प्रगति हुई रहती है उससे व्यक्तिकी प्रगति बहुत अधिक आगे नहीं बढ़ 
सकती । भूतकालके किसी महापुरुषकी तुलनामें आजका महापुरुष धर्मे- 
विचार या धर्म-साधनाके किसी विषयमें आगे बढ़ जाय तो इसका कारण 
वहुत-कुछ यही हो सकता हैँ कि उस महापृरुषके समयके समाजकी 
जपेक्षा आजका समाज उस तरहके धर्म-विचार और धर्म-साधनामें आगे 
बढ़ा हुआ है । हम आगणा रख सकते है कि इसी तरह मानव-समाजमें 
उत्तरोत्तर धर्मंकी शुद्धि होती रहेगी । 

३२. अतएव यह संभव नहीं हे कि कोई व्यक्ति अपने चारों ओर फंले 
हुए अधमेंकी ओरसे अपनी आंखें मृूदकर अपनी बहुत अधिक आध्या- 
त्मिक उन्नति कर ले । 

४. इस प्रकार, यदि एक व्यक्तिको केवल अपनेम ही सत्य-अहि- 
सादिक धर्मोको सिद्धि करनी हो तो भी समाजमें प्रचलित अधमंका 
विरोध करनेका उसका कतंब्य होता हैं । 

५. जिस अंशतक अपने अंदर सत्यादि गुणोंका उत्कप हुआ होगा, 
उस अंशतक उसका विरोध करना उसे अपना कतंव्य जान पड़ेगा और 
उसमें वह अपनी शक्ति लगा सकेगा। 

हक, 


<्‌ 


सत्याग्रहीकी मर्यादा 


१. सत्याग्रहका तत्व अभी संपूर्ण रूपसे परिपकतव झ्ास्त्र नही बना 
हैं । इसका प्रयोग अभी बाल्यावस्थामं है, और इसका प्रयोग करने 
तथा इसकी शक्रितको शोधने और आजमानेंवाला कोई पूर्ण शास्त्री 
अभीतक दिखाई नहीं देता । 

२. इसलिए, इसमें सब प्रकारके अधर्मो, अन्यायों, कल॒हों आदिके 
निवारण करनेका कोई तेयार चुटकुला मिलनेकी आशा कोई न रक्‍खे । 
सय्याग्रही यह श्रद्धा रखकर कि सत्य और अहिसामे ये शक्तिया अवश्य 
हैं, उनकी खोजमें प्रयत्नशील रहे । 

३. इस बीच अनेक प्रकारके अधर्मो, अन्यायो, कलहो आदविके 
निवारणमे इसकी असमर्थता देखकर निराश न हो, न निष्क्रिय 
ही बने । 

४. जो कोई अधर्मोको दूर करनेके लिए यह सत्याग्रहमार्ग नहीं 
शोध सकता उसके अंदर हिसात्मक उपायोंकोी योजना चलती रहेगी । 
सत्याग्रही उन उपायोंका केवल निषेध करके, या अपना शारीरिक अथवा 
आथिक सहयोग न देकर तटस्थ रहकर उस हिसाके लिए अपने नेतिक 
उत्तरदायित्कोी] कम नहीं कर सकता । वह उसी अवस्थामें उस 
जिम्मेदारीसे मुक्त समझा जा सकता हूँ कि जब वह अपनी अहिंसात्मक 
योजना पेश करे और उसे सिद्ध कर दिखावे । 

५. इसका यह अर्थ नहीं हैँ कि सत्याग्रहीका केवल निषेध करना या 
तटस्थ रहना हमेशा ही गलत समझा जायगा । अनेक बार इतना और 

ही कतंव्य हो सकता हैं । 

६. पर, ऐसे अवसर आ सकते हं कि जब सत्याग्रहीको हिसामें 
कमोबेश सक्रिय भाग भी लेना पड़े । उदाहरणके लिए, अपराधीको सजा 
कराना, लड़ाई छिड़नेपर अपने राज्यकी सहायता करना, आदि । जिस 
राज्यमें वह रहता है और जिससे रक्षण प्राप्त करता है उस राज्यकों यदि 

वह अहिसाका मार्ग नहीं दिखा सकता तो हिसाका महज विरोध करने या 
असहयोग करनेसे वह हिसाकी जिम्मेदारीसे बचा नहीं रह सकता । 

3. लेकिन, ऐसी मदद करते हुए भी वह अपनी सहायताकी रीतिमे 
अपने अंदर विद्यमान सारी सत्यनिष्ठा और अहिसा-बृत्तिका परिचय देगा. 
और अहिसात्मक मार्ग खोजनेका प्रयत्न करेगा । 


रे 


सत्याग्रहका बुनियादी सिद्धांत 


2. मनुष्य चाहे कितना ही स्वार्थाध हो जाय, और कितने ही घातक 
या कुटिल उपायोंसे काम लेनेकी उसकी तेथारी क्यो न हो, तथापि उसके 
अंतस्तलम यह प्रतीति रहती है कि सत्य ही सर्वोपरि हैं और इसलिए 
उसके प्रति आदर और भय बना ही रहता है। मनृष्यमात्रके हृदयमे 
स्थित सत्य-विषयक ऐसा गृप्त निश्चय, आदर और भय, यह सत्याग्रह- 
शस्त्रकी बुनियाद है । इसीको मनृष्यके हृदयमे रहनेवाली 'अंतःकरणकी 
आवाज कह सकते हं । 

२. स्वा्थके वशीभूत मनृष्य कुछ समयत॒क इस अंत:करणकी आवाज- 
की ओर दुलेक्ष्य करनेका अथवा उसे दबा देनेका प्रयत्न करता हैं; परतु, 
उसका विरोक्नरी यदि सच्चा सत्याग्रही साबित हो तो अंतमे उस आवाजको 
थुने बिना उसका छुटकारा नही होता । 

३. यह आवाज अनेक प्रकारस उसके सामने प्रकट हाती ह; इसे 
अपने अन्यायका निश्चय हो जाना और उसके लिए पव्चात्ताप होना तो 
यह, उसका श्रेष्ठ प्रकार है । इसीकों हृदय-परिवतेन कहते हे । 

४. परंतु इससे कम तीब्रतासे भी यह आवाज उठ सकती है: जसे, 
लोक-लज्जाके रूपमें, अथवा सवबंनाशके भयके रूपमें । 

'५, जब सत्याग्रहीका विरोधी कोई एक व्यक्ति नहीं, बल्कि एक राष्ट्र, 
कौम या तंत्र होता है, तब ऐसा अंतर्नाद उसके किसी विशेष चरित्रवान 
व्यक्तिको पहले सुनाई पड़ता है और उसका पहले हृदय-परिवर्तन होता 

है। वह व्यक्ति फिर अपने मनुष्योंको वह आवाज सुनाता हैं और सत्यका 
'पक्ष लेकर उनका विरोध भी करता है 

६. विरोधीके हृदयको अंतःकरणकी आचाज' के प्रति जाग्रत करना 
प्रत्येक सत्याग्रहका साध्य हैं। अन्यायको दूर करनेके लिए विरोधीको जो- 


जो कदम उठाने चाहिए वे इस साध्यमंसे बादकों परिणामरूपमें अपने 
आप पैदा होते जाते है । 


छे 


सत्याग्रहके सामान्य लक्षण 


१. सत्य-अहिसादि साबनोंद्वारा ही अधमंका विरोध किया जा सकता 
है, यह सामान्य नियम सर्वत्र छाग होता है । 

२. अधमको मिटानेका धर्मयुक्त उपाय अवश्य होना चाहिए. इस 
श्रद्धासे उत्कटरूपसे विचार करनेवाले सत्याग्रहीको विरोध करनेकी पद्धति 
मिल ही जाती हैं । 

३. सत्याग्रह ऐसा उपाय है कि जिसमें सत्याग्रहीके ही कप्ट उठानेकी 
बात रहती ह; विरोधी पक्षको कप्ट देनेकी मंशा होती ही नहीं । इससे 
यदि सत्याग्रही भल करे तो उसके लिए उसीको आवश्यकतास अधिक 
कष्ट सहना पड़ेगा। 

४. लेकिन इसके कारण सत्याग्रहके फलग्वरूप विरोधीके साथ कट॒ता 
बढती नहीं बल्कि घटती हँ,और सत्याश्रहके अंतमें दोनों पक्ष मित्र बन जाते 

७५. सत्याग्रही तबतक अधभर्ंका विरोध करनेके लिए कोई कदम उठाने- 
की जल्दी नहीं करेगा जबतक कि उसे सत्याग्रहकी उचित विधि न सूझ 
जाय । बल्कि शांतिसे ईश्वरकी प्राथना और जनताकी दूसरी संवाएं 
करता रहेगा। वह श्रद्धा रक्खेगा कि ऐसा करते-करते उसे एक दिन स्पप्ट 
मार्ग सूसम जायगा, और उस समय उसपर चलनेका वर भी उसमें आ 
गया होगा; अथवा ईश्वर ही अपनी अनेकविध थक्तियोंके द्वारा उसका 
शास्ता निकाल देगा। 


खंड ४ :: सत्याग्रह डे 


६. सत्याग्रहका शस्त्र संघ-बलपर अवलंबित नही रहता हैँ। पर 
संघ-बल उसकी दाक्ति बढ़ा सकता है। सच्चे और गलत सत्याग्रहके बीच- 
का भेद परखनेकी यह एक क्‌जी है । यदि सत्याग्रहकी सूचना करनेवाला 
स्वय अकेला पड़ जाय और अपनी सूचनापर अमल करनेको तैयार न हो 
तो कहा जा सकता हें कि वह सच्चा सत्याग्रही नहीं हे । सच्चा सत्याग्रही 
अपनेको स्पप्ट प्रतिभासित होनेवाले पथयपर चलनेको अकेला तैयार हो 
जाता है । 

3. पर इससे यह भी समझना नहीं चाहिए कि काई अकेला सत्या- 
ग्रह करनेको तैयार हो जाता हैं तो वह हमेशा सही रास्ता ही लेता है । 
तथापि वेसी भूलका परिणाम तीसरे और चौथ पैरेमें जेसा बतलाया गया 
हैं बसा होता हैं। 

८. सत्याग्रही झूठी प्रतिप्ठाके फेरमे नही रहता | उसे अपनी विचार- 
पद्धतिमें या योजनामें गलती मालूम होनेपर, चाहे जितना आगे बढ़ गया 
हो तो भी ठहर जानेमे, अथवा पीछे हटने' की आवश्यकता जान पड़े तो 
वसा करनेमें, और अपनी भूलकों स्वीकार करनेमे, तथा जो हानि हो उसे 
सहन कर लेने या उसके लिए उचित प्रायश्चित्त स्वीकार करनेमें वह शर- 
माता नहीं है। क्योंकि, सत्यकी अपेक्षा किसी भी दूसरे विचार या कारण- 
को सत्याग्रही कम महत्त्वकी चीज समझता है । इससे उसका इष्ट कार्य 
बिगड़ता नहीं हें बल्कि सुधरता है, और बादको यह साबित होता है कि 
उसकी जाहिरा पीछे ह2' की कारवाई दरअसल आगे बढ़ थी। 


५ 


सत्याग्रहके प्रसंग 


नीचेके नियमोंकोी केवल दिशा-सूचक ही समझना चाहिए । 

१. सत्याग्रही अपनेपर होनेवाले निजी अन्यायके लिए झटसे सत्या- 
ग्रह. करने नहीं जायगा। ऐसे अन्यायोंको वह साधारणतः सह लेगा, और 
सहन करते-करते विरोधीको प्रेमसे जीतनेकी कोशिश करेगा । अपने साथ 

होनेवाले अन्यायकी जडमें कोई सामाजिक अहितकी बात होगी, तभी, 
उसका सामान्‍्यरीतिसे सत्याग्रहद्धारा वह विरोध करेगा । 

२. इसी तरह व्यक्तिद्वारा होनेवाले अन्याय तथा समाज या सत्ता- 
धारीकी ओरसे होनेवाले इन दो अन्यायोंम सत्याग्रहीके लिए भेद करनेकी 
आवद्यकता होती है । बलवान व्यक्तिद्वा रा निबंलका पीडन इस अपूर्ण मानव- 
समाजमें होता ही रहेगा। ऐसे हरेक झगड़ेमें सत्याग्रहीका बीचमें पड़ना शक्‍्य 
नहीं हैँ । वहां उसे अपनी शक्ति, मर्यादा, अन्यायका प्रकार,उसका तात्का- 
लिक महत्त्व,न्याय प्राप्त करनेके सर्वेमान्य और विधि-विहित साधन आदिका 
विचार करना होगा । इतना होते हुए भी, जहां स्पष्ट आवश्यकता प्रतीत 
ही, वहां अपना प्राण देकर भी वह अन्यायको रोकनेका प्रयत्न करेगा । 

३. सामाजिक और राजनीतिक अन्यायोमें भी विवेकसे काम लेनंकी 
आवश्यकता रहती है । एक अधर्म या अन्याय ऐसा होता हैँ कि जिसमे 
कानून अधर्मी या अन्यायी नहीं होता, पर उसका अमल अधर्म और 
अन्यायस होता है, और अमल करनेवाला अपने अधमं या अन्यायकों उस 
कानूनके नीचे छिपाता हैं अथवा उसे अपना हथियार बनाता है। इसमे 
उसे न्याय या धमंका ढोंग करना पड़ता है । यह भी अपूर्ण मानव-समाजमे 
होता ही रहेगा । मानव-समाजमे ज्यों-ज्यों सदगुणोंकी और परस्पर सम- 
भावकी सामूहिकरूपस वृद्धि होगी त्यों-ही-त्यों यह स्थिति सुधरेगी । 
इसमें न्याय और धमंका जो ढोंग करना पड़ता हँ वही वस्तु दंभके 
आचरण कर्ताकी सत्यको दी हुई श्रद्धांजलि है, ऐसा मानकर संतोष करना 
पड़ता हे। तथापि ऐसा पाखंड सावेत्रिक हो जाय तो उसके लिए भी 
सत्याग्रहका मौका और मार्ग निकल सकता है! जैसे कि, सर्वत्र दमन 
चलता हो तो अपना बचाव न करना, बल्कि सजा भोग लेना, यही, 
स्वतेत्ररूपस, सत्याग्रहकी एक विधि हो सकती है । 

४. पर, जो अन्याय या अधमं बिल्कुल बेहयाईसे--इस भावस कि 
तुमसे जो कुछ हो सके कर लो--होता हो, अथवा उसीको न्याय, धर्म या 
कानूनका नाम दिया गया हो, तो वहां सत्याग्रह कतंव्यरूप हो जाता हूँ । 
क्योंकि,ऐसे अधर्म और अन्यायकों सहन कर लेनेवालेकी सत्त्वहानि होती है ॥ 

६ 
सत्याग्रहके प्रकार 


१ सत्याग्रह जितनी रीतियोंसे हो सकता है उन सबको गिनाया नहीं 
जा सकता । अधर्मका स्वरूप, उसकी तीब्ता, अधर्मका आचरण करने- 
वाले व्यक्ति या समाजकी खासियते, उसका और अपना संबंध, हमारा 
तथा जिसका पक्ष हमने लिया है उसके जीवनमस उस अधर्मको मिटा 
डालनेके लिए प्राप्त सिद्धि--इन सब बातोंपर सत्याग्रहकी पद्धति, 
प्रकार और मात्राका आधार रहता हे । 

२. साधारणत: यह कहा जा सकता हे कि एक कुट्बमें रहनेवाला 
व्यक्ति अन्याय करनेवाले दूसरे व्यक्तियोके साथ जिन-जिन पद्धतियोंका 
अवलंबन कर सकता हे वे सब पद्धतियां उचित रूपमें समाजमें भी लाग 
की जा सकती ह । 

३. इस प्रकार इसमे समझाने-बच्ानेस शुरू करके, उपवास, असह 
योग, सविनय-भंग, उस कृुटब--समाज--राज्य इत्यादिका त्याग अपने 
प्राप्प अधिकारका शांतिके साथ अमल, और यह सब कंरते हुए जो 
संकट आ जाय॑ उनकी बर्दाश्त इत्यादि अनेक प्रकार होते हें । 

४. इनमेंस उचित उपाय और उसकी उचित मात्राके चुनावमे विवेक 
अथवा तारतम्य बद्धिस काम लेना चाहिए। यह अनुभवसे आनेवाली 
बात हैं, पर कुछ उपयोगी सूचनाएं अगले प्रकरणोंम दी गई हे । 

५. परंतु याद रखना चाहिए कि सत्याग्रह अभी अपूर्णरूपसे जोती 
हुई धरती है । जो तपस्वी मनसा-वाचा-कर्मणा, सत्य और अहिसाका 
पालन करता हुआ इसकी शक्तियोंकी शोधमें मथेगा उसे इसके अनेक 
नये प्रकार मिलेंगे और उसे इसका बल अटूट प्रतीत होगा । 

६. सत्याग्रहमें युद्धो रोकनेका सामथ्यं अवध्य होना चाहिए। 
इस शक्तिका बाह्य स्वरूप कंसा होगा, यह आज नही कहा जा सकता । 
परंतु इसका अर्थ इतना ही है कि अधिक श्रद्धा रखकर इसकी शक््तियोंके 
शोधनमें श्रम करना चाहिए । 


४६ गाँधी-विचार-दोहन 


ही 


समभकाना 


१. विरोधीकों समझाकर समाधानीस काम करनेका प्रयत्न करना! 
सत्याग्रहीका पहला लक्षण और सत्याग्रहकी पहली सीढ़ी है । 

२. इस समझानेका एक भी उपाय वह उठा नहीं रखगा। 
इसमें अपने धीरज और उदारताकी पराकाष्ठातक जायगा । इसके लिए 
बिचवईवाले भित्रोंकी मध्यस्थताकी वह अवगणना नहीं करेगा, और 
जहांतक सिद्धांतका भंग न होता होगा वहांतक वह सब छुट-छाट देनेको 
तैयार रहेगा । 

३. समझानेका प्रयत्न निषप्फल जानेपर और विश्वेष प्रकार- 
का कदम उठानेका समय आनेपर वह विरोधीको एक अंतिम मौका दिये 
बिना आगे नही बढ़गा । 

८. आगे बढ़नेके बाद भी समझौतेके लिए वह सदा तैयार रहेगा ॥ 
और ठगा जानेकी जोखिम उठाकर भी वह अपनी समाधान- 
प्रियता और फिरसे “क' ख' से शरू करनेको तेयारी दिखावेगा; क्योंकि 
सत्याग्रही असहयोगी बन जाने, विरोधी बन जाने जोरकी लड़ाई लड़ते 
रहनेपर भी अपने रग-रगम व्याप्त सहयोग, मित्रता और सुरूहकी 
इच्छाको नहीं गंवावेगा । 

७. जबतक विरोधीके अंतरम ऐसी आवाज न उठ कि जिससे 5सका 
हृदय-परिवर्तन हो, तबतक कुछ अन्यायोंके दूर हो जानेपर भी, यह 
नहीं कहा जा सकता कि दिल साफ हो गया और सत्याग्रहका काम पूरा 
हो गया । 

६. इस कारण, इसः स्थितिसे पहले होनेवाले सब समझौतों में सत्याग्रही- 
को छूट-छाट देनी पड़ती है और कितने ही अन्यायोंकोी पी जाना पड़ता 
है । ऐसा करनेमें सत्याग्रही, असली अन्यायके विषयको छोड़े बिना, उस 
दूर करानेके सिलसिलेमें विरोधीकी ओरसे हुए अन्यायोंके प्रति अपनी 
उदारबृत्ति दिखाता है। 

यबााक 


स्का 


उपवास 


१. उपवासको सत्याग्रहके साधनके तौरपर काममे लानेमे अक्सरः 
बहुत जल्दबाजी और भूले होती हे । 

२. व्यक्तिके मुकाबलेके सत्याग्रहमें उपवासका जिस अंशतक 
उपयोग किया जा सकता हैं, उस अंशतक समाज अथवा तंत्रके म॒ुकाबले- 
मे नढ्री किया जा सकता । 

३. व्यक्तिके मुकाबलेमें भी उपवासरूपी सत्याग्रह विव्य होनेपर 
टी करना चाहिए। संभव हैं कि उपवाससे विरोधीकी न्याय या धरमंवृत्ति 
जाग्रत न होकर उसकी केवरू क्ृपावत्ति ही जागे, अथवा 'कलह- 
का मुह काला करनेकी वृत्तिसे सत्याग्रहीकी वह “जिद! पूरी कर दे। इसे 
सत्याग्रहकी सफलता नहीं कह सकते । 

८. व्यक्तिके प्रति किये गये सत्याग्रहमं यदि इस व्यक्तिस पहलेका 
कोई निजी अथवा मित्रताका संबंध न हो तो उपवासके उपायस काम: 
लेना उचित नहीं है । 

५. साधारणतः यह कहा जा सकता हैं कि उपवास-रूपी सत्याग्रह 
कुटुबी, निजी मित्र, गुरु, शिष्य, गृुरुभाई आदि निजी परिचित लछोगोके 
प्रति ही किया जा सकता हैं। इसी प्रकार, जो समाज अपना ही हो, और 
पहले इसके हाथस हुई सेवासे उसका यह आदरपात्र हो गया हो, तो ही 
इस समाजके अन्यायके प्रति उपवास-रूपी सत्याग्रह किया जा सकता हैं। 

२. व्यक्तिके प्रति सत्याग्रहमे निजी अन्यायके लिए तो कभी 
उपवास नही ही करना चाहिए। वह व्यक्ति यदि हमारे साथ मित्रताका 
दावा रखता हो, और किसी तीसरे व्यक्ति या वगेंके या स्वयं उसके 
अपने प्रति कोई अनुचित व्यवहार उससे होता हो, तो दूसरे उपायोंको 
आजमानेके बाद, उपवास किया जा सकता है । 

७. तंत्रके प्रति किये गये सत्याग्रहमें उपवास आखिरी कदम हैं। 
जब सत्याग्रही पराधीन स्थितिमें हो, और सत्याग्रहके दूसरे उपायोंका 

रास्ता इसके लिए बंद हो, तथा तंत्रद्वारा होने वाला अधर्म उसे इतनी 
पीड़ा दे कि अधम या अन्यायकों सहन करके जीना सत्त्वहीन या कायर 
बनकर जीने जैसा होजाय, तब प्राण छोड़ देनेकी तेयारीसे ही वह अनशन 
शुरू कर सकता है। 

८. ऐसी स्थिति उत्पन्न हुई है, इस बातका निर्णय करनेमें वह 
बहुत भाव॒कतासे काम नहीं लेगा; बल्कि उस तंत्रके चलानेवाले व्यव- 
स्थापकोंकी कटिनाइयोंका तथा उनकी पुरानी पड़ी आदतोका भी उचित 
विचार करेगा और उनके लिए उचित गुंजाइश रखेगा। फिर, अनिवाये 
और आकस्मिक अन्याय, और जान-बूझकर किये गये अन्याय अथवा 
अन्यायी नियमोंमें भी वह विवेक करेगा । इसके सिवा, इसमें भी निजी 
अन्यायोंकों वह दिल कड़ा करके सहन कर लेगा । क्योकि मनुष्य जब 
जान-बुझकर अन्यायको सहन करता हें, तब उसकी सत्त्व-हानि नहीं 
होती, कितु दीनता, भय अथवा सिर्फ जीते रहनेके मोहसे अन्यायको सहता 
है तब सत्त्व-हानि होती. है । 

९. एक ओररसे सत्याग्रह-रूपी उपवास शुरू करना और दूसरी 
ओरसे अपनी मांगको मंजूर करानेके लिए विरोधीके अफसरोंसे उसपर 
दबाव डलवानेका प्रयत्न करना संगत नहीं है। ऐसे उपवासको सत्याग्रह 
नही कह सकते । 

१०. अपने अथवा मित्रोके या साथियोके दोषोके प्रायश्चित्तके 
रूपसे, या मित्र अथवा साथियोंको उनकी किसी शुद्ध प्रतिज्ञापर दृढ़ 
रखनेके लिए, उपवास करना यह इस प्रकरणके अथंमें सत्याग्रह नहीं हैं 
कितु तपरचर्या हैं । विवेकपूर्वक की गई ऐसी तपदश्चर्याके लिए जीवनमें 
स्थान हैं; पर उसकी चर्चाके लिए यह जगह नहीं हे । 

र् 


। चथ 
असहयोग 


१. जहां पहले सहयोगसे दोनों पक्षोंका काम चलता आया हैं 
वहीं असहयोगरूयी सत्याग्रह आजमाया जा सकता # 

7. इसमे असहयोगीकी सहायताके बिना जहां विपक्षीका काम चल 
सकता है वहां असहयोगका अर्थ दूसरे पक्षका त्याग अथवा अपनेभरकी 
गृद्धि इतना ही होता हैं। सत्याग्रहमें इसकी भी गुंजाइश है । जेसे, मालिक 
को दूसरे बहुत नौकर मिल सकते हे फिर भी मालिकके अधर्ममें हाथ कंटाने- 
की इच्छा न रखनेवाला नौकर अपना इस्तीफा पेश करदे, अथवा दूसरे बहुत 
से लोग शराबखाना चलानेको तंयार बेठे हों फिर भी कोई कलालका पेशा 
छोड़ दे तो यह इस प्रकारका असहयोग कहलायेगा । इसी प्रकार अधरम में 
हठपूर्वक रहनेवाले कुटंबी, मित्र इत्यादिका त्याग भी ऐसा ही सत्याग्रह हे 

३. जहां ऐसी परिस्थिति हो कि हमारी मददके बिना दूसरे पक्षका 
काम चल ही न सकता हो वहां असहयोग बहुत ही उग्र सत्याग्रह हूँ । 
अतः: वह तभी आरंभ किया जा सकता हे जब सत्याग्रट्रीकोी अपना 
मार्गे स्पष्ट धर्म रूप जान पड़े । इसमें विपक्षीका काम मेरे बिना नहीं चल 
सकता यह बात सत्याग्रही भलता नही और इस वस्तुस्थितिमं उसे 
अपना बल दिखाई देता है । इससे विपक्षीको परेशान करनेके लिए भी 
इसका उपयोग होनेकी संभावना हैं। 

४. जब विपक्षी अपने सहयोगका स्वथा दुरुपयोग करता जान 
पड़े और उसके द्वारा निर्दोषोंको पीडा पहुंचती दिखाई दे तब तो ऐसा असह- 
योग उचित और आवश्यक ही हो जाता है । 

५. असहयोगमें विरोधीके जो-जो काम उसकी प्रत्यक्ष सहायताके 
बिना न चल सकते हों उन सबमेंसे वह अपनी सहायता हटा लेगा। जहां 
उसकी प्रत्यक्ष सहायता न मिलती हो पर विरोधीको महत्त्व मिलता 
हो या उसकी प्रतिष्ठा बढ़ती हो वहां भी वह ऐसी सहायता हटा छेगा 
और इससे स्वयं उसको जो लाभ मिलता हो वह छोड़ देगा । 

६. विरोधी अपनी योजना सत्याग्रही पक्षकी सहायताके बिना नही चला 
सकता यह अनुभव कराना इस असहयोगका लक्ष्य हें। इसलिए सत्य- 
अहिसादि साधनोंद्वारा यह असहयोग यहांतक बढ़ाया जा सकता हैं 
जिससे वह योजना या काम रुक जाय । 

७. इस असहयोगमें किस क्रम और कितनी तेजीसे आग बढ़ना 
चाहिए यह अनुभवसे मालम होता हैँ । पर असहयोगका मार्ग 
ग्रहण करनेवालेको यह प्रतीति हो जानी चाहिए कि विरोधीका काम 
अथवा व्यवस्था इतनी दृषित हैं कि उसकी जगह दूसरी व्यवस्था तुरत न 
हो सके तो भी वर्तमान व्यवस्थाका टूट जाना अधिक इष्ट है । 

८. असहयोगका दुरुपयोग होना संभव हे इसलिए सत्याग्रही असह- 
योग और अ-सत्याग्रही असहयोगका भेद सावधानतापूवंक समझ लेनेकी 
आवद्यकता है । सत्याग्रहमें कष्ट-अहनकी बात रहती ही है, इसलिए ; 
यदि असहयोग करनेवालेको कुछ भी कष्ट न उठाना पड़े तो उस असह- 
योगके सत्याग्रह न होनेकी बहुत संभावना हें 


१ ० 
सविनय अवज्ञा 


१. सविनय अवज्ञा दो तरहकी हो सकती हे-किसी विशेष अन्यायकारी 
हुक्म या कानूनकी, केवल उसी हुक्म या कानूनको रद कराने भरके लिए ; 
और असहयरेगके ही खास कदमकी भांति, अन्याय--अधमं किये 
अथवा निर्दोष या तटस्थ जनताको अनुचित असुविधा पहुंचाये बिना तोड़े 
जा सकनेवाले, आमतोरसे तमाम कानूनों की है । 

२. मनुष्य चोरीसे किसी कानूनके डरसे ही द्वर नहीं रहता बल्कि 
उसे अधर्म समझकर ही बचता है। अत: सविनयर अवज्ञामें ऐसे कानून 
बहीं तोड़े जा सकते । 

३. गाड़ीको सड़कके गलत बाजूसे न चलाना, रास्तोंपर आवागमनका 
नियमन करनेके लिए तेनात पुलिसके सिपाहीकी आज्ञा मानना, रातको देरतक 

दोरगुल न मचाना, महत्त्वके कारण बिना रेलकी जंजीर न खींचना, इत्यादि 
हक्मोंको तोड़नेसे निर्दोष तथा तटस्थ मनृप्योंको अनुचित असुविधा होती है, 
इसलिए ऐसी आज्ञाओंका भी भंग नहीं किया जा सकता । 

४. कितु मनुष्यके राज्यके प्रति असंतोप न दिखानेके दो कारण हो 
सकते हँ--राज्यसे उसे संतोष हो और इस कारण उसके प्रति उसकी 
भक्ति हो; अथवा कानूनसे डरकर। सत्याग्रही कानूनसे डरकर सरकारके 
प्रति असंतोष प्रदर्शित करनेसे न रुकेगा, और कही सविनय 
अवज्ञाकी आवश्यकता उपबस्थत होतेपर तो ऐसे कानूनका तोड़ना फर्ज भी 
हो सकता है। 

५. उसी प्रकार उचित सीमाके अंदर रहकर, अपने देशके किसी भी 
हिस्सेमें जाना और रहना तथा ज्ञांतिपूर्ण जुलस निकालना, सभा-सम्मेलन, 
जन-सेवाके कार्य, अनुचित कार्यो अथवा बुराइयोके खिलाफ पिकेटिग 
आदि करना या इनका आयोजन जनताका साधारण अधिकार हूं; इस हक 
पर सरकारकी ओरसे प्रतिबंध हो तो सत्याग्रही उस आज्ञाको निम्न- 
लिखित कारणोंसे मानता है -- 

(अ) सरकार प्रतिबंधकी आज्ञाके लिए जो दलील देती हैं वे उसे 
वाजिब मालम होती हों; अथवा 

(आ) ऐसे हुक्मोंको तोड़ने जानेमे सरकार और जनताके झगड़ेके मूल 
विषय किनारे रह जाते हों और दूसरे अप्रस्तुत विषय महत्त्व प्राप्त कर लेते 
हों, और जनताका ध्यान असली विषयकी तरफसे हटकर इन छोटी-छोटी 
बातोंपर लग जानेकी सभावना हो । ऐसे कारण न होनेपर ऐसी आज्ञाका 
सविनय अवज्ञा-रूप सत्याग्रह किया जा सकता है । 

६. इसी तरह सत्याग्रही सरकारकों इसलिए कर देता है, कि उस 
राज्यको कायम रखना वह इष्ट समझता हैँ । पर यदि उसे यह निश्चय हो 
जाय कि इस राज्यव्यवस्थाका नाश करना ही धर्म ह तो उस राज्यको 
कर देनेके कानूनोंको वह तोड़ सकता है; परंतु इसीके साथ उस राज्यसे 
किसी तरहका फायदा वह कोशिश करके न उठायेगा। 

७. जहां प्रजासत्तात्मक शासन-पद्धति हो, या सरकार और जनता- 

में सामान्यतः सहयोग हो, अथवा तीव्र आंदोलनका अभाव हो, वहां भी 
व्यक्तिगत अधिका रियों द्वारा गलतफहमीसे अथवा हुकूमतके नशेमें, अन्याय - 
कारी आज्ञाएं निकाली जानेकी सभावना रहती हैं । ऐसी फुटकर अन्यायी 
आज्ञाओंको सदा सविनय अवज्ञाका विषय बनाना उचित नही । यह नही 
मान लेना चाहिए कि ऐसे अन्यायोंको सह लेनेसे हानि ही होती है । उलटे, 
ऐसे समय जनता तथा नेताओंद्वारा दिखाया हुआ धीरज और उदारता 
जनताको अच्छी शिक्षा देनेवाली साबित होती हैँ । जो इस प्रकार, भयसे 
नही बल्कि जान-बूझकर, अन्यायोंकों सहलेना और आज्ञाका पालन 
करना जानते हैं वही, मौका पड़नेपर, सविनयअवज्ञा भी उत्तम रीतिसे 
कर सकते हैं । 

८. यदि सविनय अवज्ञाका आंदोलन ऐसा रूप ग्रहण कर ले 
जिससे विरोधी अथवा तटस्थ लोगोंके जान-मालको हानि पहुंचती हो, 
या वे बेकसूर सताये जाते हाँ, और सत्याग्रही यह अनुभव करे कि वह 
इसे रोकनेमें असमर्थ हें तो वह आंदोलनको स्थगित कर देगा और अपनी 
सारी ताकत उस हानि और उत्पीड़नको रोकनेमें लगा देगा । 


११ 
सत्याग्रहीका अदालतमें व्यवहार 


१. कानूनकी सविनय अवज्ञा करनेका संकल्प करनेवाले सत्याग्रहीको 
उस अवज्ञाके फलस्वरूप हो सकनेवाली पूरी सजा भगतनेको तेयार रहना 
ही चाहिए । 

२. अत: जब किसी ऐसे काननकों भंग करनेका इलजाम लगाकर 
अधिकारी उसे पकड़ने आयें तो वह बिना किसी भी आनाकानीके गिर- 
फ्तार हो जाय । 

३. अगर असलियत यह हो कि सत्याग्रहीने कानून तोड़ा ही न हो, 
फिर भी उसके खिलाफ झूठा सबत पेश करके यह दिखाया जाय कि उसने 
कानून तोड़ा है, तो सत्याग्रहीको चाहिए कि वह अदालतकी काररवाईमें कोई 
भाग न ले और अपना बचाव भी न करे । खुद उसका विचार उस कानूनको 

तोड़नेका था ही, इसलिए बिना तोड़े ही जो सजा उसे मिल रही हो 
उसका उसे स्वागत ही करना चाहिए । 

४. कानून तोड़ा ही हो तो उसे चाहिए कि थपना अपराध स्वीकार 
कर ले और सजा मांग ले । 

५. सफाई न देनेके विषयमे नीने लिखे अपवाद हे -- 

(अ) सत्याग्रह-सिद्धांतके विरुद्ध होनेके कारण, जिस प्रकारके अप- 
राधके करनेका उसने कभी इरादा ही न किया हो वेसे अपराधका इलूजाम 
उसपर लगाया जाय तो सत्यकी खातिर वह सफाई पेश करे: जैसे कत्लके 
इलजाममें । 

(आ) सत्याग्रहियों अथवा अधिकारियोंके व्यवहार या नीतिकी 
कोई ऐसी बात पेंदा ही गयी हो जो सिद्धांत या सार्वजनिक महत्त्वका 
विषय हो और उसमें सत्य प्रकट होनेकी आवश्यकता जान पड़ती हो, तो 
वहां सफाई देनी पड़ती है । जेसे, जब पुलिसने अत्याचार किया है इस 
बातकी दिलजमई करके सत्याग्रहीने यह -हकीकत जाहिर की हो, पर इस 
बातको गलत बताकर झूठी बात प्रकाशित करनेका अभियोग उसपर 
चलाया गया हो, अथवा जब सत्याग्रहीपर मार-काट और दंगे-फसादको 
उत्तेजन देनेका इलजाम लगाया गया हो । 

(इ) जहां ऐसा जान पड़ता हो कि अधिकारियोंने उत्साहके अतिरेकमे 
या भ्रमसे ऐसे हुक्म निकाले हों जिनके बारेमें यह माननेके लिए 
कारण हो कि सरकारका इरादा वेसे हुक्म निकालनेका नही था, और जिन 
कानूनोंकी रूसे वे निकाले गये हों वे कानून वसे अधिकार अधिकारियोंको 
देते हे यह न माना जा सकता हो तथा उन हुक्‍्मोंकी बदौलत ऐसे 
साधारण लोगोंके भी भारी संकटमें पड़नेकी संभावना हो जिनका इरादा 
सत्याग्रह करनेका न हो, वहां सफाई पेश करनेकी आवश्यकता उपस्थित 
हो सकती है । 

६. सत्याग्रही अदालतके कामम भाग न ले इसका अर्थ यह नही है कि 
वह अदालतके प्रति तुच्छता या अविनयका व्यवहार करे, अथवा असत्याच- 
रण करे। अतः उसे किसी अधिकारीका अपमान या उपहास न करना 

चहिए और न उसे तुच्छतासूचक उत्तर देना चाहिए। इसके सिवा वह 
अपना नाम-धाम न छिपाये ; परंतु यदि अधिकारी मामलेसे संबंव न रखने 
वाली अथवा दूसरे अभियुक्तों या मनष्योंसे संबंध रखनेवाली बातें पूछे तो 
सत्याग्रही उनका उत्तर देनेके लिए बाध्य नही है, और ऐसे जवाब देनेसे 
उसे विनयपूर्वक इनकार कर देना चाहिए । ह 

७. जबतक सत्याग्रही परछिसकी हिरासतमें होता है तबतक उसे नहलाने- 
बुलाने, खिलाने-पिलाने तथा सलाहकार और मित्रोंस मिलनेकी सुविधा 
देना और उसके प्रति सभ्यताका व्यवहार करना पुलिसपर फज॑ हे । उसी 
प्रकार सत्याग्रहीका भी कतेव्य हे कि वह पुलिसके साथ शिष्टताका व्यव- 
हार करे! अगर पुलिसकी ओरसे अड़चनें पेदा की जाय॑ं, कष्ट दिया 
जाय, असभ्यताका वर्ताव या मारपीट की जाय सो सत्याग्रह्दीको चाहिए 
कि वह इसकी सूचना पुलिसके बड़े अफसरको (वह मिल सके तो ) दे, 
और वह न मिल सके या ध्यान न दे तो अपनी शिकायत मजिस्ट्रेटके 
सामने रखे। लेकिन मजिस्ट्रेट भी उसपर ध्यान न दे तो यह मानकर 
कि ये तकलीफें सरकारकी सम्मतिसे दी जा रही है अपने सलाहकारोंको 
सारी हकीकतसे आगाह करके ज्ञांत रहना चाहिए 

८. यदि सत्याग्रहीको जर्मानेकी सजा दी जाय तो वह खद कभी जर्माना 
जमा न करे ओर न किसीको जमा करनेकी प्रेरणा करे, बल्कि जमा न 
करनेका धर्म समझाये और उसके एवजमें कदकी सजा भुगत ले । 

९, जुर्माना वसूल करनेके लिए उसके घर यदि कुर्को ले जायी जाय 
तो अपना माऊर-असबाब कुक हो जाने दे, और इससे अधिक हानि होती 
हो तो भी सह ले, पर खुद जूर्माना न अदा करे। क्योंकि, जिसने अपनी 
सत्त्वरक्षाके लिए कानन तोड़ा है उसे उसके लिए सर्वेस्व अर्पंण. करनेको 
तेयार रहना ही चाहिए । इस कारण अपने हाथों जर्माना अदा करके वह 
अपनी सत्त्वहानि न होने देगा। 

१०. सत्याग्रही ऊंचा दर्जा प्राप्त करनेका प्रयत्न न करे। वर्गकिरण- 
के नियमोंके पीछे कुछ अंशतक सत्याग्रहियों और मामूली कंदियोंमें, 
तथा सत्याग्रहियोंमं भी परस्पर भेद डालनेका हेतु रहता है। उसमें 


खंड ४ :: सत्याग्रह प्प्‌ 


ईर्प्या, भय और लोभ भी आते है । इसके सिवा इसका उपयोग भी अक्सर 
मनमाने तौरपर और नीचका दर्जा देकर अधिक सजा देनेके लिए किया 
जाता है । इसलिए वर्गीकरणकी यह नीति ही उचित नहीं हैं । फिर भी 
सत्याग्रहीकोी जो श्रेणी मिली हो उसकी सुविधा वह भोगता हो तो यह 
नहीं कह सकते कि इसमें सत्यका भंग होता ही है । 

सत्याग्रहीका जेलमें व्यवहार 


१. सत्याग्रही जेलमें भी अपनी शिप्टता और विनय कदापि न छोड़े। 

२. जेलके नियमोंको भंग करनेकी नहीं बल्कि साधारणतः पालन 
करनेकी वृत्ति रक्खे ओर जहां किसी महत्त्वके सिद्धांत या स्वाभि- 
मानका प्रश्न हो वहीं नियमका विरोध करनेको उद्यत हो | इस दृष्टिसे वह 
कोई चीज चोरीसे जेलमें न लाये, किसीको घस न दे तथा नियमके 
बाहर किसी प्रकारकी सुविधा प्राप्त करनेके लिए किसीकी खुशामद 
न करे । 

३. श्रम करना जेलका ही नही बल्कि प्रकृति या धर्मका नियम 
हैं । अतः जेलके त्तियमानुसार दिया हुआ काम स्वीकार करने तथा करनेम 
सत्याग्रही जी न चुराये। 

४. जो काम समयकी अवधिके अंदर अपनी तबियत खराब होने या 
दूसरे कारणसे पूरा न कर सकता हो उसकी ओर उस कामके अधि- 
कारीका विनय-पूर्वक ध्यान दिलाये । फिर भी वह काम उसे 
सोंप जाय तो उसे करनेका यत्न करे और जो कष्ट हो वह 
सह ले। 

५. डाक्टरी जांचमें उसे अपने रोग सही-सही बताने चाहिए । उसे 
कोई छूतवाली बीमारी हो तो उसे छिपाना न चाहिए । 

६. कंदी अपने धर्म या नियमके विरुद्ध दवा या इलाज करानेको 
बाध्य नहीं हैं; पर इससे वह किसी दूसरी तरहकी दवा या इलाजकी 

अधिकारपूर्वक मांग नही कर सकता । टीका रूंगवाने जेसे कुछ इलाजोंसे 
इनकार करनेपर वह दंडका पात्र भी समझा जासकता है। कैदीको 
अगर सच्चा धामिक आग्रह हो तो उसे यह सजा भगत लेनी चाहिए; 
पर महज सजा भुगत लेनेको तैयार होनेके कारण ही झूठ-मठ उसे धामिक 
रूप देकर आग्रही न बने । 

७. अपने स्वास्थ्यके संबंधमें जो शिकायत हो और जिस सुविधाकी 
आवश्यकता हो उसे वह संबद्ध अधिकारीके सामने रक्‍खे । पर उसपर संतोष- 
जनक कारंवाई न हो तो उसे भी सत्यात्रहके कष्टोंमें मानकर शांतिसे 
सहन करे। ऐसी सुविधाएं चुरा-छिपाकर प्राप्त करके स्वास्थ्यरक्षाका 
प्रयत्न न करे । इस प्रकार स्वास्थ्यरक्षा करनेसे अधिकारी यही समझेगा 
कि उसकी मांग अनुचित थी। 

८. यदि उसके ऐसे कोई ब्रत-नियम हों जिनका पालन जेलमें भी 
अवश्य कतंव्य हो तो उनके बारेमें संबद्ध अधिकारीसे कहकर आवश्यक 
सुविधा मांग सकता है। पर ऐसे खास ब्रत-नियमवाला व्यक्ति जेलके ही 
खर्चेसे उसका पालन करनेका आग्रह नहीं रख सकता, इसलिए यदि अपने 
खर्चेसे ऐसी सुविधा मिल जाय तो इससे उसे संतोष करना चाहिए । ऐसी 
सुविधा न मिले तो अपने ब्रत-नियमका पालन करनेके लिए जो कप्ट 
उसे सहना पड़े वह सहलेना चाहिए । 

९. केवल जेल-जीवनमें पालनेके लिए कोई खास ब्रत-नियम सत्या- 
ग्रहीको स्वीकार न करना चाहिए । 

१०. मार या गाली अथवा जूठा, गंदा, कच्चा, सड़ा या कीड़े पडा 
हुआ खाना खा लेना कृंदीपर फर्ज नहीं हैं । अत: उसे ऐसी बातें सहन न कर 
लेनी चाहिए। मारपीट या गाली-गुफ्ताकी शिकायतकी सुनवाई न 
हो तो अधिक मार, गाली या सजाकी जोखिम उठाकर भी वह काम 
करनेसे इनकार कर सकता है और आवश्यक होनेपर उपवास भी करे। 

११. न खानेलायक खराक लेनेसे वह इनकार कर दे और उसके 
लिए जो सजा मिले उसे भुगत ले । 

१२. सत्याग्रही अपने या अपने ही वर्ग (क्लास) के कंदियोंके लिए 


खंड ४ :: सत्याग्रह ५७ 


जैल-व्यवहारमें सुधार होने या सुविधा मिलनेके वास्ते सत्याग्रह न करे। 
हां, वह अन्याय-व्यवहार केवल उसके या उसके वर्गके कंदियोंके साथ ही 
क्रिया जाता हो तो बात दूसरी हैँ । पर सारी जेल-व्यवस्थामें जो सुधार 
करानेकी आवश्यकता हो सिर्फ उसीके लिए उचित कारण और परिस्थिति 
मिलनेपर वह सत्याग्रहका सहारा ले सकता हैं। 

१३. सत्याग्रहीका इस प्रकार व्यवहार करना जिससे जेल-व्यवस्था 
ठीक तौरसे चलती रहे सहयोग सत्याग्रहके सिद्धांतका विरोधी नहीं हैं, 
इसलिए इस तरहकी सारी सहायता जेल-अधिकारियोंको देना सत्याग्रहीका 
धर्म हे । पर सत्याग्रही जेलकी वार्डरी या पहरेदारी आदि स्वीकार नही 
कर सकता । 

१४, छटके दिन बढ़ानेके लिए सत्याग्रही लालसा न दिखाये । 

१५. स्व॒राज्यके लिए किय जाने वाले सत्याग्रहका उद्देश्य सारी राज्य- 
व्यवस्थाको जड़से ही बदल देना हैे। इसलिए सत्याग्रहीकोी जेलमे कोई 
ऐसा आंदोलन न उठाना चाहिए जिससे जेल-प्रबंधका सुधार एक स्वतंत्र 
लड़ाई बन जाय, कितु अक्षम्य अमानुषी व्यवहार या नियमके खिलाफ ही 
उसका अवसर आनेपर लड़ना चाहिए । 


१३ 


सत्याग्रहीकी नियमावली 


कुछ पुनरुक्ति दोष होते हुए भी २३ फरवरी १९३०फे नव- 
जीवन में दी हुई सत्याग्रहीकी नियमावली यहां देनेसे इस खंडकी 
उचित पूर्ति होगी | इसमें इस खंडका सुदर उपसंहार भी होता है-- 

१. सत्याग्रहका अर्थ है सत्यका आग्रह। यह आग्रह रखनेसे मनुष्य- 
को अतुल बल मिलता है। इस बलको हम सत्याग्रहका नाम देते हे। 

२. सत्यका आग्रह सच्चा हो तो उसे माता-पिता, स्त्री-पुत्रादिके म॒का- 
बले, राजा-प्रजाके मुकाबले, और अंतको संपूर्ण जगतके मुकाबले काममे 
लाना पड़ता हे । 

३. एसा व्यापक आग्रह करते समय स्वजन-परजन, बालक-वद्ध, 
सत्री-पुरुषका भेद नहीं रहता । अतः किसीके विरुद्ध शरीर - बलका 
उपयोग नहीं किया जा सकता । तो जो बल बचा वह अहिसाका--प्रेमका 
बल ही होसकता हैं। इस बलका दूसरा नाम आत्माका बल हैं। 

४. प्रेमका बल दूसरेको नहीं जलाता, खुद ही जलता है । इसलिए 
सत्याग्रहीमें मोततकका कष्ट हंसते-दंसते सह लेनेकी शक्ति होनी चाहिए । 

५. इससे यह स्पष्ट है कि सत्याग्रही प्रतिपक्षीका आत्यंतिक विरोध 
करते हुए भी मन, वचन या कायासे विपक्षके किसी भी व्यक्ति-क। अहित 
ने चाह ओर न करे। इस विचार-श्रेणीसे ही असहयोग, सविनय अवज्ञा 
इत्यादि उत्पन्न हुए हे । 

६. सत्याग्रहकी इस उत्पत्तिको जो याद रक्‍खेगा वह नीचे लिखे 
नियमोंको आसानीसे समझ सकेगा -- 

(अ) सत्याग्रही किसीपर क्रोध न करेगा । 

(आ) वह विरोधीका क्रोध सहन करेगा । 

(इ) क्रोध सहन करते हुए वह विरोधीकी मार सह लेगा पर उसे 
कदापि न मारेगा, इसी प्रकार गुस्सेमें दिय गये उचित या अनुचित 
आज्ञाको भी मारके या ओर किसी डरसे, न मानेगा। 

(ई) सिपाहीके पकड़ने आनेपर वह खुशीसे गिरफ्तार हो जायगा । 
अपनी माल-जायदाद जब्त करने आनेंपर वह आसानीसे दे देगा। 

(3) दूसरेकी संपत्ति अपने संरक्षणमे होगी तो उसका कब्जा वह 
मरते दमतक न छोड़ेगा, फिर भी कब्जा करने आनेवालेको मारेगा नही । 

(ऊ) न मारनेके मानी गाली न देना भी हें । 

(ए) इस दृष्टिसे सत्याग्रही विरोधीका अपमान न करेगा,। 

आजकाल प्रचलित कितने ही नारे हिसक हैं और सत्याग्रहीके 
लिए सर्वथा त्याज्य हैं । 

(ऐं) सत्याग्रही ब्रिटेनके झंडेकी सलामी नहीं देगा, पर उसका अप- 
मान भी न करेगा । अधिकारीका या किसी अंग्रेजजा वह अपमान न 
करेगा । 

(ओ) आंदोलनके सिलूसिलेमे किसी अंग्रेज या किसी सरकार्र 
कर्मचारीका कोई अपमान करे या उसपर हमला करे तो सत्याग्रही अपनी 
जान जोखिममें डालकर उसकी रक्षा करेगा । 

न्‍ जेल-संबंधी 

(औ) कैद हो जानेपर सत्याग्रही जेलके उन तमाम नलियमोंका पालन 
करेगा जो आत्म-सम्मानके विरुद्ध न हों, और अधिकारियोके साथ थिष्टता- 
से व्यवहार करेगा । मसलूून, वह अधिकारियोंकोी साधारणत: नमस्कार 
करेगा, पर वे नाक रगड़नेको कहेंगे तो न रगड़ेगा । वह सरकारकी जय न 
बोलेगा । जेलका साफ-सुथ रा भोजन, जिसमें कोई धारमिक आपत्ति न हो, 
वह ले लेगा, सड़ा हुआ, कड़ा-मिट्टी मिला हुआ, मेले बतेनमें परोसा हुआ 
या अपमानपूर्वेक दिया हुआ खाना वह न छेगा । 

(अं) सत्याग्रही खूनी कैदी और अपनेमें भेद न मानेगा। इसलिए 
उससे अपनेको ऊंचा मान या बतलाकर अपने लिए विशेष सुविधा न 
मांगेगा, पर शरीर या आत्माकी आवश्यकताकी दृष्टिसे जरूरी सुभीता 
मांगनेका उसे अधिकार है। 

(अ:) जिनमें आत्मसम्मानका भंग न होता हो बसी रियायतें न पाने 
पर सत्याग्रही उपवास आदि न करे । 


दल-संबंधी 

(क) अपनी टुकड़ीके सरदारके जारी किये हुए संपूर्ण आदेशोंका 
पालन सत्याग्रही खशीसे करेगा, चाहे वे उसे पसंद हों या न हों । 

(ख ) आदेश अपमानजनक हो, द्वेष-प्रेरित या मूखेंतासे भरा मालूम 
होता हो, तो भी उसका पालन करके फिर ऊपरवाले अफस रसे शिकायत 
करे । दलमें शामिल होनेसे पहले शामिल होनेकी शर्तोंपर विचार करनेका 
अधिकार सत्याग्रहीको है । पर शामिल हो जानेके बाद दलके कड़े-नरम 
नियमों और उनके नियमनका पालन धर्म हो जाता है। दलके समूचे 
व्यवहारमें अनीति दिखाई दे तो सत्याग्रही उससे अरहूग होसकता है, पर 
उसमें रहकर नियमभंग करनेका अधिकार उसे नहीं है । 

(ग) किसी सत्याग्रहीकी किसीसे अपने आश्रितोंके भरण-पोषणकी 
आशा न रखनी चाहिए । किसीके लिए कोई प्रबंध हो जाय तो उसे अन- 
पेक्षित बात समझे । सत्याग्रहीकी अपनेको और अपने आश्रितोंकी ईश्वरकी 
शरणमे ही छोड़ना चाहिए। शरीर-बलके युद्धमें भी, जहां लाखों लोग 
लड़ते हें, किसीका भरोसा नही रक्‍्खा जाता । सत्याग्रही युद्धके बारेमे 
तो कहना ही क्‍या ? सार्वभौम अनुभव यह हैं कि ऐसोंको ईश्वरने भूखों 
नहों मरने दिया । 


सांप्रदायिक भगड़ों में 


(घ) सत्याग्रही सांप्रदायिक लडाई-झगड़ोंका कारण जान-बुझकर 
हगिज न बने। 

(5) यदि साम्प्रदायिक झगड़ा होजाय तो सत्याग्रही किसीकी तरफ- 
दारी न करे। जिधर न्याय देखे उसकी मदद करे। वह खुद हिंदू होगा 
तो मुसलमान इत्यादि दूसरे मजह॒बवालोंके प्रति उदारता दिखायेगा, और 
हिंदुओंके आक्रमणोंसे उन्हें बचाते हुए अपने प्राणतक दे देगा । यदि 
मुसलमान आदिका हिदृूपर हमला हो तो हिदूकी रक्षा करनेम॑ वह अपनी 
जान दे देगा, पर उनपर किये जानेवाले जवाबी हमलेमें हगिज शरीक 
न होगा । 

(च) जिन प्रसगोंसे साप्रदायिक झगड़े उत्पन्न हो सकते हें उनसे 
वह अपनेको भरसक अलग रखेंगा । 

(छ) सत्याग्रहीको यदि जुल्स निकालना पड़े तो वह ऐसा कोई 
काम न करेगा जिससे किसी भी सप्रदायका दिल दुखे। दूसरोंके निकाले 
हुए ऐसे जुलसमें भी वह शरीक न होगा जिससे किसी धर्म-संप्रदाय- 
वालोंका दिल दुखता हो ! 

१४ 
सत्याग्रहीकी योग्यता 


२६ मार्च १९३९ के 'हरिजन-बंधु में गांधीजीने एक लेखम सत्या- 
गअहीके लिए कम-से-कम निम्नलिखित योग्यताएं आवश्यक मानी है :- 

१. उसे ईइ्वरपर ज्वलंत विव्वास होना चाहिए; क्‍योंकि वही एक- 
मात्र अट्‌ठ आधार है । 

२. उसकी सत्य और अहिसामें धर्मभावसे श्रद्धा होनी चाहिए और 
इसलिए मनृष्य-स्वभावके अंदर बसनेवाली भलाईमे उसका विश्वास होना 
चाहिए । इस भलाईको सत्य और प्रेमके द्वारा स्वयं दुःख सहकर जाग्रत 
करनेकी वह सदा आशा रक्‍खे । 

३. वह शुद्ध जीवन बितानेवाला हो तथा अपने लक्ष्यके लिए अपना 
जान-माल कुरबान करनेको हमेशा तंयार रहे । 

४. वह आदतन खादीधारी और साथ ही कातनेवाला हो। भारतवर्ष- 
के लिए यह बहुत ही जरूरी चीज हैं । 

५. वह निव्यंसन हो और सभी प्रकारकी नशीली वस्त॒ुओंसे दूर 
रहे, जिससे उसकी बुद्धि सदा निरमेल और मन निश्चल रहे । 

६. समय-समयपर बनाये गये अनुगासनके नियमोंको वह प्रसन्नता- 
पूवेक और मनसे पाले । 

७. वह जेल-नियमोंका पालन करे, सिर्फ उन नियमोंको छोड़कर 
जो उसके मानभंगके लिए ही खास तौरसे गढ़े गये हों । 


१५ 
सामुदायिक सत्याग्रह 


कहीं भी सामुदायिक सत्याग्रह करनेके लिए नीचे लिखी अनुकूल- 
ताएं आवश्यक हें। इनके अभावमें सामुदायिक सत्याग्रह शुरू करनेमें मार- 
काट मच जानेसे, आपसमें और जिसके मुकाबले सत्याग्रह शुरू किया गया हो 

उससे बर-विरोध बढ़नेका डर रहता है । और, संभव हें आखिरमें, बलप्रयोग 
या दमनके कारण जनता भयभीत हो जाय तथा और ज्यादा दब जाय | 

१. सत्याग्रह शुरू करनेकी इच्छा रखनेवाले नेताओंमें परस्पर 
संपूर्ण विश्वास और विचारोंकी एकता होनी चाहिए । यदि एक-दूसरेकी 
ईमानदारीपर शंका या नेताकी विचारधारापर अविश्वास या अद्धविश्वास हो 
तो इसे सामुदायिक सत्याग्रहके लिए प्रतिकूल परिस्थिति समझना चाहिए। 

२. यदि सत्याग्रह चलानेकी इच्छा रखनेवाले नेताओंमें भिन्न-भिन्न 
राजनीतिक विचारोंके लोग हों तो सत्याग्रहके तात्कालिक उद्देश्यके बारेमें 
उन्हें स्पष्टीकरण कर लेना चाहिए, ओर सत्याग्रहके बीचमें भिन्न-भिन्न 
प्रकारके राजनीतिक विचारोंके वाद-विवाद या उस दृष्टिसे की जानेवाली 
आलोचनाओंको बंद करनेमें सबको एकमत होना चाहिए। 

३. सत्याग्रही नेताओंका जनतापर इतना काबू होना चाहिए कि 
लोग उनकी दी हुई हिदायतोंपर खुशीसे और रूगनसे अमल करें। उनकी 
मना की हुई बात या काम कभी न करें। 

४. जनताका नेताओंपर इतना विश्वास होना चाहिए कि विरो- 
घधियोंकी ओरसे उनके विषयमें चाहे जंसी बातें कही-फेलायी जाये, पर 
उनसे अपनेमें बृद्धिभेद न होने दे । 

५. स्व॒राज्य अथवा उत्तरदायित्वपूर्ण शासन-प्रणाली प्राप्त करनेके 
उद्देश्यसे सत्याग्रह करना हो तो सत्याग्रह आरंभ करनेके पहले ही महत्त्व- 
वाले सांप्रदायिक प्रश्नोंके बारेमें समझौता होजाना चाहिए। ऐसी परि- 
स्थिति न रहने देनी चाहिए कि ऐसे सवाल खड़े करके विरोधी पक्ष 
जनतामें फूट डाल सके । 

६. सत्याग्रहीकी योग्यता वाले प्रकरणमें बतायी हुई शर्तों विश्वास 
होते हुए भी जो उनका पालन नहीं कर सकते उन्हें सत्याग्रहके तीत्न 
अर्थात्‌ जोखिमवाले कार्यक्रममें शरीक न होना चाहिए, पर बाहर 
रहकर वे जनताके विधायक कार्यक्रमको भली-भांति चलोते रहें, और 
उसकी जिम्मेदारी अपने ऊपर ले लें। आम जनताको उन्हें पूरा-पुरा सह- 
योग देना चाहिए । 

७. सत्य और अहिसाद्वारा स्वराज्य प्राप्त करनेके लिए सांप्रदायिक 
एकता, अस्पृश्यता-निवारण, व्यापक खादी-प्रचार ओर मद्यनिपधके विषय- 
में यदि जनतामें प्रबल बहुमत तथा सत्याग्रहमें दिलचस्पी रखनेवालोंमें 
संपूर्ण एकमत न हो तो सामुदायिक सत्याग्रहके लिए अनुकूल परिस्थिति 
नहीं मानी जा सकती । तबतक सच्चा स्वराज्य भी असंभव ही ह । 

८. सत्याग्रहकी किसी भी लड़ाईके पूर्व और उसके दौरानम भी 
विरोधी व्यवस्था या अधिकारीके विषयमें जनतामें तिरस्कारका भाव न 
होना चाहिए, और ऐसा भाव पेंदा करनेवाली भाषाका व्यवहार न 
करना चा।हिए। यदि प्रचारकोंकों वेसा करनेसे रोका न जा सकता हो तो 
यह सत्याग्रहके लिए अनुकूल परिस्थिति नहीं मानी जा सकती । 

९. गुप्त प्रबंध किये बिना सत्याग्रहका जारी रहना शंकास्पद हो तो 
यह अनुकूल स्थिति नहीं हे । 

१०. जबतक अन॒कूल परिस्थिति न हो तबतक चतुविध रचनात्मक 
कार्यक्रम तथा दूसरी लोकोपयोगी सेवा करते रहना ही स्वराज्यकी 
साधना है । बहुत वर्षोतक ऐसा करना पड़े तो भी इसमें हानि नहीं हैं । 
इस प्रगति ही कहेंगे, पीछे हटना नहीं । 

९ 
रामराज्य 


१. रामराज्य स्वराज्यका आदर्श है । इसका अर्थ हैं धमंका राज्य, 
अथवा न्याय और प्रेमका राज्य, अथवा अहिसक स्वराज्य या जनताका 
स्वराज्य । 

२. जनताके स्वराज्यका अर्थ हें--प्रत्येक व्यक्तिके स्वराज्यसे 
उत्पन्न जनसत्तात्मक राज्य । ऐसा राज्य केवल प्रत्येक व्यक्तिके नागरि- 
कताके नाते उसका जो धर्म हैं उसका पालन करनेसे ही उत्पन्न होता हैं । 

३.(क) इस स्वराज्यम किसीको अपने अधिकारका खयालरूतक नहीं 
होता। अधिकार आवश्यक होनेपर खुद-ब-खुद दौड़ा चला आता हें। 
इसमें लोगोंके अपने हक जाननेकी जरूरत नहीं होती, पर अपना धर्मे 
जानना और पालना आवश्यक होता हैं। कारण यह कि कोई कतेंव्य 
ऐसा नहीं हैँ जिसके अंतमें कोई हक न हो । और सच्चा हक अथवा 
अधिकार तो केवल पाले हुए धर्ममें से ही पैदा होते हे । 

(ख ) जो सेवाधर्म पालता है उससीको नागरिकताका असली अधिकार 
मिलता हैं, और वही उसे पचा सकता हैं । 

(ग) वसे ही, झूठ न बोलनेका (अर्थात्‌ सत्यका ) और मारपीट न करने 
का (अर्थात्‌ अहिसाका) धर्म पालन करनेसे जो प्रतिष्ठा मिलती है वह 
उसे बहुतेरे अधिकार दिला देती हैँ और ऐसा मनुष्य अपने अधिकारका भी 
सेवाके लिए उपयोग करता हं, स्वार्थके लिए कदापि नहीं । 

४. रामराज्यमें एक ओर अथाह संपत्ति और दूसरी ओर करुणा- 
जनक फाकेकशी नहीं हो सकती; उसमें कोई भूखा मरनेवाला नहों हो 
सकता; उस राज्यका आधार पशुबल न होगा, बल्कि, लोगोंके प्रेम और 
समझ-बूझकर ओर बिना डरे दिये हुए सहयोगपर वह भवलंबित रहेगा । 

५. उसमें बहमत या बड़ी जाति अल्पमत या छोटी जातिको नहीं 
दबाती; बल्कि अल्पमत भी बहुमत जंसी ही स्वतंत्रता भोगेगा और बड़ी 
जाति छोटी जातियोंके हितकी रक्षा करना अपना फर्ज समझेगी । 

६. वह करोड़ोंका ओर करोड़ोंके सुखके लिए चलनेवाला राज्य 
होता है । उसके विधानमें जिसे मुख्य अधिकारीकी जगह मिली होगी वह 
चाहे राजा कहलाता हो, अध्यक्ष कहलाता हो या और कुछ कहलाता हो, वह 
प्रजाका सच्चा सेवक होनेके नाते ही उस पदपर होगा । प्रजाके प्रेमसे वहां 
टिकेगा और उसके कल्याणके लिए ही प्रयत्न करता रहेगा । वह जनताके 
धनपर गलछर'ं नही उड़ायेगा, और अधिकार-बलसे लोगोंको सतायेगा नहीं 
कितु राजा या तत्सद्श कहलाते हुए भी वह फकीरके मानिद रहेगा । 

७. राम-राज्यका अर्थ है कभ-से-कम राज्य । उसमें लोग अपना 
बहुत कुछ व्यवहार परस्पर मिलकर अपने आप चलायेंगे। कानून गढ़-गढ़- 
कर अधिकारियोंके द्वारा दंडके भयसे उनका पालन कराना उसमें लगभग नहीं 
होगा । उसमें सुधार करनेके लिए जनता धारा-सभा या अधिकारियोंकी 
राह देखती बेठी न रहेगी। बल्कि लोगोंके चलाये सुधारोंके अनुकूल पड़ने- 
वाले प्रकारसे काननमें सुधार करनेके लिए व्यवस्थापिका सभाएं और 
व्यवस्था करनेके लिए अधिकारी यत्न करेंगे । 

८. उसमे खेतीका धंधा बढ़तीपर होगा और दूसरे सब धंधे 
उसके सहारे टिकंगे । अन्न और बस्त्रके विषयमें लोग स्वाधीन होंगे और 
गाय-बेलोंकी भी समुद्ध दशा होनेसे आदर्श गो-रक्षाकी व्यवस्था होगी । 

९, उसमें सब धर्म, सब वर्ण और सब वर्ग समान भावसे मिलजुल 
कर रहेंगे और धामिक झगड़े या क्षद्र स्पर्धा, अथवा विरोधी-स्वार्थ 
सरीखी चीज ही न होगी। 

१०. उस राज्यमें स्त्रीका पद पुरुषके समान ही होना चाहिए । 

११ उसमें कोई मनुष्य संपत्ति या आलस्यके कारण निरुञ्यममी न 
होगा; कोई मेहनत करते हुए भी भूखों मरनेवाला न होगा; किसीको 
उद्यमके अभावमें मजबरन आलसी न बने रहना पड़ेगा । 

१२. उसमें आंतरिक करूह न होगा, और न विदेशोंके साथ ही 

५ 

लड़ाई होगी । उसमें दूसरे देशोंको लूटनेकी, जीतनेकी या उनके व्यापार- 
धंधे अथवा नीतिको नाश करनेवाली राजनीति अस्वीकृत होनी चाहिए। 
वह दूसरे राष्ट्रोंके साथ मित्र-भावसे रहेगा । 

१३. अतः रामराज्यमें फौजी खर्च कम-से-कम होना चाहिए। 

१४. उसमें लोग केवल लिख-पढ़ सकनेवाले ही न होंगे बल्कि 
सच्चे अर्थमें शिक्षा पाये हुए होंगे; अर्थात्‌ उन्हें ऐसी शिक्षा मिलनी 
चाहिए जो मुक्ति देनेवाली और म॒क्तिमे स्थिर रखनेवाली हो । 

१५. यह एक ही देश या जनताके लिए नहीं बल्कि सारी दुनियाके 
उत्तम राज्यका आदर है । यदि एक जगह भी वह सिद्ध हो जाय तो 
फिर उसकी छुत सारी दुनियामें फेल जानी चाहिए। 

१६. यह स्थिति आनेपर भिन्न-भिन्न राज्योंमें झगड़ेका कारण ही 
न रहेगा । अर्थात्‌, युद्ध जेसी चीज ही न रह सकेगी । सारे मतभेद, 
विरोध, झगड़े अहिसक माग्गसे ही निपटा करेंगे । 


हर 


व्यवस्था-सुधार ओर विधान-सुधार 


१. व्यवस्थाके सुधार और विधानके सुधारका सवाल एक ही नहीं है । 

२. व्यवस्थाके सुधारका अथे हे, सत्ताका उपयोग करनेवाले अधिका- 
रियोंकी प्रजाके प्रति व्यवड्डार करनेकी सारी मनोवृत्तिमें सुधार होना । 

३. विधानके सुधारमें कानून बनानेके लिए और राज्यके भिन्न- 
भिन्न विभागोंका पर निगरानी रखने तथा उसकी नीति निश्चित करने के 
लिए कितने लोगोंके इकट्ठा हीनेंकी जरूरत हैं, उनकी नियुक्ति किस 
तरह होनी चाहिए, कहां बंठकर किस तरह उन्हें बहस-बिचार करना 
चाहिए, आदि बातोंका विचार किया जाता है। 

४. कुछ दिनोंसे शासन-विधानके प्रइनको आवश्यकतासे अधिक 
महत्त्व दिया जारहा है, इससे असली विषयको भूलकर हम राज्यके 
बाहरी रूप-रंगके विचारमें उलझ जाते हें । 

५. शासन-विधानकी बारीकियों तथा उसकी भिन्न-भिन्न योजनाओं- 
के सूक्ष्म भेदों और उनका महत्त्व समझनेकी आशा देशके करोड़ों लोगोंसे 
नहीं रवखी जा सकती । इसलिए वे इन विषयोंम इतनी दिलचस्पी नहीं 
ले सकते कि उनपर स्वयं विचार कर । 

६. देशका शासन-विधान राजसत्तात्मक कहलाता हैं या प्रजासत्ता- 
त्मक, साम्राज्यका अंग कहलाता है या स्वतंत्र, छ: हजार प्रतिनिधियों- 
द्वारा चलाया जाता हे या छः: सौ प्रतिनिधियोंद्रारा, उसमें हिंदू अधिक हें 
या मुसठमान--देशके करोड़ों अपढ़ ग्रामवासियोंको इन विषयोंका महत्त्व 
समझाना कठिन है और इन बातोंकी बहसमे उन्हें घश्तीटनेमें बहुत लाभ 
भी नट्टीं जान पड़ता । 

७. उनके लिए तो महत्त्वका प्रश्न यह है कि उनके गांवका मुखिया 
या पटवारी उनके पास हुकुमतका रोब दिखाने, धौस जमाने और घूस 
मांगने आता है या उनका मित्र, सलाहकार और संकटका साथी बनकर 
रहता है; वह अपने आपको लोगोंको चाहे जैसे हंंकनेके लिए नियुक्त 
छोटा या बड़ा अफसर समझता है या जनताका सेवक मानता हैं । 

८. इसके सिवा जनताके लिए महत्त्वका प्रश्न यह हैं कि उसके 
सिरपर करका बोझ भारी हैं या हलका, यह कर उससे किस प्रकार, 
किस रूपमे और किस वक़्त वसूल किया जाता हैं और इन करोंका 
उपयोग किन कामोंमें होता हैं ? 

९. ऐसे सुधार केवल किसी विशेष प्रकारका विधान बना देनेसे नहीं 
हो जाते; बल्कि जिनपर उसे अमलमें लानेकी जिम्मेदारी आती है उनके 
अंदर पोषित धर्मबुद्धि और अपने मतको प्रभावकर बनानेकेलिए जनतामें 
जो पुरुषार्थ करनेकी शक्ति होती हें उससे होता हैे। शासन-विधानका 
बाह्य रूप कसा ही हो, यदि अधिकारी धर्मंबुद्धिवाला प्रजा-सेवक 
और प्रजा पुरुषार्थी हो तो राज्यकी ओरसे वहां अधिक समयतक अन्याय, 
जोर-जुल्म आदि नहीं हो सकते । 

रे 


सांप्रदायिक एकता 


१, जबतक देशके भिन्न-भिन्न संप्रदायोंमे एकता-मेल नही कराया जा 
सकता तबतक स्वराज्य प्राप्त करना और उसे कायम रखना असंभव हैं । 

२. इस एकताकी स्थापनाके लिए सबमें आजादीसे रोटी-बेटी-«यव- 
हार होना ही चाहिए, अथवा उनके भिन्न-भिन्न धर्मों और संस्क्ृतियोंके 
भेद मिट जाने चाहिए और किसी एक ही धर्मकी अथवा किसी भी 
धर्मका आधार न रखनेवाली संस्कृति निर्माण होनी चाहिए, यह 
आवश्यक नहीं है । इष्ट भी नहीं हैं। प्रत्येक जातिको अपनी-अपनी 
विशेषता कायम रखते हुए एकता करनी चाहिए। 

३. परंतु इस एकताकी स्थापनाके लिए बड़े संप्रदायोंका छोटे 
संप्रदायोंको अभय देना जरूरी हें। बड़े संप्रदायोंको चाहिए कि छोटे 
संप्रदायोंकोी इस बातका इतमीनान दिला दे कि बड़े संप्रदायोंका रुख 
और विरद ऐसा होगा कि अगर न्याय और सार्वजनिक हितके विरुद्ध न 
हो तो उनके धर्म, भाषा, साहित्य, मजहबी कानून, रस्म-रिवाज, शिक्षा, 
अर्थ-प्राप्तकि अवसर आदि विषयोंमे उन्हें हानि सहन न करनी पड़ेगी | 

४. अगर स्थिति यह हो कि बड़े संप्रदायको छोटे संप्रदायसे डर 
लगता हो तो वह इस बातकी सूचक है कि या तो (१) बड़े संप्रदायके 
जीवनमें किसी गहरी बुराईने घर कर लिया है और छोटे संप्रदायमें 
पशुबलका मद उत्पन्न हुआ है (यह पशुबल राजसत्ताकी बदोलत हो 
या स्वतंत्र हो), अथवा (२) बड़े संप्रदायके हाथों कोई ऐसा अन्याय 
होता आ रहा हैं जिसके कारण छोटे संप्रदायमें निराशासे उत्पन्न होने- 
वाला मर-मिटनेका भाव पैदा होगया हैं । दोनोंका उपाय एक ही हें-- 
बड़ा संप्रदाय सत्याग्रहके सिद्धांतोंका अपने जीवनमें आचरण करे । वह अपने 
अन्याय सत्याग्रही बनकर, चाहे जो कीमत चुकाकर भी दूर करे ओर 
छोटे संप्रदायके पशु-बलकको अपनी कायरताको निकाल बाहर करके सत्या- 
ग्रहके द्वारा जीते । 

५. जब दो संप्रदायोंमे लड़ाई हो जाय तो सरकार या काननकी 
सहायता लेना जनताको निर्वाय बना देनेवाली बात हैं। भले ही दोनों 
जातियां एक-दूसरेका खून बहा ूलँ और जब रकक्‍तपातसे जी भर जाय 
तब शांति धारण करें, पर एक-दूसरेके खिलाफ फरियाद करने न दौड़ें। 
यह आदशे स्थिति तो नहीं हे, पर विदेशी सरकार या भाड़ेके लोगोंकी 
मददसे 'शांति' की रक्षा करानेसे तो यह अवस्था कम दुःखद हैं । 

६. जबतक छोटे संप्रदायोंके मनमें बड़े संप्रदायोंकी नीयतके बारेमें 
शंका हैं तबतक बड़े संप्रदायको चाहिए कि वह छोटे संप्रदायको जमानत 
दे। यही उसे वशम करनेका अच्छे-से-अच्छा उपाय हैँ । जमानत देनेके 
मानी हैं जिन शर्तोको स्वीकार कर लेनेसे उन्हें निर्भयता प्रतीत हो 
उन शर्तोेको अधिक-से-अधिक जितना स्वीकार करना संभव हो उतना कर 
लिया जाय । 

७. अवश्य ही यह नियम वही लग हो सकता है जहां छोटा संप्रदाय 
बड़े संप्रदायकी अपेक्षा प्रगतिमें पीछे हो । जहां छोटा संप्रदाय ही अधिक 
समृद्ध और बलवान हो वहां छोटा संप्रदाय बड़े संप्रदायसे अधिक या 
विशेष अधिकार पानेकी मांग नही कर सकता । 

८. छोटे संप्रदायके पास यदि अधिक अधिकार, धन, विद्या, अनुभव 
आदिका बल हो ओर इस कारण बड़े संप्रदायको उससे डर लगता 
रहता हो तो उसका धर्म हे कि शुद्ध भावसे बड़े संप्रदायका हित करनेमें 
अपनी शक्तिका उपयोग करे । सब प्रकारकी शक्तियां तभी पोषण-योग्य 
समझी जा सकती हे जब उनका उपयोग दूसरेके कल्याणके लिए हो ॥ 
दुरुपयोग होनेसे वे विनाशके योग्य बनती हँ और चार दिन आगे या पीछे 
उनका विनाश होकर ही रहेगा । 

९. सार्वजनिक संस्थाओंम कर्मचारियों, पदाधिकारियों आदिकी 
नियुक्तिमें सांप्रदायिक दृष्टिसे काम लेना उन विभागोंकी कार्य-कुशलता 
को नष्ट करनेका रास्ता हैँ। इसके लिए तो जात-पांत, धर्म इत्यादि 
किसी बातका विचार न करके, जो काम करता हैं उसकी योग्यता देखना 
ही नियुक्तिका सिद्धांत होता चाहिए। 


७० गां धो-विचा र-दोहन 


१०. ये सिद्धांत जिस प्रकार हिंदू-मुसलमान-सिख आदि छोटे-बड़े 
संप्रदायोपर घटित होते हें उसी प्रकार अमीर-गरीब, जमींदार-किसान, 
मालिक-नौकर, ब्राह्मण-ब्राह्मणंतर इत्यादि छोटे-बड़े व्गकि आपसके 
संबंधोंपर भी घटित होते हें। 


छे 
अंग्रजोंके साथ संबंध 

१. ब्रिटिश राज्यके साथ हिंदुस्तानका संबंध किस प्रकारका होना 
चाहिए इसके निर्चयका अधिकार हिंदुस्तानकी जनताकों है। जबतक 
यह अधिकार न हो स्वराज्य मिल गया यह नहीं कह सकते । 

२. इस अधिकार-सहित ब्रिटिश साम्राज्यके साथ हिदुस्तानका 
संबंध बना रहे तो इससे पूर्ण स्वराज्यमें न्यूनता नही मानी जायगी; 
क्योंकि उस स्थितिमें हिंदुस्तान ब्रिटिश साम्राज्यके साथ समान अधिकार 
भोगता रहेगा, अर्थात्‌ अपनी विशालता और महत्ताके अनुपातमें वह 
साम्राज्यके दूसरे अंगोंपर अपना प्रभाव डालता रहेगा। 

३. हिंदुस्तान और ब्रिटिश साम्पाज्यके बीच अगर ऐसा संबंध हो 
जाय और उसमें हिदुस्तानकी नीति सत्य और अहिसाकी पोषक रहे, तो 
ब्रिटिश साम्राज्य आजकी भांति जगतके लिए भयकी वस्तु न होगा बल्कि 
सब राष्ट्रोंकी अभय देनेवाला हो सकता हैं । 

४ पर यह स्थिति आनेके पहले हिदुस्तानको लंबा रास्ता तय 
करना होगा । उसे अपनी शक्ति और संस्क्ृतिको पहचानकर, उसके प्रति 
बफादार रहकर, उस विषयकी अपनी साधना पूरी करनी होगी । जब- 
तक वह निर्बंडता और कायरताका सहारा लेता हैं तबतक यह 
असंभव हैं । 

५, ब्रिटिश साम्राज्य आसुरी व्यवस्था हैं और उसका नाश होना ही 
चाहिए, यह ठीक हैं। पर ब्रिटिश साम्राज्य और ब्रिटिश जाति एक 
चीज नहीं हैं । ब्रिटिश जातिमें जगतकी अथवा यूरोपकी दूसरी जातियोंसे 

अधिक दोष या कम गुण नहीं हैें। इस जातिमें अनेक आदरणीय 
और अनुकरणीय सद्गुण हे और यदि आजके विषम संबंधके कारण हम 
उनकी कद्र न कर सके तो इसे दुर्भाग्य ही समझना होगा । 

६. स्वराज्य-भारतमें रहनेवाले अंग्रेज दूसरी अल्पसंख्यक जातियों समु- 
दायोंकी तरह रह सकते हें। वे हिदुस्तानकी दूसरी जातियोंकी भांति 
हिंदुस्तानी बनकर देशकी सेवार्में अपना भाग अर्पण कर सकते हें। और 
पिछले प्रकरणमें बताये हुए सिद्धांतोके अनुसार देशकी दूसरी जातियोंके 
साथ उनका संबंध रहेगा । पर यदि वे परदेशी बनकर ही रहना पसंद 
करें तो हिदुस्तानके हितके अन॒कल शर्तोपर ही वे हिदुस्तानकी नौकरी 
कर सकते है । 


हि 
देशी राज्य 


१. देशी राज्य आज अपने बलपर नही चल रहे हे बल्कि ब्रिटिश 
राज्यके बलपर टिके हुए हे । उन्हें यह डर लगा रहता हे कि ब्रिटिश राज्य 
न रहे तो हमारी हस्ती भी न रहेगी। इसलिए वे ब्रिटिश राज्यको कायम 
रखने और उसके प्रति ब्रिटिश भारतकी प्रजासे भी अधिक वफादारी 
दिखानेकी कोशिश करते हें । 

२. पर यह अधिक वफादारी अधिक गुलाम-दशाका चिन्ह हैं। 
इसके मूलमें शुद्ध भक्ति नहीं बल्कि भ्रम-भरा और गंदा स्वार्थ हैं । 

३. इसलिए देशी राज्योंकी प्रजाकी दशा दृहरी गलामीकी हैँ । जेसे 
गलामीकी प्रथामें गुलामोंका मेठ मालिकसे भी अधिक कड़ाई करता है 
वसे ही हमारे देशी नरेश अपनी प्रजाके प्रति अधिक कठोरता दिखाते हें 
तो इसमें कोई नयापन नहीं । 

४. इसका उपाय यही हे कि ब्रिटिश भारत पहले स्वराज्य प्राप्त 
कर ले। जबतक ब्रिटिश भारतकी जनता स्वतंत्र नहीं होती तबतक देशी 
राज्यकी प्रजाके संकट दूर करनेका सामथ्य उसमें नहों आयेगा। अपने 

पुरुषार्थसे स्वतंत्र होनेसे ब्रिटिश भारतकी अनतामें जो शक्ति पैदा होगी 
वह देशी राज्योंकी आंखें खोल देगी । उस समय देशी राजाओंकी समझमें 
आयेगा कि ब्रिटिश बंदकोंके बलपर अपनी प्रजाकों दबाये रखकर थोड़ा 
अधिकार भोगने या मौज उड़ानेकी अपेक्षा निष्ठापूर्वक प्रजाकी सेवा 
करने, उसके सुख-दुःख ओर गरीबीमें शरीक होकर प्रेमसे उसके हृदय 
पर अपनी सत्ता जमानेमें उनकी अपनी भी अधिक भलाई हैं। 

५. जिन भारतीय नरेशोंकी आंखें इस तरह खुल जायंगी वे खुद 
ही अपने राज्योंमें सुधार करने लग जायेंगे। जो इतने जड़, नासमझ 
होंगे कि उस समय भीन चेतेंगे उनके राज्य नहीं टिकनेके--इसे 
कहनेकी आवश्यकता नहीं । पर ऐसे जड़मति राजा भी तब आज-जंसी 
मनमानी तो हगिज न कर सकेंगे। क्‍योंकि स्वतंत्र हुए ब्रिटिश भारत तथा 
सुधरे हुए देशी राज्योंका एकत्र लोकमत इतना प्रबल होगा कि दृष्टोंके 
लिए भी अपनी दुष्टताको लगाम लगानेके सिवा दूसरा चारा न होगा । 

६. पुरुषार्थी और स्वतंत्र प्रजाके शिक्षित लोकमतमें कितना 
अधिक वल होता है, सामाजिक व्यवहारमें हमें इसका अनुभव होनेपर 
भी आज हम इसे भूल गये हैं । पशुबलपर टिकी हुई सत्ताएं भी तभी 
तक अपने पशुबलका सहारा ले सकती हैं जबतक लोकमत प्रबलन 
हो । जहां लोकमतका जबर्दस्त प्रवाह हैं वहां बडीसे बड़ी सल्तनतका 
भी झुके बिना काम नहीं चलता । 

७. यह लोकमत कितना बलवान है इसका निद्शंक और कभी 
हार न देखनेवाला शस्त्र एक ही है, और वह सत्याग्रह है। अपने मत 
के लिए मर मिटनेवाली जनताके सामने बड़े-बड़े मुकुटधारियोंका भी 
झके बिना चलता नहीं । 


खंड ५ :: स्वराज्य ७३ 


६ 
देशकी रक्षा 


१. स्वराज्यमें भारतके पास देशकी रक्षा करनेका बल न होगा 
यह खयाल गलत हैं । 

२. अहिसा-बर्मको समझकर उसका ठीक-ठीक पालन करनेवाली 
जनताको देश-रक्षाके साधन-स्वरूप तोप, बंदूक, जंगी बंड़े आदिकी जरूरत 
ही न होगी । पर आज तो यह स्थिति कल्पनाम ही विद्यमान मानी 
जा सकती है । 

२. फिर भी स्वातंत्र्यप्राप्त और परराष्ट्रोक साथ मेल-जोलसे रहने 
तथा उनके निर्वाहके साधनोपर आक्रमण न करनेकी नीति बरतनेवाले 
हिदुस्तानको आजके जेस और आजके जितने सेनिक साधनों और सेनाकी 
जरूरत न होगी । 

४. स्वराज्यमें मर्यादा और बंधनके अंदर हर योग्य आदमीको हथि- 
यार रखनेकी इजाजत रहेगी। दूसरोंके आक्रमणके खतरेमें ही इसका 
(स्व॒राज्यक। ) कारबार नहीं चलेगा अत: वह इतनी सेना और साधन 
तो तेयार रखेगा ही कि अकल्पित आक्रमण या वेसी परिस्थितिमे हुए पहले 
हमलेको रोक सके और पीछे आवश्यक हो ही जाय तो देशको तेजीके 
साथ तयार कर लेनेकी आशा रवक्‍्खेगा। 

५. अगर हम जनताको इस तरह शिक्षा देनेक्रा प्रबंध कर और 
उसमें सफल हो सकें कि देशके बहुतेरे काम-काज वह कानून और अधि- 
कारियोंकी राह देखे बिना स्वेच्छासे सावधान रहकर करलेती हो, तो 
उस स्थितिमें देशमें ऐसे स्वयं-सेवकोंके मंडल होंगे जिनके जीवनका मुख्य 
कार्य ही होगा जनताकी सेवा करना और उसके लिए अपना बलिदान 
कर देना। ये ऐसे दल न होंगे जो केवल लड़ाई लड़ना ही जानते हों 
बल्कि प्रजाको तालीम देनेवाले और उसकी व्यवस्था, व्यवहार ओर 
सुख-सुविधाकी सम्हाल रखनेवाले दल होंगे । देशपर कोई विपद आनेपर 
पहला वार वे अपने ऊपर लेंगे । 

६. स्वराज्यमें अगर देशकी सेनासे जनताको खुद ही भयभीत रहना 
पड़े और उसीपर सैनिकोंकी गोलियां चलें तो वह स्वराज्य या राम- 
राज्य नहीं बल्कि शौतानका राज्य होगा । सत्याग्रहीका धर्म उस राज्यका 
'भी विरोध करना ही होगा । 

७. देशका सिपाही प्रजाका मित्र हो, प्रजाकी आपत्तिके समय 
उसके लिए प्राण देनेवाला हो तो वह क्षत्रिय है; पर यदि वह प्रजाको 
डरानेवाला और शरीर या शस्त्रके बलसे उसे पीड़ित करनेवाला 
हो तो वह लूटरा हेँ। यदि राज्यकी ओरसे उसे आश्रय मिलता हो तो 
वह लटरोंका राज्य हें । 

[4 (३ 
पश्चिमी अथशाख्र 

१. पश्चिमका अर्थशास्त्र गलत दृष्टिबिदुओसे रचा गया है इसलिए 
वह अथेशास्त्र नही बल्कि अनर्थशास्त्र हो गया हैं । 

२. वे गलत दृष्टिबिदु ये हं-- 

 (अ) उसने भोग-विलासकी विविधता और बहुलताको सस्कृति- 
का प्राण माना हे । 

(आ) वह दावा तो करता हैं ऐसे अचल सिद्धांत निकालनेका जो 
सब देशों और सब कालोंपर घटित होते हों, परंतु वास्तवम वह 
यूरोपके छोटे, ठढे और खेतीके लिए कम अनुकलताबाले देशोंके घनी 
आबादीवाले होते हुए भी मट्ठी भर लोगोंकी अथवा बहुत थोड़ी आबादी- 
वाले उपजाऊ बड़े खंडोंकी परिस्थितिके अनुभवके आधारपर ही बना है । 

(इ) प्रुस्तकोंमें भले ही निषेध किया गया हो, पर योजना और 
व्यवहारमं वह (क) व्यक्ति, वर्ग या बहुत आगे बढ़े तो अपने नन्‍हे-से 
देशके ही अर्थ-लाभकों प्रधानता देनेवाली और उसके हितकी पुष्टि 
करनेवाली नीति ही अर्थे-ज्ञास्त्रका अचल शास्त्रीय सिद्धात हँ, यह 
मानने और मनवानेकी तथा (ख) कीमती धातुओंको हदसे ज्यादा महत्त्व 
देनेकी पुरानी लीकमेंसे आज भी नहीं निकल पाया है । 

(ई) उसकी विचार-सरणिमें अर्थका नीति-धमंसे कोई संबंध नही 
रह गया है, इस कारण जीवनके अर्थकी अपेक्षा अधिक महत्त्वके विषयोंको 
गौण समझनेकी आदत उसने जनतामें डाली हें । 

३. इसके फल-स्वरूप-- 

(अ) यह अर्थ-शास्त्र यंत्रों, नगरों तथा (खेतीकी अपेक्षा ) उद्योगों- 
का अंधपूजक बन गया हैं। 

(आ) इसने जनताके भिन्न-भिन्न वर्गों और भिन्न-भिन्न देशोम 
समन्वय स्थापित करनेके बजाय विरोध उत्पन्न किया है और सर्वोदिय, 
सबके हितके बदले थोड़ेसे छोगोका थोड़े समयके लिए ही लाभ किया है । 

(इ) यह पिछड़े समझे जानेवाले देशो्में आथिक लूट मचाकर 
तथा वहाके लोगोंकों व्यसनोमे फंसाकर और उनका नैतिक अधःपात 
करके समृद्धिका रास्ता निकालना चाहता है 

(ई) इस अशथशास्त्रकों स्वीकार करनेवाली जनता पशुबलके भरोसे 
ही जीती हैं । 

(उ) शास्त्रीय सिद्धातोंके नामपर इसके पोसे हुए वहम तथा- 
कथित धामिक या भूत-प्रेतादिके अंधविश्वासोंसे कम बलवान नही हें । 


हू 


भारतीय अर्थशास्त्र 

१. और बातोंकों अलग रखे तो भी हिंदुस्तान अति विद्याल देश 
है; इसकी आब-हवा विविध प्रकारकी है; इसकी जमीन तरह-तरहकी 
हैँ और हजारों वर्षोसति जोती जाने तथा जनताकी गरीबीके कारण भी 
उसका उपजाऊपन घट गया हे; इसकी जनता गिनतीमें कुल मनुष्य- 
जातिका पंचमांश है, वह छोटे-छोटे गांवोंमे बटी हुई है, उसमे अनेक 
प्रकारकी--धमं, संस्कृति, स्वभाव और रस्म-रिवाजॉकी विविधता हें। 
ये स्‍्थूल कारण ही भारतीय अथे॑शास्त्रका विचार पश्चिमकी लीकसे 
निकलकर करनेकी आवश्यकता सिद्ध करनेको काफी हे । 

२. भारतीय अर्थशास्त्रकी विशेषताएं यं बतायी जा सकती हँ-- 

(अ) उसका विचार गांवोंकी दृष्टिसे किया गया हो । 

(आ) उसमे खेती और उद्योगका परस्पर निकट-संबंध हो, दोनों 
सामान्य रूपसे एक ही छप्परके नीच रह सकते हों । 

(इ) इस अथ॑श्ञास्त्रका विचार इस तरह किया गया होगा जिससे 
विविध धर्मों, संस्कारों और स्वभावों वाले लोगोंमें हित-विरोध, कलह 
और अनुचित स्पर्धा न पंदा हो । 

(ई) अतः उसे नीतिधमंको हर कदमपर निगाहके सामने रखकर 
सर्वदिय सिद्ध करनका ब्यत्न करना चाहिए । 


३ 
ग्राम-दष्टि 


१. हिंदुस्तान गांवोंमे बसा हें, यह बात तो बारंबार कही गयी हे; 
पर हिदुस्तानकी संपत्ति-संबंधी आजकी अधिकाण योजनाएं गांबोके 
हितकी दृष्टिसे नहीं बनायी गयी हें, बल्कि शहरों और विदेशोंके हितकी 
दृष्टिसे ही रची गयी हे । 

२. इसका नतीजा यह हुआ है कि गांवोंका कच्चा माल हशहरोंमे 
पटता हैं और शहरोंके जरीये विदेश जाता है, और शहरों तथा 
विदेशोंमें बने पक्‍के मालसे गांवोंको पाटनेकी कोशिश की जाती हैं। 
इसकी वजहसे बहुत-सा कच्चा माल बेचकर मिले हुए थोड़े पंसे पीछे 
थोड़ा-सा पक्‍का माल लेनेमें खर्च हो जाते हे और ग्रामवासीका हाथ 
खाली-का-खाली रह जाता हैं । 

३. इसके सिवा जीवनके बहुतेरे साधन जो गांवोंके खेतों और 
जंगलोंम. लगभग मुफ्त मिल सकते हें और जिन्हें एकत्र करके लोगोंतक 
पहुंचानेसे गरीबोंका सहजम गृजारा हो सकता है उनके बदले शहरों और 
विदेशोंमें बना हुआ देखनेमे थोड़ा-बहुत सुविधाजनक लेकिन अधिकांशम 
दिखावेके लिए ही आवश्यक और अच्छा लगनेवाला माल काममे लानेका 
फंशन बढ़ जानेसे देहातके बहुतसे उद्योग और मजदूरीके धंधे नष्ट हो 
गये और होते जा रहे है । 

४. ऐसा अधिक आकषंक सामान तो आरोग्य और स्वच्छताकी दृष्टिसे 
हानिकर और गंदा भी होता हैँ, खर्चीला तो होता ही हे; इससे लोगों- 
को निकम्मी और खर्चाली आदतें लगा लेने भरका लाभ होता ह। 
मिसालके तौरपर--दतौनके बदले तरह-तरहके दंत-मंजन, पेस्ट, ट्थब्रश ; 
गुड़ और पीली शक्‍करकी जगह मिलऊकी सफेद दानेदार चीनी; लकड़ीकी 

सुतली या निवाड़से बिनी खाट या पलंगके बदले लोहेके पाइप या 
छड़के पलंग; खपरेलकी जगह टीन; सन, पट॒ए, मूंज आदिकी 
बाध-रस्सियोंके बजाय तार और तारकी डोरियां; देहाती चटाइयोंके बदले 
चीनी और जापानी चटाइयां; गांवोंमें बांस या घासके बने सूप, 
दौरे-दौरी, पिटारी आदिके स्थानपर लोहेकी चादरके बने सूप, डब्बे 
आदि; देहाती लहार या कसेरेकी बनायी जंजीर, कड़ियों, हत्थे आदिके 
बदले मशीनसे बने- तार या पत्तरकी वेसी ही कमजोर परंतु आकर्षक 
चीजें; देहातके सुनारके बनाये गहनोके एवजमे शहरोंम मशीनसे तंयार 
किये हुए गहने; देहाती स्त्रियोंद्रारा गृंथे पंखे, कढ़े आसन, जाजिम, 
शाल आदिके बदले जापानी कागजके पंखे, मिलमे मशीनसे बने 
कामदार आसन, शाल वगरा; रीठा, सिकाकाई इत्यादि प्राकृतिक 
वस्तुओंके बदले सुगैंधित साबुन; नरकटके बदले तरह-तरहकी फाउ टेन 
और होल्डर पेन, और उनके फलस्वरूप देहाती रोशनाईके बदले रासा- 
यनिक रोशनाइया; देहातके कागजकी जगह मशीनके कागज, घरेंल 
ताज काढे और अकके बदले तैयार दवाइयोंकी बोतलें; इत्यादि । 

५ ये सब चीजें गांवोंकी वस्तुओंसे अधिक सस्ती पड़ती हों सो बात 
नहीं हैं । चीजोंकी मोहकता और धनवान पर अविचारी लोगोके चलाये 
फंशनके अंधानुकरणमं सभ्यता मानने तथा लोगोंके भीतर जड़ जमा 
रखनेवाले आलस्य और जड़ताके कारण, अपनी आथ्थिक स्थितिसे मेल न 
खानेपर भी, ये चीजें खरीदी जाती हें । 

६. फिर अविचारी यंत्रवादने भी देहातको कंगाल बनानेम॑ काफी 
बड़ा हिस्सा लिया हे; जेसे, कपास लोढ़ने, आटा पीसने, चावल कटने, 

तेल पेरनेके कारखाने, मोटरे, छारियां आदि ! ु 

७. इसके सिवा बीचके व्यापारियोंकी संकुचित और तुरंत अधिक 
मुनाफा कमा लेनेकी स्वार्थ-दृष्टिने बहुत-से देहाती मालकों, विदेशी 
ओर मशीनके मालकी अपेक्षा पड़तेमें महंगा न होते हुए भी, खरीदारके 
लिए महंगा बना दिया हैं। इससे जो बाजार सहजमें देहातके हाथ में रह 
सकता है वह भी कारखानेवालों और विदेशियोंके हाथमें चला गया हैं । 

८. जब अथंशास्त्र और जीवनमें ग्राम-दृष्टिका प्रवेश होगा तब 
देहातकी बनी चीजोंका अधिकाधिक उपयोग करनेकी ओर जनताका 
मन झुकेगा, अपने जीवनकी आवश्यक वस्तुएं देहातमे तैयार करानेकी 
ओर उसका झुकाव होगा; इसके फलस्वरूप देहातकी कला और औजारोको 
सुधारनेकी, देहातके लोगोंको सिखाने-पढ़ानेकी, देहाती जंगल और 
खेतोंकी पैदावार तथा उपयोग करनेके ज्ञानके अभावम देहातमे बेकार 
चले जानेवाले संपत्तिके अनेक प्राकृतिक साधनोंकी जांच-पड़ताल करनेकी 
प्रवत्ति पंदा होगी । 

०, आज संपत्ति देहातसे शहरोम॑ होकर विदेश चली जाती हें। 
इस श्रवाहकों बदल देनेंकी जरूरत है, जिसमे देहातकी संपत्ति देहातमे 
ही रहे और देहात स्वावलंबी बनें, इतना ही नही बल्कि शहरवालोंकी 
आवश्यकताका अधिकांश माल भी वही प्रस्तुत करे । 


हर 
धनेच्छा 


१. मनुष्योंका बड़ा भाग आथिक स्थिति और सुख-सुविधाओंमे 
सुधार और बढ़ती कराना चाहता हैं; यह बात सामान्य रूपसे भले ही 
कही जाय, पर मनृष्योंकी धन या सुखकी इच्छाकी कोई सीमा ही नही 
होती और सभी लखपती, जमीदार या राजा बनने अथवा बागों और 
महल-अटारियोंमें रहनेको लालायित रहते है, सामान्य रूपसे ऐसा कहना 
और इसके लिए दलील-सबूृत देना साधारण मनुष्योंको न समझने, 
उनके बारेमें हलकी राय रखने और उनके सामने क्षुद्र आदर्श श्रस्तुत 
करनेवाली बात हैं । 

२. जन-साधारणका बड़ा भाग धनकों ठोकर भी नहीं मारता 
और उसकी अपार तृष्णा भी नहीं रखता। सालके अखीरमें दो पेसे 
बच रहें यह वे जरूर चाहते हे--पर केवल इस विचारसे और इतने ही 
कि बीमारी, मौत, शादी-ब्याह या बुढ़ापे में काम आये, अथवा पवें- 

त्यौहार, यात्रा, दान-धर्मका काम चल जाय । धार्भिक संस्कारोवाली 
जनता धन तथा सुखकी तृष्णाको अमर्यादि न होने देनेका संस्कार थोड़ा- 
बहुत काम करता ही रहता है । 

३. जेसे सब राजा न सिकंदर या नंपोलियन बननेकी और न 
भतं हरि या गोपीचंद होनेंकी हवस या उसके लिए पृरुषार्थ करनेका 
सामथ्यं रखते हे, वेसे ही करोड़ों मनुष्य न श्रीमान बननेकी और न 
निष्किचन बननेकी हवस या हिम्मत रखते हैं । 

४. पर प्रत्येक जन-समाजम कुछ लोगोंकी महत्त्वाकांक्षा और बसे ही 
पुरुषार्थ करनेकी शक्ति असाधारण होती है । ऐसे कुछ मनुष्य तो 
अकिचन बननेका आदर्श रखते हेँ तो और कुछ लाखों रुपये पेदा कर 
दिखानेका । 

५. समाजकी व्यवस्था और रचना ऐसी होनी चाहिए कि छोगोंकी 
आवश्यक सुख-सुविधा और धनेच्छाको धक्का पहुंचाये बिना ऐसे 
मनृष्योंकोी पुरुषार्थ करनेका उचित अवसर मिले; यही नही, इसके 
फल-स्वरूप उनकी महत्त्वाकांक्षाका पोषण हो तो भी उससे अंतमें 
समाजका लाभ ही हो । 

६. यदि समाज-व्यवस्थामें ऐसे पुरुषार्थंक लिए उचित अवसर न 
हो तो उनकी महत्त्वाकांक्षा उनके पुरुषार्थंओको गलत रास्ते ले जायगी 
और समाजको हानि करेगी । 

७. उद्योग-धंधे तथा समाज-सेवाके कितने ही कार्मोम अनेक प्रकारके 
साहस और जोखिम उठाने पड़ते हें । उनकी सिद्धि संदिग्ध होती है और 
तत्संबंधी प्रयोगोंके लिए सार्वजनिक सभा-सोसायटियोंकी अपेक्षा निजी 
रूपमें मनुष्य या निजी संस्थाएं अक्सर अधिक अनुकूल पड़ती हैँ । समाज- 
रचना ऐसी होनी चाहिए कि इसके लिए अनुकल हो । 

५ 


व्यापार 


१--व्यापारका उचित क्षेत्र आवद्यक बड़े उद्योगोका विकास करना 
और जरूरी चीजें छोगोंके पास पहुंचाना हे । इसमे अनायास जो बचत 
हो जाय उसीको म॒नाफा कह सकते हें 

२. अनायास होनेवाली बचतसे मतलब हैं उद्योग या व्यापारम जो 
कुछ खर्च पड़ उसे वस्तुपर फंलाते समय नुकसानकी जोखिम टालनेके 
लिए जो थोड़ी गुंजाइग ( मारजिन ) रक्‍खी जाती हैं उससे होनेवाली 
बचत * | यह बचत फुटकर रोजगारमें तो बहुत मामूली होती हें, पर बड़े 
पेमानेपर किये जानेवाले उद्योग-व्यापारमें क्रुद' मिलाकर बड़ी हो 
सकती है । 

३. इस प्रकार बढ़नेवाले धनका उपयोग उस उद्योगम॑ लगे हुए 
मजदूरोंकी भलाईमें, या उस उद्योग अथवा दूसरे उपयोगी उद्योगोकी उन्नति- 
में, या सावंजनिक हितके बड़े काये आरंभ करनेम॑ किया जाना चाहिए । 

४. यदि ऐसे धनका मालिक अपनेको उसका रक्षक माने और 
उसका उपयोग इस रूपमें करना धर्म समझे तो पूंजीपति माने जाते हुए 
भी उससे जनताका हित होगा और वह ईर्ष्याका पात्र न बनेगा । 

५. पर बह यदि इससे केवल स्वार्थ ही साधे और पैसा या वेयक्तिक 
सुख-भोग बढ़ानेकी ही दृष्टि रकखे तो वह अपनेको तिरस्कारका पात्र बना 
लेगा और इसके फल-स्वरूप मालिक-नौकरके बीच भेद-भाव बढ़ानेवाला 
और कलह उत्पन्न करनेवाला हो जायगा । 

६. यदि धनवान ऐसा व्यवहार रक्‍्खे कि उसके बाग-बगीचे, बंगले, 
गहने, गाड़ी-घोड़े, ठाठ-बाट, बरतन, दरी-गलीचे आदि उसके अधीन 

+ उदाहरण--फर्ज कीजिए कि सारा खर्च जोड़नेपर एक गज 
सखादीकी कीमत ०-५-६ होती हे। तब नुकसानसे बचनेके लिए वह 
०-५-३ रखली जाय तो २ पाई मुनाफा रहेगा। 

दर 

काम करनेवालोंको उनके ब्याह-बरातके अवसरोंपर इस्तेमाल करनेको 
मिल सके, यदि वह इस बातको अपना कुल-धर्म समझे कि उनके यहां 
पड़नेवाले ऐसे कामोंको इस तरह पार लगा दे कि उनका मन प्रफुल्लित 
हो जाय, और इसके साथ ही यदि गरीबोका जीवन कष्टहीन हो तो धनीके 
अधिक सुख भोगनेसे गरीबोंको उसकी डाह न होगी; उलटे अधिकांश लोग 
तो उपभोगके साधनोंकी संभालके झंझटोंसे बचे रहना ही पसंद करेंगे । 

७. जहां धनीका ऐसा व्यवहार हो वहां मोटे हिसाब यह कह सकते 
हैं कि वह अपने धनका उपयोग रखवालेके रूपमें करता हे । इसमें धन- 
लोभका सर्वथा अभाव नही है, पर यह जन-समाजका द्रोह किये बिना 
और आवश्यकताके समय काम आनेवाला धन-संग्रह है । 

८. ऐसी सविवेक पूंजीवादी व्यवस्थाकों नाश करनेके लिए साम्य- 
वादकी किसी दलीलके प्रभावमें आकर ही जनता तैयार न होगी । 

०, इसके अतिरिक्त यदि धनी स्वयं सादा और संयमका जीवम 
बितानेवाला हो तो वह पैसेवाला माना जाते हुए भी जनताके लिए पूज्य 
हो जायगा । 


६ 
साहकारी 


2. थोड़े ब्याजपर रुपया लेकर अधिक ब्याज उपजानेमे लगाना 
व्याज-बद्दरा अथवा साहकार्े कहाता हैँ। पर समाज-हितके लिए जो 
साहकारी अनिवायें हैँ वह इस तरहकी नही हें । 

२. आज जिस प्रकारका ब्याज-बट्ठा दुनियामे चल रहा है वह या 
तो विदेशी व्यापारियोंकी दलाली या आढ़तका पेशा है, अथवा किसानो 
तथा दूसरे धंधे करनेवालोंकी जमीन-जायदाद और माल-मिल्कियत,' 
या इससे भी आगे बढ़ें तो पर-राज्योंको धीरे-धीरे पचा जानेके खोटें 
उपाय हे। यूरोप, अूमेरिका-सरीखे देशोंमें भी अधिक ब्याजके लोभने 
अपने देशके गरीबोंके हितकी उपेक्षा करके विदेशोंमें रुपया लगानेकी 
प्रवत्ति पेदा कर दी हैं । इससे धनी देशोंमें भी कष्ट बना रहंता है । 

३. रोजगारमें झूठ बोलनेम दोष नहीं है यह मानना भयंकर अधरमं- 
की बात है। ' 

४. अपढ़, भोले और विश्वासपरायण लोगो अथवा विलास- 
लिप्त अमीरों या राजा-रईसोंकों बरे खर्चों और व्यंसनोमे पड़नेकों 
प्रोत्साहित कर उन्हें कर्जम फंसाना, देन-लेनके व्यवहारम उन्हें ठगना, 
झूठ बहीखाते और दस्तावेज बनाना साहकारी नहीं बल्कि ज्वलूुंत पाप 
और हिसा है । 

५. ऐसे अधमंभरे ब्याज-बद्ध के रोजगारस अर्थ नहीं बल्कि अनर्थकी 
वृद्धि हुई है 

६. मनुष्यकों अपनी बचतकी पूजी किसी उद्योग-बंधेकी सहायता- 
में लगानी चाहिए | यह पहले स्वदेशम ही लगनी चाहिए। उद्योगोंमें 
लगानेके बाद भी बचे तो सबसे पहले स्वदेशके सावेंजनिक हितके कामोको 
बढ़ानेमे उसका उपयोग होना चाहिए। प्‌ जीको कायम रखकर उसके 
ब्याजसे ही जन-हितके कार्य होने चाहिएं, यह विचार सदा सही 
नही होता । इस विचारके कारण प्‌ जीका अधिक-से-अधिक उपयोग 
करनेके बजाय अधिक-से-अधिक ब्याज कमानेकी वृत्ति पेदा हुई है । 

७3. कौटुंबिक कार्य ब्याजपर रुपया लेकर करनेकी मनाही होनी 
चाहिए । सामाजिक रस्म-रिवाजोर्म इस तरहका सुधार होना चाहिए 
कि वे कम-से-कम खेमे हो सके । फिर भी बीमारी अथवा एसी 
दूसरी आपत्तियो या विवाहादिक अवसरोंपर रुपयेकी तंगी पड़ जाय 
तो वैसी सहायता समाजसे मित्रताके नाते बिना ब्याजके मिलनी 
चाहिए । घरेलू उपयोगके लिए दुकानदार उधार माल दे तो उसपर 
और ऊपर बताये हुए कौटुंबिक कार्योमे कर्जके रूपमें ली हुई सहायतापर 
भी ब्याज लेना गेरकानूनी समझा जाना चाहिए। 

८. आजकल तो ऐसे कर्जोपर अधिक ब्याज मिल सकता हैं, और 
इससे धनिकोंकों उनसे लेन-देन रखने वालोको व्यसनों और फजलखर्चीमि 
फंसानेका प्रछोभन होता है । 

दूसरी ओर मीयाद तथा नादारी-नादिहूंदीके कानूनोंने जनता- 

की नेतिक भावनाका नाश करनेम॑ जबर्दस्त हिस्सा लिया हैं। इनकी 
बदौलत दिवाला निकाल देने, सट्टंबाजी और लौटानेकी नीयत न रखते 
हुए कर्ज लेनेकी प्रवृत्ति आदिको उत्तेजन मिला है। 

१०. इस तरहसे कजंदार और साहुकारका संबंध चूहे-बिल्ली जैसा, 
अथवा एक-दूसरेको ठगनेकी कोशिश करनेवाले शात्रुओंका-सा हो गया 
हे। पुश्त-दर-पुश्त चले, एक दूसरेका हित करे, जिसमें साहुकार 
ऋण लेनेवालेके उद्योग-धंधे बढ़ानेमें सहायता पहुंचानेकी नीयत रक्खे और 
कजंदार अपने पुरखोंका वाजिब कर्ज अदा करनेमें अपना कुल-गौरव 
समझे--इस प्रकारका संबंध नही रह गया हे । 

११, जो हालत कजंदार और साहकारकी हुई है वही नौकर और 
मालिककी हो गयी हे 


हि 


पूरो मजदूरी 


१. मनुष्य चाहे जिस प्रकारका श्रम करे, यदि वह उसे दिये गये 
साधनों और तालीमका समुचित उपयोग ईमानदारीसे दिनके पूरे समय 
करता है तो उसे इस श्रमके बदलेके रूपमें इतनी मजदूरी मिलनी या पड़ 
जानी चाहिए जिससे उसका और उसके अशक्त अश्रितोंका गुजारा 
संतोषजनक रीतिसे हो जाय । 

२. देहातके आजके साधनों, रहन-सहन आदिको ध्यानमें रखते 
और. ग्राम-जीवनके दर्जकों जितना ऊपर ले जाना नितांत आवश्यक हे 
उसका विचार तथा चीजोंके आजके भावका खयाल करते हुए आठ 
घंटे एक दिनकी मजदूरीका समय और घंटा पीछे एक आना मजदूरीकी 
आवश्यक दर मानी जानी चाहिए । 

३. इस स्थितितक एकबारगी पहुंचनेके लिए कदम उठानेकी भले ही 
हमारी हिम्मत न हो, पर इस दिशाको ध्यानमें रखकर हमें सतत प्रयत्न 
तो करना ही चाहिए। 


खंड ६ :: वाणिज्य ८५ 


४. आदर्श स्थिति और वर्ण-धमंकी संपूर्णता तो तब समझी जायगी 
जब सब धंधे करनेवालोंकी आमदनी एक-सी हो। पर इसकी संभावना 
आज निकट भविष्यमें नही दिखाई देती । इसलिए इस आदर्शको ध्यानमें 
रखकर जहांतक जाया जासके वहांतक उत्तरोत्तर बढ़नेकी नीति 
स्वीकार की गयी है । 


ट्ः 


मजदूरके प्रश्न 

१. जीवन-विषयक गरूत दृष्टिकोणोंने मजदूरोंके प्रश्नकों उलझा 
दिया है। 
वे गलत दृष्टिकोण ये हें-- 
) मनृष्यं अवकाश-ही-अवकाश चाहता हैँ और कामको बंगार 
हे । 

(आ) मनुष्यके आध्यात्मिक विकासके लिए अवकाशकी ही आवश्य- 
कता हैं, शारीरिक श्रम उसका विरोधी हे 

(इ) कम-से-कम काम करके अधिक-से-अधिक सुख प्राप्त करना 
श्रम-विभागका ध्येय है । 

(ई) मालिक और मजदूरके स्वार्थ एक-दूसरेके विरोधी हे 

३. उपयुक्त कारणोंसे मजदूरोंमें नीचे-लिखे गलत आदर्श फेलानेका 
प्रयत्न किया जाता है-- 

(अ) खूब यांत्रिक सुधार करके, दो या चार घंटेके श्रमसे ही जीवन- 
की आवश्यकताएं पूरी कर लेनी चाहिए। 

(आ) पूजीपतिका नाग करना है । 

४, ये आदर्श शायद कभी सिद्ध हो जायें, पर इनसे मानव- 
जातिको सुख ही मिलेगा इसका निरचय नही हे । 

५. वास्तवमें मजदूरोंके, यायों कहिए कि अधिकांश जनताके सुखके 
लिए नीचे बतायी दृष्टिसे विचार करना चाहिए-- 

(अ) मनष्यको बाह्य साधनोंका इतना अधिक म॒हताज नही बना 

देना चाहिए कि उसकी श्रम करनेकी स्वाभाविक शक्तिका हशस हो जाय 
और वह श्रमसे निर्वाह करनेके अयोग्य बन जाय । 

(आ) अत: मनुष्यकी शारीरिक श्रम करनेकी शक्ति बढ़नी चाहिए, 
और कामके घंटे, मजदूरके खान-पान तथा घरबार आदिकी सुविधाओं- 
का विचार उसकी द्ववितकी रक्षा करने और बढ़ानेकी दृष्टिसे किया 
जाना चाहिए। 

(इ) अत्यंत सूक्ष्म श्रम-विभाग करके मजदूरको जड़ यंत्र ज॑ंसा 
बना देकर दो-चार घंटेकी नीरस यांत्रिक क्रियामें उसे जोतना और फिर 
मौज-चैन या शौककी बातोंके लिए छोड़ देना, इससे मनुष्य जातिका 

कल्याण न होगा । बल्कि उद्योग-धंधोंकी' व्यवस्थाके ऐसे रास्ते ढुंढने 
चाहिए जिनसे उसे अपने करनेके काममे ही आनंद आये, वही 
उसके शौककी चीज बन जाय और उसीमे वह अपना आध्यात्मिक 
विकास भी कर सके। 

(ई) इसका अर्थ यह नही कि मनुष्यको अपने धंधे-ब्यवसायके सिवा 
और कुछ करनेकी आवश्यकता नहीं है, और न फुर्सतकी ही जरूरत 
हैं। हर आदमीको कोई निर्दोष शौक भी होना चाहिए और उसके 
लिए उसे फुरसत भी मिलनी चाहिए; पर उसका स्थान गोण ही रहना 
चाहिए। अभीतक ऐसी संस्कारिताका प्रसार नहीं हो पाया हैं जिससे 
मानव-समाजका बड़ा भाग अवकाशका समय उचित रीतिसे बिता सके । 
आज तो उस बड़े भागकी फाजिल फुर्सतका समय नींद, व्यसन और 
दोषमय भोगोंमें ही बीतनेका डर हैं । 

(उ) मनृष्यको जो अपने गुजरके लिए कठिन श्रम करना पड़ता है 
यह 'प्रकतिका कोप नही बल्कि अनग्रह है। ऐसा श्रम करनेका सामर्थ्य 
बढ़े यह ध्येय होना चाहिए, श्रम न करना पड़े यह नहीं । 

(ऊ) यदि मालिक मजदूरोंका व्यवस्थापक बनकर उनसे उनकी 
शक्तिभर ही काम ले और पूरी मजदूरी तथा सुख-सुविधाका प्रबंध कर दे 
और मजदूर मालिकके कामको अपना समझकर उसमें मन लगाकर 
मेहनत करे तो इसमें दोनोंका हित सबेगा । 

(ए) इसके लिए निजी पू जीका होना-न-होना अधिक महत्त्वका 
प्रइदन नहीं है बल्कि उद्योग और वाणिज्यका लक्ष्य बदल देनेकी जरूरत हैं । 

(ऐ) उद्योगका लक्ष्य व्यापार बढ़ानेके लिए नयी-नयी जरूरते खड़ी 
करना नहीं हे, बल्कि जो आदते और जो जरूरते पैदा हा चुकी 
है उनकी अच्छे-से-अच्छे ढंगस पूरति कर देना भर है। व्यापारका भी 
इतना ही प्रयोजन है । ऐसा करते हुए कितनी ही नयी आवश्यकताएं 
पैदा होनेकी संभावना अवद्य हैं, लेकिन यह ध्येय ध्यानमें रक्‍्खा 
जाय तो वाणिज्य पिंछडी जातियोंकी आवश्यकताएं बढ़ानके लालचमें न 
पड़ेगा और उन्हें चूसनेकी नीति न अपनायेगा। ऐसा होनेसे मजदूर और 
मालिक अन्योन्याश्रित बनकर रहेंगे । 

(ओ) ऐसा ध्येय न रहनेपर पृ जीपतिके रूपमें ब्यक्तिके बदले जड़ 
तंत्र मालिक बनेगा, अथवा एक राष्ट्र मालिक और दूसरा राष्ट्र मजदूर 
बनेगा । इससे मनुष्यका सुख बढ़ेगा नही। 


& 
स्वावलंबन और श्रमविभाग 


१. स्वावलबनका अर्थ श्रम-विभागका विरोध नही हे और न दूसरे 
देशोके साथ औद्योगिक संबंधका अभाव है। समाजमें रहनेवाले लोग 
संपूर्ण रूपसे स्वावलंबी हो सके, अर्थात्‌ अपनी प्रत्येक आवश्यकता 
अपने ही श्रमसे पूरी कर ले, यह शक्य नही । ऐसा प्रयत्न मिथ्या 
अहंकार और भिथ्या प्रयासका रूप ले सकता हं। सारे जगतके साथ 
प्रेम और अहिसाद्वारा एकरूप होनेका आदर्श रखनेवाला स्वयं-पर्याप्त 
(5९]-5४६४८८४०) होनेका झूठा मोह नहीं रक्‍्खेगा । 

२. तथापि मनुष्य अपनी जितनी जरूरतें और जितने काम खुद 
आसानीसे पूरी कर ले या निपटा सकता है और जिनके लिए प्राकृतिक 
अनुकलताएं भी हों उनमें स्वावलंबी रहना दोष नहीं बल्कि उचित हे। उसे 
इनके लिए दूसरेसे काम लेना ही चाहिए और उसके लिए रुपये-पेसेके 

लेन-देनका संबंध कायम करना ही चाहिए, यह धर्म नहीं हैं । मिसालके 
तोरपर मनुष्यको अपने कपड़े धोबीसे ही धुलाने चाहिएं, पाखाना भंगीसे 
ही साफ कराना चाहिए, हजामतके लिए नाईकों ही बुलवाना चाहिए, 
या खाना बासेम॑ जाकर ही खाना चाहिए--यह फर्ज नहीं कहा जा 
सकता । 

३. यही नियम देश और जनताके व्यवहारोंम भी घटित होता है । 
हिंदुस्तान जेसा देश जिसमें काफी अनाज और रुई पैदा होती है, अन्न 
और कस्त्रके मामलेमें स्वावलंबी बन जाय तो यह नहीं कह सकते कि 
वह स्वयंपर्याप्त बननेका मिथ्या प्रयत्न करता है या दूसरे देशोंके साथ 
ओऔद्योगिक संबंध नहीं रखना चाहता । 

४. इसी तरह जिन उद्योगोकें विकासके लिए भारतवषंमे 
प्राकृतिक अनुकलताएं हैं उन उद्योगोंके विकासके उपाय वह करे तो इसमे 
कोई दोष नहीं | ऐसी आर्थिक नीति अपनाये बिना राष्ट्रकों सुखी बनाने- 
की आशा रखना बेकार है । 

५. भारतका अनाज विदेश भेजकर वहासे रोटी मंग्राकर खाना, 
यहांसे तेलहन या मूंगफली भेजकर वहांसे तेल पेरवाकर मंगाना, रुई 
भेजकर कपड़ा मंगवाना और इस पद्धतिको« देशांतर (अंतर्राष्ट्रीय ) 
श्रम-विभाग और देशांतर-सहयोगका नाम देना, अथवा लंकाशायर 
जैसे परगनेमें लोहे और कोयलेकी खाने हे और वहांकी हवा नम है 
इसीलिए यह कहना कि कपड़ा बनानेकी वही अनुकूलता है, श्रम-विभाग 
और सहयोग-तत्त्वका दुरुपयोग है 


१० 
राजनीतिक स्वदेशी 


१. हरएक देशकी आथिक नीति यही होनी चाहिए कि जहां कच्चा 
माल हो वहीं उससे संबंधित उद्योग चलानेके कारखाने हों। आथिक 
और राजनीतिक दृष्टिसे इसीको 'स्वदेशी आंदोलन' कहते हें । 

कक. 


२. कच्चे मालका विदेश जाना ओर वहांस चीजोकी शकक्‍लम फिर 
स्वदेश लौटना आथ्िक दृष्टिसे लाभजनक प्रतीत होता हो तो बहुत संभव 
हैं कि उसके मूलमें स्वदेशमें या विदेशमे कोई अन्याय या अधर्म हो 
अथवा हिसाब लगानेमें कहीं-१-कहीं भूल हो रही हो । 

३. इंगलंडने जिसे “फ्री ट्रेड अथवा मुवत द्वार व्यापारका नाम दे 
रक्‍्खा हैं वह वास्तवमे वैसा व्यापार नहीं हैं, क्योंकि वह अपने उद्योगो- 
की रक्षा तथा दूसरे देशोके उद्योगोंको मटियामेट करनेके लिए जकातका 
नहीं बल्कि सेनिक-बल, राजनीतिक शक्ति और कुटिल नीतिका उपयोग 
करता है। स्वदेशीकी नीतिका यह अधम और अन्यायी रूप हें । 

४, आशिक दुष्टिसे स्वदेशी और बहिष्कारमे भेद नहीं है। जिस 
चीजपर करोड़ोंका जीवन अवलंबित हो वेसी बस्तु विदेशोंसे कदापि 
नहीं लाने दी जा सकती । अर्थात्‌ उसका बहिष्कार करना ही पड़ेगा। 
यह बहिष्कार किसी खास देशके नहीं, बल्कि सब विदेशोके विरुद्ध होगा, 
इसलिए यह 'स्वदेशी ही है । 

५, देश-विशेषके खिलाफ चलाया गया बहिष्कार राजनीतिक 
दृष्टिस किया जाता है. इसलिए उसका विचार इस प्रकरणमे करनेकी 
आवश्यकता नहीं । 


११ 
यांत्रिक साधन 


१. भारतीय अथंशास्त्रकी दृष्टिसे यांत्रिक साधनो तथा उनमे किये 
जानेवाले सुधारोके दो भाग किये जा सकते हे--(१) वे यंत्र और उनके 
सुधार जो मुख्यतः: इस दृष्टिसे बनाये या किये गये हों कि श्रम करने- 
वाले मनुष्य या पशके स्नायुओंकों थोड़ा कम श्रम पड़े और उनका थोड़ा- 
सा समय बच जाय; जेसे, ढेंकुल, चक्की, चरखा, साइकिल, सीनेकी कल, 
गइटल करघा, गाडी इत्यादि; तथा उनमे घिसाई आदिके दोष (77४८00979)' 
कम करनेके लिए किये गये सुधार ; जैसे छररेवाले चक्कर (बाल बियरिग), 

पक्की सड़क, रेलकी पटरी इत्यादि। (२ ) ऐसे यंत्र जो श्रम 
करनेवाले मनुष्य या पशुका स्थान ग्रहण करनेके लिए अर्थात्‌ मजदूर या 
'पशुकी संख्या घटानेके लिए, अथवा मजदूरोंकी बुद्धि-चातुरी या शरीर-बल- 
का उपयोग करनेके बदले उनका केवल जीवित यंत्रके तौरपर इस्तेमाल 
करनेके लिए बनाये जायं; जेसे, आटा पीसनेकी मिल, चावल कूटनेकी 
कल, तेल पेरनेकी कले, गक्करके कारखाने, सूत और कपड़ेकी मिलें, 
मोटर, रेलगाड़ी इत्यादि माल ढोनेके साधन, मेशीनका हल (ट्रैक्टर), 
भाप या बिजलीसे चलनेवाले पानीके पर्म्प, सूक्ष्म श्रम-विभागके फल-स्वरूप 
बने यंत्र इत्यादि । 

२. पहले प्रकारके यात्रिक साधन और उनमे होनेवाले सुधार सामा- 
न्‍्यत: इष्ट हैं। उनसे भी मजदूर या पशुकी संख्या घट सकती हैं, पर 
कम-से-कम घटेगी'। 

३. दूसरे प्रकारके यात्रिक साधनों और सुधारोंका उपयोग करनंमे 
विवेक और सावधानी रखनी होगी । अर्थात्‌ ऐसे साधनों और सुधारोंका 
कौन कितना उपयोग करे इसपर जनताकी सरकारका वंसा ही नियंत्रण 
रहना चाहिए ज॑ंसा शस्त्रास्त्र, गोला-बारूद बनाने और इस्तेमाल करने- 
पर रहता हैं । 

४. दूसरे प्रकारके यंत्रोंका व्यवहार किस परिस्थितिमें दोषरूप नहीं 
समझा जा सकता इसके कुछ उदाहरण नीचे दिये जाते हे-- 

(अ) जहां काम बहुत और करनेवाले थोड़े हों और अधिक आदमी 
मिलना या रखना कठिन हो; जेसे, जहाजपर । 

(आ) जहां आकस्मिक अडचनकी वजहसे अथवा दूसरे कारणोंसे 
कामका प्रकार ही एसा हो कि उसे जल्दी-से-जल्दी निपटानेकी जरूरत हो 
और यांत्रिक साधनोंके बदछे अधिक आदमी बटोरनेसे अव्यवस्था, देर 
छगने और खतरा बढ़नेकी संभावना हो; जेसे, आग बुझाना, अकाल या 
अन्य प्राकृतिक विपत्तियोंसे लोगोंकी रक्षा करना, अथवा अनाज आदिकी 
सहायता पहुंचाना । 

(इ) जो यंत्र और उनके सुधार सहायक धंधा दे सकते हों अथवा 

वैसे धधेको अधिक अच्छी स्थितिम ला सकते हों. फिर भी उसके सहा- 
यकपनका नाश करनेवाले न हों; जैसे, ज्यादा काम देनेवाला चरखा. 
रस्सी बंटनेका चक्र, इत्यादि। 

(ई) पहले प्रकारके कल-पुर्जे बनानेके यंत्र, औजार आदि बनाना, 
खास करके वहा जहा एक ही माप और एक ही ढंगके यंत्र अथवा उनके 
पुर्जे बनानेका महत्त्व हो; 

(उ) जहां बिलकुल सही काम देनेवाले सूक्ष्म साधनोंकी आवश्य- 
कता हो; जैसे कि घड़ी, टाइपराइटर, प्रयोगशालाके उपकरण आदिके 
बनानेमे ; 

(ऊ) ऐसी वस्तुओके बनानेम जिनमे जनताका बड़ा भाग कभी 
लगाया नही जा सकता पर जिनका उपयोग सार्वजनिक हो; जेसे, नल- 
के पाइप, टोंटियां और काचके घरेलू बरतन, इत्यादि । 

(ए) व्यक्तिगत साहससे नहीं बल्कि राज्यकी ओरसे अथवा उसके 
नियंत्रणमे चलनेवाले उद्योगोंमे; जेसे, रेलगाड़ी, जहाज, गहत्त्वकी खाने, 
मिट्टीके तेलके कुएं आदि । 

५. जिस हृदतक दूसरे प्रकारके यांत्रिक साधनोवाले उद्याग आवश्यक 
समझ गये हो उस हृदतक उनसे संबंध रखनेवाले कारखाने भी आवश्यक 
समझे जाय॑ंगे; जैसे, लोहा, औजार, मशीनें, कांच, बिजली इत्यादिके 
उद्योग और इनके लिए आवश्यक साधन बनानेके कारखाने । 


१२ 
अन्तराष्ट्रीय व्यापार 


१. जो चीजे अपने देशमें न बनती हों, बनानेके लिए प्राकृतिक 
अनुकूलताएं भी न हों, अथवा ऐसी हों कि बड़े कष्टसे या दूसरे राष्ट्र- 
की जनताकी भारी हिसा करके ही उत्पन्न की जा सकती हों, जिन्हें बनाने- 
की कला वहांकी जनताने अतिशय परिश्रमसे हस्तगत की हो और उसकी 
कमाईपर उनका जीवन बहुत अधिक अवलंबित रहा हो, जिसका जीवनमं 

इतने महत्त्वकवा उपयोग न हो कि उसके बिना करोड़ोंकी जीवननयात्रा 
कठिन हो जाय, अथवा महत्त्वका उपयोग हो तो भी नित्यके जीवनमे 
उपयोग न हो और सामान्य मनुष्योंका जीवन तो उनके बिना ही चलता 
हो, ऐसी चीजोंका अंतर्राष्ट्रीय व्यापार हो सकता हूं । 

२. ऐसे व्यापारके चलानेमें किसी भी तरहकी जोर-जबद॑ंस्‍्ती, 
हिसा, राजनीतिक अधिकारके दबाव वगेराका उपयोग न होना चाहिए। 

२. ऊपर बतायी वस्तुओंको जैसे भी हो सके स्वदेशमें उत्पन्न करनेका 
आग्रह अधर्म भी हो सकता है । 

४. प्रयोगशालाओंमें काम आनेवाले कितने ही साधन, एक्सरेका 
यंत्र, विशेष प्रकारकी घड़ियां, केसर, काश्मीरी ऊनी कपडे, इलायची, 
दालचीनी इत्यादि विशेष प्रकारकी वनस्पतियां वगरा चीजे इस प्रकारकी 
मानी जा सकती हे । 

१. खेती हिदुस्तानका प्राणरूप धंधा हें । भयंकर लटके जारी रहते 
हुए भी हिंदुस्तान जो अबतक जीवित रहा हैं उसका कारण यही हे कि 
भोजनके मामलेमें अभी वह परावलंबी नही बना हैं। पर यह स्वाव- 
लंबन भी अब खतरेमें नही हें. यह नही कहा जा सकता । 

२. हिदुस्तानकी आथिक और राजकीय नीति खेतीके उद्योगको नष्ट 
कर रही हैं। उसके परिणाम-स्वरूप खेती आज कमाईका धंधा नही रह 
गयी हैं। 

३. ब्रिटिश शासन-व्यवस्थामें मालगजारीकी वसूली कानूनन्‌ जमीन- 
पर पहला बोझ हैं । स्वराज्यमें इसका उलटा होना चाहिए । यानी खेतीकी 
तरक्की राज्यपर पहला बोझ्न होना चाहिए और मालगुजारी वगेरा सारे 
कर इस तरह लगाये जाने और वसूल होने चाहिए कि खेतीको हानि न 
पहुंचे । 

४. देशके लिए आवश्यक धान्यका संग्रह सदा रहे, स्वराज्यकी आथिक 
नीति इस तरह बनायी जानी चाहिए । 

५. हिदुस्तानमें फलवाले वक्षोंके उत्पादनपर जितना ध्यान दिया जाना 
चाहिए उतना नहीं दिया गया हैँं। इस ओर खास तौरसे ध्यान देना 
चाहिए । 

६. खेतीकी तरक्कीके लिए गोचर भूमिकी सुविधा भी आवश्यक 
है । खेती तथा जंगल-विभागकी नीति ऐसी होनी चाहिए जिससे लोगों- 
को गाय-मभेंस रखनेका प्रोत्साहन मिले और उनकी खुराकके लिए खास 
किस्मके चारेकी खेती भी होनी चाहिए । 

७. खेतीकी भांति ही सब उलद्योगोके विषयमें उद्यमकी वतंमान 

दृष्टि ही भूलस भरी हुई हे। मालगुजारी, कर, कर्ज आदि चुकानेकी चिता 
मनृष्यको न हो तो अपने श्रमसे वह जो चोजें निर्माण करता है उनमे 
यह दृष्टि न रखेगा कि क्‍या बेचकर वह अधिक-से-अधिक दाम पा सकेगा, 
बल्कि इस दृष्टिसे उद्यम करेगा कि उसे और उसके कुटुबकों अथवा उसके 
ग्राम या समाजको किस चीजकी कितनी जरूरत होगी। 

८, इस तरह उसकी पहली चिता यह होगी कि उसके पास अनाज 
और चारा यशथेष्ट मात्रामें रहे; केवल ऊंचे भावोपर नजर रखकर रुई, 
तेलहन, तंबाक्‌ आदिके ढेर पंदा करनेका प्रयास वह न करेगा । 

९, ऊंचे दाम पानेके लोभस होनेवाली व्यापारिक खेती' से अंतम 
किसानको अधिक लाभ तो होता ही नहीं, एक ओरसे आया हुआ पेसा 
दूसरी ओरसे चला जाता हे; पर इससे नेतिक हानि बहुत बड़ी होतो है । 
यह ॒ विचार करनेकी कतेंव्य-बुद्धि ही नष्ट हो जाती हैं कि हम जो चीज 
उपजाते हैं उससे हमारे अपने तथा दूसरे देशोंकी जनताकी भी शारीरिक, 
मानसिक और नेतिक हानि कितनी होती हें। तंबाकू, अफीम आदिकी 
खेती इसकी मिसाल है । 


कर 


सहायक उद्योग 


१. हिंदुस्तानम खतीके लिए बहुतेरे कुदरती खतरे हे । उनसे बचते 
रहनेके उपाय करते रहनेपर भी बहुत अशोम यह स्थिति रहेगी ही । 
दूसरे यह बारहमासी धंधा नही हो सकती ॥ खेतीके मौसिममें भी इसमे 
एकसी मेहनत नहीं करनी पड़ती । खास-खास मौकोंपर इसमे बहुतसे 
आदमियोंकी जरूरत पड़ती हैँ और बाकीके दिनोंमे मालिक और उसके 
घरके लोग भी बेकार रहते हूं । अतः हिदुस्तानमें खेती और उद्योग 
एक दूसरेसे बिलकुल अलग नहीं किये जा सकते, बल्कि खेतीके साथ कोई 
भी दूसरा सहायक धंधा अवश्य होना चाहिए । 

२. सहायक धंधेमें नीचे लिखी अनुकूलताएं होनी चाहिएं-- 

(अ) वह मुख्य बरध मसलन्‌ खेतीके अन॒कलू पड़नंवाला होना 
चाहिए-उसके लिए खेती बिगाड़नी पड़ ऐसा नहीं होना चाहिए । 

. (आ) अत: यह धंधा ऐसा होना चाहिए कि मुख्य बंधेके लिए 
मेहनतकी जरूरत पड़ते बिना किसी नुकसानके समेट लिया जा सके 
अथवा उधर ध्यान दिये बिना उसका काम चलता रहे । 

(इ) इसके सिवा इस धंधेका रूप नौकरीका नहीं बल्कि स्वतत्र 
श्रमका होना चाहिए । 

(ई) इन्ही कारणोसे उस घंधेम यत्र अथवा मालके लिए इतनी 
प्‌ जीकी आवश्यकता न होनी चाहिए कि वह निधन जनताके सामथ्यके 
बाहर हो । 

(उ) वह एसा हो कि खेतके नजदीक ही अर्थात्‌ अपने घर या 
गांवम किया जा सके । 

(ऊ) करोड़ो जनोको उसे अपनानेकी सलाह देनी हो तो यह धंधा 
ऐसा होना चाहिए कि उसका माल आसानीसे खप जा सके, अर्थात्‌ वह 
सावंजनिक उपयोगकी वस्तु हो । 

(ए) उसी तरह करोड़ोंकी दृष्टिस इस धंघेकी व्यवस्था करनके 
लिए यह भी आवश्यक हें कि उसका प्रबंध झटपट, आसानीसे और थोड़े 
ख्चेम किया जा सकता हो | 

(ए) फिर, करोड़ोंकी दृष्टिस वह ऐसा भो होना चाहिए कि अपड़, 
थोड़ी बुद्धिकि, कमजोर, छोटे-बड़े सब तरहके मनुष्योंसे हो सके । 

(ओ) तथापि वह ऐसा न होना चाहिए कि कारखानेकी तरह वह 
धंधा मनृष्यको--कामके बीचमे--जड़ यंत्रकी भांति, आनंदरहित और 
रसहीन बना दे और--कामके बाद--ऊब और थकान पंदा करदे । 

३. इन सहायक उद्योगोंमें चरखा और गोपालन प्रधान हें। ये 
दोनों धंधे प्राचीन कालसे खंतीके साथ ही जुड़े हुए है, और दीघेकालीन 
अनुभवकी कसौटीपर कसे जा चुके हे । 

४. जैसे तार, डाक, रेल अखिल भारतीय विभाग समझे जाते 
है वेसे ही चरखे और गोपालनका महत्त्व अखिल भारतीय है। बड़े 

'पेमानेपर तथा अधिक-से-अधिक लोगोंको आसानी और सुमीतेसे काममें 
लगा सकनेवाले यही धंधे हे । 

५. इन दोनों धंधोंका विशेष विचार पृथक प्रकरणोंमे होगा | पर 
गोपालनकी तुलनामें चरखेका महत्त्व इस दृष्टिसे अधिक हैं कि गोपालन- 
का धंधा थोड़ी-बहुत जमीन और पू'जीकी अपेक्षा रखता हैं, इसलिए वह 
अपनी निजकी जमीन रखनंवाले किसानका ही सहायक घंधा बन सकता 
हैं। पर उन लाखों लोगोंके उतना अनुकूल नही हैं जो केवल खेतीकी 
मजदूरीपर ही गुजर करते हे । दूसरे गोपालन खेतीसे अलग स्वतंत्र धंधा 
भी हो सकता है और चरखा इन दोनोंके साथ चल सकता है । इसी 
तरह गोपालन और चरखा दोनो एक साथ भी किसानके सहायक धंधे 
हो सकते हे । 

६. चरखेपर जोर देनेमे, यह आशय नही हैं कि उसके सिवा दूसरा 
कोई सहायक धंधा न होना चाहिए। स्थानिक परिस्थिति अनुकूल हो 
और चरखेसे अधिक लाभजनक दूसरा सहायक धंधा वहां चल सकता 
हो तो चरखेके बदले या उसके अतिरिक्त उसके लिए भी जगह है। 
स्थानीय अधिकारियों और लोकल-जिला बोर्ड आदिका फर्ज हैं कि 
उसपर ध्यान देकर उसे बढ़ायें-फैलायें । 

७. इस विषयमें मोटे हिसाब यह कहा जा सकता हैं कि जिस गांवमे 
जो कच्चा माल पंदा होता हैं उसे जमा करने, बेचने और काममे लाने 
योग्य बनानेकेलिए जिन क्रियाओंकी जरूरत हो वे क्रियाएं भी वही, अर्थात्‌ 
कच्चा माल पेदा करनेवालेके यहां ही होनी चाहिए | जैसे, बिदेश अथवा 
शहरम धान नही जाता पर चावल जाता है और वहीं खाया जा सकता 
है। गेहँके स्थानपर आटा भी बड़ी मात्रामें जाता हैं और उसकी बनी 
रोटी, बिस्कुट आदिकी खपत भी अच्छी हैं । गन्नेका गुड़ या शक्कर बना- 
कर ही काममें लायी जा सकती है । तेलहनका तेल ही इस्तेमाल हो सकता 
हैं; कपासका उपयोग कपड़ेके रूपमें ही होता है । चमड़ा कमाकर उससे 
बननेवाली तरह-तरहकी चीजें ही काममें आती हे । इसलिए घान कूटने, 
आटा पीसने, रोटी-बिस्कुट, गुड़-शक्कर बनाने, तेल पेरने, कपड़ा बुनने 

और चमार, माची वगराके धर देहातम ही चलने चाहिए, और ये सभी - 
धंधे किसान या ग्रामवासीके सहायक उद्याग हो सकते ह। एस दूसरे 
अनेक धध भी गिनाये जा सकते है 

८. एसे धंघे सहायक उद्योगके तौरपर चले तो किसानको बहुत तरह- 
के छाम हा सकते हैं; जैसे, धानकी भूसी, गेहुंका चोकर, ईखके छिलके 
और पत्ते, तेडहनकी खली, विनौछे, सूतका फुचड़ा वगेरा पशुओंके काम 
आ सकते हैं, उनकी खाद बन सकती है या उनसे दूसरे ध्थे भी किये जा 
सकते ह 


३ 
“सी फीसदी स्वदेशी' 

१. स्वदेंगी मालका प्रोत्साहन देनेकी जरूरत है । स्थदेशी घममके 
पालनम ही यह बात आ जाती हे। पर स्वदेशी मालका प्रोत्साहन देनके 
उद्देश्यसे जो आदोलन चलाया जाय उसमे बहुत विवेकस काम लेनकी जरू 
रत होती है 

०. एस विवकके अभावम स्वदेशीके नामसे एक प्रकारका पाखंड 
जाने-अनजाने चलता हे, बहुतेरे कार्यकर्ताओकी गणित व्यर्थ जाती है और 
आत्म-प्रतारणा होती ह। 

३. जिस चीजके प्रचारके लिए खास तौरसे सहायता करनकी या जिस 
विज्ञायनकी जरूरत नहीं है वसी वस्तुके लिए सार्वजनिक कार्य कर्ताओंकों 
प्रदर्शनी करनको आवश्यकता नहीं हैं; कारण यह कि इससे भाव ऊचे 
हा जाते हैं और एक दूसरेक साथ स्पर्धा करनेवाले संपन्न व्यापारियोंसे 
अनिष्ट तनातनी बढ़ जानी है । 

४. ससलन्‌ कपडे, शक्कर या चावलकी मिलोकों ऐसी सहायता- 
की जरूरत नहीं मानी जा सकती। यही न्याय बहुत अंशोम कागजकी 
देशी मिलों, तेलकी मिलो, विलायती दवाओके देशी कारखानो, साबुनके 
कारखानो, चमड्के बड़े कारखानों वगेरापर घटित होता हैं । 

9 ई 


९८ गांधो-विचार -दोहन 


५. इसका अथ यह नही कि विदेशी कपड़ा, चीनी, चावल, कागज 
तेल, दवाएं, साबुन, दंत-मंजन, ब्रश आदि इस्तेमाल करनेमे हर्ज॑ नही 
हैं । विदेशी वस्तुओंके सामने टिकने की शक्ति उनमें न हो तो उन्हें पूरी- 
पूरी मदद मिलनी चाहिए, और जिन्हे ये चीजे इस्तेमाल करनी ही हो 
उन्हें इन्हीको तरजीह देना चाहिए । 

६. पर जिनके लिए आज स्वदेशी-आदोलनकी जरूरत है वे ये वस्तुएं 
नहीं हैं । जरूरत तो आज भ्राम-उद्योगोका संरक्षण करनेकी है, अर्थात्‌ 
खादी, गुड़, देहाती गवकर, हाथकुटा चावल, देहाती कागज, बैलके कोल्हू- 
का तेल, देहाती मसाले, रोठा, सिक्का, दतौन, देहातो झाड़ , चटाई, 
टोकरिया, रस्सी, जाजिम, चमड़की चीजें आदि देहातके सैकड़ो उद्योग जो 
प्रोत्साहनके अभावम मर गये या मृतवत्‌ जीवित हें उनका संजीवन 
करने की । 

७. इस बारेमे गहरातियां और पढ़े-लिखोने देहातके प्रति अक्षम्य 
लापरवाही दिखाई हे । 

८, कुछ साल पहले देहातके लोग अपने रोजमरकि इस्तेमाऊलकी 
चीजें तो खुद बना लेते ही थे, छोटे कस्बोंके रहनेवाले भी अपने रोजके 
कामकी बहुतसी चीजोंके लिए उनके ही मुहताज थे । इसके बदले वे अब 
वे चीजें शहरों या विदेशोंसे मंगाते हे, और जो धंधे देहातवालोके बाप-दादा 
पुश्त-दर-पुश्तसे करते आते थे वे बद हो गये है । पर गहरातियों और 
पढ़े-लिखे लोगोंने इसके बारेमे कुछ सोचा ही नही । 

०, अत: आजका देहाती कगाली, परावछबन और अहदीपनका 
शिकार हो गया है । उसमे पचास साल पहलेके देहातीकी आधी भी बृद्धि 
या जानकारी नही रही । देहाती कारीगर भी देहातके और सब लोगोंकी 
तरह अबुद्धि और अनाड़ी बन गया हैं। 

१०, ग्रामवासी जिस क्षण अपनी फुर्सतका अधिकाश समय कोई उप- 
योगी काम करनेमें लगानेका निश्चय करेंगे और नगरवासी देहातकी बनी 
चीजें काममे लानेका संकल्प करेंगे उसी क्षण देहाती और गहरातीका जो 
संबंध आज टूट गया है वह फिर जुड़ जायगा । 

११. इस कामम देशभकतोकी एक बड़ी सेना खप सकती हूँ। जितने 
स्वदेशी-संध आज काम कर रहे हैं उन सबके और दूसरोके लिए भी लंबा-चौड़ा 
मैदान खाली पड़ा हूँ । इसके लिए अगणित उद्योगोंके विषयमे पक्‍क्री जान- 
कारी प्राप्त करना, बहुतोके बारेम खोज करना और अनेक प्रकारके कारी- 
गराकी भलाईम दिलचस्पी लेना जरूरी है । इससे उन बहुसंख्यक लछोगोकों 
ईमानदारी और इज्जतका काम करके गृजर करनेका जरीया मिल जायगा 
जा आज बिना धंधेके भूखो मर रहे है । 

१०, यह सच्ची, सफल ओर “सौ फीसदी स्वदेशी हे 


ष 
विशष उद्योग 


१. समाजका निर्वाह और उसकी समृद्धि तथा उन्नति अच्छी तरह 
होनके लिए खेती और बस्त्रके उद्योगोंके अतिरिक्त और भी अनेक प्रकारके 
उद्योगोकी जरूरत पड़ती हें--जैसे, धातु, कोयले, मिट्टीका तेल इत्यादि- 
की खानों तथा खनिज पदारथंसि संबंध रखनवाले; नमक, मछली इत्यादि 
सामृद्रिक पदा्थेसि संबंध रखनेवाले; लकड़ी, लाख, रबर, जड़ी-बूटिया 
इत्यादि जंगली पदार्थेसि संबंध रखनेवाले । 

२. ये ध्धे जीवन-निर्वाहके लिए खेती और बस्त्र जितने अनिवाय॑ 
नही है, फिर भी आजके सामाजिक जीवनमं इन उद्योगोकी उपेक्षा नहीं 
की जा सकती । 

३. इन उद्योगोमे जनताका बड़ा भाग नहां लगता, तथापि इनस 
उत्पन्न होनेवाली वस्तुओंकी हर एकको जरूरत पड़ती हँ; इसलिए इनके 
डपयोगकी दृष्टिसे इन उद्योगोंमें समस्त जनताका स्वार्थ ह। 

४. ऐसे उद्योग सारे देशमें नही चलते बल्कि स्थानिक ही होते हे । 

५. इनमे मछली पकड़ने और नमक बनानेके धंधे खेती और चरखे- 
के दरजके हे । उनके संबंधमं आथिक नीति वंसी ही होनी चाहिए जेसी 
खेती या चरखेके विषयमें हो । जैसे सूत कातना हरएक किसानका हक हैं 


१०० गांधी-विचा र-दो हन 


वैसे ही नमक बनाना प्रत्येक समुद्र-तटवासी जनताका अधिकार समक्षा 
जाना चाहिए । 

६. ऊपर बताये दूसरे धंधोम बहुत करके बड़ी पूजी, विशेषज्ञता, 
कुशल व्यवस्था, बड़े पैमाने इत्यादिकी आवश्यकता होती है। ऐसे धंधे चाहे 
व्यक्तिगत साहससे चल या राज्यकी सीधी देख-रेखमें, इनपर राज्यका 
नीचे लिखे अनसार नियंत्रण होना चाहिए-- 

(अ) इनमें बननेवाले सार्वजनिक उपयोगके पदार्थका उपभोग 
सस्ते-से-सस्ते दामोंमें जनताको मिलना चाहिए । 

(आ) ये चीजें अच्छी-से-अच्छी बनावटकी और टिकाऊ होनी 
चाहिए । 

(इ) ये धंवे व्यक्तिगत साहससे चलते हो तो इनके मनाफे और 
कीमतपर राज्यका नियत्रण होना चाहिए । 

(ई) इनमें काम करनेवाले मजदूरोकी सुख-सुविधाकी राज्यको खास 
तोरसे चिता रखनी चाहिए । 

(उ) इनमेसे जो धंधे छोट पंमानंपर और थोड़ी पूजीसे तथा गृह- 
उद्योगके रूपमें चल सकते हों उन्हें विशाल उद्योगका रूप देते समय ऐसी 
मर्यादा रखनी चाहिए कि उनके बड़े-बड़े कल-कारखानें उनके गृह- 
उद्योगोंका नाश करनेवाले न हों। गृह-उद्योगोंमें बन सकनेवाली चोजोकी 
बड़े कारखानोंम बनानेकी मनाही होनी चाहिए। 

७. कपडेके कारखाने भी, जबतक जारी रहें, इसी नियमके अधीन 
होने चाहिए । 

४ 


हानिकारक उद्योग 


१. शराब, ताड़ी, अफोम, भांग, गांजा, तम्बाकू, गोला-बारूद, अस्त्र 
शस्त्र आदिके जेसे जनताकी नीति और आरोग्यका नाश करनेवाले उद्योग 
राज्यको व्यक्तिगत-रूपमें नही चलने देने चाहिए, अथवा कड़ा नियंत्रण 
रखकर ह्वी चलने देने चाहिए। 

२. उन्हें चलानमे राज्यकी नोति उनसे पैसा पैदा करनेकी नही, 
बल्कि देवा-इलाज अथवा दूसरे प्रयोजनोंके लिए उन पदार्थोकी जितनी 
आवश्यकता हो उतने ही परिमाणमें उनकी उत्पत्ति करने और उन्हे लोगो- 
तक पहुंचानेकी दृष्टि रखनेवाली होनी चाहिए । 
३. ऐसी चीजोंका देसावरी व्यापार परदेशी राज्योकी इच्छ्ाके अधीन 
रहकर ही चलने देना चाहिए । 


६ 
उपयोगी घंघ 


१. सामाजिक जीवनम उद्योगोंके अतिरिक्त दूसरे भी कितने ही उप- 
योगी काम करनेवालंकी जरूरत पड़ती हे--जसे, शिक्षक, सिपाही, 
वकील, न्यायाधीण, अधिकारी, डाक्टर, दुकानदार, सफैये (भंगी आदि), 
क्छक इत्यादि। 

२. इन पेशोके लोग प्रत्यक्ष रूपस कोई उपभोग्य पदार्थ उत्पन्न नही 
करते, पर अप्रत्यक्ष रूपसे पदार्थोकी उत्पत्ति तथा उपभोगमें और साथ 
ही अनर्थंकारी पदार्थके नाश-निकासकी समचित व्यवस्था करनेमें उनकी 
जरूरत पड़ती है । 

३. इन पेशेवरोंके गुजारका समाजपर जो बोझ पड़ता हैं उसे व्यव- 
स्था-खर्च कह सकते हे। इसलिए इन पेशेवरोंकी संख्या और इनपर 
होनेवाला व्यवस्था-खर्च जनताकी संख्या और समृद्धिके लिहाजसे सीमित 
होना चाहिए । 

४. ये पेश सेवावृत्तिस हाने चाहिए, प॑सा कमाने या धनी होनेकी 
वृत्ति से नहीं । अत: एक ओर तो ये धंधे करनेवालोंको समाजकी स्थिति 
ओर समृद्धिकी मर्यादाकें अनुसार इतना नियत पारिश्रमिक देकर 
निरद्चित कर देना चाहिए जिससे उनका जीवन-निर्वाह हो सके, दूसरी 
ओर उन्हें उतनंपर संतोष मानना चाहिए और इस प्रकार मिलनेंवाले 
मेहनतानेके अलावा दूसरी आमदनी न करनी चाहिए तथा अपनेमें जो 
कुशलता हो उसका समाजको अधिक-से-अधिक लाभ पहुंचाना चाहिए। 

५. ऐसी मर्यादामे रहकर यदि ये पेशे किये जाय तो ये समाजके 
सर्वोदयमे सहायक होंगे और इन पेशोंमें आनेके लिए लोगोंमें अयुक्त 
लालसा तथा उसकी पूतिके लिए कुटिल उपायोंके अवलंबनकी आवश्य- 
कता न रहेगी । 

६. जिन्हें धन बटोरुना है, जमीन, घर, गहने चाहिए, जिन्हें अपना 
विस्तार बढ़ाना हैँ, उनके लिए उद्योग ही आकर्षक द्वार होना चाहिए, 
और उद्योगोंमें इनके लिए गुंजाइश भी होनी चाहिए । इस प्रकरणमं बताये 
हुए धंधोंकी आमदनी या मुनाफेकी सीमा ऐसी होनी चाहिए कि वे इस 
प्रवत्तिके लोगोंको अनुकूल न प्रतीत हो । 

७. इसके विपरीत जिन्हें सीमित पर स्थिर और निश्चित जीविका 
प्राप्त करनी और सेवा करनी हे उनके लिए इन धंधोंका द्वार खुला रहना 
चाहिए । अतः इन धंधोमें प्रवेश करनेके लिए उन पेशोंकी आवद्ययक 
योग्यताके सिवा चरित्र भी ऊंचे दरजेका होना चाहिए। 


9 
ललित कलाएं 

१. संगीत, कथा-वार्त्ता, चित्रकला, नृत्य, नाटक, सिनेमा आदि छूलित- 
कलाएं यदि उचित सीमाम रहें तो वे जन-समाजके निर्दोष मनो रजन, ज्ञान- 
प्राप्ति तथा भावना-विकासके साधन हो सकती हे; मर्यादाके बाहर चली 
जाय॑ं तो शराब, अफीम-जसे हानिकर व्यसन बन जाती हे । 

२. आमतौर पर ऐसी कलाओंको जीविकाका धंधा न बनाना चाहिए, 
बल्कि हरएक आदमीको इतनी शिक्षा मिलनी चाहिए कि अपनी जीविका- 
के घंधेके अतिरिक्त एसी किसी कलाम भी दिलचस्पी ले सके । 

३. इस कारण जनताके मनोरंजन आदि के लिए एसी कलाओंके प्रद- 
शंन या जलसोंकी व्यवस्था लोगोंको अपने उत्साहसे ही और गैर-पेशेवर 
मंडलियां बनाकर करनी चाहिए । 

४. ऐसी कलाओंका शौक अमर्याद, अनीतिकी ओर ले जानंवाला 

तथा हानिकर न हो जाय, इसके लिए एसे प्रदशनों और जलमसोपर नियंत्रण 
ओर देख-रेख रहनी चाहिए । 

५. ये नियम सामान्य नीति बताते है । पर संभव है कि इन कलाओके 
हारा जीविका-उपाजन करनेकी मनाही करना व्यावहारिक और हितकर 
न हो । इसलिए जहां उनम॑ साम्थ्यं हो वहां ग्राम-पंचायतोंकोी इसे अपना 
एक फर्ज मानना चाहिए कि एसी कलाओका निर्दोष, ज्ञानप्रद और सद्भाव- 
पोषक उपभोग लोगोंको मिल सकनेकी व्यवस्था करे और इसके लिए 
पिछले प्रकरणमें उपयोगी धधोंके संबंधर्मं बताये अनुसार अपनी आथिक 
स्थितिकी मर्यादाम रहकर ऐसे पेशेवरोकी निश्चित वृत्ति बांध दें, तथा 
चरित्रवान्‌ कलाविद धाप्त करें। 

६. जो लोग स्वतंत्रतापूर्वक ऐसे धंधे करना चाहते हें उनपर नीति- 
का नियमन होना चाहिए ओर अनुमति, विशेषकर इत्यादिके बंधन 
भी लगाये जा सकते हे । 

७9. एसी कलाओंकी उचित पुष्टि और वृद्धिके लिए राज्यकी ओरसे, 
सुविधा देखकर, उनके विशषज्ञोंको प्रोत्साहन दिया जा सकता हेँ। इसमें 
तारतम्यका भंग न होता हो तो वसा करना उचित होगा। 

८. हरेक कारीगर जो अपने धंधेम कलावृत्ति दिखाये, प्रोत्साहन 
देनेयोग्य समझा जाय, और कलाकी इस तरहसे उन्नति करनेकी ओर 
राज्यको प्रथम ध्यान देना चाहिए । 


डिक 

१ 
धार्मिक दृष्टि 


१. हिंदू-धर्ममे गोपालनकाो धामिक महत्त्व दिया गया है और गो- 
वध महापाप माना गया हैं तथा गोरक्षा राजाओं और वेध्योका एक 
विशेष कर्तव्य बताया गया हैं । इसलिए इस कार्यके निमित्त लाखों रुपये 
दान किये जाते हैँ । पर यह सब होते हुए भी, उचित दृष्टिके अभावसे, 
हिंदुस्तानके पशुओंकी दशा गो-भक्षक देशोसे भी अधिक दयनीय है 

२. गोपालन-संबंधी धामिक दृष्टिमें नीचे लिखे अनुसार विकास 
होनेकी आवश्यकता हे-- 

(अ) अपंग और निबंल पशुओका पालन करना मात्र गोपालनका 
क्षेत्र नही हे; गाय और बलोकी नस्ल सुधारना, गायका अधिक सत्त्व- 
वाली और अधिक दूध देनेवाली बनाना तथा बलकी किस्म सुधारना भी 
गोपालन-धमे में सम्मिलित हैं । 

(आ) अत: पींजरापोल एसी आदश्श गायालाए होने चाहिए जो 
लोगोंकों गोपालनका पदार्थ-पाठ दे सकं--उसका प्रत्यक्ष उदाहरण बन सकें। 
गायोंके रखने-खिलानेके स्थान, उन्हें घास, दाना आदि देनेके तरीके और 
नतीजोंका लेखा रखनेमे शास्त्रीय सावधानता और शज्ास्त्रीय विधिसे काम 
करनेका अभ्यास प्रकट होना चाहिए। 

(इ) पींजरापोलोंको इस दृष्टिसे अच्छे सांड पालने चाहिए कि 
पशुओंकी नसल सुधारनेमें गांवकें लोग उनका उपयोग कर सकें । 

(ई) पींजरापोलोंमें चर्मालय-विभाग भी होना चाहिए,और मरे ढोरों- 
के हाड़-मांस तथा चमड़ेके धधेके प्रति घृणा-दृष्टि रखनेके बदले कतेब्य- 
दृष्टि होनी चाहिए। यह समझ लेना चाहिए कि जो मालिक मरे पशुओंके 

हाड़-मास ओर चमड़ेका उपयोग * नहीं होने देता वह उनकी हत्याको 
उत्तजन देता हैं, इसलिए जीवदया-धर्मीकों उचित हे कि वह मरे पदओंके 
ढी हाड़-मांस ओर चमड़ेका सदुययोग करनेका आग्रह रक्‍्खे । 

(उ) जीवित पशुकी अपेक्षा कत्ल किये गये पका अधिक मल्यवान्‌ 
माना जाना धामिक दृष्टिस भयानक हे, यह सोचकर जीवित पशुओंका 
आश्िक महत्त्व बढ़ानेका यत्न करना धामिक कतंव्य समझा जाना चाहिए । 

(ऊ) बेलको बधिया करना अनिवायये है, यह मानकर बधिया करनेकी 
क्लेश-रहित ज्ास्त्रीय विधि जान लेनी और पीजरापोलोमे उससे काम 
लेना चाहिए । 

(ए) जब प्राणीकों एसा कष्ट दह्वाता हो कि उसके अपंग होकर भी 
बचनेकी आशा न हो, वह केवल यंत्रणा भोगनेके लिए ही जी रहा हो, 
तो उसके प्राणत्यागका दःखहोीन उपाय कर देना दया-धर्म है, इस 
विचारको स्वोकार कर लेना चाहिए । 


ी 


गए 


अन्य प्राशियोंका पालन 


?. गो शब्दम सामान्यतः समस्त प्राणियोका समावेश होता है यह 
सही है; फिर भी उसके व्यवहारम--अहिसाकी दृष्टिसे भी--थोड़ा 
विवेक करनेकी आवश्यकता हेैं। बिना विवेक किये प्राणियोंका पालन 
परिणाममें हिसा हो बढ़ाता है । 

२. ऐसे विवेकके अभावम भंसके दूध-छीका उपयोग गाय और भेंस 
दोनोंकी हिसा बढ़ानेवाला साबित हुआ हैं । कारण-- 

(क) भेस ८“ढक और पानीमे रहनेवाला प्राणी हे। उसे गर्मी और 
सूखे प्रदेशोमं रखना उसके साथ क्रूरता करना हैं । 


वतन >>» 


रू ह«े -&--«- ००७७-७०३०/०कक०७-+न» 


*हाड़-मांसके उपयोगके मानी कोई 'खानेके लिए! न समझे । मतलब 
उनकी खाद तथा दूपरी उपयोगी चोजें बनानसे हे । --लेखक 

(ख) पडवोका कोई उपयोग न हो सकनेस उनका वध होता है । 

(ग) बलके लिए गायका और दूधके लिए भंसका पालन होनेके 
कारण भंसकी तरह गायका पालन लाभदायक नही होता; इससे गाय- 
को अधिक दुधार बनानेका प्रयत्न नही होता और उसके कत्लको उत्तजन 
मिलता हैं । 

३. इस कारण भंसका घी-दृध त्यागकर उसका पालना बद कर देना 
उचित है| इसका अर्थ भेंसोंको कत्ल कराना नहीं है बल्कि उनकी बाढ़ 
रोकना हैं । 

४. इसी तरह विवेकस विचार करनेपर गलियोंमे भटकनेंवाले कुत्तो 
को खिलाना गलत धर्म साबित होगा । जो लोग कुत्तोके शौकीन हों उन्‍्ह 
चाहिए कि उन्हें ठीक तरीकेसे पाल और उनको सब तरहसे खोज-फिक्र 
रक्‍्खें। पर गली-गली भटकनेवाले कुत्तोंको खिलाकर उन्हें बढ़ने देना उनको 
यंत्रणा देना है । इससे उनकी जातीय अधोगति ट्टोती हे. दूसरे लछोगोकों 
असुविधा होती हैं और उनके पागल हो जानेका भय रहता है । 

५. बंदर, कबतर, चीटी इत्यादि जीवोंको खिलानेका धर्म तो इसस 
भी अधिक भूल-भरा हे । जिन प्राणियोका जीवन मनुष्योपर अवलंबित 
नही ओर जिनका मनुप्यके लिए कोई उपयोग नहीं उन्हें पोसना नासमझी 
हैं। इससे अंतमे अपनी कठिनाइयां और इन प्राणियोंकी हिसा दोनों 
बढ़ती है । 

६. जो लोग जेन अथवा वेष्णवाम प्रचलित प्राणियोके प्रति अहिसा- 
धमकी .दृष्टिको नही मानते उनके द्वारा, पृवंवित उपद्रवोंके कारण, एसे 
प्राणियोंका बारंबार वध होना अचरजकी बात नहीं है । ऐसे प्राणीके- 
वधके लिए उन्हें खिलाना धर्म समझनेवाला वर्ग ही अधिकांशमं जिम्मेदार 
है इसलिए वेसे अवसरोंपर उसका क्रोध करना घेमौका हैं । 

रे 
प्राणियोंके प्रति ऋरता 

४ १. प्राणियोको एक झटकेमे काट डालनेकी अपेक्षा उनके प्रति करता 
का व्यवहार करने मे कम हिंसा नही है। ऐसी हिसा हिंद्ओमे खूब होती हैं । 
२. फूका लगाना, काटेदार पनेसे कोंचना, हृदस ज्यादा बोझा लादना, 
पेटभर खाना न देना, पूछ मरोडना, इधर-उधर भटककर पेट भरनेके 
लिए छोड़ देना, घायल या पीडित अंगोंका इलाज-सम्हाल न करना, बे काम 
हो जानेपर घरसे निकाल देना, कुटावकर बधिया करना आदि तरीके 

अमानुषी और क्र हे । 
३. इसके फलस्वरूप हिदुस्तानके गाय, बेल, घोड़े, गधे, बिल्ली 
इत्यादि सभी प्राणी इस हालतम जीते हे कि देखकर रोंगटे ख डहो जाय॑ ॥ 


९ 
गोवध 


१. हिंदुओकी धार्मिक दृष्टिके सतोषाथ ही नही, हिदुस्तानकी आथिक 
दृष्टिसे भी गोवधकी मनाही होनी चाहिए । 

२. पर ऐसा होनेतक हिदुओकों धीरज रखकर, समझा-बुझाकर ओर 
सेवास उसे रोकनेका यैत्न करना चाहिए। 

३. गोवध रोकनेके लिए मनप्य (मसलमान ) का वध करना अधम हैं। 

४. गायकोी कुरबानी फर्ज नही हैं, यह समझकर मुसलमान गाय- 
की कुरबानी बंद कर दे तो यह उनका परम सत्कृत्य समझा जायगा। 
इससे दूसरे नबरका सुकृत्य यह होगा कि यह काम वे ऐसे खानगी तौर- 
पर करे कि हिंदुओका दिल न दुखे। 

५. जो इस तरह खले-खजाने गावकुशी करता हूँ कि हिदुओंके 
दिलोंको चोट पहुंचे या गायका जुल्स निकालता हैं वह धर्म-कार्य नहीं 
करता | ऐसे आचरणकी मनाही होनी चाहिए । 

<ः 


२. त्योहारके दिन गायकी कुरबानी करनेवाले मुसलमानकी बनिस्बत 
खानके लिए रोज गायोंको कत्ल करवानेवाला अग्रेजी राज्य हिदुओंका और 
साथ ही हिद्स्तानका अधिक ट्रोह करता है । 


५ 
मरे ढोर 

१. अपना पालतू पशु मर जानेपर उसके हाड़-मांस और चमड, 
की काममे लानेके विचार अनुदारता हैँ, कुछ लोगोकी यह धारणा 
बन गयी है। इससे या तो उस पशुके किसी भी अगका कोई उपयोग नह 
किया जाता या ढेढ-चमार उसका गलत तरीकेपर अथवा अधूरा उपयोग 
करते ह। वे उसका मास खाते हैँ, उसे घसीटते हुए ले जाते और उसका 
चमड़ा खराब करके उतारते है । हडिदयां भी बंकार पड़ी रहती हें । 

> यह खयाल छोड़नेकी जरूरत हैं । अपने पशुकों जीतेजी अच्छी 
तरह पालना और मरनेपर मानपूर्वक उसे उठवाकर उचित स्थानपर 
पहुंचा देना चाहिए | यह प्राणी मरनेके बाद भी अनपयोगी नहीं होता, 
यह सोचकर जीवित रहते उसके साथ दयाका व्यवहार करनेकी जरूरत है और 
जिस प्रकार जीवित रहते उसका उपकार ग्रहण किया उसी प्रकार मरनेंके 
बाद भी उसके दरीरका क्ृतज्ञ-बुद्धिसि उपयोग करनेमे बुराई नहीं है । 

३. मरे ढोरका उपयोग न किया जाय तो आशिक दृष्टिसे वह 
मह॒गा ही पड़ता है । नद्दीजा यह होता है कि गाय-भेस पालना लोगों से 
चलता नही और संपूर्ण गोपालन-धर्म छूट जाता हैं । 

८४. मरे ढोरकों घसीटकर ले जानेका रिवाज बुरा हैं। इससे चमड़ा 
घिस जाता हैं और चमडेकी कीमत घट जाती हैं । उसे या तो उठाकर 
या गाड़ीम लादकर ले जाना चाहिए । 

५. उसका चमड़ा टीक तरहस उतारकर, हथ्टी-मास इत्यादिकी खाद 
बनाकर उपयोग करना चाहिए। उसकी आंतोसे भी कामकी चीजें बनती है । 

६. इस थधंधेमें फलावकी बहुत गुजाइण है। अतः पढ़े-लिखे लोगोंको 
इसकी विद्या सीख लेना जरूरी हैं । 

१. सहायक धधेके रूपम चरखेम जो गृण हे वे दूसरे किसी उद्योगम 
नही हं । संक्षेपम वे इस प्रकार हं-- 

(अ) यह सुसाध्य है, तत्काल-साध्य हैं; क्योकि -- 

(१) इसमें किसी बड़े आले-औजारकी जरूरत नहीं हाती । रूई 
घरकी ओर ओजार भी घरेल। 

(२) इसमें न बहुत बद्धिकी आवश्यकता है न बहुत वुशलताकी । 
अपढ़-गवार किसान भी इसे आसानीसे कर सकता हैं । 

(३) इसमें भारी मेहनतकी भी जरूरत नहीं। स्त्रियां काते, लड़के 
काते, बूढे कातें, बीमार काते; और 

(४) यह परीक्षाम पास हो चुका है । 

(आ) कतेयेकोी घर बढठे बंधा मिलता है, हमेशा उसका सूत बिक 
सकता है, और गरीबके घर हमशा दो पसेकी वद्धि होती है । 

(इ) बारिशकी भी इसे गरज नही हें; सूखेमें भूखेका बेली बन 
जाता हूं । । 

(ई) न इसमे कोई धामिक रुकावट, और न ऐसा धधा कि लोगोको 
रुचे नहीं । 

(3) लोगोंको घर बंठ काम मिलता है, इसलिए मिलके मजदूरोंको 
जो खेती और घर-बार छोड़कर भागना पड़ता है, उनका कुटंब छिन्न-भिन्न 
हो जाता हैँ, वह डर इसम॑ नही है । 

(ऊ) इस कारण हिदुस्तानकी ग्राम-पचायतें जो आज मृतप्राय हो गयी 
हें उनके उद्धारकी आशा इसमें समायी हुई है । 

(ए) किसानकी तरह बनकरका भी काम इसके बिना नहीं चर 

सकता । जो बनकर आज हिदुस्तानकी एक-तिहाई आवश्यकता पूरी करने 
भर कपड़ा बुनते हे वे किसी दिन चरखेके अभावमें बरबाद हुए बिना 
न रहेंगे । । 

(ऐ) इसका उद्धार हुआ कि हजार धधोका उद्धार हो जायगा | 
बढ़ई, लहार, धुनिये, रंग रेज--सबमें फिर प्राण आ जायगा । 

(ओ) यही एक ऐसी चीज है जिससे धनके असमान विभाजनम 
समानता आ सकती है। 

(औ) इसीसे बेकारी जायगी । किसानको फुरसतके वक्‍त काम मिलेगा 
इतना ही नही, आज जो पढ़े-लिखोंके दल-के-दलक काम बिना भट- 
कते हें उन्हें भी पूरा काम मिल जायगा । इस धंधेके पुनरुद्धा रका कार्य 
इतना बड़ा हे कि प्रबंध और संचालनके काममें हजारों पढ़े-लिखोंकी 
खपत हो जाय । 

२. इसके उपरांत चरखा जहां फिरस दाखिल हुआ है वहां उसके 
द्वारा हुए अवांतर लाभ भी इसकी गृण-गणनामें लिये जा सकते हैं । वे 
इस प्रकार हें-- 

(अ) चरखेने कितने ही लोगोंके जीवन और हृदयकों बदल दिया हे। 

(आ) चरखेकी बदौलत शराबखोरी घटने लगी है और किसान 
कजंसे छुटकारा पाने लगे है। 

३. अकालमे संकट-निवारणके कार्मोमे चरखा सफल साबित हुआ हैं। 


श्‌ 


चरखेके संबंध खाम खयाल 


१. चरखेके विषयमें अनेक टीकाएं होती हे, उनकी जड़मे है चरखे- 
के संबंधम अनेक गलत धारणाएं। वे घारणाएं क्‍या हे यह नीचेके उत्तरोंसे 
मालम हो जायगा। 

२. चरखा मिलोंकी प्रतिद्वंद्विता नहीं करता; कर सकता भी नही 

“ पर मिलें चरखेसे स्पर्धा करती हैं, और उस हृदतक वे बंद कराने योग्य हें 

३. जिस सशवत मनृष्यको अपनी पूरी शक्ति और अपने पूरे समय- 
का उपयोग करने भरको काम मिल जाता हैं उसे वह काम करनेसे रोकना 
चरखेका उद्देश्य नही हं । 

४. चरखा कुल मिलाकर देशके धनकी अवश्य वृद्धि करता है, और 
पूरी मजदूरी दी जाय तो चलानेवालेका गुजर करा सकता हें। पर चरखे- 
से कोई धनवान होनेकी आशा रबखे तो पछतायेगा । यह चरखेका दोष 
नही बल्कि गण हे क्योंकि इससे ध्षनका समान बटवारा अपने आप ही हो 
जाता है । 

५. हिंदुस्तानकें किसानोका आज खंतीस बचनेवाला छ: महीनेका 
समय निरर्थक जाता हे जिसके परिणामस्वरूप बंकारी और गरीबीका 
टेढ़ा प्रश्न उपस्थित होता हैँ । इस प्रइनका तात्कालिक, व्यावहारिक और 
स्थायी इलाज चरखा हे, इतना अवश्य चरखावादियोंका दावा हैं । 

६. चरखेसे आमदनी भले ही फूटी कौड़ीके बराबर ही होती हो, पर 
किसानका तो आधा साल बेकार जाता हैं जिसमें उसे फटी कौड़ीकी भी 
आमदनी नही होती और उसे बेकारीका रोग लग जाता हे। इन दो 
बातोंके लिए हिंदुस्तानके अथशास्त्रम॑ चरखेका महत्त्वपूर्ण स्थान है । 

७. ऊपर जो यह कहा गया है कि चरखेसे बेकारोंकों नामकी ही 
सही पर कुछ आमदनी तो हो सकती हैँ वह आत्म-संतोषके लिए नहीं 
बल्कि चरखेकी उपयोगिता सिद्ध करनेके लिए कहा गया हैं। सच पूछिए 
तो क्‍या चरखेकी, क्या किसी दूसरे श्रमकी मजदूरी नहीके बराबर रहे, 
यह संतोषजनक स्थिति नही । इस सबंधम अधिक विचार 'स्वावलंबी और 
व्यापारी खादी में किया गया हैं । 


रे 


खादी ओर मिलका कपड़ा 


१. खादी और भिलमें प्रतिद्वंद्विता नही समझनौ चाहिए, और टौक 
हिसाब लगाया जाय तो है भी नहीं । 

२. चरखा करोड़ोंका गृह-उद्योग और जीवनका आधार हैं ! मिलका 
उद्योग अगर इस तरह चलाया और चलने दिया जाय कि चरखेका नाश 
हो जाय तो उसे चलाने और चलने देनेवाले जन-हितका विचार नहीं करते । 

३. इसलिए यदि मिले रहें तो उनका क्षेत्र चरखेके क्षेत्रसे बाहर 
रहना चाहिए। अर्थात्‌ करोड़ों लोग जिस तरहका सूत कात और बुन 
सकते हे बसा सृत और कपड़ा बनानेकी मिलोंको मनाही होनी चाहिए । 

४. व्यक्तिगत नही बल्कि राष्ट्रीय अर्थशास्त्रकी दृष्टिसे विचार करें 
तो किसी भी वस्तुकी लागत कीमत आंकने में सिर्फ उसके उत्पादकके माल, 
पूजी और मजदूरीम लगे हुए ख॑ंका ही विचार नही करना चाहिए, 
बल्कि इस रीतिसे वह चीज बनानेसे अगर बेकारोंकी तादाद बढ़ती हैँ तो 
उन बेकारोंके खाना-खुराकका खच जनताके सिर पड़ता हैं इसलिए उस 
खर्चको भी इस वस्तुकी  तेयारीपर पड़ा समझना चाहिए। इस दृष्टिसे 
देखनेपर खादीकी अपेक्षा मिल देशको महंगी पड़ती जान पड़ेंगी।* 


* इस विचारको समझनेमें श्रीग्रेगकी पुस्तकसे लिया गया नीचे 
लिखा हिसाब उपयोगी होगा--हाथ-कताई और हाथ-बुनाईके द्वारा एक 
आदमी जितना सूत कातता ओर कपड़ा बनता हे उससे मिलमें (१९२६ 
ई० के हिसाबके अनुसार )कताई आदमी पोछे फो घंटा २०३ से २३६ गुना 
तक ओर बुनाई २० गुना अधिक होती हूं। अर्थात्‌ दोनों बराबर-बर।बर घंटे 
काम करें तो सुतकी मिलका मजदूर २०० से अधिक कतेयोंको और मिल- 
का बुनकर २० हाथ-बुनकरोंको बेकार बनाता है। ऐसे बेकारोंका पोौना 
भाग या स्तमय दूसरे धंधोंमें लगता हैं । इतनी उदारतासे हिसाब करें तो 
भी २६७॥ लाख मनष्योंकी तीन आने रोजकी मजदूरीका नुकसान 
होता हे । इनके निर्वाहका खच् यदि विदेशी ओर स्वदेशी मिलोंके कपड़ों- 
पर रवला जाय तो फी गज पोने दो आना, और सिर्फ विदेशी कपड़ेपर 
रबखें तो छः आना दो पाई कीमत उस कपड़ेकी बढ़ जाय । 

यदि राष्ट्रीय सरकार इन बेकारोंका निर्वाह-खर्च कपड़ेकी मिलोंसे 
प्रत्यक्ष करके रूपमें बसुल करे तो स्पष्ट हो जाय कि सिलका कपड़ा 

५. राज्यव्यवस्था साधारण जनताका हित देखनेवाली हो तो 
बेकारी दूर करनेका पक्‍का बंदोबस्त किये बिना मिलको खादीके साथ 
9॒तिस्पर्ड़ा करने ही न देगी । 

६. ऐसी व्यवस्थाके अभावमें जनताकों ही गरीबोंके प्रति सहानुभूतिसे 
प्रेरित होकर मिलका यह धंधा रोकना चाहिए। 

७. मिलकी हानिकारक प्रतिस्पर्द्धाको रोकनेके अहिसात्मक उपाय 
ये हें“--विदेशी वस्त्र तथा खादीके क्षेत्रमें उतरनेवाली देशी मिलोंका 
बहिष्कार ओर धरना, खादी पहननेकी प्रतिज्ञा, खादीके लिए दान तथा 
यज्ञाथ कताई । 


ढे 


चरखा ओर हाथ-करघा 


१. चरखेके बदले सिर्फ हाथ-ब॒नाईके धंधेको उत्तेजन देना, और 
मिलके सूतका नहीं, केवल मिलकी बुनाई भरका बहिष्कार करना 
चाहिए--यह सुझाव चरखेके बारेमे लोगोंमें जो गलतफहमी है उससे 
पैदा होता है । कारण यह कि-- 

२. हाथ-कताईका उद्योग जिस प्रकार सार्वत्रिक हो सकता हैं उस 
प्रकार हाथ-बुनाईके उद्योगके सावेत्रिक होनेकी संभावना नहीं है ।* 








सस्ता नहीं हे । आज इस खचेको जनता परोक्ष रीतिसे देती हे, इस कारण 
कपड़ेके बाजार-भावमें वह दिखाई नहीं देता । अधिक विस्तृत चर्चा- 


के लिए पाठकोंको श्रीग्रेगकी पुस्तक पढ़नी चाहिए। --कि० घ० म० 
इसका हिंदी अनुवाद 'खद्रका संपत्ति-शास्त्र के नामसे सस्ता-साहित्य- 
मंडलसे प्रकाशित हुआ हू । --अनु वादक 


* पिछली गणनाके अनुसार भारतको रोज दो करोड़ गज कपड़ेकी 
आवद्यकता होती हे। (यह कुछ कपड़ा हाथ-करघेपर बुनाथा जाय तो 


भी) इसमें अधिक-से-अधिक रोज दो घंटा काम करनेवाले एकाध करोड़ 
८ 

३. चरखा सह-उद्योग ही हो सकता है और बुनाई स्वतंत्र उद्योगके 
रूपमें ही चल सकती है, यह बात उक्त सलाह देने वालोंके ध्यानमें नहीं 
आयी । 

४. अगर काननके द्वारा मिलकी बुनाई बंद न हो बल्कि जनताके 
प्रयत्नसे ही उसका बहिष्कार करना पड़े तो बुनकरोंको मिलोंकी दया 
पर ही अवलंबित रहना पड़ेगा। क्‍योंकि मिलें तो हाथ-बुनाईकी 
प्रतिदंद्वेती हैं और दिन-दिन मिले ही बनाईका काम अधिक करती जा 
रही हैं। यह प्रतिस्पर्दा अधिक कड़वी और घातक होती जानेवाली है । 

५. इसके विपरीत, हाथ-करघा और चरखा दोनों जुड़वां भाई-बहन 
हैं । दोनों एक-दूसरेके बिना जी नहीं सकते । 

६. प्रत्येक घरमें एक चरखा और थोड़ी आबादीवाले हरएक गांवमें 
एक करघा, यह आनेवाले युगके विधानका मंत्र हैं । 


ध्‌ 
खादी-उत्पादनकी क्रियाएं 


१. खादी-उत्पादनसे संबंध रखनेवाली--लोढ़नेसे लेकर बुनाई तक- 
की--सब क्रियाएं गृह-उद्योग द्वारा ही होनी चाहिएं। यदि इनमेंसे किसी भी 
क्रियामें कारखानेका सहारा लेना पड़े तो यह किसी दिन खादीके उद्देश्य- 
को खतरेमें डाल सकता हैं। 

२. अतः ओटाई और धुनाई चरखेके आनुषंगिक अंग समझी जानी 
चाहिए। 

३. ओटनी, धनुष, चरखे तथा करचघेमें जो कुछ सुधार किये जाय॑ 


बुनतकरोंको हम काम लगा सकते हें। यदि यह कहा जाय कि इतने 
बुनकर नहीं बल्कि इतने कुटुंबोंको काम मिलेगा तो रोजके दो आने भी 
उतने लोगोंमें बंद जायंगे। फलतः फी-आदमी आमदनी ओर भी कम हो 
जायगी। -“कि० घ० स० 

वे इस बातका ध्यान रखकर किये जाने चाहिए कि गृह-उद्योगके रूपमें 
इनका नाश न हो । 

४. खादी-सुधारके लिए कपास इकट्ठा करनेसे लेकर बुनाईतककी 
सब क्रियाओं और साथ ही यंत्रोंका भी सृक्ष्मतासे अध्ययन करके सबमें 
सुधार करना जरूरी हैं 

# ५. इसके लिए पहली सीढ़ी यह है कि जिसके यहां कपासकी खेती 
होती हे वह अपने इस्तेमालके लिए अपनी -ही कपास इकट्‌्ठी कर रखे । 
ऐसा करनेवाला किसान अच्छा बीज प्राप्त करनेकी चिता रक्खेगा, और 
कपासको पौधोंपरसे इस तरह चुन लेगा कि उसमें कचरा न आने 
पाये । किसान यह खुद ही करने लग जायगा, पर इसका महत्त्व 
समझाने तथा उसे राह दिखानें और सुझाव देनेकी जरूरत हे । 

६. हाथ-ओटनीमें कपासके बीजको नुकसान नहीं पहुंचता और 
रुईके रेशोंकी मजबूती कम नहीं होती । ताजी ओटी हुई रुईकोी धनना 
आसान होता है । 

७. अच्छी कताई अच्छी पूनीपर बहुत कुछ अवलंबित होती ह। 
जो कातना जानता है वह अच्छी और खराब पूनीका भेद समझता है 
और जो धुनना जानता हैं वह उसकी क्रियाओंकी बारीकी समझता 
है । अतः धुनना जाननेवाला दूसरेकी पूनीका इस्तेमाल लाचारी दर्ज ही 
करता हैं । 

८. खराब पूनी सूतके नंबर घटाती हैं और टूटे तारोंका बिगाड़ 
बढ़ाती है; इस कारण आर्थिक दृष्टिसे वह बहुत हानिकर है। 

९, रुईकी किस्म जितना बदरश्ति कर सके उससे मोटा कातना 
या अधिक महीन कातना दोनों हानिकर क्रियाएं हैँ । पर सामान्यतः 
कर्तेयोंका रुख मोटा कातनेकी ओर होता है। इसे रोकनेकी जरूरत 
है । खादी-उत्पादकोंको इसका खयाल रखना चाहिए कि रुईकी किस्म 
जितना स॒ह सके उतना ही महीन सूत कताया जाय । 

१०. सूत पूरे कसका और समान निकले, इसपर भी उत्पादकोंको 
नजर रखनी चाहिए । 

११. महीन सूतके मानी हे थोड़ी रुईमें ज्यादा कपड़ा, केसदार सूत- 
के मानी हें टिकाऊ कपड़ा, और समान सूतका अर्थ हँँ एक सा और सु दर 
कपड़ा । फिर, सूत कसदार और एक-सा हो तो बुनकर कम मजदूरीपर 
उसे बुननेकोी तेयार रहता हे। इस कारण खादी सस्ती करनेके ये 
महत्त्वपूर्ण अंग हें । 

१२. खादी-सेवकको उत्पत्ति-संबंधी सब क्रियाओका अनुभवसयुक्धत्र 
ज्ञान होना चाहिए । इसके सिवा खादी-उत्पत्ति-संबंधी सभी यंत्रोंके गुण- 
दोषका ज्ञान और उनकी मरम्मत करना भी उसे आना चाहिए। उसे 

खुद इतना कारीगर होना चाहिए कि गांवके किसानोंको ही नही, बढ़ई, 
लहार इत्यादि कारीगरोंकोी भी सिखा और राह बता सके। इसके सिवा 
उसे खादीके आथिक अंगका भी ज्ञान होना चाहिए । 


६ 
स्वावलंबी ओर व्यापारी खादी 


१. किसान अपने ही खेतकी कपाससे खुद ओट-धुन-कात ले और 
सिर्फ बुनाईके पैसे खर्च करे तो वह खादी मिलके कपड़ेकी अपेक्षा उसे 
सस्ती पड़ती हैं। यह वस्त्र-स्वावलंबन कहलाता हैं। जो किसान इसके 
साथ बुनाईकी क्रिया सीखकर बुनने लगे वह तो पूरा स्वावलंबी हो जायगा 
और कपड़ा उसे बहुत सस्ता पड़ेगा । 

२. किसान बाजारसे--खास करके राह-खर्च रऊगकर आयी हुई--रुई 
खरीदकर पू्वक्त क्रियाएं खुद करे तो वह कुृपड़ा मिलके कपड़ेसे आज 
कुछ महँगा पड़ता है, पर सूतके कस और अंकमें सुधार होनेसे इसकी कसर 
निकल जायगी। खादीको टिकाऊ बनानेमें जितने अंशमें सफलता प्राप्त 
होगी उतने अंशमें खादी सस्ती हुई समझना चाहिए । 

३. व्यापारी खादीकी किस्मों और सस्तपनमें जो तरक्की अबतक 
हुई है उससे उसके भावके विषयमें और साथ ही चरखेका काम सही दिशा- 
किया गया उद्योग हैं इस बारेम भी कोई शंका नहीं रहती । 

४. परंतु व्यापारी खादीको सस्ती करनेमें जो मेहनत उठायी गयी हैं 
वह सब सही रास्ते पर नहीं हई है, यह अब साफ दिखाई दे रहा है । 
जिन गरीबोंके हितके लिए यह कार्य उत्पन्न हुआ है उन्हें इसके द्वारा 
गुजरभरकी मजदूरी मिलती है या नहीं, इस ओर यशथेष्ट ध्यान नहीं 
दिया गया । 

५. खादी या दूसरे ग्राम-उद्योगोंके उद्धारके लिए काम करनेवाले 
सेवकों और संघोंका धर्म केवल किसी उद्योगको जसे-तंसे चाल कर देना ही 
नहीं है, बल्कि इस बातकी जांच करना भी हे कि उन उद्योगोंमे लगे हुए 
लोगोंको रोटी चलने भरकी मजदूरी मिलती ह या नहीं। यदि परिश्रम 
करनेवालेकी उतना पाश्नरिमिक न मिलता हो तो कहना होगा कि उस 
उद्योगके उद्धारसे गरीबकी मेहनतका बेजा फायदा उठाया जाता हैं। 

६. इसके सिवा उन्हें इतनी मजदूरी चुका दी या मिल गयी, 
इतनेसे ही संतोष नहीं मान लेना चाहिए, बल्कि उन्हे प्रत्येक मजदूरके 
जीवनमें प्रवेश करना और यह देखना चाहिए कि वह अपने धंधेमें अच्छे- 
से-अच्छा कारीगर हो और अपनी आमदनी अच्छे-से-अच्छे तरीके-से 
खच् करे । 

७. खादीके विषयमें नीचे बताये नियम तमाम ग्राम-उद्योगोंपर 
यथायोग्य रीतिसे लागू किये जा सकते हे-- 

(क) प्रत्येक कार्य कर्ताको कपास चुननेसे लेकर सूत बुननेतककी सभी 
क्रियाएं ठीक तौरसे जान लेनी चाहिए, जिसमें वह दूसरेकी भी सिखा सके। 

(ख ) व्यवस्थापकोंको अपने-अपने क्षेत्रम काम करनेवाले धुनियों, 
कतैयों और बुनेयोंकी एक फेहरिस्त रखनी चाहिए । 

(ग) अपने कातनेवाले कौनसी रुई इस्तेमाल करते हें यह भी वे जान लें 
और यह ध्यान रकक्‍खें कि जितने अंकतकका सूत निकलनेकी ताकत रुईमें 
हो उससे अधिक नंबरका सूत न काता जाय । 

(घ) कत्तिनों तथा खादी बनानेमें सहायक दूसरे कारीगरोंसे साफ 
कह देना चाहिए कि वे अपने घरमें खादी ध्यवहार न करेंगे तो उन्हें काम 
न मिलेगा । 

(डः) इस चेतावनीके साथ-साथ ऐसी सुविधा भी कर देनी चाहिए 
जिससे उन्हें मजदूरीके बदलेमें ही खादी मिल जाय । 

(च) खादी कार्यालयमें आनेवाली सूतकी हर एक अट्टीकी मजबूती 
ओर समानता जांचनी चाहिए और जैसे कच्ची रोटी नहीं खायी जाती वैसे 
ही कमजोर या असमान सूत नहीं लेना चाहिए । 

(छ) साधारणत: हरएक कत्तिनका सृत अहूग ही रखना चाहिए। 
और जब कपड़ा बनानेभरको प्रा जमा हो जाय तब उसे,अरूग बुनवा 
लेना चाहिए। इससे खादी मजबूत बनेगी और बुनाई तथा सफाईमें भी 
सुधार हुए बिना न रहेंगा । 

(ज) इस तरह तैयार हुए हरएक थानपर, यदि ओटने वाला, धुनने- 
वाला, कत्तिन और बनकर अलरूग-अलग हों तो, सबके नामकी चिट लगी 
होनी चाहिए । 

(झै) जहां कारीगर कुटुंबीजन हों वहां उपयुक्त तमाम क्रियाएं अपने 
ही कुटुंबमें कर लेनेकी प्रेरणा उन्हें करनी चाहिए और उत्तेजन देना 
चाहिए । अगर मजदूरी समान या लगभग समान कर दी जाय तो यह 
काम बहुत आसान हो जाय। 

(व्गव) इन कारीगरोंके जीवन और उनके आमद-ख्ेकी पक्की 
जानकारी प्राप्त करनी चाहिए और जो अपनी आमदनीका उपयोग 
विवेकसहित करते हों उनकी मदद करनी चाहिए। 

(ट) यदि कभी बिक्री कम होनेसे संघमे काम करनेवाले कारीगरों 
की संख्या कम करनी पड़े तो पहले उन्हें कम करना चाहिए जिनके पास 
रोजीका दूसरा साधन हो । मेरी समझमें तो आज यह स्थिति हू कि 
कितने ही प्रांतोंमें केवल आजीविकाके ही लिए कातनेवालियां 
नहीं कातती हैं, बल्कि थोड़ी कोर-कसर करके दो पैसे बचाकर 
तुच्छ चीजें खरीदनेवाली स्त्रियां भी कातती हैं। ये न तो अच्छा 
खाना खानेकी जरूरत महसूस करती हैं और न कर्ज चुकानेकी 
ही। 


(5) हर जगह कार्यकर्ताओंको धनुष और चरखेको बारीकीसे देखना 

होगा । खासकर यह देखना होगा कि चरखेका तकुआ पूरे चक्‍कर करता 
है या नहीं; क्योंकि जो दर बढ़ानेकी तजवीज हुई है उसका मतलब 
यह नहीं हे कि चाहे जिस कत्तिनको और चाहे जिस कातनेवालेको बढ़ी 
हुई दर दी जाय । दर तो कुछ जरूर बढ़ेगी, पर वह तो उन्हींको मिलेगी 
जो आज जितना कातते हैं उतने ही समयमें उससे अधिक और अधिक 
अच्छा कातेंगे। जो कतवेंये या कत्तिनें अपनी कताईकी रीतिमे सुधार नहीं 
करेंगी उन्हें कुछ भी बढ़ती मिलनेकी संभावना नहीं है, सिवा इसके कि 
खादीकी मांग ही बढ़ जाय । 

(ड) ऊपरके कथनसे यह अर्थ निकलता है कि चरखा-संघको नये 
चरखे, नये तकुए, नये मोढ़िये वगैरा अच्छे साधन शुरूमे कुछ सस्ते 
भावमें देने होंगे । बहुत-सी जगहोंमें तो माल और तकुएके सुधारसे सूतकी 
किस्म अपने आप ही सुधर जायगी । 


की 


यज्ञार्थ कताई 

१. यज्ञार्थ कताईका अर्थ है अपने आथिक लाभकी दृष्टि न रखकर 
गरीबोंके उपयोगके लिए कातना । 

२. जिसे गरीबोंके और देशके हितका खयाल है उसे इस प्रकार 
प्रतिदिन यज्ञार्थ कातना चाहिए । 

३. इससे वे गरीब छोग कातनेमें लगेंगे जिन्हें थोड़ी आमदनीकी 
जरूरत होती हैं । 

४. इसके सिवा हम लोग, जो कोई उत्पादक श्रम किये बिना बहुत- 
सी चीजोंका उपभोग किया करते है, उत्पादक श्रमकी महिमा समझ गे 
और उसमे अपना कुछ हिस्सा अदा कर सकेंगे। 

५. इस प्रकार धनी और गरीब दोनो एक प्रकारके श्रममें 
समान हिस्सेदार बनकर एक-दूसरेसे समुचित संबंध रख सकेंगे । 

६. इसके सिवा चरखेको (याग कर विदेशी कपड़ेको लानेका हमने 


१२० गांधी-विचा र-दोहन 


जो पाप किया हैं, यक्षार्थ कताई उसका प्रायशिचत्त-रूप भी समझी जा 
सकती हैं। 

७. इस कारण आज कातना केवल स्त्रियोंपर ही नहीं बल्कि पुरुषों 
और बच्चोंपर भी फजं हैं । 

८. जो अपना सूत खुद कात लेते है वे देशके लिए आवश्यक कपड़े- 
के बारेमें अपनी जिम्मेदारी खुद उठा कर सहायता देते है । पर इसे यज्ञार्थ 
कताई नहीं कह सकते । 

९. इस तरह कातनेके श्रमका दान बहुत बड़े परिमाणमें देशको 
मिले तो इससे भी व्यापारी खादी गरीबोंकी मजदूरी कम हुए बिना, 
सस्ती हो सकती हैं । 


वर 
खादी-काय 


१. खादीकी उत्पत्ति और बिक्रीके काममें सेकड़ों उच्चाकांक्षी 
युवकोंके लिए अपनी बुद्धि, व्यवस्था-शक्ति, व्यापारिक चतुरता और 
शास्त्रीय ज्ञानके प्रदर्शनका लंबा-चौड़ा मेंदान खुला पड़ा है । इस एक ही 
कामको सम्यक्‌ रीतिसे संपन्न कर दिखानेसे राष्ट्र अपनी स्वराज्य- 
संचालनकी योग्यता सिद्ध कर सकता हैं । 

२. इसके सिवा खादीरूपी सूर्यके आस-पास देहातके अनेक उद्योग 
ग्रहोंकी तरह बढ़ सकते ह॑ और उसके द्वारा जबरन निरुद्यमी और 
आलसी बने हुए लोगोंके घर रोजी और धंधोंसे आबाद हो जायेंगे । 

३. इसके सिवा यह काम आत्मशद्धिके कार्यमें बहुत बड़ी सहायता 
दे रहा हैं । इसके निमित्तसे कार्यकर्ता गांव-गांवमे स्वराज्यका और उसकी 
तेयारीके रूपमे किये जानेवाले रचनात्मक कार्यक्रम (अहिसा, मद्यपान- 
निषेध, अस्पृश्यता-निवा रण, स्वच्छता, राष्ट्रीय एकता आदि) का संदेश 
पहुंचा रहे हें। 

४. खादी-शास्त्रके संबंधर्मं सब प्रकारकी जानकारी देने और खोज- 
छानबीन करनेवाले एक विभागकी जरूरत है । 

शारीरिक स्वच्छता 


१. शारीरिक स्वच्छताके विषयमें हिदुस्तानकी कुछ जातियोंने तो 
ठीक तौरसे ध्यान दिया है, पर साधारण जनतामें इस विषयम अभी बहुत 
काम करना है । ह 

२. बच्चेकी सफाईपर तो उन जातियोंमें भी बहुत कम ध्यान दिया 
जाता है । बालकके खुद सफाई रखनेके लायक होनेके पहले उसके मां- 
बाप उसे साफ-सुथरा रखनेकी पूरी फिक्र रखते हों, यह नही दिखाई 
देता । 

३. नित्य स्नान करना चाहिए, इसे हिंदुओंका बहुत बड़ा भाग धामिक 
नियमकी भांति मानता है; पर हिदुमात्र एसा मानते हें यह नही कह 
सकते । दूसरे हिदुस्तानियोंमें रोज नहानेकी ' आदत आम नहीं है । हिंदु- 
स्तानमें रोज नहाना स्वच्छता और साथ ही आरोग्यके लिए आवश्यक हैं । 

४, पर नहानेका मतलब सिर्फ बदन गीला कर लेना नहीं है । बहुतेरे 
नित्य नहानेवाले इससे आगे नहीं बढ़ते । नहानेके मानी हें शरीरका 
मेल साफ करके त्वचाके छिद्रोंकोी खोल देना । अतः नहानेका पानी 
पीनेके पानी जितना ही साफ होना चाहिए। ऐसा पानी काफी मात्रामें 
रोज न मिल सके तो गंदे पानीमें नहानेकी बनिस्बत साफ पानीमें कपेड़ा 
भिगोकर उससे शैरीरको रगड़कर पोंछ डालना कहीं अच्छा हैं। हमारे 
देशके गांवोंमें ही नहीं, बड़े-बड़े कस्बोंमें भी लोग जसे पानीसे नहाते हैं 
उसे नहानेलायक नहीं कह सकते । | 

५. आंख, नाक, कान, दांत, नाखून, बेगल, काछ आदि अवयव 
जिनसे मेल निकलता हैं अथवा जिनमें मेल ,भरा रहता हैँ उनकी 


सफाईकी तरफ सभी लोगोंमें--खासकर बच्चोंके बारेमें--बहुत लापर- 

वाही रक्खी जाती हूँ । छोटे बच्चोंमें आम तौरपर होनेवाली झांखकी 
बीमारियां रोज आंख और नाकको साफ पानी और साफ कपड़ेसे साफ न 
कर देनेका नतीजा है। इस विषयमें सफाईके लिए मुनासिब आदतें लगाने 
और गंदगीसे घिन करना सिखानेकी ओर बहुत कम ध्यान दिया जाता हैं ! 
अतः ग्राम-सेवकों और शिक्षकोंको इस विषयपर बहुत बारीकीसे ध्यान 
देना चाहिए 

६. कपड़ोंकी सफाई भी शारीरिक-स्वच्छताका ही भाग हैं। कपड़ोंकी 
गंदगीका कारण केवल दरिद्रता ही नहीं कही जा सकती। बहुतेरी 
गंदगी तो अच्छी आदतें न पड़ी होनेसे और आलस्यके कारण रहती 
हें । 

७. चकती लग कपड़ोंसे हमारी दरिद्रता प्रकट होती है तो इससे हमें 
शमिदा होनेकी जरूरत नहीं। शूरवीरके लिए जैसे घाव भूषणरूप 
होता है वेसे ही गरीबके लिए पैबंद भूषण भी समझा जा सकता है। पर 
कपड़ोंको फटा और गंदा रखकर मनुष्य अपनी गरीबीका नहीं बल्कि 
अपने फूहड़पन और आलस्यका विज्ञापन करता हे और यह जरूर शर्भिदा 
होने लायक बात हैं । 

८. साफ कपड़े दूधकी तरह सफेद होने चाहिए, ऐसी बात नहीं है। 
मेहनत-मजदूरी करनेवाले गरीब लोग सफेद दूध-जसे कपड़े रखकर पार नहीं 
पा सकते । पर साफ पानीसे उन्हें बार-बार धोना, बीच-बीचभें साबुन 
या खार आदिसे धो लेना और गरम पानीमे डालकर जंतुरहित कर लेना 
आवश्यक हूं । ; 

९. बदनपर पहने हुए कपड़ोंसे ही नाक, हाथ, वगेरा पोंछझना और 
उनमे रोटियां या खानेकी दूसरी चीजे बांध लेना बड़ी गंदी आदत है । 
जिनके पास बदनपरके कपड़ोंके सिवाय दूसरा कपड़ा ही नहीं है उन्हें 
छोड़कर ओरोंको तो इसके लिए पुराने कपड़ोंमेंसे छोटा-सा रूमाल 
बनाकर उसका उपयोग करना चाहिए । इसमें कुछ खर्च नहीं लगता और 
स्वच्छताकी रक्षा होती है । इसे साफ रखना बहुत आसान हैं । 

२ 
साफ-सुथरी आदत 


१. शारीरिक स्वच्छताके सिवा और भी साफ-सुथरी आदतें 
डालनेकी जरूरत हैँ । इनके अभावमें हम उन लोगोके दिलोंमें नफरत 
पंदा करते हे जिनकी आदतें सुथरी हे । 

२. हमारी आंखोंको ऐसा अभ्यास होना चाहिए कि वे गंदगीको 
देखकर खामोश न रह सकें। इसका अर्थ यह नहीं है कि गंदगी देखकर 
हम वहांसे खिसक जायं, बल्कि फौरन उस गंदगीको दूर करनेका उपाय करें । 

३. सुथरी आदतोंवाला आदमी कभी बेठनेकी जगहको साफ किये 
बिना न बेठगा, और जब उठेगा तब भी उसे साफ कर देगा। वह 
हर जगह कागजके टुकड़े या दूसरा कड़ा-करकट न फेंकेगा । जहां-तहां' 
थूकेगा नहीं । दतुअनका चीरन, बीड़ीके ठंठ, जली हुई दियासलाइयां, 
चाहे जहां नहीं फेंकेगा; बल्कि इन सबके लिए खास टोकरी या दूसरा 
बरतन रखकर उसीमें फेंकेगा । 

साफ-सुथरी आदतें लगानेके लिए नीचेके नियमोंका भी पालन करना 
चाहिए--- 

४. पानी लिये बिना पाखाने नही जाना चाहिए । 

५. पाखानेसे आकर हाथ-पांवको मलकर धोना चाहिए और 
पाखानेका लोटा--खास उसीके लिए न हो तो--अच्छी तरह मांजना 
चाहिए । 

६. पीनेके पानीके मटकेमें डबोनेको अलग बरतन रखना चाहिए। 
जूठा बरतन तो उसमें कदापि न डालना चाहिए । मटकेके पास इस तरह 
खड़े रहकर पानी नही पीना चाहिए कि पानीके छीटे मटकेपर पड़ें। 

७. जहां बहुतसे लोगोंके लिए पीनेका एक ही बरतन हो वहां 
प्याले या गिलासको मुंहसे लगाकर पानी पीना अनुचित है। ऊपरसे 
पीनेकी आदत डालनी चाहिए और जो इस तरह न पी सकें उन्हें अपना 
बरतन अलग रखना चाहिए या चल्ल-अजलीसे पीना चाहिए। 

८. जहां भोजन किया हो वहां यदि खानेकी चीजें बिखरी हों तो 
उन्हें उठाकर उस जगहको, घरके अंदर हो तो धोकर और खुलेमें 
हो तो अच्छी तरह बहारकर, साफ कर देना चाहिए। ऐसा होनेके 
पहले उस जगहमें घृमना-फिरना, जूठन-चिपके पांवोंसे साफ जगहों 
ओर कमरेमें जाना-आना तथा उस जगह दूसरोंको भोजन कराना 
अनुचित है । इसके सिवा ऐसा स्थान मविखियोंकी बलाको न्योता देनेके 
समान हैं । 

९. साधारणत: कलूछी या चमचेसे ही परोसना चाहिए। साग, 
दाल या भात जैसी चीजें हाथसे नहीं परोसनी चाहिएं। इससे भी 
ज्यादा खराब हे जूठे हाथसे परोसना । रोटी अथवा पूरी जैसी सूखी चीजें 
भी जूठे हाथसे नही देनी चाहिए । 

१०. परोसनेका बतंन खानेवालेकी थाली या कटोरीसे छआकर 
परोसना अस्वच्छता है और छ जानेके डरसे परोसनेके बजाय थालीमें 
दूरसे फेंकना या बिखेरना असभ्यता हैं । 

११. गदे पांवों अपने बिछौनेपर भी पर नहीं रखना चाहिए। 
अनेक मनृष्य जहां साथ सोये हों वहां चलने फिरनेवालेको किसीका 
बिछोना रोंदना न चाहिए । 

१२. कामसे आकर अथवा लघुशंका करके हाथ धोये बिना खानेकी 
चीजको न छुना चाहिए, न पीनेके पानीके मटकेमें हाथ डालना चाहिए । 
पान, तंबाक्‌, बीड़ी आदिके व्यसनवालोंको इस विषयमें खास एहतियात 
रखनी चाहिए। कितनोंके शरीरमें बराबर खुजली होती रहती है, 
कितनोंको बार-बार नाक साफ करनी पड़ती हैं । ऐसे आदमियोंकी भी 
हाथ धोकर ही खाने-पीनेकी चीजें छुनी चाहिए। , 

१३. जिस डोल या बाल्टीमें कपड़े धोये हों उसे मांजे और उसकी 
चिकनाई दूर किये बिना उसे कुएंमें नहीं डालना चाहिए और न पीने- 
पकानेका पानी उससे भरना चाहिए। 

१४. पेशाब, कुल्ली करने, थूक वगराके लिए मोरियोंका उपयोग 
करनेका रिवाज बहुत ही गंदी हैं और बहुत ही अच्छा हो कि ऐसी 

मोरियां 'घरमें रक्खी ही न जायें। इसके लिए खास बरतन काममे 
लाना और उन्हें दूर ले जाकर साफ करना अच्छे-से-अच्छा कायदा है। 
जिन गांवोंमें गंदे पानीके निकासके लिए अच्छी नहर (गटर) की व्यव- 
स्था नही हैं वहां मोरियोंसे काम नहीं लेना चाहिए । 

१५. तथापि जहां भोरियोसे ही काम लेना पड़े वहां नालीमें पेशाब 
करनेके लिए बंठनेवालेको चाहिए कि नजदीक कोई बरतन आदि पड़ा 
हो तो उसे इतनी दूर रख दे जिससे उसपर छींटें न पड़ने पायें। इसके 
सिवा इस तरह हाथ धोना या कुल्लो नहीं करना चाहिए जिससे 
उसपर छोटे पढ़ें । 

१६. मुहसे भह्दी गालियां निकालनेकी आदत भी एक प्रकारकी 
अस्वच्छता ही हैं। जिस जीभसे परमात्माका नाम लिया जाता है उसी 
जीभसे गंदी गालियां निकालना नहाकर घूरपर लोटनेसे भी ज्यादा 
गंदा काम है, क्योंकि इससे जीभके साथ-साथ मन भी अपवित्र होता है । 


रे 


बाह्य स्वच्छता 


१. शारीरिक स्वच्छताके विषयमें शायद ऊप रवाले वर्गेको प्रमाण-पत्र 
दिया जा सके, पर घर, आंगन, गली वगराकी सफाईके बारेमें नही 
दिया जा सकता । हां, दलित जातियां अलबत्ता इस बारेमें छोटी-मोटी 
सनद पा सकती हें। पर सभीको इस विषयमें अपने जीवनमें बहुत 
सुधार करनेकी आवश्यकता हें । 

२. जहां-तहां थूकने मल-मृत्र त्याग करने, कूड़ा फेंकने और उसे 
इकट्ठा होने देनेकी आदत हिदुस्तानके गांव, शहर, तीथक्षेत्र, रास्ते, 
नदी, तालाब, धर्मशाला, स्टेशन, रेल, जहाज वगैराको कलंकित कर 
डालती हैं । 

३. इस आदतकी जड़में अस्पृश्यता समायी हुई है। आदमी जहां 
रहेगा वहां गंदगीके निमित्त तो पंदा होंगे ही। पर हिंदुस्तानके स्पृश्य वर्गो- 

ने खुद गंदगी साफ करनेके कामको हलका समझकर और उस परोपकारी 
कामके करनेवालोंको अस्पृश्य मानकर, जहां वे नहीं जा सकते वहांसे 
गंदगीको नियमित रीतिसे दूर करनेके बदले इकट्ठी करनेका रिवाज डाल 
रक्‍्खा है और अस्पृश्योंसे सहयोग न करके उनके मः्थे इतना ज्यादा काम 
मढ़ दिया है जो उनके किये हो नहीं सकता । परिणामस्वरूप देशमें 
अनेक प्रकारके उपद्रवोंको बसा रक्‍्खा हैं और आम इस्तेमाल स्थानोंको 
ऐसा बना दिया हें कि देखकर रोएं खड़े हो जाय॑ । 

४, ऊपर बताये सार्वजनिक स्थानोमें थूकना, मल-मृत्र त्याग करना 
ओर कड़ा फेंकना पाप हैं और इसे अपराध मानना चाहिए। 

५. पान-तंबाक्‌ वगेराकी आदत न हो तो नीरोग मनुष्यको दतुअन- 
के सिवा दूसरे वक्‍तमें थूकनेकी जरूरत नहीं होती | दांत, नाक या 
फेफड़ेके बीमारको बारबार थूकना या छिनकना पड़ता है। इससे जाहिर 
होता है कि पान-तंबाकू आदिकी आदत डालनेके मानी हें निरोगी होते 
भी रोगीको मिलनेवाला कष्ट भोगना । मनुष्यके थूक तथा बलगममें बहुत 
तरहके जहर होते हैं । ये जहर ह॒वामें मिलकर तंदुरुत्त आदमीको भी 
छत लगा देते हे। अत: थूक, बलगम आदिको नष्ट करनेकी व्यवस्था 
करनी चाहिए। 

६. हर घरमें थूकनेके लिए राखसे भरी हुई एक अथरी या हंडिया 
होनी चाहिए और उसीमें सबको थूकना चाहिए । उसे रोज दूर खेतमे ले 
जाकर खाली करना और दूसरी राखसे भरना चाहिए। थूकनेके लिए 
पीकदानी इस्तेमालकी जाती हो तो उसे हर जगह साफ नहीं करना चाहिए । 
बंबई जैसे शहरोंमें जहां गटरोंका पूरा इंतजाम है वहां भले ही वह 
नालीपर धोयी जाय, पर देहात और कस्बोंमें तो उसे खेतोंमे खाली 
करके उसपर सूखी मिट्टी डाल देनी चाहिए, या गरम-गरम राख उसपर 
डालकर वह राख दूर फेंक आनी चाहिए। 

७ 
शोच 

१. सड़कपर पाखाना फिरनेकी आदत तो हमगिज न होनी 
चाहिए । खली जगहमें लोगोंके देखते पाखाना फिरना बल्कि बच्चोंतकको 
फिराना असभ्यता है । 

२. इसलिए प्रत्येक गांवमें घ्रकी जगहमें सस्ते-से-सस्ते पाखाने बन 
वाने चाहिए और उन्हें नियमित रूपसे रोज साफ कराना चाहिए। 

३. जो जंगल' ही जाना हो तो गांवसे एक मील दूर जहां आबादी 
न हो वहां जाना चाहिए। जंगल' बंठते वक्‍त खड़डा खोद लेना चाहिए 
और क्रिया पूरी करनेके बाद मलपर खब मिट्टी डाल देनी चाहिए। सम- 
झदार किसानको चाहिए कि अपने खेतोंमें ही पूर्वॉक्त प्रकारके पाखाने 
बनाकर अथवा जंगल' जाकर मेला ,गाड़े और बे-पैसेकी खाद ले । 

४ इसके सिवा बालक, बीमार तथा बेवक्तके इस्तेमालके लिए हर 
घरके साथ एक पाखाना जरूर होना चाहिए । उसके लिए कनस्तरके अडें 
या मिट॒टीके गमलेका उपयोग किया जा सकता ह और उसमें भी हर 
आदमीको पाखाना फिरनेके बाद काफी मिट्टी डाल देनी चाहिए। इन 
कनस्तरोंकों रोज किसी खेतमें गडढा खोदकर उसमें खाली करना चाहिए 
और खडढेको साफ मिट्टीसे भर देना चाहिए। कनस्तरको इस तरह साफ 
करना चाहिए कि बदब्‌ न रहे । 

५. पाखानेमें पानी और पेशाबके लिए अरूग डिब्बा या डोल रखना 
चाहिए जिससे बाहर जरा भी गीला न होने पाये । 

६. संडास पाखाने बिलकुल बेकार हें । इतनी गहराईमें 


* यह तथा इसके आगेके कितने ही प्रकरण गांधीजी लिखित 
गासड़ानी वहारें नामक लेखमालाके आधारपर लिखे गये हें । 
। ५ जरि भरत हर 
ग्राम-सेवा' के नामसे यह पुस्तिका 'मंडलसे प्रक/शशित हो चुकी हूँ। 
मूल्य ।) है। - 

हैं । और यही पानी पीने, खाना पकानेके काममें लाया जाता है--यह सब 
पाप माना जाना और बंद होना चाहिए। 

३. गांवके ताछाबके चारों ओर बांध बना देना चाहिए, जिसमें 
मवेशी उसमें न जा सकें और उसके नजदीक खेल (लंबी हौज) पशुओंके 
पानी पीनेकोी बनाना चाहिए। 

४, इसी प्रकार कपड़ें धोनेके लिए तालाबके पास एक टंकी होनी 
चाहिए और उसपर ऐसी पक्‍की जगत बना देनी चाहिए जिससे उसका 
पानी फिर तालाबमें न पहुंचकर दूर निकलछ जाय । 

५. इस खेल तथा टंकीको ग़ांवके लोग अगर हाथोहाथ रोज भर 
दिया करें तो उत्तम हे, वर्ना थोड़े खर्चंसे उनके भरानेकी व्यवस्था करनी 
चाहिए । 

६. जूठे बरतन तालाब या कुएंमें न धोने चाहिएं, बल्कि बाहर 
की टंकीमें मांज-घोकर ही जल्ाशयमें उन्हें ड्बोना चाहिए । 

७. पानी भरनेवालेको अपने पांव पानीमें न ड्बोने पड़ें ऐसी सुविधा 
तालाबमें होनी चाहिए। 

८. जिस गांवमें एक ही तालाब हो वहां तालाबके अंदर नहाना 
नहीं चाहिए। जहां अधिक तालाब हों वहां पीनेके पानीका तालाब अल- 
ह॒दा रखना चाहिए । द 

९ कुओंको समय-समयपर मिट॒टी निकलवाकर साफ रखना चाहिए। 
उसके चारों ओर मुंडेर होती चाहिए, और कीचड़ न होने देना चाहिए। 
इसके लिए उसकी जगत पक्‍की बनानी चाहिए और पानी रसकर कुएंमें 
वापस न जाय इसके लिए गिरनेवाले पानीको दूर निकालनेका इंतजाम 
होना चाहिए । 

१०. इस तरह पानीको दूर ले जानेके लिए घर, कुएं आदिके सामने 
बनी हुई नालियोंमें काई और घास-पात जम जाती हैेँं। उनमेंसे 
बदबू निकलती है और मच्छरोंको बढ़नेकी जगह मिलती है । अतः इन 
नालियोंकी सफाईपर निरंतर ध्यान दिया जाना चाहिए और उन्हें रोज 
कुंचेसे रगड़कर साफ कर देना चाहिए। 

९ 

हैं । और यही पानी पीने, खाना पकानेके काममें लाया जाता है--यह सब 
पाप माना जाना और बंद होना चाहिए। 

३. गांवके ताछाबके चारों ओर बांध बना देना चाहिए, जिसमें 
मवेशी उसमें न जा सकें और उसके नजदीक खेल (लंबी हौज) पशुओंके 
पानी पीनेकोी बनाना चाहिए। 

४, इसी प्रकार कपड़ें धोनेके लिए तालाबके पास एक टंकी होनी 
चाहिए और उसपर ऐसी पक्‍की जगत बना देनी चाहिए जिससे उसका 
पानी फिर तालाबमें न पहुंचकर दूर निकलछ जाय । 

५. इस खेल तथा टंकीको ग़ांवके लोग अगर हाथोहाथ रोज भर 
दिया करें तो उत्तम हे, वर्ना थोड़े खर्चंसे उनके भरानेकी व्यवस्था करनी 
चाहिए । 

६. जूठे बरतन तालाब या कुएंमें न धोने चाहिएं, बल्कि बाहर 
की टंकीमें मांज-घोकर ही जल्ाशयमें उन्हें ड्बोना चाहिए । 

७. पानी भरनेवालेको अपने पांव पानीमें न ड्बोने पड़ें ऐसी सुविधा 
तालाबमें होनी चाहिए। 

८. जिस गांवमें एक ही तालाब हो वहां तालाबके अंदर नहाना 
नहीं चाहिए। जहां अधिक तालाब हों वहां पीनेके पानीका तालाब अल- 
ह॒दा रखना चाहिए । द 

९ कुओंको समय-समयपर मिट॒टी निकलवाकर साफ रखना चाहिए। 
उसके चारों ओर मुंडेर होती चाहिए, और कीचड़ न होने देना चाहिए। 
इसके लिए उसकी जगत पक्‍की बनानी चाहिए और पानी रसकर कुएंमें 
वापस न जाय इसके लिए गिरनेवाले पानीको दूर निकालनेका इंतजाम 
होना चाहिए । 

१०. इस तरह पानीको दूर ले जानेके लिए घर, कुएं आदिके सामने 
बनी हुई नालियोंमें काई और घास-पात जम जाती हैेँं। उनमेंसे 
बदबू निकलती है और मच्छरोंको बढ़नेकी जगह मिलती है । अतः इन 
नालियोंकी सफाईपर निरंतर ध्यान दिया जाना चाहिए और उन्हें रोज 
कुंचेसे रगड़कर साफ कर देना चाहिए। 

९ 


१३० गांधो-विचा र-दोहन 


त ६ 
रोग 


१. रोग और रोगके बाहरी लक्षणोंक बीच जी भेद हे उसे समझ 
लेना चाहिए। 

२. सिर दुखना, बुखार आना, दम फूलना, वगेरा रोग नही हे बल्कि 
दारीरमें पैदा हुए जहरों या रोगोंके दिखाई देनेवाले परिणाम हें। 

३. प्राणियोंका रक्त ऐसे परोपकारी जंतुओंसे बना हुआ है जो 
दरीरमें पहुंचे हुए जहरोंको निकाल डालनेकी जोरोंसे कोशिश करते रहते 
हैं। यह बलवान प्रयत्न ही बुखार, सांस, सूजन, दर्द इत्यादिके रूपमें 
प्रकट होता हैं। 

४. जिन कारणोंसे ये जहर पदा हुए हों या होते रहते हों ब्रह सच्चा 
रोग है; बुखार वगरा तो बाहरी चिन्ह मात्र हें । 

५. गिरने, चोट लगने आदि आकस्मिक दुर्घटनाओंस उत्पन्न रोगोंको 
छोड़कर मोटे हिसाब यह कहा जा सकता है कि रोगमात्रका कारण है 
असंयमी जीवन । 

६. खाने-पीने, विषय-भोग, सोने-जागनेम॑ अनियम, आलस्य, 
अतिश्रम, नाटक-सिनेमा इत्यादि विलास तथा द्वेष, क्राध, राग इत्यादि 
भावनाओंके बलवान वेग आदि--यही असंयम रोगोंकों न्यौता देनेवाले हें। 

७. ये असंयम अज्ञानसे होते हों, भूलस होते हों, मजबूरीसे होते हों 
या जानबूझकर होते हों, सबका परिणाम शरीरको रोगके रूपमें भोगना 
पड़ता है । 

८. ये कारण मोजूद हों और उसमें अस्वच्छ हवा, अस्वच्छ पानी 
ओर गंदगी आ मिले तो रोग पैदा होजाते हैं। 

९. यह देखा जाता है कि स्वच्छ और संयमी जीवन बितानेवालेको 
छुतके रोगियोंके बीचमें रहते हुए भी रोग नहीं होते । इससे प्रकट होता 
हैँ कि मनुष्यके रक्‍्तमें बाहरी जहरोंको हटानेकी बड़ी ताकत होती है । 
असंयमके कारण इस बलके घट जानेपर ही छुत लगती हैं । 

१०. रोगके कारणोंको रोकना पहला इलाज है। इन इलाजोंमें भी 
थपहला इंद्रियों और मनके संयमके साथ स्वच्छ तथा उचित आहार-विहार 
तथा यथेष्ट परिश्रम और नींद है और दूसरा हैं साफ हवा, साफ पानी, 
तथा कपड़े, घर-आंगन, गलियों वर्गराकी सफाई। 


3 


इलाज 


१. शरीरमें अस्वस्थता मालम होनेपर रोगको रोकनेवाले इलाजोंपर 
अमल करना, पहली सीढ़ी है । 

२. इन इलाजोंपर ठीक अमल हो तो रोग बहुत करके स्वाभाविक 
रूपसे ही अच्छे हो जाते हें। दवाइयां अधिकतर तो निकम्मी और 
हानिकर भी होती हैं । 

३. आहार-विहारकी भूलोंकों दूर किये बिना सिफं हवा-पानीके 
सुधारसे रोग दूर करनेकी इच्छा करना शरीरको साफ पानीसे धोकर 
मेले गमछेसे पोंछने जेसा है। और इन दोनोंको सुधारे बिना दवासे 
आराम होनेकी कामना करना ऐसा है जैसे यह मानना कि मेला कपड़ा 
काला रंग लेनेसे साफ हो जाता हैं। 

४. दवाके अलावा दूसरे वैज्ञानिक इलाज हे जिनका हरएकको ज्ञान 
होना चाहिए। ये आसानीसे और बिना ख्चेके किये जा सकते हैं । 

५. हरएक गांवमें दवाखाना या अस्पताल होना चाहिए, यह खयाल 
गलत है। अनेक गांवोंके बीच एक दवाखाना या अस्पताल भले ही 
हो। गांवके दवाखानेके मानी आम तौरसे ग्राम-सेवकके उपचार होना 
चाहिए । 

६. सबसे अच्छा उपचार है उपवास और उसके साथ कटिस्नान 


तथा सूर्यस्तान । इसकी उपयुक्त विधिका ज्ञान स्वयंसेवकको प्राप्त कर 
लेना चाहिए।॥ 


इस विषयमें गांधीजीकी 'आरोग्य-स।धन' पुस्तक पढ़नी चाहिए । 

७. इसके अलावा भीगी मिट्टीकी पट्टी बहतेरे रोगों और बुखारोंका 
इलाज कही जा सकती है । बुखार तेज चढ़ा हो, सिर दुखता हो, पेट 
या पेड़में दर्द हो, भीतरी चोट या दूसरे कारणोसे कहीं सूजन आयी 
हो, नकसीर फूटी हो, खसरा, खाज इत्यादि चर्मरोग हुए हों, कब्ज 
रहता हो, अच्छी नींद न आती हो, जहरीले जंतुने डंक मारा हो-- 
इन सबमें बिना कंकड़ीकी बारीक मिट्टी भिगोकर उसकी पट्टी दर्दे-तकलीफ 
की जगह बांधना और एक पट्टी या लेप सूख जानेपर दूसरा बांधना 
अकसीर और प्राकृतिक इलाज हैं । 

८. सेंककी जरूरत हो--जैसे फोड़ेको पकाना हो, सांस लेनेमें कष्ट- 
कठिनाई होती हो, थकावट या सरदीकी पीड़ा हो-तो गरम पानीमें छोटा 
तौलिया निचोड़कर खाल जल न जाय इस प्रकार सेंक लेनेसे बहुत आराम 
मिलता हैं। बालू, मिट्टी या ईटसे भी, उसे गरम करके कपड़ेमें लपेट- 
कर, जले नहीं इसका ध्यान रखते हुए, सेक लिया जासकता हैं । 

९. किसीके बीमार होते ही तुरंत उसका बिछौना दूसरे लोगोसे अलग 
कर देना चाहिए। उसके आसपाससे आदमियों और चीज-वस्तुकी भीड़ 
कम कर देनी चाहिएं। उसको इस तरह लिटाना चाहिए जिससे काफी 
प्रकाश और झोंका न लगते हुए हवा, मिल सके । उसके कपड़े, चादर, 
ओढ़ना वगरा साफ रखने चाहिए। उसके कंबल, बिछौने, तकिये 
वरगराको दूसरे-तीसरे रोज तेज धपमें रखना चाहिए। 

१०, बीमारको दवा देनेसे ज्यादा जरूरत हैं उसके शरीर, मन और 
पेटको आराम देनेकी । इनमेंसे पेटको आराम देनेकी बातपर बहुत ही कम 
ध्यान दिया जाता हैं । 

११. अगर भूखमरीसे ही रोग न लगा हो तो रोगीको चाहे जो मर्ज हुआ 
हो, उसका पेट बिगड़ा हुआ न हो ऐसा ववचित ही होता है । इसलिए 
उसके पेटको हलका करना उपचारकका पहला काम हैं। इसके लिए 
वस्ति (एनिमा) देना पहला उपाय है, और अगर बुखार जोरका 
न हो तो एकाध जुलाब दिया जासकता है। इसके साथ एक या 
दो लंघन करानेमें तो कोई हानि है ही नहीं । यदि बीमार बहुत कमजोर 

हो तो उसे अधिक उपवास कराये जाय॑ या नहीं, इसके लिए किसी 
अनुभवीकी सलाह लेना आवश्यक हैं। ऐसे सलाहकार मिल या न मिले 
पर इतनी बात तो अच्छी तरह समझ ही रखनी चाहिए कि जब बीमार 
का खून रोगके जहरोंसे लड़ाई लड़ रहा हो उस समय भोजन पचानेका 
बोझा उसपर नहीं होना चाहिए और यदि उसे खुराक देनी ही 
पड़े तो वह हलकी-से-हलकी और सिर्फ प्राणधारण भरको ही होनी 
चाहिए । 

१२. गाय या बकरीके दूधको ऐसी हलकी खराक कह सकते हे । 
१० से २० तोला तक दूध बीमारीमें प्राण टिका रखनेकोी काफी समझा 
जा सकता हें। 

१३. पर बीमारी, और लंघनमें भी रोगीको साफ पानी काफी 
मात्राम पिलाना चाहिए । पानीके साथ सोड़ा बाईकार्ब और थोड़ा 
नमक देना अच्छा है । खट्ठटा नीब भी साधारणतः दिया जासकता हें, 
और जड़ेया बुखारमें जब उल्टी होती हो या सिर दुखता हो तब नीबू 
जरूर देना चाहिए । 

१४, जड़ेया बखारमे कुर्नेन देनी ही पड़े ऐसा हो सकता है । पर 
ऊपर बतायी हुई सावधानी रखी जाय तो आम तौरसे डाक्टर जिस बड़ी 
मिकदा रमें देते हे उसकी जरूरत नहीं पड़ती । कुन्ननको नीबृके रसमे 
सोडाके साथ लेनेसे कम नुकसान करनेकी संभावना रहती हैं । 

१५, बखार बहुत तेज हो और उसे जल्दी उतारना इष्ट हो तो 
भीगी चादरका उपाय किया जा सकता है| यह उपाय आरोग्य-साधन' 
पढ़कर समझ लेना चाहिए । 

१६. बुखार मीयादी न हो फिर भी बीमारी बहुत दिनों तक बनी 
रहे तो समझना चाहिए कि हवा-पानी बदलनेकी जरूरत है और बीमार 
को दूसरे प्रकारकी आबहवामें लेजाना चाहिए । आरोग्यके लिए प्रसिद्ध 
स्थानोंकी ही तलाश को जाय यह जरूरी नही है । 

१७. ऊपर बताये गये इलाज आकस्मिक बीमारियोंके लिए हें। 
पुराने लंबे रोग जंसे क्षय, कोढ़, रक्‍्तपित्त आदिका इलाज भी इन तरीकों 

से किया जा सकता हे, पर उनमें अनुभवी व्यक्तिकी सलाह और धीरज 
की जरूरत होती हूं । 

१८, दवाका सहारा लेनेकी आदत बुरी है। कोई पुराना रोग 
दवासे मिटता ही नहीं यह कहनेमें अतिशयोक्त नहीं हैँ । 

१९. डाक्टरोंको चाहिए कि रोगियोंको सीधे-सादे उपचार सिखायें 
ओर दवापर उनका विश्वास न जमायें । 

२०. डाक्टरोंकी दवापरका विश्वास अक्सर वसा ही अधविश्वास 
होता हे जेसा ओझा-सोखाके जंतर-मंतर और झाड़-फूंक आदिपर होता 
हैं । रोगीको अच्छा करनेवाढ्दी तो उसके खूनमें मौजूद कुदरती प्राणशक्ति 
ही है । रोगसे वह शक्ति हार न जाय तो रोगी बच जाता है। उसे हारने 
न देने के लिए ऊपर बताये हुए उपचारोंको काफी समझना चाहिए। 
फिर भी रोगी न बचे तो समझना चाहिए कि उसकी आयु समाप्त हो 
चुकी थी। डाक्टरों और झाड़-फुंकवालोंके पीछे दौड़-धूप और पैसोंकी 
बरबादी न करनी चाहिए। 

२१. सोड़ा बाईकाबंको दवा मानें तो वह और कभी रेंडीके तेल 
जसा जुलाब तथा कुनेन और बाहरी उपचारके लिए आयोडिन--इससे 
अधिक दवाइयां रखनेकी ग्राम-सेवकको जरूरत नहीं हैँ यह कह सकते 
हैं । इनके अलावा यदि वस्ति (एनिमा) का साधन उसके पास हो तो 
समझ लेना चाहिए कि उसका औषधालय काफी हो गया। 


ट्ः 


आहार 


१. मांसाहारकी मनृष्यको कोई आवश्यकता नहीं हू । 

२. हिंदुओंका पतन मांसाहार छोड़नेके कारण हुआ है यह खयाल 
भ्रम-भरा और अस्लियतसे भी दूर है, क्योंकि हिंदू राजाओं और सैनिक 
जातियोंने बहुत समयतक मांसाहार छोड़ दिया हो ऐसा नही जान पड़ता | 

३. यह माननेके लिए कोई कारण नहीं हैं कि मांसाहार न करने 
वाली जनता शरीरसे काफी सशक्त, निरोग और बहादुर नहीं हो सकती | 

४. निरामिष आहारका समर्थन करते हुए भी मांसाहारीसे द्वेष 
करना उचित नहीं । हिदुस्तानमें बहुतेरी जातियोंको तो महज गरीबीके 
कारण ही मांसाहार करना पड़ता है 

५. दूध भी मांस ही हँ। तथापि उसमें प्राणीवध-रूपी हिंसा नहीं 
हैं इतना फर्क है । चित्तशूद्धिमें दृधका आहार विध्नरूप हे । 

६, पर निरामिष-भोजी हिंदू जनताके लिए दूधके बदले कोई दूसरी 
वनस्पतिजन्य खुराक नहीं बतलायी जासकती जो पूरा पोषण देनेंवाली हो । 
अत: दूधको अपवाद किये बिना चारा नहीं है, इतना ही नहीं बल्कि दूध 
सबको मिल सके इसका उपाय करनेकी जरूरत हैं । 

७. निरामिषाहारमें फल अथवा बिना रांधी खुराक कुदरती होनेके 
कारण श्रेष्ठ है । दूसरे सब प्राणी कुदरतकी तैयार की हुई खुराक उसके 
मूल स्वरूपमें ही खाते हें । मनुष्यके इसमें अपवाद होनेका कोई कारण 
नहीं दिखाई देता । 

८. तथापि इस कुदरती स्थितिसे पतित होकर हमने रांधनेका 
जंजाल ऐसा उठा लिया है कि मनृष्य-जातिका बड़ा भाग अब केवल 
प्राकृतिक भोजनपर निर्वाह करनेके अयोग्य-सा होगया हे और जो खुराक 
स्वाभाविक रूपसे ली जा सकनी चाहिए वह अब कुशल अन्नशास्त्री की 
सलाहके बिना ग्रहण नही की जा सकती, ऐसी हालत हो गयी हे । 

०, इससे रांधना बहुतोके लिए अनिवायें हो गया ह॑ । तथापि रांधने 
का अर्थ बफाना, सेंकनगा और भूनना यही होना चाहिए । पर मनुष्यने 
इतनेसे ही संतोष नहीं किया । रंधनके सुधार (या बिगाड़) के स्वीकार 
के बाद वह जीभकी उपासनामें फंसा और अनेक मसाले ओर पकवानके 
प्रकार खोज निकाले । दशरीरके निर्वाहके लिए दवाके तौरपर ही जिसकी 
जरूरत समझी जानी चाहिए थी वह वस्तु जीवनका एक महत्त्वका व्यव- 
साय बन गयी हैं और उसके पीछे जीवनका बड़ा समय और शक्ति बर- 
बाद होती है। 

१०. आरोग्यकी दृष्टिसे, विकारोंकी दृष्टिसि, ओर समयको दृष्टिसे 
भी मसालों और विविध प्रका रके व्यंजनोंका उपयोग दोषरूप और त्याज्य है। 

११. साग-तरकारं। और फल हम हिदुस्तानमें जितना खाते हे, 
उससे अधिक परिमाणमें खानेकी आवश्यकता हैं । विशेष करके टमाटर, 
मूली, ककड़ी आदि तरकारियां तथा पत्र-शाक बिना पकाये खाना जरूरी 
हैं । खुराकमें दालकी अपेक्षा सब्जी--खासकर बिना पकायी ताजी हरी 
सब्जी--की ज्यादा जरूरत हैं । 

१२. चाय और कहवा ( काफी ) बिलकुल नये व्यसन हैं। ऐसे किसी पेय- 
को हम लोगोंको आदत ही नहीं थी । इन पेयोंसे कोई लाभ नहीं हुआ है । 
ये दोनों हानिकारक पदार्थ हैं। चायकी खेती मानव-हिंसासे भरी हुई 
है । इन पेयोंने भोजन-खर्च व्यर्य बढ़ा रक्‍्खा है। इनकी बदौलत देहातमें 
दूध रहने नहीं पाता और चीनीके उपयोगमें हानिकारक व॒द्धि हुई है । 

१३. कितने ही अनुभवियोंका मत हैं कि चाय, कहवे, तमाख, 
भांग, गांजे, अफीम वगैराका कोई व्यसनी स्थिरवीर्यताका दावा करे तो 
वह माना नहीं जा सकता । 

१, बचपनसे जिस आवश्यक शारीरिक श्रम करना पड़ता हँ उसे 
अखाडेकी कसरतोंकी क्वचित्‌ ही जरूरत होती है । 

२. अखाड़ेकी कसरतें खास करके बैठकर करनेके धंधे करनेवालछों, 
सिपाहीगिरी करनेवालों और उदरज-निर्वाहके लिए पहलवानी करने 
वालोंके लिए है । 

३. अखाडेकी कसरतोंसे मनुष्य दीर्घायु और निरोग अथवा बहादूर 
और श्रम-सहिष्णू बनता ही हैं ऐसा नहीं देखा जाता। ऐसे बहुतसे 
कस रती देखनमें आते हे जो शरीरसे पहलवान होते हुए भी हृदयके काथर 
हे और कसरतके सिवा दूसरे शारीरिक कष्ट तथा सर्दी-गर्मकि प्रभावोंसे 
ढीले पड़ जाते हे। 

४, अखाड़ेकी कसरतें विकारवर्द्धक हैं, क्योंकि उनके परिणाम-स्वरूप 

साधारणत: शरीरमें गर॒मी बढ़ती है और भोजन तथा भोगकी शक्षित वेग- 
वान हो जाती है । 

५. फिर भी अखाड़ेकी कसरतोका एकबारगी निषेध करना अभीष्ट 
नहीं है । दूसरी तालीमोंकी तरह उनका भी मर्यादित स्थान है । 

६. संघ-व्यायाम--कवायद--बहुत उपयोगी तालीम हैँ और उसकी 
सब युवक-युवतियोंकों जरूरत हैं। 

७. सात्विक कसरतोंम शरीरकी तंदुरुस्‍्तीके लिए महत्त्वकी कसरत 
चलना हैं| यह जो व्यायामोंका राजा कहा गया है वह यथार्थ है 

८. इसके बाद आसन और प्राणायाम सात्विक व्यायाम माने जा 
सकते हें; क्‍योंकि इन व्यायामोंका प्रधान उद्देश्य शरीरकों भोगी 
नहीं बल्कि शुद्ध बनाना है । इनसे कितनी ही वीमारियां भी दूर 
होती हैं । 

९, पर इन व्यायामोंकों भी जीवनका व्यवसाय बनाना और उनसे 
सिद्धियां मिलनेकी जो बात कही जाती हैं उसके पीछे पड़ना इनका 
दुरुपथोग है । शरीरमें संचित अशुद्धियोंको जेसे मल-मृत्र द्वारा निकाल 
डाला जाता है वसे ही उसको अन्य अशृद्धियोंकी आसन और प्राणायाम 
छारा निकाल डालना, यही इन व्यायामोंका प्रयोजन है । 

९ 
९ ह वि 
शक्षाका ध्यय 

१. सा विद्या या विमक्‍तये । जो मक्तिके योग्य बनाये वह विद्या; 
वाकी सब अविद्या । 

२. अतः जो चित्तकी शुद्धि न करे, मन और इंद्वियोंकों वशमें 
रखना न सिखाये, निर्भवता और स्वावलंबन पैदा न करे, निर्वाहका 
साधन न बताये और गुलामीसे छटने और आजाद रहनेका हौसला 
और सामर्थ्य न उपजाये उस शिक्षामें चाहे जितनी जानकारीका खजाना, 
ताकिक कुशलता और भाषा-पांडित्य मौजूद हो वह शथिक्षा नहीं हे या 
अधूरी विक्षा है 


५3 


अराष्ट्रीय शिक्ञा 


१, ८०-८५ फी सदी लोगोके जीवनकी आवश्यकताओका विचार 
करनेके बजाय मुट्ठीभर मनुष्योंकी आवश्यकताओं अथवा राज्यके थोड़ेसे 
विभागोंकी आवश्यकताओंको ही ध्यानमें' रखकर दी जानेवाली शिक्षा 
राष्ट्रीय शिक्षा तो हो सकती ही नहीं, वल्कि गलत शिक्षा होनेसे अविद्या 
ही हे। 

२. एसी शिक्षाने शिक्षित और अशिक्षितके बीच गहरी खाईं खोद 
दी हे, और विद्वानोंको जनताका अग॒ुआ, पथ-प्रद्शक और प्रत्तिनिधि 
बनानेके बजाय जनतासे विलग हो जानेवाला, जनताके जीवन और भाव- 
नाओंको न समझनेवाला, उसमें दिलचस्पी न ले सकनेबाला और उनका 
पक्ष उपस्थित करनेके अयोग्य बना दिया हैं 

३. इस शिक्षाने अपना महत्त्व बढ़ानेके लिए भवनों, साधनों, 

पुस्तकों, मृगतृष्णाकी भांति दूरसे लुभावने लगनेवाले लाभोंकी आशाओं 
ओर चटक-मटक वगेराका आडंबर रचकर जनताको कर्जमें डुबो 
दिया हैं । 

४, इस शिक्षाने लोगोंके अंदर अनेक वहम पैदा कर दिये हैं। जसे 
अक्षर-ज्ञान और शिक्षा एक ही है और उसके बिना शिक्षा हो ही नहीं 
सकती; शिक्षित मनुष्यका मजदूरका-सा जीवन बिताना तो अपनी 
शिक्षाको लजाना समझा जायगा; 'शिक्षितका' मतलब हैं अंग्रेजी पढ़ाहुआ, 
आदि । ह 

५. इस शिक्षानें जनताको धमंसे विमुख किया है, और 
अनेक पीढ़ियोंसे पोषित धर्म तथा संयमके संस्कारोंको मिटा डालनेका 
ही काम किया हैं। 

६. चित्त-शुद्धिके महत्त्वके अंग--ईश्वर, गुरु, बड़े-बढ़ोंमें भक्ति, 
नीतिमय जीवनका आग्रह और संयम तथा तपमें श्रद्धा--इन सभी 
विषयोंमें आधुनिक शिक्षाने पढ़े-लिखोंकों सशंक और नास्तिक बना 
देनेकी दिद्यामें यत्न किया हैं। 

७. यदि पूर्वोक्‍क्त परिणामोंसे कुछ लोग बच गये हे तो वह शिक्षाके 
कारण नहीं बल्कि वैसी शिक्षा पाकर भी घरके उच्च वातावरणकी बदौलत 
बचे हें 

८. इस शिक्षामें भोग और संपत्तिमें इतनी श्रद्धा उत्पन्न करदी हैं कि 
उनके कम होनेके डरसे ही शिक्षित पस्तहिम्मत हो जाते हूँ और स्पष्ट 
रूपसे दिखाई देनेवाले धर्मके आचरणमे असमर्थता प्रकट करते हे 


रे 


राष्ट्रीय शिक्षा 


१. हिदुस्तानकी राष्ट्रीय शिक्षाकी व्यवस्था हिंदुस्तानके ८० से ८५: 
फीसदी लोगोंको किस प्रकारका जीवन बिताना पड़ता हैँ, इस विचारको: 
सामने रखकर होनी चाहिए। 


१४० गांधी -विचा र-दो हन 


२. हिदुस्तानके ८५ फीसदी लोग प्रत्यक्ष या परोक्षरूपसे खतीसे 
गुजर करते हे; इसलिए उनकी शिक्षाकी योजना उन्हें अच्छे किसान 
बना देने और खेतीके आसपास चलनेवाले धंधोंकी जानकारी करा देने 
की दृष्टिसे होती चाहिए । 

३. शिक्षासे निर्वाहका प्रदन हल होना चाहिए, अत: उद्योग-बंधोंकी 
शिक्षा शिक्षणका प्रधान अंग होना चाहिए । 

४. जनताके निर्वाहका मसला हल किये बिना संस्कार ((प६घा७) 
या ईश्वरका ज्ञान देनेवाली शिक्षाको बात करना बेकार हैं । 

५. ऐसी शिक्षा खेतमे या देहातमें ही दी जा सकती हे--कस्बों 
या शहरोंमें यह शिक्षा नहीं मिल सकती । 

६. इसके सिवा पढ़ना-लिखना आनेके पहले शिक्षा-प्राप्ति हो ही न 
सकती हो तो हिदुस्तानकी जनताको शिक्षित बनानेमें कई दशक लगेंगे । 

७. पर अक्षर-ज्ञान ( पढ़ने-लिखनेके ज्ञान ) का विरोध न करते 
हुए भी यह कहना जरूरी हे कि शिक्षा उसके बिना भी दी जा सकती 
है और दी जानी चाहिए । 

८. लिखने-पढ़नेका ज्ञान न होते हुए भी मन॒ष्य गिनना सीख सकता 
हैं, अपने उद्योग-धंधे-संबंधी प्राथमिक विज्ञान प्राप्त कर सकता है, साहित्य 
समझ सकता है, सुन सकता है और कंठ कर सकता है, और शक्तिशाली 
हो तो रचना भी कर सकता हैं। इसके सिवा उसमें सत्यकी लगन हो 
तो ईश्वरका ज्ञान भी प्राप्त कर सकता है । 

९, हमारे सेकड़ों पढ़े-लिखोंका ज्ञान-भंडार--अनेक पोथियोके पन्ने 
उलटनेके बाद भी--इतना अल्प होता हैँ कि इतनी पूंजी प्राप्त करनेके 
लिए लाखों लोगोंको लिखना-पढ़ना सीखनेकी माथापच्ची में पड़नेकी सलाह 
देनेके बजाय यदि वे अपना ज्ञान उन्हें जबानी दें तो देखेंगे कि बहुत वर्षोकी 
पढ़ाई वे थोड़े हो वक्‍तमें जनतातक पहुंचा सकते हे । 

१०. इसके सिवा भारतवर्षकी शिक्षाकी पद्धति बिना खचेकी ही 
होनी चाहिए। 

११, अतः थोड़े वर्षमें यह शिक्षा पूरी हो जानेका मोह हम न 

होना चाहिए । उद्योग करते और आजीविका प्राप्त करते हुए यह शिक्षा 
जन्म-भर चल सकती है। 

१२, यह शिक्षा पुस्तकोंपर कम-से-कम अवलंबित होगी। इसका 
यह अर्थ नही कि पुस्तकें रहें ही नहीं, कितु वाचनकी अपेक्षा वह श्रवण,,. 
दर्शन और क़्ियाके द्वारा अधिक दी जानी चाहिए । 

४ 
[आ 
उधोग द्वारा शिक्षा 

१. शिक्षाका आरंभ अक्षर-ज्ञाससे ओर लेखन-वाचन द्वारा नहीं, 
बल्कि उद्योगसे और उसके द्वारा होना चाहिए । 

२. उद्योग ऐसा होना चाहिए जिससे निर्वाह होसके, उससे उत्पन्न 
होनेवाली वस्तु जनताके जीवनमें उपयोगी हो । 

३. ऐसी वस्तुका उत्पादन कराते हुए उस उद्योगके साथ संबंधित 
साहित्य, गणित, विज्ञान, चित्रकारी, इतिहास, भूगोल आदि आवश्यक: 
विज्ञानोंका जितना हो सके उतना ज्ञान बालकको करा देना चाहिए । इस 
प्रकार उद्योगको शिक्षाका केवल एक विषय ही नहीं बल्कि लगभग 
सारी शिक्षाका अर्थात्‌ मानस-विकासका वाहन भी बनना चहिए। 

४, इस तरह उद्योग द्वारा शिक्षा देनेवाली पाठशाला जबतक 
शिक्षकोंका खर्च न निकाल सके तबतक यह नहीं कहा जा सकता कि 
उस पाठशाला तथा उसके विद्या्थियोंने अच्छी प्रगति करली । 

५, खेती और वस्त्र ये दो भारतके राष्ट्रीय उद्योग हैँ; अत: प्रत्येक 
पाठशालामें इन दोनों धंधोंकी प्रारंभिक शिक्षाका प्रबंध होना चाहिए । 

६. इन दोनों उद्योगोंका प्रारंभिक ज्ञान सबके लिए अनिवायें होना 
चाहिए, क्‍योंकि इनके द्वारा जिसे जीविका नहीं कमानी है उनके लिए 
भी पूर्ण शिक्षाकी दृष्टिसे इनका ज्ञानं आवश्यक है । 

७. बढ़ई, लहार, रंगरेज आविके धंधे खेती और वस्त्र-उद्योगोंके 
सहायक-रूपमें और उनके सहारे चलते हैँ । इसलिए हरएक किसान और 
बुनकरको इनका भी सामान्य ज्ञान करा देना चाहिए। 

८. गन्ने, नील, तेलहन आदिकी खेती तथा आस-पासके जंगलोंमें 
होनेवाली वनस्पतियोंसे अनेक प्रकारके उद्योगोंका पोषण हो सकता 
है । इन उद्योगोंकी खोज करके उनकी भी शिक्षा उन स्थानोंमें देनी 
चाहिए । 


है 
बालशिक्षा ' 


१. बालकोंकी शिक्षाका श्रीगणेश अक्षर-ज्ञानसे नहीं बल्कि सफाई 
की शिक्षासे होना चाहिए । 

२. शिक्षक (बल्कि शिक्षिका ) को चाहिए कि बालकको कक्‍्का-किक्की 
सिखानेकी जल्दी न करें, बल्कि उसे अपने हाथ, पांव, नाक, आंख, दांत, 
नाखून आदिको साफ रखना सिखाये | उसे नहाना, कपड़े धोना तथा 
रूमालसे नाक वरगरा पोंछना सिखाये। 

३. इसके बादज़ह बच्चेके हाथमें तकली और चरखा दे और 
कातनेतककी सब क्रियाएं धीरजसे बताये और उनकी महक करा दे। 

४, इसके सिवा जबतक लिखना-पढ़ना न आये तबतक वह उसे 
अज्ञान नहीं बनाये रवखे ; बल्कि कहानियों द्वारा इतिहास-भूगोलका ज्ञान 
दे, कथाओं ओऔर भजनों द्वारा धर्मका ज्ञान दे, प्रत्यक्ष अवलोकनसे 
पदार्थं-विज्ञान, वनस्पतियों और भूमि तथा आकाशका ज्ञान दे एवं 
फ्रत्यक्ष पदार्थंसि गणितमें प्रवेश कराये और इस तरह लिखना-पढ़ना 
आनेके पहले उसे तीसरी-चौथी पोथीतकका ज्ञान करा दे । 

५, इसके सिवा अक्षर लिखानेके पहले उसे चित्र और अक्षरोंकी 
आकृतियां बनाना तथा अपने विचारोंको चित्रोंके द्वारा प्रदशित करना 
ईसिखाये । 

६, अनेक भजन, इलोक, कविताएं उसे कंठाग्र कराके उच्चार-शुद्धि 
करा ले और नाना प्रकारका साहित्य उसे कंठ करा दे । 

७. फिर वह उसे सुंदर आक्ृतिवाले और स्पष्ट पढ़े जा सकनेवाले 

अक्षर लिखना सिखाये। इस प्रकार अक्षर लिखानेमें की हुई देरसे 
नुकसान न होकर बच्चेको शक्ति बढ़ी मालम होगी । 


६ 


ग्रामवासीकी शिक्षा 


१. इस वहमको दिमागसे निकाल डालनेकी जरूरत हैँ कि देहात 
के बड़ी उम्रके सभी मनुष्य अक्षरज्ञान पाकर ही शिक्षा प्राप्त कर सकते हे। 

२. जिनमें शक्ति और उत्साह हो उन्हें अक्षरज्ञान करानेका प्रयत्न 
करना इष्ट है। उन्हें प्रोत्साहन देना चाहिए और उनके लिए पूरी 
सुविधा भी करनी चाहिए । 

३. पर बहुतसे आदमियोंको बड़ी उम्म्रमें लिखना-पढ़ना सीखनेम॑ रस 
आना कठिन है । अतः ऐसा नहीं होना चाहिए कि ऐसे लोग प्रौढ़-पाठ- 
शालाओंमें आ ही न सकें । 

४. देहातका पुस्तक-भंडार सीमित ही रहेगा और देहातियोंकी पुस्तक 
खरीदनेकी शक्ति तो उससे भी कम होगी; अतः थोड़ा-बहुत लिखना- 
पढ़ना आजानेसे अपने आप ज्ञान बढ़ा लेनेकी बहुत शक्ति आजाती हो ऐसा 
अनुभव नहीं होता । 

५, अत: जो पढ़े हें वे दूसरोंको पढ़कर सिखायें और समझायें तथा 
उनके लिए व्याख्यान वगराकी व्यवस्था करे तो देहातमें पढ़ेके लिए अपना 
ज्ञान बढ़ानेकी जितनी संभावना हैँ उतनी बरेपढ़ेके लिए भी हो 
सकती है । " 

६,पढ़ना-लिखना आनेसे समझनेकी शक्ति बढ़ती हे, ऐसी बात नहीं है। 
अक्सर बुद्धिमान देहाती सुनकर जो ज्ञान पा लेता है वह पढ़े हुए 
आदमीकी अपेक्षा अधिक होता हे । 

७. ज्ञानका मूल स्रोत पुस्तकोंमें नहीं हें बल्कि अवलोकन, अनुभव 
और विचार-शक्तिमें है--इसे भूल जानेसे हम पुस्तकके ज्ञानको बहुत 
महत्त्व देते हें । 

किए 


ख्नीशिक्षा 


१. पुरुषकी भांति स्त्रीको भी शिक्षाका पूरा अधिकार हैं। और 
पुरुषको जैसी शिक्षा पनिकी अनूकूलता हो वंसी स्त्रीको भी होनी चाहिए। 

२. पुरुषकी अपेक्षा स्त्रीका दर्जा और अधिकार कम हूँ इस संस्कार 
को निर्मल कर देना चाहिए । 

३. पुरुष-जंसी शिक्षा पानेमें स्त्रीके लिए रुकावट नहीं होनी चाहिए; 
तथापि ९० फीसदी स्त्रियोंकों मातृपद प्राप्त करना और घर-गृहस्थीके काममें 
पड़ना होगा इसका खयाल रखकर स्त्री-शिक्षाकी योजना होनी चाहिए । 

४. अर्थात्‌ जेसे जिस पुरुषको किसान या बनकर न बनना हो उसे भी 
८५ फी सदी लोगोंके धंधेका प्राथमिक ज्ञान होना चाहिए वेसे ही जिस 
सत्रीको मातृपद प्राप्त न करना या गहस्थी न चलानी हो उसे भी मातृपद 
तथा गृहिणी-कमंसे संबंधित शिक्षा मिलनेकी जरूरत हे । 


ट् 


. धार्मिक शिक्षा 

१. धामिक शिक्षासे रहित शिक्षा शिक्षा नामकी अधिकारिणी ही 
नहीं समझी जा सकती । 

२. प्रत्येक बालकको जिस धममें वह जन्मा हो उस धमंके मुख्य 
ग्रंथों, महापुरुषों ओर संतों तथा उस धर्मके मंतब्योंका श्रद्धापुवंक ज्ञान 
करा देना चाहिए। 

३. यहां धर्मका अर्थ वेदिक, इस्लाम, ईसाई, यहूदी, पारसी, सिख, 
जन, बौद्ध इत्यादि मुख्य धर्म ही समझना चाहिए; उनके संप्रदाय या 
उपशाखाओंका समावेश उसमें नहीं होता । संप्रदायों और उपशाखाओं के 
संस्कार तो उनकी खास संस्थाएं ही दे सकती हैं । 

४, बालककों उसके अपने धर्मके अलावा दूसरे महान्‌ धर्मोका भी 
समभाव-पूर्वक सामान्य ज्ञान देनेका प्रयत्न करना चाहिए । 

५. मनृष्यको जैसे शरीरके लिए आहार, श्रम और आरामकी 
जरूरत हैं वेसे ही उसके चित्तकी उषप्नतिके लिए घर्के आज्ूंबनकी 
आवश्यकता है। प्रत्येक धर्म ऐसे आलंबनकी पूर्ति करनेमें समर्थ है, इस- 
लिए किसीको धर्म बदलनेकी आवश्यकता नहीं होती प्रत्येक धर्मं 
मनष्य-प्रचारित है इससे उसमें दोष हें और 4दा भी होते रहते हे, और 
उसे बारंबार शुद्ध करनेकी जरूरत होती है; फिर भी कोई धर्म सर्वंथा 
त्याज्य नहीं होता । धामिक शिक्षाके फलस्वरूप यह संस्कार उत्पन्न हो 
यह दृष्टि हमें रखनी चाहिए। 

६. भिन्न-भिन्न मानव-समाजोंमें भिन्न-भिन्न धर्मोकी उत्पत्ति होनेके 
कारण उनमें समाज-रचना, विधि-विधान तथा रूढ़ियोंके परस्पर-विरोधी 
दिखाई देनेवाले भेद रहते हे। फिर भी प्रत्येक धर्म॑में इतनी बातें सामान्य- 
रूपसे मिलती हें--(१) सत्यरूपी परमेश्वकी खोज और उसका 
आश्रय, (२) नीति-परायण तथा संयभी जीवन, (३) दूसरंके लिए 
कष्ट-सहन तथा स्वार्थंकी अपेक्षा दूसरोंका हित अधिक देखनेकी वृत्ति । इन 
संस्कारोंका निरंतर बड़े क्षेत्रमें विकास होना धाभिक जीवनका विकास 
है। अतः धाभिक शिक्षामें इन अंगोंका महत्व समझाकर बाह्य भेदोंको 
गरेण समझना सिखाया जाना चाहिए। 


6 


शिक्षाका वाहन 


१. उच्च-से-उच्च शिक्षातकके लिए स्वभाषा ही शिक्षाका वाहन 
था माध्यम होना चाहिए । 

२. अग्रेजी जैसी अति विजातीय भाषाको शिक्षाका वाहन बना देनेसे 
शिक्षाके लिए किया गबा और किया जानवाला बहुतेरा श्रम व्यर्थ गया 
और जा रहा हैं| 

३. अंग्रेजीके ज्ञानके बिना उच्च शिक्षा प्राप्त को जा सकती ही 
नहीं, पह स्थिति दयमीय और लज्जाजनंक है। | 
९१७० 

४. शिक्षा घर ओर गांवोंतक नहीं पहुंच सकी इसका एक कारण 
यह भी हैं कि वह स्वभाषाके द्वारा नहीं मिली । 

५. अंग्रेजीके शिक्षाका वाहन बना दिये जानेसे देशकी भाषाओंकी 
वृद्धि नहीं हुई और शिक्षितोंकी स्वभाषा-सेवाका प्रायः इतना ही फल 
हुआ है कि अंग्रेजीमें किये हुए विचार संस्कृत या फारसीमें अनुवाद 
करके स्वभाषाके प्रत्यय लगाकर काम में लाये जायं । इससे यह साहित्य 
आम जनतामें अधिक नहों पहुंच सका और न उसपर असर डाल 
सका हैं । 

६. पर-भाषाके वाहन बननेका यह दुष्परिणाम हुआ हैँ कि बहुतेरे 
शिक्षित जन विचार भी अंग्रेजीमें ही कर सकते हें, स्वभाषामें कर ही नहीं 
सकते । यह स्थिति खेद-जनक है । 

७. गुजरात विद्यापीठ जेसी छोटी-सी संस्थामें भी गुजरातीको शिक्षा- 
का वाहन बना देनेसे गुजाराती भाषाकी कितनी समृद्धि हुई हैँ, पिछले 
कुछ वर्षोका साहित्यका इतिहास इसका निदशक हें । 

८. लोकमान्यके मराठी भाषाके द्वाराही अभने प्रांतकी सेवा करने 
से उस भाषाकी जो समृद्धि हुई हैं वह भी इसी बातकी गवाही देती हे । 


9० 
लत प्रंजी 
अंग्रजी भाषा 

१. अंग्रेजी भाषाके ज्ञाकके बिना शिक्षा अधूरी रहती हँ इस वहम 
से निकलनेकी जरूरत हें । 

२. अंग्रेजी पढ़े लोगोंका करतंव्य हे कि अंग्रेजी भाषाके विशारू 
साहित्यसे सुंदर रत्न चुन-चुनकर अपनी-अपनी भाषामें लायें। इन 
रत्नंका आनंद लेनेके लिए लाखोंको अंग्रेजी भाषा सीखनके झंझटमें 
पड़नेको कहना निर्देयता है । | 

३. काम-काजमें अंग्रेजी भाषाकी जरूरत पड़ती है यह सही हैं, 
पर ऐसे काम-काज तो मुट्ठीभर आदमियोंको दी करने पड़ते हें+ फिर 

उनमेंसे बहुतसे काम तो अकारण अथवा हमारी गलामीकी वजहसे ही 
अंग्रेजीमें होते है । थोड़ेसे अंग्रेज अधिकारियोंको देशी भाषा सीखनेकी 
मेहनतसे बचानेके लिए सारी जनतापर अंग्रेजी सीखनेका बोझ लादना, यह 
भी देशकी ओरसे ब्रिटिश राज्यको दिया जानेवाला एक प्रकारका भारी 
कर ही हें । 

४. अंग्रेजी भाषाको अनिवायें बनाकर ब्रिटिश राज्यने अपनी जड़ 
मजबत की है, और भाषाकी ग॒लामी स्वीकार कराके जनताको दशरीरसे 
ही नहीं भमनसे भी गुलाम बना दिया है। हथियार छीन लेनेसे जनता- 
को जो हानि हुई है उतनी ही या उससे रत्तीभर अधिक ही हानि उसपंर 
अंग्रेजीको लादनेसे हुई है । 

५. अंग्रेजी भाषाके ज्ञानके बिना देशके महत्त्वके कामोंमें भाग नहीं 
लिया जा सकता, इस तरह उसकी शिक्षा जो अनिवार्य-सी कर दी गयी 
हैं वह शिक्षा-शास्‍्त्र तथा नी।तकी दष्टिसे अत्यंत हानिकर हूं । दा 

६. यरोपको विद्या सीखनेके लिए यरोपको किसी भाषाका ज्ञान 
आवश्यक माना जाय तो उतने उपयोगके लिए जितना ज्ञान जरूरो 
उसके लिए आज जितना समय और साल देने पड़ते हे उतने न देने 
पड़ेंगे। इस भाषा-ज्ञानका लक्ष्य तो उस भाषाकों समझ लेने-भर सीख 
लेना होगा । आज तो अंग्रेजी भाषाके लेखन और उच्चारणपर अधिकार 
करनेके लिए इतना प्रयास किया जाता है मानो वह अपनो मातृभाषा 
या उससे भी अधिक महत्त्व रखनेवाली वस्तु हो। और अनेक वर्षोतक 
मिहनत करनेके बावजद अधिकांश तो टूटी-फटी अंग्रेजी लिखने-बोलने 
लायक ही अधिकार प्राप्त कर पाते है । 

७. हम स्वभाषा या पड़ोसी प्रांतकी भाषाकों शुद्ध बोल-लिख 
न सकें तो न शर्मायें और अंप्रेजी भाषामें होनेवाली भूलोंसे शर्मायें 
अथवा वैसी भूलें करनेवालोंका मजाक उड़ायें, इससे पता चलता हैं 
कि उस भाषाने हमपर कंसा जादू डाल रक्‍्खा है । वास्तवमें अंग्रेजी 
के अत्यंत विजातीय भाषा होनेके कारण उसके उच्चारण ओर लेखन 
में हमसे गलतियां हों तो इसमें कोई अचरजकी बात नहीं । 

८. पर इस जादूके कारण हम शिक्षाकालक्े आधे या बहुतसे 
बरस इस भाषापर अधिकार पानेके पीछे बर्बाद कर देते हैँ । विधार्थी के 
कितने हो श्रम और समयका इस प्रकार अपव्यय होता है । 


११ 


भाषाज्ञान 


१. व्यवस्थित शिक्षार्में भाषाके विषयोंमें पहला स्थान स्वभाषाकों 
मिलेना चाहिए । स्वभाषामें शुद्ध लिखना, पढ़ना, और बोलना आये 
बिना अंग्रेजी जैसी अति विजातोय भाषाकी शिक्षा आरंभ होनी ही न 
चाहिए। 

२. स्वभाषाके बाद दूसरा स्थान राष्ट्रभाषा यानी हिदुस्तानीका 
होना चाहिए। इसके विषयमें आगे अधिक कहा जायगा । 

३. तीसरा स्थान मूलभाषाको मिलना चाहिए। मूलभाषाका 
अर्थ है हिंदू विद्याथियोंके लिए संस्कृत, मुसलमान विप्राथियोके लिए 
अरबी या फारसी, पारसियोंके लिए पहलवी हृत्यादि। स््रभाषा और 
स्वधर्मंको जड़ इन भाषाओों में होनेके कारण इनके ज्ञानका बहुत महत्त्व 
है और सम्यक्‌ शिक्षा प्राप्त मनृष्ययो इनका साधारणत: अच्छा ज्ञान 
होना चाहिए । ु 

४. भाषाएं सीखनेकी जिनमें शक्तित और रुचि हैँ उनके लिए 
हिदुस्तानकी कुछ प्रांतीय भाषाएं सीखना भी आवश्यक है । खास करके 
द्राविड़ी भाषाओंमेंसे एकाधके सीखनेका प्रयत्न करना चाहिए । संस्कृत- 
मूलक भाषाओंमेंसे तो एकाध आनी ही चाहिए। 

५. शिक्षाकी दृष्टिसे अंग्रेजीका नंबर इसके बाद आता है। पर 
व्यावहारिक दृष्टिसे उसका मूल्य अधिक आंका गया हैं; फिर भी उसका 
स्थान स्वभाषा, राष्ट्रभाषा और मूलभाषाके बाद ही होना चाहिए। 

१२ 
राष्ट्रभाषा 


१. हिंदुस्ताती--अर्थात्‌ हिंदी और उदू दोनोंकी खिचड़ी--दिल्ली, 
लखनऊ, प्रयाग जैसे शहरोंमें आम लोगोंमें बोली जानेवाली भाषा-- 
हिदुस्तानकी राष्ट्रभाषा है । दक्षिण भारतकी जनताके सिवा यह साधा- 
रणतः सारे देशमे संकड़ों वर्षोसि बरती जा रही है । 

२. हर शिक्षित मनुष्यको यह भाषा शुद्ध रूपमें बोलना, लिखना 
ओर पढ़ना आना चाहिए । 

३. यह भाषा नागरी और उर्दू दोनों लिपियोंमें लिखी जाती है; 
दोनों लिपियोंका ज्ञान हरएकको होना इष्ट है। 

४. राष्ट्रभापा सीखनेकी सलाह प्रांतीय भाषाकों गौण बनानेके लिए 
नहीं दी जाती, उसक्री आवश्यकता तो सार्वदेशिक व्यवहारके लिए हैं । 
हिंदुस्तानीको राष्ट्रभाषाका पद नया नहीं मिला है, बल्कि जो बात व्यव- 
हारमें है उसीको स्वीकार किया गया है । 


१३ 
इतिहास 


१. इत्तिहास विषयकी शिक्षा गलत दृष्टिबिदुसे दी जाती हूँ । अतः 
इतिहासके रूपमें पढ़ायी जानेवाली घटनाएं भले ही सच हों पर जन- 
समाजकी भूतकालकी स्थितिके बारेमें वे गलत धारणा उत्पन्न कराती हैं । 

२. राजवंशोंको उथल-पुथलू और युद्धोके वर्णन राष्ट्रका इतिहास 
नहीं है। हिंदुस्तान जैसे राप्ट्रका तो नहीं ही हो सकते । यह तो राष्ट्र-श री र- 
पर कभी-कभी उठ आनेवाले फफोलोंका-स। इतिहास माना जायमा । राष्ट्र- 
जीवनमें युद्ध नित्य-जीवन नहीं हैँ कितु ४ल्कापात है । उसके नित्य-जीवनमें 
समझौता, भाईचारा, एक-दूसरेके लिए कष्टसहन और सहयोग होता हैं । 
उनके द्वारा होनेवाली प्रगतिका वर्णन इतिहास बहुत गौणरूपमे करता है 
क्षौर इस फारकण बढ़ भूतकालके संबंधमें फ्रमात्मक ल्‍ित्र पस्तुत करता दे । 


१५० गांधी-विचा र-दो हम 


३. इस रीतिसे इतिहासकी जांच की जाय तो उसके नित्य-व्यवहार- 
में हिसामय कलह॒की अपेक्षा अहिसामय सत्याग्रहका प्रयोग अधिक हुआ 
दिखाई देगा । 

४. पर इतिहासके शिक्षणमें इतना ही दोष नहीं हैं । आजकल तो 
इतिहासकी शिक्षा जान-बुझकर इस तरह दी जाती है जिससे गलत 
खयाल पैदा हो, इसलिए अंग्रेजोंके आनेके पहलेके कालका बहुत बुरा 
चित्र खींचा जाता हूँ और अंग्रेजी-राज्यके प्रति जनता मोहनमूर्छामें पड़ी 
रहे इसको बचपनसे ही कोशिश की जाती हैं। इसमें असत्य ही नहीं 
बेईमानी भी हैं । 


१७ 


शिक्षाके अन्य विषय 


१. संगीतकी शिक्षापर हिदुस्तानमें बहुत ही कम ध्यान दिया गया 
हैं। संगीत चित्तके भावोंको जाग्रत करनेका बहुत बड़ा साधन है और॑ 
इस प्रकार सात्विकः संगीतका आध्यात्मिक विकासमें महत्त्वका स्थान 
है । बालककी इस महत्त्वपूर्ण प्राकृतिक शक्तिका रण्त्विक रं|तिसे विकास 
करना चाहिए । 

२. क्मेंद्रियोंफे और समूहोंके कार्य में कवायंदर्क ज्ञानके अभाववश 
अव्यवस्था, शक्तिका आवश्यकतासे अधिक व्यय, गड़बड़ और शोरगुल तथां 
बहुत मौकोंपर जान-मालका नुकसान भी होता हैँ। कवायदके ढंगसे हो 
उठने, चलने और काम करनेकी, और चार आदमियोंके एकत्र होते 
ही कवायदी ढंगसे व्यवस्थित होकर काम करने लगजानेकी आदत पढ़े 
जानो चाहिए। अत: कवायदकी तालीमकी ओर पाठ्यशालाओं में भलीभांति 
ध्यान दिया जाना चाहिए और बड़ी उद्रके लोगोंको भी इसकी तालोंम॑ 
देनी चाहिए । 

३. शस्त्रका त्याग हिंदुस्तानमें जबरन कराया गया है, हिंदुस्तान 
की जनताने उसे अपनी इच्छासे जहीं किया है। होस्त्र धारण करने 

ओर सैनिक शिक्षा पानेका जनताको अधिकार है। इसलिए इसकी तालीम 
भी शिक्षाका आवश्यक विषय हैं । 


१५ 
शिक्षक 


१. शिक्षकका चरित्र चाहे जंसा हो, उसे केवल अपने विषयमें प्रवीण 
होना चाहिए--यह विचार दोषपूर्ण है । 

२. चारित्रहीन पर प्रवोण शिक्षकसे पढ़कर विद्यार्थों किसी विषयमें 
प्रवीणता प्राप्त करे इससे यह हजार गुना अच्छा है कि वह चारित्रवान कितु 
कम प्रवीण शिक्षककी शिष्यता स्वीकार कर थोड़ी ही विद्या श्राप्त करे । 

३. जो शिक्षक अपना विषय पढ़ानेको जिम्मेदारी समझता हूँ पर 
विप्रार्थके चारित्रके विषयमें अपनी जिम्मेदारी नहीं मानता उसे शिक्षक 
कह ही नहीं सकते । 

४. आदर्श शिक्षकको विद्यार्थीकी पढ़ाईमें हो नहीं बल्कि उसके सारे 
जीवनमें दिलचस्पी लेना और उसके हृदयमें प्रवेश करनेका प्रयत्न 
करना चाहिए। 

५. ऐसा शिक्षक विद्रार्थीको भयानक या यमराज जंसा नहीं लगेगा, 
बल्कि पूज्य होते हुए भी मातासे अधिक निकट मालूम होगा । 

६. शिक्षकको अपनो योग्यता बढ़ानेके लिए सदा प्रयत्नशील रहना 
चाहिए; और अपने विषयोंमें ताजा-से-ताजा जानकारी प्राप्त करके और 
तैयार होकर ही क्लास लेना चाहिए । 

७. अर्थात्‌ शिक्षकको विप्रार्थसि भी अधिक अच्छा विद्यार्थी-जीवन 
बिताना और अध्ययनरत रहना चाहिए । 

८. पूरी त॑यारी किये बिना क्लास लेनेवाला शिक्षक विद्यार्थका 
अमृल्य संमय बर्बाद करता है । 

९. शिक्षकको पढ़ानेकी अच्छे-से-अच्छी रं,ति खोजते ही रहना 
घाहधहिए और प्रत्मेक विदयार्थीकी विशेषताकों समझकर ऐसी विधि ढूंढ 

निकालनी चाहिए जिससे वह अपने विषयको समझने और उसमे 
रस लेने लगे। विद्याथियोंकों शंकाका अवसर देकर उनका समाधान 
करना चाहिए । 

१०. मारने, गाली देने, तिरस्कार करने या और कोई सजा देनेकी 
श्षिक्षकोंकी मनाही होनी चाहिए। 

११. अपना काम भलोभांति करनेकी इच्छा रखनेवाला शिक्षक 
बहुत बड़े वर्गोपर ध्यान न दे सकेगा यह स्पष्ट है। 

१२. संकड़ों विद्याथियोंकी पाठशालाएं भी इृष्ट नहीं हैं। 


१६ 


विद्यार्थी 


१. विद्याकी शोभा विनयसे हैँ, इतना ही नहीं विनयके बिना विद्या 
आती भी नहीं । 

२. विद्यार्थीको शिक्षकके प्रति गुरुभाव रखना अर्थात श्रद्धा, विनय 
और सेवा-भावसे व्यवहार करना चाहिए। शिक्षक जो कहता है मेरे 
हितके लिए कहता है, यह श्रद्धा उसे रखनी चाहिए। 

३. शिक्षक ऐसी श्रद्धाके योग्य नहीं है यह निश्चय होजाय तो 
विनयको न छोड़कर शिक्षकका ही त्याग करना चाहिए। 

४. विद्यार्थको शिक्षकसे प्रश्न करके अपनी शंकाएं मिटानी चाहिए ॥ 

५. विद्यार्थको ऐसी अधवीरता न दिखानी चाहिए मानो शिक्षकके 
पेटसे वह सारा ज्ञान निकाल लेना चाहता हैँ । जिसने विनयसे शिक्षकका 
मन प्रसन्न किया हैँ उसे अपना सारा ज्ञान देनेकी शिक्षकर्में ही अधीरता 
उत्पन्न होजाती हैं। जबतक शिक्षकका मन ऐसा नहीं होजाता तबतक 
विद्यार्थीको धीरज रखना चाहिए। 

६. पर शिक्षक जब ज्ञानकी वुष्टि करने छगे तब विद्यार्थीकों गाफिछ 
रहकर मौका गंवाना नहीं चाहिए । 

छात्रालय 


१. छात्रालयके मानी विद्यार्थीके रहने-खानेका सुभीता कर देनेवाला 
बासा नहीं है । 

२. छात्रालयका महत्त्व पाठशालासे भी अधिक हैँ । वह तो माता- 
पिताके धरकी जगह लेनेवाला होना चाहिए; बल्कि माता-पिताके घरमें 
जो संस्कार नहीं मिल सकते उन्हें देनेकी अभिकाषा उसे रखनी चाहिए 

३. अतः छात्राह॒यका गहपति पाठशालाके आचार्य या वर्ग-शिक्षककी 
अपेक्षा भी अधिक योग्य व्यवित होना चाहिए। उसमें शिक्षकके सिवा 
माता-पिताके गृण भी होने चाहिए 

४. उसको निगाह विद्यार्थियोंके हरएक काम और संग-साथपर 
पड़ती रहनी चाहिए । 

५. लड़के जहां इकट्ठे रहते हें यहां प्रकट और गुप्त दोष दिखाई 
देते रहते हें । गृहपतिको इनके विषयमें बहुत चौकन्ना रहना चाहिए । 

६. छात्रालयमें पंक्तिभेद न होना चाहिए । | 

७. जहांतक हो सके छात्रालयमें नौकर-चाकर न होने चाहिए और 
विद्याथियोंको अपने निजी काम तो खुद ही करने चाहिए । 

८. छात्रालयका ख उतना ही होना चाहिए जितना एक गरीब 
देशसे चल सके । 

९. विद्यारथियोंको नियमित रूपसे मिष्टान्न मिलना ही चाहिए यह 
रिवाज अच्छा नहीं हूँ । 

१०. छात्रालयको सादगी, मितव्ययिता और संस्कारिताका नमूना 
होना चाहिए। छात्रालयमें जाकर विद्यार्थी अधिक छेल-छबीला, उड़ाऊ 
ओर उच्छृंखल होजाय तो कहना चाहिए. कि वह छात्रालय सफल नहीं 
हो रहा हे । 

श्ट 
शिक्षाका खचे 


१. शिक्षाका बहुत खर्चीली हो जाना यह बताता हूँ कि शिक्षाकी 
दिशा गलत है । 

२. शिक्षाक्री व्यवस्था ऐसी होनी चाहिए कि शिक्षक और विद्यार्थी 
अपने अन्न-त्रस्त्रका खर्च तो अपनी मजदूरीसे ही निकाल ले सकें। सिर्फ 
मकान, साधनों आदिके खच्ेके लिए हो जनतासे पेसा मांगना पड़े । 

३. आज यह नहीं हो सकता, क्योकि शिक्षक और विद्यार्थी दीनोंको 
मेहनतकी यथेष्ट शिक्षा नहीं मिली हे और न आंदत है। पर प्रयत्न 
इस दिशामें होना चाहिए इसमें शंका नहीं । 

४. बच्चोंको जितनी शिक्षा अपने घरमें ही मिल सकती हैं उसे 
देनेके लिए पाठशालाको न फंसना चाहिए। अतः मां-बापको संस्कारी 
बना देनेसे शिक्षाका खर्च घटेगा। 

५. जिसे प्राथमिक शिक्षा कहते है बह इस तरह अधिकांशमें घरमैं 
ही मिल जानी चाहिए। 


१६ 


उपसंहार 


[ पृण्य गांधी जीने स्वलिखित “सत्याग्रहाश्षमका इतिहास” (अप्रका- 
ज्ित) के शिक्षा-तउंघों प्रकरणमें अपने मतकां जिस रूपमें उपसंहार 
किया हे वह, थोड़ा पुनरुक्ति दोष स्थीकार करके भी, यहां दे देना उचित 
जान पड़ता है ।---लेखक |] 

शिक्षाके विषयमें मेरे विचार इस प्रकार हं-- 

प्रथम काल 

१, बालक और बालिकाओंको साथ-साथ शिक्षा देनी चाहिए। 

घाल्यावस्था आछ घषतक समझमी चाहिए 

२. उनका समय ज्यादातर शारीरिक काममें लगवाना चाहिए और 
बह काम भी शिक्षककी देख-रेखमें होना चाहिए। शारीरिक काम शिक्षा: 
का एक विभाग समझा जाना चाहिए । 

३. प्रत्येक बालक-बालिकाका झुकाव प्रखकर उसे काम देना चाहिए । 

४. हरएक काम लेते समय उसका कारंण उन्हें बता दैना चाहिए । 

५. बच्चा समझनें लगे तभीसें उसे साधारण ज्ञान दिया जाना 
चाहिए । यह ज्ञान अक्षर-ज्ञानके पहले शुरू होना चाहिए । 

६. अक्षर-ज्ञानकी लेखन (चित्र )-कलाका विभाग मानकर पहले 
बच्चेको रेखा-गणितकी आकृतियां बनाना सिखाना चाहिए और जब 
अंगुलियोंपर उसका काबू जम जाय तब उसे अक्षर उरेहना सिखाना 
चाहिए । अर्थात्‌ उसे पहलेसे ही शुद्ध अक्षर लिखना सिखाना चाहिए । 

७. लिखनेके पहले पढ़ना सिखाना चाहिए ।« यानी वह अक्षरोंको 
चित्र समझकर उन्हें पहचानना सीखे और फिर चित्र बनाये । 

८. इस प्रकार शिक्षकसे जबानी ज्ञान पानेवाले बच्चेको आठ वर्षके 
अंदर अपनी शक्तितके हिसाबसे बहुत अधिक ज्ञान मिल जाना चाहिए। 

९. बच्चेको जबदेस्ती कुछ भी न सिखाना चाहिए। 

१०. जो कुछ वह सीखे उसमें उसे रस आना जरूरी है । 

११. बच्चेको शिक्षा खेल ज॑ंसी लगनी चाहिए । खेल भी शिक्षाका 
आवश्यक अंग है । 

१२. बच्चोंकी सारी शिक्षा मातभाषाक़े द्वारा होनी चाहिए । 

१३. बच्चोंको हिंदी-उद का ज्ञान राष्ट्रभाषाके रूपमें दिया जाना 
चाहिएं। उसका आरंभ अक्षर-ज्ञानके पेहले होना चाहिऐ। 

१४. धामिक शिक्षा आवश्यक समझी जानी चाहिए वंह बच्चेकी 
पुस्तकके द्वारा नहीं बल्कि शिक्षके आचरण और उसके मुंखसे मिलती 
चाहिए । 

द दूसरा काल 

१५. नौसे सोलह वर्षतकका' दूसरा. काछ॑ हे 

१६. दूसरे कालमें भी अंततक बालक-बालिकाओंकी शिक्षा साथ- 
साथ हो तो अच्छा है । 

१७. दूसरे कालमें हिंदू लड़केको संस्कृतकी शिक्षा मिलनी चाहिए, 
मुसलमानको अरबी की । 

१८. इस कालम भी शारीरिक काम तो चलना ही चाहिए । अक्षर- 
शानका समय आवश्यकतान सार बढ़ा देना चाहिए । 

१९. इस कालमे बालकके मां-बापका धंधा यदि निश्चित हो चुका 
जान पड़े तो उसे उस धंधेका ज्ञान मिलना चाहिए और उसे इस तरह 
तेयार करना चाहिएं जिससे वह पैत॒क धंधे द्वारा अपनी रोजी कमाना 
पसंद करे। यह नियम लड़कीपर लाग नहीं होता । 

ीलढ्‌ वर्षकी उम्रतक बालक-बालिकाकों दुनियाके इतिहास, 
भूगोल और वनस्पतिशास्त्र, खगोल, गणित, भमिति और बीजगणितका 
सामान्य ज्ञान होजाना च.हिए । 

२१. सोलह वर्षके बालक-बालिकाको सीना, रसोई बनाना सीखना 
चाहिए । 

तीसरा काल 

२२. सोलहसे पच्चीस तकका में तीसरा काल मानता हूं। इस 
कालमें प्रत्येक युवक या युवतीको उसकी इच्छा और परिस्थितिके अनुसार 
शिक्षा मिलनी चाहिए। 

२३. नौ बरसके बाद शुरू होनेवाली शिक्षा स्वावलंबी होनी चाहिए। 
अर्थात्‌ विद्यार्थी शिक्षा पाते हुए ऐसे धंधोंमें लगा हुआ हो जिनको आम- 
दनीसे पाठशालाका खर्च निकल आये। 

२४. पाठशालामें आमदनी तो शुरूसे ही होनी चाहिए, पर पहले 
बरसमें वह पूरा खर्चे निकलने भर न होगी। 

२५. शिक्षक्रोंकी तनख्वाह मोटी नहीं हो सकती, पर उन्हें पेट भरने 
भर पसा मिलना चाहिए। उनमें सेवावत्ति होनी चाहिए। प्राथमिक 
शिक्षाके लिए चाहे जैसे शिक्षकससे काम चला लेनेका रिवाज निद्य है। 
दिक्षक मात्रको घरिषवान होना भाहिए। 

२६. शिक्षकके लिए बड़े और खर्चीले मकानोंकी जरूरत नहीं है । 
२७. अंप्रेजीकी पढ़ाई एक भाषाके रूपमें होनी चाहिए और उसे 
शिक्षणक्रममें स्थान मिलना चाहिए। हिंदी जेसे राष्ट्रभाषा हैं वेसे 
अंग्रेजीका उपयोग परराष्ट्रोंके साथ व्यवहार तथा व्यापार करनेके लिए हे । 
सत्री-शिक्षा 
२८. स्त्रियोंकी विशेष शिक्षाका रूप क्या हों ओर वह कबसे आरंभ 
होनी चाहिए, इस विषयमें यद्यपि मेने सोचा और लिखा हैँ पर अपने' 
विचारोंकोी निश्चयात्मक नहीं बना सका । इतनी तो मेरी पक्की राय है 
कि जितनी सुव्रिधा पुए्षकों हैँ उतनी ही स्त्रीको भी मिलनी चाहिए और 
जहां विशेष सुविधाक्ी आवश्यकता हो वहीं वेसी सुविधा मिलनी चाहिए। 
प्रोढडशिक्षा 
२९. प्रौढ़ वयको पहुंचे हुए ऐसे स्त्री-पुरुषोंके लिए जो निरक्षर हैं 
बगें (क्लास)की जरूरत तो हे ही, पर उन्‍हें अक्षरज्ञान होना ही 
चाहिए यह में नहीं मानता । उनके लिए व्याड्यान आदिके द्वारा सामान्‍य 
ज्ञात पानेकी सुवित्रा होती चाहिए और जिनन्‍्हेँ अक्षरत्ञान प्राप्त करनेकी 
च्छा ही उनके लिए इसकी पूरो सुविधा होनी चाहिए । 

२ 


साधारण टीका 


१. साहित्य और कलाको सत्य, हितकर और उपयोगीपनकी कसौटी 
पर पास होना हो चाहिए । 

२. सत्यको यहां व्यापक अथंर्म लेना चादहिए। तफसील अथवा 
घटनाओंकी सत्यताके अर्थमे नहीं कितु सिद्धांत अथवा आदरशेंकी सत्यताके 
अरथमें लेता चाहिए । मिसालके तौरपर, हो सकता हैं कि हरिदचंद्र या 
रामकी कथा केवल काल्पनिक हो, पर इस कथासे निकलनेवाले सिद्धांत 
और आदशों सत्य, हितकर और उपयोगी हैं, इसलिए इस कथाका साहित्य 
उ.त कसौटोपर पास ही जाता है। 

३. घटनाएं और वर्णन सच्चो और हूबहू तस्वीर पेश करनेवाले हों 
तो समुचित प्रकारका साहित्य या कला नहीं कहला सकते | बहुत-सी 
घटनाएं सत्य होनेपर भी अहितकर और निरुपयोगी अथवा हानिकर 
होती हैं। उन्हें उपस्थित करनेवाला साहित्य और कला हानिकारक ही 
हैं--उदाहरण।र्थं, वेश्याके घरका शब्दचित्र । 

४. अक्सर सत्य, नीति, धर्म इत्यादिकी अंतिम विजय बताते हुए 
भी उसके पहलेके असत्य, अनीति, अबर्म आदिके चित्र ऐसे बीभत्स रूपमें 
अंकित किये जाते हैं जिससे लोगोंकी हलकी वृत्तियोंको उत्तेजन मिलता 
हैं । ऐसा साहित्य और कछा भी गंदी ही मानी जायगी । 


कह 


साहित्यकी शेली 


१. कितना ही साहित्य ऐसा होता है जिसे विद्वान या जिन्हें वह 
परंपरासे अवगत हुआ हैं वही लोग समझ सकते हैं, फिर भी वह उत्कृष्ट 

होता हँ यह सत्य है । पर साधारणत: इसे साहित्यका गुण नहीं बल्कि 
दोष ही समझना चाहिए । विशेष कारण न हो तो साहित्यके उत्कृष्ट 
होते हुए भी साहित्यकारको जन साधारणके समझनेयोग्य भाषा काममें 
लानेका प्रयत्न करना चाहिए । 

२. इसमें अपवाद हो सकते हें जिनमेंसे कुछ यहां दिये जाते है- 

(अ) भाषाके सरल और सुबत्रोध होते हुए भी विषय नया, असाधा- 
रण, कठिन और गंभीर विचारयक्त हो तो वसा साहित्य जन-साधारण 
दूसरेकी सहायताके बिना न समझ सकें यह हो सकता हैं। उदाहरणार्थे 
गीताकी शैली इतनी सरल है कि साधारण संस्कृत पढ़ा मनुष्य भाषाकी 
दृष्टिसि उसे समझ सकता है, फिर भी साधारण मनुष्य संस्कृत जानते 
हुए भी उसका तात्पयं ग्रहण नहीं कर सकता और उसे विद्वानोकी 
टीकाओंका आश्रय लेना पड़ता है; कारण यह कि उसका विषय कठिन 
ओर विचार गहन हे और केवल भाषाज्ञानके बलपर नहीं समझे 
जा सकते । 

(आ) इसी तरह शास्त्रीय ग्रंथ भी जिनमें विशेष पारिभाषिक 
दब्दोंका व्यवहार होता है जेसे--तकंशास्त्र, कानून या वेद्यकके ग्रथ आम 
लोग न समझ सके तो यह उन ग्रंथोंका दोष नही माना जायगा । 

(इ) मनोरंजनके लिए रचित पहेलियों, समस्याओं, कबीर-जसोंके 
गढ़ काव्यों, 'उलटी बातियों' वर्गरहका अर्थ बहुत करके परंपरासे ही 
जाना जा सकता है । ऐसा साहित्य थोडा, ज्ञानदायक और निर्दोष हो तो 
उसका कोई विरोध न करेगा । 

(ई) पहले दो प्रकारके अपवादोंमें बताये गये साहित्यमेंसे जन-साधा- 
रणके लिए जितना आवश्यक और उपयोगी हो उतना सरल भाषामें 
प्रस्तुत कर देना भी जिन लोगोंने उन विषयोंमें प्रवीणता प्राप्त की है 
उनका एक फजं है । 

३ 
अनुवाद 

१. दूसरी भाषाके उत्कृष्ट साहित्यका परिचय अपनी भाषा बोलने- 
बालोंको करा देना भी साहित्यका एक उपयोगी अंग हैँ । 

२. अच्छे अतुवादमें नीचे छिखे गुण होने चाहिए-- 

(अ) वह इतना सहज और सरल होना चाहिए मानो स्वभाषामें 
ही सोचा और लिखा गया हो। ऐसा नहीं कि जिस भाषासे अनवाद 
किया गया हो उस भाषाके रूढ़ि- प्रयोगों और छशब्रोंके विशेष अर्थ न 
जाननेवाले उसे समझ ही न सकें। 

(आ) ऐसे रूढ़ि-प्रयोग या मुहावरे अनुवादमें देने ही पढ़ें, अथवा 
मूल शब्दका भाव स्पष्ट करनेके लिए शब्द गढ़ने पड़ें या ऐसे दुष्टांतों, 
रूपकों या दंत-क्थाओंका उल्लेख करना पड़े जिनसे अपनी भाषा 
बोलनेवाले लोग अपरिचित हैं तो उन्हें समशानेके लिए टिप्पणी लगा 
देनी चाहिए। 

(इ) वह कृति ऐसी मालम होनी चाहिए मातो अनवादकने मल 
पुस्तकको हजम करके फिरसे स्वभाषामें उसे रचा हो । 

(ई) मूल पुस्तक जिन खूबिबोंके कारण प्रसिद्ध हुई और उत्कृष्ट 
माती गयी ही वे गुण यदि अनुवादमें न आये तो वह अनुवाद निम्न 
कोटिका ही माना जायगा। 

(3) साधारणतः वह इतना प्रामाणिक होना चाहिए कि मल 
पुस्तकके बदले उसका प्रमाण दिया जा सके । 

३. इस कारण स्वतंत्र पुस्तक लिखनेकी अपेक्षा अनवादका काम 
संदा सरल नहीं होता | मूल लेखकके साथ जो पूरा-पुरा समभावी और 
एकरस नहीं हो सकता और जो उसके मनोगतको पकड़ न पाये उसें 
उसका अनुवाद नहीं करना चाहिए। 

४. अनुवाद करनेमें भिन्न-भिन्न प्रकारका विवेक करना. होता है। 
कुछ पुस्तकोंका अक्षरशः अनुवाद करना आवश्यक माना जा सकता है; 

कुछका सार मात्र दे देना काफी समझा जायगा; कुछका भाषांतर उउ्हें 
एसा जामा पहनाकर करना चाहिए जिससे अपने समाजकी समझमें आ 
जायं, कितनी ही पुस्तक ऐसी होतो हे कि अपनी भाषाम उत्कृष्ट मानी 
जानेपर भी हमारा समाज अतिशय विभिन्न होनेके कारण हमारी 
भाषामें उनके अनुवादकोी आवश्यकता नहीं होतो। कुछ पुध्तकोंका 
अक्ष रश: उलथा होनेके बाद साररूप अनुवाद भो आवश्यक माना जा 
सकता हैं । 


छे 
शा 
वर्णु-विन्यास 

१. हिंदुस्तातीमें * वर्ण-विन्यास (हिज्जे) के विषयमें वुछ अराजकता- 
सी मच रहो हैँ । यह ठीक नहीं हैं । 

२. भाषाकी वृद्धिके साथ-साथ व्याकरण और वर्ण-विन्यासके नियमों में 
थोड़ा-बहुत फर-फार होता रहे, यह बात समझमें आ सकती हे; फिर 
भी साधारण व्यवहारके शब्दों और उनके रूपोंका व्याकरण तथा 
वर्ण-विन्यासके नियम निश्चित हो जाने चाहिए । 

३. कुछ इने-गिने शब्दोके वर्ण-विन्यास के बारेमें हरएक भाषा- 
में विद्वानोमं कुछ मतभेद हो सकता हू । लेकिन साधारण शब्दोंके बारे- 
में विद्वानोंकी उचित हैँ कि वे जनताको एक ही प्रकारका वर्ण-विन्यास 
स्वीकार करनेकी सलाह दें। 

४. वेसी सलाह देते समय प्रचलित रूढ़ि, लिखने तथा छापनेका 
सुभीता, उच्चारणके नियम तथा व्यूत्नत्ति--इन सभी बातोंपर यथायोग्य 
ध्यान देना चाहिए, और कहीं एकको तो दूसरी जगह दूसरीको महत्त्व 


+ शांधीजी ने यह बात गुजरातीफे दिषयमें कही है, पर वह हिंदी- 
हिदुस्तानीपर भी पुरे तं'रते घटित होती हे। -- अनुवादक 
११ 

देनेकी आवश्यकता समझनी चाहिए । इस.विषयमें यह दृष्टि रखनी चाहिए 
कि साधारण जनता हिज्जेके बारेमें उलझनमें न पड़े । 


४ 


अखबार 


१. अखबार, मासिक-पत्र आदि भी साहित्य-का्य के अंग हें, जन- 
साधारणको शिक्षित बनानेके एक जबरदस्त साधन हें । 

२. पर इस साधनका अतिशय दुरुपयोग किया गया है। लोगोंको 
सच्ची खबरें ओर अच्छी सलाह देनेके' बदले जान-बूअकर झूठी, आधी 
सच्ची आधी झूठी या अधूरी खबर देकर अथवा सच्ची खबरकों गलत 
दृष्टि-बिदुसे प्रस्तुत करके उन्हें गलत रास्तेपर लेजानेका काम समाचार- 
पत्रों द्वारा बाकायदा किया जा रहा है । 

३. विज्ञापनों द्वारा द्रव्य प्राप्त करनेके लोभमें ये अनेक श्रकारकी 
झूठ और अनीति फंलानेका साधन बन रहे हें । 

४. जिस व्यक्तिको पढ़नेका शौक हो और फुर्सत भी हो पर गप्पे 
मारकर जल्दी वक्‍त गुजारनेके लिए कोई संगी-साथी न हो. और 
इससे उसका जी ऊब रहा हो उसे ऊबने देनेमें कोई हर्ज॑ नहीं । कुछ 
देर ऊत्रते रहनेके बाद फिर वह कोई काम खोजकर उसमें रूग जायगा । 
पर केवल फुसंतका ववत काटनेके लिए ही मिकला हुआ पत्र, मासिक या 
किस्से-कहानीकी किताब लेकर बेठेगा 'तो उससे मनोरंजनका तो 
आभासमात्र होगा, अधिक समय परोक्ष रीतिसे गप्पें हांकने यानी 
'आलसमें ही बीतेगा और अधिकतर वह अपने मनको हीन भावनाओंसे 
चलायमान कर लेगा एवं कुसंस्कारोंको ' पोसेमा | पन्नों, मासिकों और 
उपन्यासोंतते अनेक युवक-युवतियां विकारकी अवस्थामें पड़े और कुमार्गमें 
प्रवत्त हुए पाये गये है । ऐसे प्रकाशन' जला देने योग्य ही' माने जाने चाहिए। 

५. पत्र या लेंखनके वंयवसायमें सिर्फ उसी ममृष्यको पड़ना चाहिए 
जिसे यह निरचय होगया हो कि उसे अपना अथवा दूसरे किसीसे प्राप्त 

कोई सच्चा हितकर और उपयोगी संदेश देना हैँ । उसे .संत्यपर 
दृढ़तासे आरूढ़ रहना चाहिए और अपने खिलाफ जानेवाली सच्ची 
बातों और शिकायतोंको भी प्रकाशित करना चाहिए तथा अपनी भूलोंको 
शुद्ध भावसे स्वोकार करना चाहिए। विज्ञापनोंसे अपना खर्च निकालनंके 
लोभमें नहीं पड़ना चाहिए, बल्कि अपनी उपयोगिता सिद्ध करके . ऐसी 
स्थिति उत्पन्न करनी चाहिए कि लोकप्रियताके बलपर ही उसका खबचें 
निकल सके । इसके लिए उसे केवल मुट्ठीभर लोगोंकी ही आवश्यक- 
ताओंकी नहीं बल्कि समस्त जनता अथवा आम लोगोंकी आवश्यकताओं 
और विषयोंकी चर्चा करनेवाला होना चाहिए । 


६ 


कला 


१. प्रकृतिके सौंद्यके सामने मानव-निर्मित सब कलाओंका सौंदय॑ 
तुच्छ है । आकाश और पृथ्वीका सौंदर्य कछा-रसिकको आनंद देनेके लिए 
काफो है । उस कलाका स्वाद जो नहीं ले सकता वह यदि मनुष्य-निर्मित 
कलाका शौकीन समझा जाता हो तो वह मोहक दृश्योंकोी ही कला समझने 
वाला होगा। सच्ची कलाका उसे भान ही नहीं हे । 

२. सच्ची कला अच्छे साहित्यकी भांति विचारोंकों उपस्थित करने- 
का साधन है, और साहित्यकी हौलोके संबंधमें जो विचार प्रकट किये 
गये हें वे यथोचित रूपसे कलापर भी घटित होते हे । 

३. कलाका संबंध नीति, हितकरता और उपयोगितासे नहीं है, 
केवल सौंदयंसे ही है--यह कहना सौंदर्थ और कलाको न समझनेके जेसा 
है। सत्य ही ऊंची-से-ऊंचो कला और श्रेष्ठ सौंदय है और व्रह नीति, 
हितकरता तथा उपयोगितासे रहित नही हो सकता । 

४. अतः कलाका स्थान मनुष्य-जीवनके लिए उपयोगी साधने- 
सामग्रियोंमें होना चाहिए; और कलाके कारण वे पदार्थ सूंदर लगनेके 
अतिरिक्त अधिक अच्छी तरह काम देनेवाले भी होने चाहिए । 


] 

५. जिस कलाके पीछे प्राणियोंपर जुल्म, उनकी हिंसा, उत्पीड़न 
आदि हों उसमें बाह्य सौंदर्य कितना ही हो तो भी वह कला कलि 
अथवा शंतानका ही दूसरा नाम है। 

६. जो कला मनुष्यकी होन वृत्तियोंको उभारती और भोगोंकी 
इच्छाको बढ़ाती है वह कला गंदे साहित्यकी श्रेणीमें हो समझी जायगी ॥ 

९ 
लोकसेवकके लक्षण---सामान्य 


१. लोकसेवक वह माना जायगा जिसने निर्वाहके लिए कोई घंधा 
करना ही चाहिए इस खयालसे जनताकी सेवाका काम न उठाया हो 
बल्कि जनताकी सेवा करना ही जिसके मनकी मुख्य अभिलापा हो। 

२. अपना सारा समय जन-सेवामें देते रहनेके कारण वह अपना 
निर्वाह उस कामके लिए स्थापित संस्थासे ही कुछ लेकर करे तो इसमें 
कोई दोष नहीं है । और ठीक तौरसे काम होनेके लिए ऐसे लोकसेवकों 
की आवश्यकता रहती ही हैं । 

३. पर लोकसेवकके निर्वाहकी नीति दूसरे सेवकोंकी अपेक्षा भिन्न 
होनी चाहिए। वह अपनी आथिक स्थिति सुधारनेकी लालसासे इस 
काममें नहीं पड़ा हैं इसलिए वह अपने वेतनमें वृद्धिको आशा न 
रक्‍्खे और अपनेपर दूसरोंके निर्वाहकी जिम्मेदारी न बढ़े इसका भी 
यथासंभव खयाल रवखे । इसके सिवा उससे कुछ प्रत्यक्ष अथवा भावी 
आशाओं के त्यागकी अपेक्षा भी रकखो जा सकती है। कुछ बचा रखनेकी 
मीयतसे वह अपना वेतन तय न करे बल्कि यह विश्वास रक्‍चथे कि 
अड़चनके समय ईश्वर उसे देगा ही । 

४. मेंने कुछ त्याग किया हैं अथवा जनताका सेवक या आजीवन- 
सेन्रक बन गया हूं, इस बातका जिसे भान या अभिमान रहा करता है 
बह लोकसेवक होते हुए भी क्षुद्रताका परिचय देता हें । 

५. लोकसेवक नम्रताको पराकाष्ठा कर दे--शून्य” बनकर रहे। 
वह दूसरे वेतनभोगी सेवकों अथवा दूसरे व्यवसायोंके उपरांत सेवाका 
काम करनेवाले लोगोंसे अयनेको श्रेष्ठ न माने और उनसे बड़ा दर्जा पाने 
का प्रयत्न न करे। 

६. लोकसेवकको अपनी किसी स्वार्थभय-जैसे यश, अधिकार इत्यादि 
की--महेच्छाकी पूतिके लिए जन-सेवाके कायेमें नहीं पडना चाहिए, 
बल्कि धमकी भाषामें कहें तो लोकसेवा ह्वारा ईश्वरोपासना होथी इस 
श्रद्धासे, अथवा व्यवहारकी परिभाषामें कहें तो अपने देश-बंधुओंको 
कुछ अधिक सुखके मार्गमें बढ़ानमें निमित्त बननेकी इच्छासे पड़ना 
चाहिए । 

७. अतः जनताका सेवक अपनी मधुरता और नम्तासे जनता 
और अपने साथियोंका मन हरण कर ले, अपने कार्य-प्रदेशमें जो कुछ 
सफलता मिले उसका यश अपने साथियोंको दे एवं खुद की हुई सेवाके 
बलसे ही उनका प्रेमपात्र बने। 

८. निःस्वार्थ, नम्प्र, सच्चा और चारिश्यवान लोकसेवक लोकप्रिय 
न हो गया हो ऐसा नहीं देखा गया है। उलटा यह अनुभव है कि 
जिसपर विश्वास जम गया हो वह लोकसेवक अपने कार्य-प्रदेशमें लगभग 
सर्वाधिकारी बन जाता है और जनता उसकी बात मुंहसे निकली नहीं 
कि मान लेती हैं। वह किसीकी अप्रीति या ईर्ष्याका पात्र नहीं होता, न 
क्रिसीको कष्ट देनेवाला मालूम होता है । 

९. जनता या दूसरे साथी अथवा नेता या स्वयंसेवक-मंडलसे 
बाहरके कार्यकर्त्ता कृतघ्न हूं अथवा कार्यमें विष्तरूप हें--जिस सेवक- 
को बार-बार ऐसा प्रतीत होता हो खद उसमें ही कोई भारी दोष हूं 
यह बात वह पक्‍की मानें; क्‍योंकि ऐसा अनभव हूँ कि जनता साधा- 
रणतः कृतज्ञ ही नहीं. बल्कि बड़ी उदारतासे लोकसेवकको कद्र करने- 
वाली होती हें । 

१०. जन-सेवकमें नीचे-लिखें गण होने चाहिए -- 

(अ) वह धामिक वृत्तिवाला होना चाहिए। अर्थात्‌ उसे सत्याग्रह, 
सत्कर्म, सदवाणी और सद्वतंनमें पूर्ण निष्ठा होनी चाहिए। इसके लिए 
उसमें लगन, भल होनेकी अवस्थामें पश्चात्ताप और इसीमें अपना और 
जनताका श्रेय है यह दृढ़ श्रद्धा होनी चाहिए। 

(आ) उसका चरित्र इतना विशुद्ध होना चाहिए कि स्त्रियां उसके 

पास निर्भय होकर जा सकें और लोगोंको उसे स्त्रियोंके पास जाने देनेमें 
संकोच न मालम हो । 

(इ) उसका आथ्िक व्यवहार सर्वथा शद्ध होना चाहिए। कितने 
ही लोग बड़ी रकमोंमें तो ईमानदार होते हैं, पर 'दमड़ी-छदामके चोर 
होते हें । कितने पाईका हिसाब तो सही-सही देते हे और बड़ी रकमोंमें 
गोलमाल करनेवाले होते हैं । लोकसेवकको इन दोनों आशक्षेपोंसे परे होना 
चाहिए ओर अपनी मार्फंत आयी हुईं पाई-पाईका उसे दोक-ठीक हिसाब 
रखना चाहिए 

(ई) उसे सतत उद्योगी होना चाहिए। जो गप-शप, फालतू बातों, निदा- 
स्तुतिमें अपना समय बिताता है वह सेवक कभी प्रतिष्ठा नहीं पा सकता। 
उसकी उद्योग-शीलता ऐसी होनी चाहिए कि लोगोंपर उसकी छाप बंठ सके । 

(उ) समय-पालनकी आदत उसे अवश्य होनी चाहिए। जिस कार्यके 
लिए जो समय तय किया हो उसमें चूक न होनी चाहिए । 

(ऊ) इसका अर्थ यह हुआ कि उसे सर्देव नियमोंका ठीक तौरसे 
पालन करते रहना चाहिए | सुबहसे राततककी उसकी क्रिया घड़ीकी 
सुईकी भांति यथांक्रम चलती होनी चाहिए । 

(ए) इसके सिवा अपनी संस्थाके सिद्धांतों और नियमोंका पालन 
उसे लगनके साथ करना और अपन प्रधानकी आज्ञाका ठीक-ठीक पालन 
करनेवाला होना चाहिए। जो आज्ञा-पालन करना नहीं जानता वह आज्ञा- 
पालन करानेकी योग्यता कभी प्राप्त नहीं कर सकता । 

(ऐ) लोकसेवकको अपने देह-गहकी चिता ईश्वरको सौंपकर 
निर्भयता प्राप्त करनी चाहिए । छोक-सेवाके लिए अपने धन, प्राण ,कुटंब, 
सुख-सुविधा, स्वतंत्रता इत्यादिकां त्याग करनेकी पहली जिम्मेदारी उसे 
अपने सिर ले लेनी चाहिए।और जब जरूरत आ पड़े तब जोखिम 
उठाकर भी जनताके कायेमें पड़ना चाहिए । 

(ओ) लोकसेवकको खुद तो बहुत ही साफ-सुथरा रहना चाहिए; 
फिर भी अस्वच्छ लोगोंसे मिलने-जुलने और अस्वच्छता हटानेके काम 
करनेमें उसे घिन नहीं लगनी चाहिए । 

(ओऔ) उसे अपना रोजनामचा (डायरी) लिखनेकी आदत रखनी 
चाहिए और उसमें अपने दैनिक कर्मोका यथावत्‌ उल्लेख करना चाहिए। 

(अं) ईश्वर-स्म रणसे दितका आरंभ करके, रातको सारे दिनके कार्ये- 
का विहावलोकन तथा उप्तपर मनन करके और ईइ्वर-स्मरणपूर्वेक नींदको 
गोदमें जाने वारा लोक-सेवक लोक-सेवा करते-करते श्रेयको हो प्राप्त 
होगा । ह 

(अ:) ऐसा सेवक विचार करके इस नतीजेपर पहुंचेगा कि उसे 
ब्रह्मच्यं धारण करके रहना चाहिए; और जबसे उसे इस ब_तका निश्चय 
हो जाय तबसे उसे इस दिशामें प्रयत्नशील होजाना चाहिए। 


२ 


ग्रामसेवकके कत्तेव्य 


१. ग्रामसेवकका पहला धर्म ग्राम तिवध्षियोंत्रो सफाईकी शिक्षा 
देना हैं । इस शिक्षगमें व्याख्यान और पत्रिकाओंको बहुत कम आवश्यकता 
हैँ--अर्थात्‌ यह पदार्4-पाठके द्वारा हो दी जा सकती हे । ऐसा करते हुए 
भी धोरजकी आवश्यकता तो रहेगी ही । ग्रामसेवक के दो दिन सेवा करनेसे 
लोग अपने-आप काम करने लग जायेंगे, यह नहीं मान लेना चाहिए। 

२. ग्रामसेवक ग्रामवासियोंकों एकत्र करके पहले उन्हें उनका धर्म 
समझाये । फिर गांवसे ही कुदालो, फावड़ा, टोकरी या डोल और 
झाड़ ---इतती चीजें जुटाकर सफाईका काम शुरू करदे। 

३. रास्तोंकी जांच करके पहले मलको टोकरोमें फावड़ेसे इकट्ठा 
करले और उस जगहको धूलसे ढक दे । जहां पेशाब हो वहां भी फावड़े 
से ऊपरकी गोली धूल उठाकर उसी टोक रीमें डालले और उसपर आस- 
पाससे साफ धूल लेकर बखेर दे। 

४. मेला किसानके लिए सोता है । उसे-खेतमें डालनेसे उसकी 
बढ़िया खाद बनतो हैँ और फसल बहुत अच्छी होतो हैं । अतः किसानको 
समझाकर ययासंभव किसीके खेतमें मेलेको करीब ९ इंच गहरा गाड़ दे; 

इससे अधिक गहरा नहीं गाड़ना चाहिए । मैला गाड़कर गड्ढेको मिट्टी 
से भर देता चाहिए । 

५. मेलेकी व्यवस्थाके बाद कड़ेकी व्यवस्था करनी चाहिए । कूड़ा 
दो तरहका होता हुं-- (१) खादके लायक, जंसे गोबर, मूत्र, साग- 
तरकारीके छिलके, जूठत, आदि; (२) लकड़ो, पत्थर, टीन, चिथड़े 
इत्यादि । 

६. खादके योग्य कूड़ा अलछहदा एकत्र करके मेलेकी तरह पर 
अलग गडढेमें गाड़ना चाहिए या घ्ूरको जगह डालना चाहिए । 

७. दूसरा कड़ा उन गड्ढोंमें डालना चाहिए जिन्हें भरना हो और 
गड्ढा भर जानेपर मिट्टी बिछाक़र गड्डेको चोरस कर देना चाहिए। 
ऐसे कड़े मेंसे लक ड़ीके छिलके, दातनके चोरे आदि धो और सुखाकर ईधनके 
काममें ला सकते हें । 

८. धूरके पास सस्ते पा वाने बनानेका जिक्र पहले (आरोग्य-खंडमें ) 
किया जा च॒का हें। जहां ऐसी व्यवस्था हो वहां किसान जबतक इस 
प्रकार इकटठ॒ठे हुए मलको हिस्सेके मुताबिक बांठ लेना न सीख लूँ तबतक 
ग्रामसेवकको रास्तेकी तरह ही घूरको भी साफ करना चाहिए । 

९, गांवके रास्तोंकी पक्का और अच्छा बनातेके उपाय करना 
ग्रामसेवकका काम है। स्थानिक परिस्थितिके अनुसार ये उपाय भिन्न- 
भिन्न हो सकते हैं । गांवके बड़े-बूढ़े कभी-कभी इसमें सलाह दे सकते हें। 

१०. सकाईसे फुरसत पानेके बाद ग्रामसेवकको आवश्यक औजार 
और साधन लेकर गांवमें चलतेवाले चरले, धतुष, ओटनी आदिको जांच 
के लिए निकलना चाहिए। जहां दुरुस्‍्तीकी जरूरत जान पड़े वहां 
कर दे ओर करना सिखादे। नवसिखियोंके कामकी जांच करके उन्हें 
उचित सूचताएं दें । नये उम्मीदवारोंकों अलहदा समय देकर उन्हें शिक्षा 
दे। इसके लिए गांवमें जिस वक्‍त साधारणत: ये काम चलते हों उसी 
समय जांचके लिए निकलना चाहिए । 

११. कताई, बुनाई या दूसरे धंवोंकी व्यवस्था ग्रामसेवकके द्वारा 
होती हो तो उसके लिए समय निश्चित करके लोगोंको उसी समय आने 

की आदत डलवानी चाहिए और उस बीच मालकी जांच करके उसमें 
जो सुधार आवश्यक हों वे सुझाने चाहिए। 

१२. ग्रामसेवक कम-से-कम दिनमें एक बार ऐसे समय जो ग्राम- 
वासियोंके अनुकूल हो उन्हें एकत्र करके सामूहिक प्रार्थना करे। वह 
लोगोंकी समझमें आनेयोग्य भाषामें होती चाहिए | ग्रामसेवकको संगीत- 
का ठीक ज्ञान होना वांछनीय हैँ । यदि उसे गाना न आता हो तो गांवके 
अच्छा गा सकनेवालों से भजन, धुन वर्गरा गवाये और दूसरोंको उसमें 
शामिल करे । अधिकांश गांवोंमें भजन-मंडलियां होती हें, उन्हें नये और 
अच्छे भजन सिखाकर प्रार्थनामें उनका उपयोग करना चाहिए। 

। १३. प्रार्थनाके बाद लोगोंको अखबारोंसे उपयोगी बातें, अच्छे लेख 
पुस्तकें, धामिक ग्रंथ या कथाएं कह या पढ़कर सुनानी चाहिए । 

१४. ग्रामसेवक नीचे-लिखी सूचनाओंको ध्यानमें रक्खे -- 

(अ) गांवमें दलबंदी हो तो वह खुद किसी दलमें न मिले, कितु 
तटस्थ रहकर सबकी एकसी सेवा करे और सबसे समान मित्राचार रक्‍खे 
तथा अपने प्रभावसे कुछ हो सकता हो तो उस दलबंदीको मिटानेका 
प्रयत्न करे । 

(आ) साधारणत: जहां मिठाइयां वर्गरा खिलायी जानेवाली हों 
ग्रामसेवक वहांका आमंत्रण स्वीकार न करे । ग्रामवासी ग्रामसेवकोंके 
प्रति अपनी ममता दिखानेके लिए भिन्न-भिन्न निमित्तोंके बहाने उन्हें 
निमंत्रण दिया करते हे और ग्रामसेवक उनका मन न दुखनेके खयालसे 
उन्हें स्वीकार करने लगता हँ। पर इससे बहुतेरे' ग्रामसेवक स्वाद-लोलप 
हो जाते हैं और ऐसे घरों तथा अवसरोंकी खोजमें रहते हैं और मिष्टान्न 
के न्यौते मांगनेमें भी नहीं हिचकते | ग्रामसेवकको याद रखना चाहिए 
कि ऐसे खर्च खुशहाल समझे जानेवाले ग्रामवासी भी अपने सामथ्यके 
बाहर ही करते हैं और मेहमानका खर्च ग्रामवासियोंपर इतना अधिक 
होता है कि मेहमानोंकों सादा खाना खिलानेका रिवाज डालना सिखाना 
जरूरी हैं। इस कारण ग्रामसेवकको चाहिए कि मिष्टान्नके निमंत्रणोंको 
न स्वीकार करे और कहीं करना" ही पड़े तो साधारणतः मिठाई खानेवाला 


खंड १३ :: लोकसेवक १७१ 


होते हुए भी वहां उसे सादा भोजन ही स्वीकार करनेका आग्रह रखकर 
मिष्टान्नका त्याग करना चाहिए। 

(इ) ग्रामसेवकको अपने खाने-पीनेकी आदतें बहुत ही सादी रखनी 
चाहिए जिससे गरीब-से-गरीब घरको भी उसकी सुविधाके लिए दौड़-धप 
या खास तैयारी न करनी पड़े। 

(ई) ग्रामसेवकको संयमी और तप-ब्रत-मय जीवन बिताना चाहिए । 
पर जिसे ग्रामसेवा करनी हो उसे अपने ब्रत देहातकी हालतका खयाल 
करके लेने चाहिए, अन्यथा ब्रत भी स्वच्छंदता बन जायंगे और ग्राम- 
बासियोंके लिए परेशानी पंदा करनेवाले हो जायंगे। उदाहरणाथे, कोई 
ग्राम-सेवक शक्कर छोड़े और दूधमें शहद मांगे, चाय छोड़े और कहवा 
या मसालेका काढ़ा चाहे तो ये ब्रत पूर्वोक्त दोषोके पात्र हो जाय॑गे। 

९ 


संस्थाकीं सफलता 


१. किसी भी संस्थाक़ो सफहझता नीचे-लिखी शर्तोंतर अवलूंबित 
रहती हँै--- 

(अ) संत्थाकरे उद्देश्यके प्रति अत्यंत वफादा री-भरी निष्ठा और उसकी 
सिद्धिके लिए उत्साह होना । 

(आ) संस्थाकरे नियमोंका स्थूल पालन ही नदीं बल्कि उसके भावका 
पालन होना । 

(इ) संत्थाके संचालक, सभ्य, सेवक आदि कार्यकर्त्ताओंमें भ्रातृभाव 
और एकमत्य होता । 

२. इन तीनमेंसे एक शर्तें भी न पाली जाती हो तो दूसरी अनु 
कूलताओंके रहते भो वह संस्था सप्राण नहीं बनती 


र्‌ 


संस्थाका संचालक 


१. संस्थाका संचालक ही संस्थाका प्राण कहा जा सकता हैं। 

२. उद्दंश्यके प्रति उसकी निप्ठा और उत्साह, उसका नियम-पालन, 
दूसरे सभ्योंक्रे प्रति उसका व्यवहार, उसको उद्योगशीलता--इन सबपर 
संस्थाक्री सफलता बहुत-कुछ अवलंबित रहतो हैं। 

३. संचालकको अयने अधिकारका गवं अथवा संस्थाके दूसरे सभ्योंके 
प्रति अनादर या अरूचि रहतो हो तो वह संस्थाको धक्का पहुंचायेगी । 

४. जैसे अच्छा सेवापति नियम-पालन करानेमें बहुत आग्रही और 
सख्त होनेपर भी अपने सिपाहियोंका प्रेम-संपादन करनेकी चिता और 

उनका अभिमान रखता हैं वँसे ही संस्थाके संचालकको भी होना 
चाहिए । 

५. संचालककी निगाह संस्थाकी! छोटी-से-छेटी बातोंपर भी रहनी 
चाहिए । उस संस्थामें रहनेवाले मनुष्यों तथा प्राणियोंके सुख-दुःखकी 
वेसी ही चिता रखनी चाहिए जंसे माता बच्चेकी रखती हैं। 

६. संचालक मौका आनेपर अपने अधिकारका उपयोग करे, फिर 
भी अपने मनमें अपने मातहत लोगोंके साथ समानता अथवा साथी- 
पनका ही संबंध मानें; और छो2-से-छोटे आदमीको भी अपना मित्र ही 
पमझे । वह यह मानते कि मेरा संचालकपन मेरी विशेष योग्यताके कारण 
नहीं हे बल्कि मेरे प्रति मेरे साथियोंके पक्षपात या आदरके कारण ही है । 

७. इससे वह छोटे-से-छोटे व्यक्तिकी सूचनाको भी आदरप्र्वक 
सुनेगा और उचित होनेपर उसे स्वीकार करनेको तैयार रहेगा, तथा 
अनुचित लगनेपर उसका अनौचित्य समझानेका प्रयत्न करेगा। 

८. संचालकको कानका कच्चा न होना चाहिए । वह किसोके विषय- 
में जल्दी प्रतिकूल मत न बनाये, बल्कि प्रतिकूल राय कायम करने में दीघे- 
सूत्रता दिखाये और स्पष्ट प्रमाणके बिना वेसी राय न बनाये । 

९. संचालक अयने अधोन काम करनेवालोंमेंप्ते किसोपर विशेष 
प्रेम न दिखाये, किसोके साथ पक्षपात न करे और एकको हीन ठहराने 
के लिए दूसरेका बखान न करे । 

१०. नियमोंका ठीक-ठोक पालन करानेके लिए व्यवहार या वाणी 
में कठोरता लाने या सजा देनेकी जरूरत नहों । ऐसी जरूरत समझने- 
वाले संचालक अपने में योग्यताकी कमी द्ोतेका सबूत देते हें । 


्ठ 
संस्थाके सभ्य 


१. जिस संस्थाके सभ्योंमें परस्पर भ्रातृुभाव और आदर नहीं है. वह 
संस्था अधिक समयतक तेजस्वी नहीं रह सकती । उसमें शाखाएं और 

दलबंदियां हो जायंगी, और उसके सदस्य संस्थाके मल उद्देयको भूलकर 
एक-दूसरेके साथ लड़ने-झगड़नेमें ही लग जायंग । 

२. जिस संस्थाके सभ्य अपनेसे ऊपरवालोंकी आज्ञाका पालन केरनेके 
लिए सह्ष तत्पर न रहते हों वह अधिक समयतक तेजस्वी नहीं रह 
सकती । उसमें आलस्य और ढीलापन आजायगा, और सभ्य प्रमादमें 
पड़ जायंगे । 

३. संचालक और समभ्योंमें केवल स्थल ही नहीं बल्कि मानसिक 
सहयोग भी होना चाहिए । अर्थात्‌ सभ्योंके लिए संचालककी इच्छा या 
आज्ञाके अधीन होना ही काफी नहीं है, बल्कि उस इच्छा या आज्ञाका 
ओऔचित्य वे मानते हों तो इस तरह व्यवहार करना चाहिए मानो खुद ही 
उन्होंने अपने मनसे वह काम करनेका निश्चय किया हो । 

४. जिस नियम या आज्ञाके औचित्यके विषयमें सभ्योंकों इतमीनान 
न हो उसके बारेमें उन्हें संचालकके साथ स्पष्टीकरण कर लेना चाहिए 
और जबतक समाधान न हो जाय तबतक संचालकके मनमें ऐसा भास न 
उत्नन्न होने देना चाहिए कि समाधान होगया । 

५. ऐसा नियम या आज्ञा अगर सत्य या धर्मके विपरीत न मालम 
होती हो कितु व्यावहारिक दृष्टिसे ही अनुचित लूगती हो तो उसके 
औचित्यके बारेमें समाधान न होने पर भी उसका पालन करना चाहिए; 
और यदि वह सत्य और धर्मके विरुद्ध मालम हो तो संस्था छोड़नेतकके 
लिए त॑यार रहना चाहिए । 

६. वह नियम या आज्ञा सत्य या धर्मेके विरुद्ध न हो पर अपनी 
कमजोरीके कारण उसका पालन कठिन जान पड़ता हो तो संस्थाकी भलाई- 
के लिए सभ्यका उसे छोड़ देना ही इष्ट माना जायगा । 

७. सभ्योंमं परस्पर मतभेद हो जाय, किसीके आचरणके विषय- 
में शंका हो या उससे अपनेको असंतोष « हुआ या दुःख पहुंचा हो 
किसीकी नीयतके बारेमें अपने मनमें बदगर्मानी हुई हो, तो वेसे हरएक 
मामलेमें सबसे पहले उस आदमीसे ही.बातचींत करके संफाई' कर लेनी 
चाहिए । अगर इससे सफाई न हो और उसके बारेमें हमारी राय 

कायम रहे या अधिक दृढ़ हो जाय तो उसकी सूचना उसके या अपने 
तात्कालिक अफसरको दे देनी चाहिए और मुनासिब कारंवाई करनेका 
भार उसे सौंप देना चाहिए। 

८. उस व्यक्तिके साथ स्पष्टीकरण करनेका प्रयत्न किये बिना 
उसके संबंधमें ऊपरके अधिकारी या किसी दूसरेसे जिक्र करना, अथवा 
अधिकारीको जताये बिना सर्वोच्च अधिकारीतक बात पहुंचा देना 
अनुचित है । 

९. अपने मनमें किसीके बारेमें इस प्रकार कोई बुराई आ गयी हो 

तो तुरंत उसकी सफाई करानेके बदले उसे मनमें रखे रहना, और 
ऊपरके अधिकारीको जतानकी आवश्यकता उपस्थित होनेपर भी उसे 
न जताना संस्थामें गंदगी इकट्ठी होने देना हूँ । 
/ १०. जिस संस्थामें समभ्योंके दोषोंकी अंदर-ही-अंदर कानाफूंसी 
चलती रहती हो फिर भी अफसरोंतक उसकी बात न पहुंचती हो और 
जिसके संबंधमें बातें होती हों उसके साथ स्पष्टीकरण भी न किया जाता 
हो वह संस्था तेजस्वी नहीं रह सकती। उसमें पाप, दंभ, असत्य और 
झूठी लज्जा प्रवेश करके उप्तको निष्थाण बना डालेंगे । 


ढे 


संस्थाका आर्थिक व्यवहार 


१. धनके अभावमें कोई सच्चा काम अटक जानेकी बात हमें नही 
मालूम । 

२. पूंजी इकट्ठी करके उसके ब्याजसे ख् चलानेकी प्रवृत्ति इष्ट 
नहीं है। संस्थाके संचालकोंमें यह दृढ़ श्रद्धा होनी चाहिए कि जिस 
संस्थाका जनताके लिए उपयोग है उसके निर्वाहके लिए पेसा मिलकर 
ही रहेगा। 

३. यह सही है कि जबतक उस संस्थाकी उपयोगिताके विषयमें 
लोगोंको विश्वास न हो जाय तबतक संचालकोंको अधिक मेहनत करनी 

पड़ेगी, पर वह मेहनत उनकी तपदचर्या और सेवाका ही भाग मानी 
जानी चाहिए । 

४. इसके वाद तो इतनी मदद मिलती रहती है कि अनेक संस्थाओं 
की निष्प्राणताका कारण उनके पास होनेवाला अर्थसंचय ही हो जाता 
हैं । इस कारण आदर्श संस्थाको धन एकत्र कर रखनेके फेरमें नहीं पड़ना 
चाहिए 

५. आम तोरसे देखा जाता हूँ कि सावेजनिक पैसेसे चलनेवाली 
संस्थाओं में कमखर्चीकी ओर काफी ध्यान नहीं दिया जाता । यह बड़ा दोष 
है । हिदुस्तान-जंसे गरीब देशकोी सेवा करनेवाली संस्थाओंको बहुत ही 
किफायतसे चलना चाहिए । 

६. संस्थाका हिसाब-किताब दीक और साफ रखनेपर खास तौरसे 
ध्यान देना चाहिए। पाई-पाईका हिसाब महाजनी-पद्धतिसे रखना चाहिए 
और प्रमाणभूत हिसाब-परीक्षकोंसे उसकी जांच कराते रहना चाहिए। 


